<header data-type="book">
<h1>䱐溪秘傳簡驗方</h1>
<dl class="元資料">
<div><dt>作者</dt><dd>陸錦燧</dd></div>
<div><dt>朝代</dt><dd>民國</dd></div>
<div><dt>年份</dt><dd><data value="1918">公元1918年</data></dd></div>
<div><dt>底本</dt><dd>《䱐溪秘傳簡驗方》，中醫古籍出版社2004/09/01出版，以1918年之《䱐溪單方選》、《䱐溪外治方選》石印本為底本合訂，並據《䱐溪陸氏醫述》本參校。</dd></div>
</dl>
</header>

<h1>䱐溪單方選、外治方選合印敘</h1>
<p>古今單方、外治方何啻數萬，僕數十年來上自《千金》、《聖惠》，下及後醫著錄，與夫耳得諸友朋者，隨時選擇，去其不甚效驗者，去其藥物冷僻不易覓者，去其藥物貴重一時難至者，去其藥品峻厲雖效而有後患者，去其藥性太偏不知醫人誤用有害者，分類編輯。大而調理、求嗣、補養、延年，小而蟲螫、火燙、物刺、食哽，急而暴中、短見、遇祟、中毒，緩而久痢、陰瘧、虛勞、痼症，亦幾無病不備，有藥皆靈矣。同人見之，以為窮鄉、僻壤、旅行、客居得此一編，勝於誤延庸醫，慫恿付梓。惟需款不貲，獨力難支，爰商諸莊君心如、劉君建堂，發售預約券，集資付諸石印，僉得同意，書成敘其緣起如此。</p>
<p>歲次戊午季春吳郡晉笙陸錦燧序</p>

<h1>卷上</h1>

<h2>調補門</h2>
<p><u>治五臟虛損，益氣力，堅筋骨。</u>　黑芝麻九蒸九曬，收貯。每服二合，湯浸，布裹挼去皮，再用濾汁和粳米煮粥食。</p>
<p><u>補中強志，聰耳明目。</u>　蓮實半兩（去皮心）。研末，煮熟，以粳米三合作粥食。</p>
<p><u>補益精氣，聰利耳目，能駐年。</u>　粳米一合，雞頭實末二合。煮粥空心服。</p>
<p><u>補脾養胃。</u>　茯苓、山藥、炒芡實、蓮肉（去心）各四兩，糯米、黃米各半升。俱炒，蒸熟，再入白糖二兩，印作餅子，曬乾。每日空心吃幾個。</p>
<p><u>補養脾胃。</u>　白茯苓四兩，山藥四兩，炒芡實四兩，蓮肉四兩（去心），陳倉米半升，糯米半升，白糖二斤。先將藥、米粉蒸熟，再入白糖，印作餅子，曬乾。</p>
<p><u>贏老胃弱。</u>　牛脊骨一具。捶碎，熬取濃汁，煮粥常食。</p>
<p><u>小兒常用健脾消食。</u>　鍋焦（炒黃）三斤，神麯四兩（炒），砂仁二兩（炒），山楂四兩，蒸蓮肉（去心）四兩，雞腦皮一兩。為細末，加白糖、米粉、和勻，焙作餅食。</p>
<p><u>補精血，益腎氣。</u>　枸杞子。煮粥服。</p>
<p><u>補腎氣，益腰腳。</u>　栗子。磨粉，作粥食。</p>
<p><u>腎虛。</u>　羊腎。煨粥食。</p>
<p><u>潤心肺，調大腸。</u>　松子仁作粥食。大便艱結者宜之。</p>
<p><u>肝虛目不明。</u>　常以雞肝、羊肝配粥食。</p>
<p><u>元陽不足。</u>　鹿角膠。入粥食。</p>

<h2>關竅門</h2>
<p><u>九竅出血。</u>　刺薊一握。絞汁，以酒半盞調和，燉。如無青汁，搗乾者為末，冷水調三錢服。</p>
<p>又方：發灰二錢。水調，日三服。</p>
<p>又方：蓮房。燒灰。水調服。</p>
<p>又方：鍋底墨。水調服。</p>
<p>又方：頭髮、敗粽、陳蓮蓬等分。並燒灰。每服三錢，木香湯下。</p>

<h2>筋骨門</h2>
<p><u>筋骨不堅。</u>　五加皮。或煮，或釀酒，久服。</p>
<p><u>筋骨不強。</u>　杜仲。或煮，或丸服。</p>
<p>又方：木瓜。或煮，或丸服。木瓜入肝益筋，凡筋病皆治。</p>
<p><u>筋骨攣急。</u>　淫羊藿。煮飲。亦可釀酒。</p>
<p><u>筋骨疼痛。</u>　鹿角。燒存性，為末。酒服。</p>
<p><u>筋骨疼痛，不拘風濕、楊梅瘡及女人月家病。</u>　用於馬齒莧一斤（濕者則用二斤），五加皮半斤，蒼朮四兩。春碎，煎湯洗。另用蔥、姜擂爛，沖熱湯服，取汗。</p>
<p>又方：如夾板狀不可忍者，用騾子修下蹄爪甲，燒灰存性，研末。或黃酒，或湯調服，效。</p>
<p><u>頭項手足筋骨疼痛，俗名鬼箭打。</u>　炒山甲一錢，自薇二錢，澤蘭三錢。好酒煎服。</p>

<h2>筋門</h2>
<p><u>筋力弱。</u>　何首烏。或丸，或散，或浸酒，久服。</p>
<p><u>熱風筋脈攣急。</u>　薏苡仁。煮粥常服。</p>
<p><u>風病筋攣。</u>　羚牛角。鎊取屑。煎服。</p>
<p><u>濕痹筋攣。</u>　服大豆黃卷。</p>
<p><u>腳轉筋疼痛攣急。</u>　松節二兩（銼如米），乳香一錢。銀石器內慢火炒焦，候出火毒，研細。熱木瓜酒調下一二錢。凡筋病皆治。</p>
<p><u>轉筋入腹。釜底墨末。</u>　酒服一錢。</p>
<p>又方：屠家幾垢。溫酒調服，取吐。</p>

<h2>骨門</h2>
<p><u>歷節風，骨痛。</u>　松葉。搗汁，和酒服。</p>
<p><u>小兒骨蒸，減食，因睡濕床傷也。</u>　秦艽、炙甘草等分。煎服。</p>

<h2>身形門</h2>
<p><u>頭項手足筋骨疼痛，半身不遂，俗名鬼箭打。</u>　山甲（炒，研）、白薇、澤蘭。酒煎服。</p>
<p><u>遍身癢入骨髓，此痰氣也。</u>　食鹽九錢。泡湯三碗，每進一碗，連探吐三次。</p>
<p><u>滿身麻木。</u>　楝樹子。炒末。每服三錢，黃酒調下。</p>
<p><u>渾身生燎泡如甘棠梨，每個破出，水內有石一片，如指甲大，泡復生，抽盡肌肉不可冶。</u>　荊三稜、莪朮各一兩。為末。酒調分次服。</p>
<p><u>渾身蝨出，血肉俱壞，每宿漸多，疼痛難狀，舌尖出血不止，身齒俱黑，唇動鼻開。</u>　飲鹽酢湯數十碗即安。</p>

<h2>皮膚門</h2>
<p><u>遍身皮膚風癢。</u>　凌霄花末。酒服一錢。</p>
<p>又方：蟬蛻、薄荷等分。為末。酒服一錢。</p>
<p><u>婦人風搔癮疹，身癢不止。</u>　蒼耳花、葉、子等分。為末。豆淋酒調下二錢。</p>
<p><u>皮內渾渾如波浪聲，癢不可忍，抓之出血，不能解，謂之氣奔。</u>　人參、苦杖、青鹽各一兩，細辛二錢。水二碗，煎十數沸，分次服盡。</p>
<p><u>血汗從膚腠出，五七日不止。</u>　人中白。刮新瓦上用火逼干，研極細。每服二錢，入麝香少許，溫酒調下。</p>
<p><u>毛竅節次血出，不出皮即臌脹如鼓，須臾眼鼻口目俱脹，此名脈溢。</u>　飲生薑汁合水各一二盞。</p>
<p><u>皮中有蟲如蟹走，作聲如小兒啼，乃筋肉為火之化。</u>　雷丸、雄黃各一兩。為末。摻豬肉上炙食。</p>

<h2>肌肉門</h2>
<p><u>肉出如錐，痛癢不能飲食，此名血擁，不速治，潰而膿出。</u>　以赤皮蔥燒灰，淋洗。飲好香豉湯。</p>
<p><u>灸後瘡內肉飛如蝶。</u>　載癰疽門。</p>

<h2>汗門</h2>
<p><u>盜汗。</u>　蓮子七粒，黑棗七個，浮麥一合，馬料豆一合。用水一大碗煎服。</p>
<p>又方：桑葉。焙乾，研末。米飲調服。</p>
<p>又方：浮麥。煎湯調防風、牡蠣末二錢服。</p>
<p><u>止盜汗。</u>　用黑大豆皮入藥。</p>
<p>又方：桃裊。煎湯服。</p>
<p>又方：霜後荷杆服。</p>
<p><u>止汗。</u>　黑豆三錢，浮麥一錢，烏梅一個。煎湯服。</p>
<p><u>陰虛盜汗。</u>　浮小麥。文武火炒，為末。每服二錢半，米飲下，日三服，或煎代茶。</p>
<p><u>氣虛盜汗。</u>　牡蠣粉、杜仲等分。為末。酒服一匙。</p>
<p><u>虛勞出汗。</u>　牡蠣粉、麻黃根、蜜黃耆等分。為末。每用五錢，煎服；或為丸服。</p>
<p><u>小兒盜汗，身熱。</u>　龍膽草、防風等分。為末。每米飲調下一錢。</p>
<p><u>盜汗，遺精。</u>　鹿角霜二兩，生龍骨（炒）、牡蠣（煅）各一兩。各末，酒糊丸，梧子大。每鹽湯下四十丸。</p>
<p><u>一切盜汗不止。</u>　龍膽草。研末。每服一錢，豬膽汁三兩，點入溫酒少許調服。</p>
<p><u>自汗不止。</u>　白朮末。飲服一匙，日二服。</p>
<p><u>陰痿，陰汗。</u>　陽起石（煅）。為末，每服一錢，鹽酒下。</p>

<h2>體肥門</h2>
<p><u>過肥者。</u>　久服桑枝茶逐濕，令人瘦。</p>
<p>又方：久服紅茶，去人脂令人瘦。</p>
<p><u>人太肥欲得瘦削輕健。</u>　取冬瓜常食。</p>
<p><u>肥盛者。</u>　赤小豆久服，令人黑瘦枯燥。</p>

<h2>體瘦門</h2>
<p><u>贏瘦人。</u>　作海松子粥常服，可令肥健。</p>
<p>又方：作鮒魚羹，或蒸食，能肥健羸瘦。</p>
<p><u>著床。</u>　黃雌雞煮爛作羹服，能肥人。</p>
<p><u>勞瘦人。</u>　取鱉肉作羹常食。</p>
<p>又方：取甲炙為末。酒服一錢。能肥健。</p>
<p><u>瘦瘁。</u>　久服人乳汁，令肥白悅澤。</p>
<p>又方：以牛乳作粥，常食肥健人。</p>
<p><u>瘦病。</u>　羊肉或煮，或燒，常食能肥健人。　小兒蛔病羸瘦。　頻服豬油。</p>

<h2>瘧門</h2>
<p><u>瘧疾寒熱。</u>　青蒿一握。水二升，搗汁服。</p>
<p>又方：青皮一兩。燒存性，研末。發前溫酒服一錢，臨時再服。</p>
<p><u>五瘧不止。</u>　用夜明砂末。每冷茶服一錢，效。</p>
<p><u>溫瘧。</u>　松蘿。煎湯服。可以吐痰。</p>
<p><u>熱瘧。</u>　知母。煎服。</p>
<p><u>痎瘧。</u>　白葵花。陰乾，搗為末。酒調服一錢。</p>
<p><u>瘧疾渴甚。</u>　童便和蜜。煎沸頓服。</p>
<p><u>邪氣瘧疾。</u>　黑牛尾。燒灰。酒服一匙，日三服。</p>
<p><u>久瘧。</u>　雞子黃和常山末。為丸。竹葉湯服。</p>
<p><u>久瘧不瘥。</u>　蒼耳子，或根莖亦可。焙，研末，酒糊丸，梧子大。每酒服三十丸，日二服，生者搗汁服亦可。</p>
<p><u>虛勞久瘧。</u>　青蒿。搗汁，煎過如常，釀酒飲。</p>
<p><u>截瘧。</u>　生鱉甲（不見湯煮，酢炙黃）。為末，烏梅肉為丸。每服三錢，效。</p>
<p><u>凡寒熱瘧疾。</u>　冬霜。以雞羽掃之，瓶中密封陰處，久亦不壞。取錢半，熱酒服。</p>
<p><u>三日大瘧。</u>　活大烏龜一個。連殼，左右肩上各鑽一孔，近尾處亦鑽一孔，明雄黃九錢（研細），每孔摻入三錢，以磁黃泥包固，勿泄氣，炭火煅，研細，每服准一錢，空心陳酒送下，二三服止。</p>
<p>又方：陳香櫞一個。去頂皮，加透明雄黃研細，摻入炭火中煅，研極細。每服七分，軟腐皮分作六七包，乾嚥下，不可吃湯，任其嘔去痰。</p>
<p><u>瘧四日兩頭。</u>　烏梅、檳榔、紅花、常山各四錢。水煎，連服三劑，效。此方鬚髮至三四十次者可服。</p>
<p><u>不論單雙瘧，至不食飲食，食則脹滿不下。</u>　大荸薺。將好燒酒自春浸至秋間，每日服兩個。</p>
<p><u>小兒初次瘧疾，名胎瘧。</u>　每日冰糖五錢。煎飲。更以蟬退二兩作枕睡之。</p>
<p><u>小兒瘧疾。</u>　雞內金（煅）。乳服。男用雌，女用雄。</p>
<p><u>小兒未能穀食，久瘧不療。</u>　濃煎冰糖湯服，效。</p>

<h2>眠臥門</h2>
<p><u>夜不得睡。</u>　燈草一兩。煎湯代茶飲，即睡，每日向晚不可吃茶。</p>
<p>又方：炒棗仁三錢，當歸一錢，白茯神錢半，潞參一錢，遠志肉一錢，炙鱉甲二錢。煎服。</p>
<p><u>膽虛不眠，心多驚悸。</u>　用酸棗一兩。炒香，搗為散。每服二錢，竹葉湯調下。</p>
<p><u>虛勞不得眠。</u>　酸棗、榆皮各等分。為末，蜜丸，梧子大。每服十五丸，日再服。</p>
<p><u>人耽睡臥。</u>　用馬頭骨。燒灰。水服一匙，日三夜一服。作枕亦良。令人不思睡。</p>

<h2>痛痹門</h2>
<p><u>痹多風寒濕氣入於陰分，久則化熱。</u>　黃柏。酒浸，焙末。每溫酒下一二錢。</p>
<p><u>風寒濕痹，四肢攣怠，腳腫不可踐地。</u>　紫蘇二兩。杵碎，以水三升，研取汁，煮粳米二合，作粥，和蔥、椒、薑、豉食之。</p>
<p><u>風寒濕痹，五緩六急。</u>　黑雌雞肉作羹食。</p>
<p><u>風濕攣痹，一切風氣。</u>　蒼耳子三兩。炒，末。以水一升半，煎取七合，去滓，呷之。</p>
<p><u>風寒濕痹，通身麻木，或疼痛。</u>　生川烏末四錢，苡仁末二錢。入米粥內再熬，下薑汁一匙，蜜三匙，日三服。</p>
<p><u>麻木，痹症，痛風，歷節。</u>　虎骨、木通。煎湯頻飲。</p>
<p><u>風緩頑痹，諸節不隨，腹內宿痛。</u>　原蠶砂。炒黃，袋盛，浸酒飲。</p>
<p><u>歷節鳳。</u>　松葉三十斤。酒二石五斗，漬三七日，服一合，日服五六度。</p>
<p><u>歷節風痛。</u>　獨活、羌活、松節等分。用酒煮過，每日空心飲一杯。</p>
<p><u>歷節諸風，骨節疼痛，晝夜不止。</u>　沒藥末五錢，虎脛骨（酥炙，為末）三兩。每服二錢，溫酒調下。</p>

<h2>癱痿門</h2>
<p><u>痿。</u>　黃柏、蒼朮。煎服。</p>
<p><u>痿，俗名軟癱。</u>　羊腎一枚。煮熟，和米粉六兩，煉成乳粉，空腹食，以愈為度。</p>
<p>又方：杜仲一兩。切碎，酒、水各半煎服。三日能行，又三日愈矣。</p>
<p><u>痿證，虛而挾濕者。</u>　萆薢十二兩，杜仲四兩。搗末。每旦酒下三錢。忌牛肉。</p>
<p><u>癱緩。</u>　大豆（炒黑）。投酒中飲之。</p>
<p><u>痿躄腳弱。</u>　五加皮。釀酒服，或水煎代茶飲。</p>
<p><u>腳膝冷弱。</u>　石斛。煎服，或丸服。</p>
<p><u>腳膝痿弱，不可屈伸。</u>　牛膝。煎服，丸服，或浸酒服。</p>

<h2>厥門</h2>
<p><u>屍厥不醒，脈動如故。</u>　灶墨。彈丸，漿水和飲。</p>
<p><u>屍厥卒死，不知人者。</u>　燒屍場土二三錢。擂細。湯泡灌之即活。灶心土亦可。</p>
<p>屍厥之病，卒死脈猶動，聽其耳目中如微語聲，股間暖者是也。</p>
<p><u>饜死之病，臥忽不寐，勿以火照，但痛齧其踵及足拇指甲際，唾其面，即蘇。</u>　仍以菖蒲末吹鼻中；桂末納舌下，而以菖蒲根汁灌之。</p>
<p><u>痰厥氣絕，心頭尚溫者。</u>　千年石灰一合。水一盞，煎滾，去清水，再用一盞煎極滾，澄清灌之，少頃痰下自省。</p>
<p><u>熱厥氣痛。</u>　元明粉三錢。童尿調下。</p>
<p><u>陰證傷寒，極冷厥逆，煩躁，腹痛，無脈，危甚者。</u>　舶上硫黃。為末。艾湯服三錢，就得睡，汗出。</p>
<p><u>飽食填塞胸中者，名食厥。</u>　礬湯引吐。</p>
<p><u>腎厥頭痛。</u>　大附子一個（炮熟，去皮），生薑五錢。水一升半，煎分三服。</p>
<p><u>斑痘服涼藥過多，手足厥冷，脈微。</u>　炮干豆二錢半，炙甘草錢半。水煎服。</p>

<h2>暴死門</h2>
<p><u>卒死無脈，無他形候。</u>　牛馬屎。絞取汁，飲。無新者，水和乾者亦可。</p>
<p><u>小兒卒死，吐利，不知何病。</u>　狗屎一丸。絞汁灌之。無濕者，水煮乾者取汁。</p>
<p><u>小兒不知所病便死。</u>　雄雞冠臨兒口上，割血滴入口。</p>
<p><u>中惡客杵睡死。</u>　麝香一錢。研。和酢二合灌之。</p>
<p><u>中鬼氣卒死，口鼻出血。</u>　雄黃末一錢。桃葉煎湯下。</p>
<p><u>小兒中客忤，強項欲死。</u>　衣中白魚十枚。為末。敷母乳頭上，令兒飲，愈。</p>
<p><u>熱暍。</u>　灌地漿一杯即愈。</p>
<p><u>中暑發昏。</u>　新汲水滴兩乳，以扇煽之；以地漿灌之。若與水，飲則死。</p>
<p><u>小兒中蠱，下血欲死。</u>　搗青藍汁頻服。</p>

<h2>斑疹門</h2>
<p><u>渾身黑斑，毛髮如銅鐵，眼赤鼻張大喘，乃熱毒氣結於下焦也。</u>　白礬、滑石各一兩。為末。作一服，水二碗，煎減半，不住服盡。</p>
<p><u>風熱發疹。</u>　炒牛蒡子二錢，浮萍四分。研末。以薄荷七分煎湯服二錢，每日二服，疹多停服。</p>
<p><u>癮疹瘙癢。</u>　白蜜不拘多少。好酒調下，效。</p>
<p><u>疹子乾黑危困。</u>　山楂。為末。紫草煎酒調服一錢；輕者，白湯下，即時紅活。</p>
<p><u>疹後咳嗽。</u>　枇杷葉。煎濃汁，點白蜜少許服。</p>
<p><u>疹後不慎，口腹或誤服溫補而成麻勞。</u>　秫米。煎湯頻服。</p>
<p><u>瘄後斑瘡入目生翳障。</u>　甘菊花、綠豆皮、穀精草。為末。同柿餅用粟米泔慢火熬干，去渣，食柿餅十餘個，效。</p>

<h2>痘門</h2>
<p><u>免痘法。</u>　淨銀花一斤。生曬，研末，淨白蜜丸，如龍眼大。日日與兒服之，可不出痘，甚驗。</p>
<p>又方：橄欖三斤。連核焙乾，研細。每日拌粥飯食之。</p>
<p><u>稀痘法。</u>　生黃豆、生綠豆、生扁豆（或黑豆亦可）、生甘草、銀花等分。代茶飲。</p>
<p>又方：小兒能食，即以乾柿，飯上蒸透，嚼飯飼之。並免疳瀉諸疾。</p>
<p><u>稀痘。</u>　黑大豆三錢，甘草一錢。煎汁頻飲。</p>
<p>又方：預食鴿蛋。</p>
<p><u>預解痘毒。</u>　白水牛蝨一歲一枚。和米粉作餅。與兒空腹食，取下惡糞。</p>
<p><u>時痘流行，恐其舉發。</u>　生麻油一盞。水一盞，旋傾入油內，柳枝攪稠，每服二匙，大人服一盞，大便利，毒自去矣。</p>
<p>又方：雞子一枚。童溺浸七日，水煮食。</p>
<p><u>痘疹不出。</u>　蘿蔔子（生）。研末。米飲服一二錢，良。</p>
<p><u>痘疹不發。</u>　韭根煎湯服。</p>
<p><u>痘瘡不快，初出或未出，多者令少，少者令稀。</u>　老絲瓜近蒂三寸。連皮燒存性，研末。砂糖水服。</p>
<p><u>痘發不快。</u>　荸薺汁。白酒釀調勻，溫服。</p>
<p><u>痘瘄不起，忽然沉陷。</u>　糞坑內陳年磚一塊。活水洗淨，真陳酒五斤放缽內，慄炭火將磚燒炭火，將磚燒透，浸酒內提出，復燒，如此三遍，其酒不過二斤，候溫令病人服一二杯，余酒陸續飲。不飲酒者，用天泉亦可。</p>
<p><u>消解痘毒。</u>　紫草一錢，陳皮五分，蔥白三寸。新汲水煎服。</p>
<p><u>痘出黑陷。</u>　箬葉灰一錢，麝香少許。酒調服。</p>
<p>又方：生犀角、生玳瑁各一錢。磨汁，入豬心血少許，紫草湯和服。</p>
<p><u>痘疹乾黑危困。</u>　山楂。為末。紫草煎酒調服一錢，輕者白湯下，即時紅活。</p>
<p><u>痘瘡黑陷，心煩氣喘，妄語見鬼。</u>　不落水豬心血和冰片。丸如芡實大。每服一丸，以紫草酒下，少刻瘀下神清，瘡即紅活。</p>
<p><u>痘瘡變黑。</u>　穿山甲、蛤粉。炒，為末。每服五分，入麝香少許，溫酒服，即轉紅色。</p>
<p><u>痘瘡惡證，如斑痘倒陷，毒氣壅遏於裡，則便血，昏睡不醒。</u>　用抱出雞子殼（去膜）。焙，研。每服半錢，熱湯調下。嬰兒以酒調抹唇舌上，並塗胸背，效。</p>
<p><u>痘出狂亂。</u>　六一散加硃砂二分，冰片三分，麝香一分。燈心湯下。</p>
<p><u>咽喉痘疹。</u>　牛蒡子二錢，桔梗一錢半，粉甘草節七分。水煎服。</p>
<p><u>痘瘡作癢。</u>　蟬蛻二十一個，甘草（炙）一錢。水煎服。</p>
<p><u>目生翳障。</u>　黑大豆、綠豆、赤豆各三斤，枸杞子、甘菊花（去蒂）各八兩。洗淨，煎，濾清，去渣，瓷罐內熬膏，入白蜜四兩，攪勻，收瓷瓶內。每服一匙，挑於口中，開水下。</p>
<p>又方：白菊花、穀精草、綠豆皮等分。為末。每一錢，以乾柿餅一枚，粟米泔一盞，同煮乾，食柿，日三。</p>
<p><u>痘後目翳。</u>　石決明（火煅，研）、穀精草、綠豆皮等分。為末。每用一錢，以乾柿餅一枚，粟米泔一盞，同煮，候泔盡，食柿，日食三枚，淺者五六日，遠者半月，效。</p>
<p>又方：蛇蛻一條（洗，焙），天花粉五分。為末。破開羊肝夾藥，米泔煮食，效。</p>
<p><u>痘不落痂。</u>　白砂糖，湯點服。</p>

<h2>黃疸門</h2>
<p><u>黃疸。</u>　雞子（連殼）。燒，研。淡醋調服，鼻中出蟲為效。甚者，不過用三次。</p>
<p>又方：茵陳草。煎濃湯。腹中不快，加神麯、麥芽；小便不利，加車前子並服。</p>
<p>又方：瓜蔞根。打汁連服。</p>
<p>又方：生白酒煮螺螄，勿放鹽，將螺與酒儘量吃，取睡，黃髮出，效。</p>
<p>又方：每晨飲淡豆腐漿。</p>
<p><u>黃疸如金。</u>　薏苡根。煎湯，頓服。</p>
<p><u>黃疸如金，睛黃，小便赤。</u>　生蔓菁子。末，熟水調服一匙，日三。</p>
<p><u>五種疸疾及黃汗。</u>　豬脂一斤。溫熱服，日三，當利乃愈。</p>
<p><u>黃疸內熱。</u>　地丁。末。酒服三錢。</p>
<p><u>黃疸初時，便溏不爽者。</u>　青殼鴨蛋。敲小孔，納朴硝，紙封燉熟，日二服，效。</p>
<p><u>五色黃疸。</u>　秦艽。酒浸絞汁，每日空心服。</p>
<p><u>陰黃，身面稍黃，小便色如故，大解不實，此寒濕疸也。</u>　半夏四錢，生薑六錢。水煎分三服。甚者，理中湯加茵陳。</p>
<p><u>熱黃疸疾。</u>　萹蓄。搗汁，頓服一升。多年者，日再服。</p>
<p><u>濕熱成疸。</u>　甘草一尺，梔子十五枚，黃柏三錢。水四升，煮取一升，分二次服。</p>
<p>又方：柳枝。煎湯服。</p>
<p><u>濕熱黃疸，兩目遍體指甲盡黃色。</u>　真青黛一分，潔白明礬五分六釐。研細末。分七服包開，每日早空心用雞蛋一個，去黃瀝清，調送一服。</p>
<p><u>酒疸。</u>　茵陳、乾葛、梔子等分。為末。取田螺一二個，擂爛，酒服。</p>
<p>又方：小麥苗。水和絞汁，每服六七合，日三服。</p>
<p>又方：鱉。烹熟如常法作羹食數個。</p>
<p><u>酒疸，眼黃，脾熱。</u>　用青瓜蔞。焙、研。每服一錢，水半盞，煎七分，臥時服，五更瀉下黃物立可。</p>
<p><u>酒疸，諸疸。</u>　田螺。將水養數日，去泥，取出生搗爛，入好酒內，用布濾過，飲汁。</p>
<p><u>黃疸，酒疸。</u>　小螺螄。養，去泥土，日日煮食，飲汁，效。</p>
<p><u>谷疸。</u>　豬脂一小升。溫服，日三，燥矢下即愈。此失飢大食，腹中脹熱發黃也。</p>
<p>又方：食黃鮒魚作膾，和五味食之。</p>
<p>又：取活者，置水中常常看之。</p>
<p><u>胃熱食疸。</u>　梔子。水煎飲。</p>
<p><u>食積黃疸。</u>　絲瓜（連子）。燒，末。每服二錢，因面得病，麵湯下；因酒，溫酒下，愈。</p>
<p><u>因交接後入水發黃，名女勞疸。</u>　用亂髮如雞子大一團，豬脂半斤。煎令消，分二服，愈。</p>
<p><u>女勞黃疸，氣短聲沉。</u>　女人月經和血衣。燒灰。酒服一匙，日再服，三日瘥。</p>
<p><u>女勞黑疸，由腎氣過損者。</u>　血餘四兩，豬油一斤。熬至發枯，取油盛貯，一切食物中可用油者俱用之。</p>
<p><u>黑疸危疾。</u>　瓜蔞根一斤。搗汁六合，頓服。有黃水從小便出，不出再服。</p>
<p><u>小兒黃疸。</u>　胡黃連、川黃連各一兩。為末，用黃瓜一個，去瓤留蓋，入藥合定，麵裹煨熟，去面搗丸，綠豆大。每量大小，溫水下。</p>
<p><u>諸黃。</u>　白鮮皮。煎服。亦治風痹。</p>
<p><u>五種黃病。</u>　水芹。搗汁飲。</p>
<p>又方：野蠶豆。搗汁，頻服。</p>
<p><u>黃病。</u>　薏苡仁。搗汁和酒服，效。</p>
<p>又方：馬鞭草。煎湯飲。</p>
<p><u>黃病，內外皆黃，小便赤，心煩，口乾。</u>　秦艽三兩，牛乳一大升。煮取七合，分溫再服，或加芒硝六錢。</p>
<p><u>濕熱黃病。</u>　黃牛糞。日乾，為末，麵糊丸，梧子大。每食前白湯下七十丸。</p>
<p><u>寒濕發黃。</u>　禾杆。煎飲。</p>
<p><u>五般急黃。</u>　山豆根。末。水服二錢。若帶蠱氣，以酒下。</p>
<p><u>通身發黃，小便赤。</u>　茵陳蒿。水濃煎服。</p>
<p><u>脾病黃腫。</u>　青礬四兩（煅成赤珠子），當歸四兩（酒酻浸七日，焙），百草霜三兩。為末，以浸藥酒打糊為丸，梧子大。每服五丸至七丸，溫水下。</p>
<p><u>腹脹黃腫。</u>　亞腰壺蘆連子。燒末。每服一個，食前溫酒下，十餘日效。</p>
<p><u>黃汗者，乃大汗出入水所致，身體微腫，汗出如黃檗汁。</u>　用生茅根一把。細切，以豬肉一斤，合作羹食。</p>
<p><u>婦人血黃。</u>　黃茄子。竹刀切，陰乾，為末。每服二錢，溫酒調下。</p>
<p><u>小兒身體發黃。</u>　花粉。搗汁，蜜引溫服。</p>
<p><u>小兒發黃。</u>　生瓜蔞根。搗取汁二合，和蜜二大匙，暖服，日一次。</p>

<h2>頭門</h2>
<p><u>卒然頭痛。</u>　白殭蠶。為末。熟水調下二錢，瘥。</p>
<p><u>頭痛。</u>　藜蘆一莖。研末，入麝香少許，吹鼻，並服甘草湯。</p>
<p><u>頭痛連睛。</u>　牛蒡子、石膏等分。為末。茶清調服。</p>
<p><u>風熱頭痛。</u>　荊芥穗、石膏等分。為末。每服二錢，茶調下。</p>
<p>又方：菊花、石膏、川芎各三錢。為末。每服一錢半，茶調下。</p>
<p><u>熱病頭痛，發熱。</u>　大瓜蔞一枚。去瓤，細銼。磁器中熱湯泡服。</p>
<p><u>痰厥頭痛。</u>　炒牛蒡子、旋覆花等分。為末。臘茶清服一錢，日二服。</p>
<p><u>風痰頭痛不可忍。</u>　天南星二兩，荊芥葉一兩。為末，薑汁糊丸。食後薑湯下。</p>
<p><u>氣實有痰，頭痛，或眩暈。</u>　大黃。酒浸三次，為末。茶調服。</p>
<p><u>頭風頭痛。</u>　大豆三升。炒熟至煙出，人瓶，以酒五升沃之，密封七日，溫服。</p>
<p><u>風眩頭痛。</u>　白菊花。為末，酒調服一錢，日再；或浸酒，或取嫩莖葉作羹，亦良。</p>
<p><u>偏正頭痛，並夾頭風，連兩太陽穴痛。</u>　白殭蠶。為末。蔥茶調服。</p>
<p><u>諸風頭運。</u>　蒼耳葉。曬乾，為末。每服一錢，酒調服，日三服。</p>
<p><u>頭風。</u>　服荊瀝不限多少，以瘥為度，外以甘菊花裝枕枕之，良。</p>
<p><u>頭運。</u>　生白果肉二枚。杵爛，開水沖服。至重者，五次必愈。</p>
<p><u>大頭瘟、頭面腮際腫脹極大，寒熱交作，甚者崩裂出膿。</u>　人中白。火煅，研末。每服二錢，白滾湯調服。</p>
<p>又方：好青黛。末。調服二錢。</p>
<p><u>額上起一顆紫色光亮形似葡萄，倏爾周身亦起疙瘩紫塊，乃葡萄疔毒，一見鼻紅即死。紫草茸、茜草根等分。煎服。</u></p>

<h2>腦門</h2>
<p><u>腦鳴。</u>　甘菊花。濃煎，頻服。</p>
<p>又方：女貞子、早蓮草等分。為末，橄欖汁為丸。桑葉湯下。</p>
<p>又方：桑葉、黑芝麻、丹皮、梔子等分。研末，蜜丸。陳細茶煎湯服。</p>
<p><u>腦後生竅，咳則膿血相應而出，此肺痿也。</u>　用參、耆、歸、芍，加退熱排膿之劑。</p>

<h2>發門</h2>
<p><u>黑鬚發。</u>　何首烏。末服，丸服，釀酒服，皆佳。</p>
<p><u>少年發白。</u>　黑芝麻（九蒸九曬）。末之，以棗肉丸。久服。外以鉛梳，日梳之。</p>
<p><u>蒜髮。</u>　乾柿五枚（以茅香湯煮熟），枸杞子（酒浸，焙，研）等分。杵丸，梧子大。每服五十丸，茅香湯下，日三服。</p>
<p><u>毛髮如鐵，眼白變黑不語如醉。</u>　載目門。</p>
<p><u>毛髮如銅鐵，眼赤，鼻張大喘，渾身出斑，乃胃中熱毒結於下焦。</u>　白礬、滑石各一兩。為末。作一服，水三碗，煎至半合，不住飲。</p>

<h2>面門</h2>
<p><u>面腫。</u>　冬瓜。煮湯恣飲。</p>
<p><u>身面浮腫。</u>　烏豆一升。水五升，煮汁三升，入酒五升，更煮三升，分溫三合。</p>
<p><u>身面卒腫，脈洪大。</u>　菟絲子一升。酒五升，漬二三宿，每飲一升，日三服。</p>
<p><u>頭面忽腫，熱毒風氣內攻，或連手足赤腫，觸著痛者。</u>　牛蒡子根。洗淨，研爛，酒煎成膏，絹攤貼腫處，仍以熱酒沖服一二匙。</p>
<p><u>傷風，面目浮腫。</u>　蔥白。煎湯飲之，洗之。</p>
<p><u>身面浮腫，小便不利。喘急。</u>　胡蔥十莖，赤小豆三合，硝石一兩。以水五升煮蔥、豆至熟，同擂成膏。每空心溫酒服半匙。</p>
<p><u>面黯。</u>　枸杞子十斤，生地三斤。為末，蜜丸。每服麥冬湯下三錢，日三。</p>
<p>又方：白蘿蔔。煮粥飯常食，能令面白如玉。並戒厚味。</p>
<p><u>面瘰。</u>　枇粑葉、梔子等分。為末。每服二錢，開水下，日三。</p>
<p><u>夏日面患癤。</u>　生地三錢，元參。煨豬蹄腿肉一斤，食之，並用湯洗。</p>
<p><u>鸕鷀瘟，兩腮腫脹，憎寒惡熱。</u>　側柏葉。搗爛，敷，內用薄荷濃湯熱服。</p>
<p><u>發頤。</u>　用青黛五分，生甘草二錢，金銀花五錢，瓜蔞半個。酒一鍾，煎服。</p>
<p><u>下頰脫落。</u>　口含烏梅一個，即上。</p>
<p><u>小兒初生，面青身冷，口噤，胎寒也。</u>　白殭蠶、木香、肉桂、陳皮、檳榔、炙甘草各五分。煎服。</p>

<h2>耳門</h2>
<p><u>耳暴聾。</u>　菊花、木香、石菖蒲。擂爛，酒服。</p>
<p>又方：燒鐵令赤。投酒中飲之；外以磁石塞耳中，日易，夜去之。</p>
<p>又方：白蒺藜（去刺）。為末，蜜丸服。</p>
<p><u>少年耳聾。</u>　醋炒木耳五錢。白糖拌食。亦治十年久聾。</p>
<p><u>腎虛耳聾。</u>　烏雄雞一隻。治淨，以無灰酒三升煮熟，乘熱食，三五隻效。</p>
<p><u>耳內常鳴如鳥雀啾唧之聲，此風火挾腦也。</u>　煎川當歸服。</p>

<h2>眉門</h2>
<p><u>眉毛搖動，目不能視，交睫喚之不應，但能飲食，經日不效。</u>　蒜三兩。酒調下。</p>

<h2>目門</h2>
<p><u>目痛夜甚，用涼藥不效者。</u>　以夏枯草五錢煎服。</p>
<p><u>目珠晝不覺痛，而夜間痛甚者。</u>　夏枯草二兩（炒），香附二兩（醋炒），生甘草四兩（炒）。為末。每服一錢五分，清茶調下。</p>
<p><u>雙目視如好人，夜不見物。</u>　夜明砂、石決明各三錢。研細末。豬肝八兩成八塊片開，勿斷，鋪藥於內，麻線縛，米泔水二碗，砂鍋煮透，臨臥帶汁食。</p>
<p><u>虛人目無病，點燈即不見物，或羞明。</u>　羊肝。煮食，效。</p>
<p>又方：鮮合歡皮。煎服。</p>
<p><u>雀目夜盲。</u>　石膏末一錢。豬肝一片批薄，糝藥在上，縛定，砂瓶煮熟，切，食之。</p>
<p><u>小兒雀盲，至晚不見物。</u>　羯羊肝一具。不用水洗，竹刀剖，入穀精草，瓦罐煮熟，日食之，效，忌鐵器。</p>
<p><u>目翳。</u>　胡桃肉、鳧茈柿餅等分。搗烊。開水調服。</p>
<p><u>病後生翳。</u>　白菊花、蟬蛻等分。為散。每用二三錢，入蜜少許，水煎服，驗。</p>
<p><u>小兒夜盲，或疳積後目閉翳膜。</u>　羯羊肝一具。不見水，不犯鐵，竹刀切，入穀精草一握，研末。瓦罐內煮熟，不時食，效，屢驗。</p>
<p><u>內障，青盲。</u>　夜明砂（糯米炒）、黃柏葉（炙）各一兩。為末，羊膽汁丸，梧子大。每臥時竹葉湯下二十丸，至五更米飲下二十丸，瘥乃止。</p>
<p>又方：白羊肝一具，黃連一兩，熟地黃二兩。同搗丸，梧子大。食遠茶服七十丸，日三服。</p>
<p><u>久患內障。</u>　用車前子、乾地黃、麥門冬等分。為末，蜜丸，如桐子大。服之。</p>
<p><u>青盲。</u>　用二蠶砂三斗。曬燥，每晨服三四錢，淡鹽湯下。</p>
<p><u>病後青盲，日近者可治。</u>　仙靈脾一兩，淡豆豉百粒。水一碗半，煎一碗服，愈。</p>
<p>又方：青羊肝。切薄片，水浸，吞之。</p>
<p><u>疳後斑瘡入目，生翳障。</u>　甘菊花、綠豆皮、穀精草。為末。同柿餅用粟米泔慢火熬干，去渣，食柿餅十餘個，效。</p>
<p><u>眼中胬肉。</u>　蛇蛻一條（麻油三錢炒黃色，不可焦，）黑綠豆三合（炒），砂糖一碗。水一碗，共煎七分，食遠服。</p>
<p><u>目主赤脈貫瞳神者。</u>　元參。為末，以米泔煮豬肝，日蘸食之。</p>
<p><u>眼中漏膿。</u>　龍膽草、當歸等分。為末。每二錢，溫水下。</p>
<p><u>肝虛目暗，迎風下淚。</u>　臘月牯牛膽盛黑豆，懸風處，每夜吞三七粒，須久服。</p>
<p><u>眼中血如射而出，或沿鼻流下血多，經即不行，此陰虛相火為患也。</u>　用歸、地、芍、黃柏、知母、桃仁。煎服。</p>
<p><u>目中流血。</u>　用當歸、川芎、白芍、生地、龍膽草。煎服。</p>
<p><u>眼角出血。</u>　槐花（炒焦）。煎服。</p>
<p><u>小兒目閉，或出血，或腫澀，此慢脾風也。</u>　以豬膽塗甘草，炙，研末。乳調服。</p>
<p><u>睡起目赤。</u>　生地黃汁。浸粳米半升，曬乾，三浸三曬，每夜以米煮粥食一盞。</p>
<p><u>風邪眼寒。</u>　煅石膏、川芎各二兩，炙甘草五錢。為末。每服一錢，蔥白湯下。</p>
<p><u>病熱，目視壁上皆是紅。</u>　蓮花。滾痰丸下之。</p>
<p><u>視物皆倒植，因吐後倒其膽府所致。</u>　藜蘆，瓜蒂。為粗末。水煎，平旦頓服，再探吐，再吐復正矣。</p>
<p><u>眼白變黑，見物依舊，毛髮直如鐵，雖能飲食，不語如醉，名曰血漬。</u>　五靈脂二錢。酒調下。</p>
<p><u>睛垂出至鼻，如角黑色，痛不可忍，或時時大便血出，名曰肝脹。</u>　羌活。煎服。</p>
<p><u>眼中常見諸般禽蟲飛走。以手捉之則無，乃肝膽經疾。</u>　酸棗仁、羌活、元明粉、青葙子花各一兩。為末。每服二錢，水一大盞，煎至七分，和滓飲，日三服。</p>
<p><u>病後目張不閉，氣結膽衡不下也。</u>　郁李仁。酒煮飲使醉。</p>
<p><u>小兒疳氣攻目。</u>　雞肝一具。不落水竹刀切片，用牡蠣粉八分，飛辰砂少許，拌勻，摻入，飯鍋上蒸熟食之。如此十次，翳障退淨。當時忌食茶湯、油膩。</p>
<p><u>小兒驚風后瞳仁不正者。</u>　以阿膠育神，人參益氣，服，最良。</p>
<p><u>積年失明。</u>　決明子二升。為末，每食後粥飲服一匙。</p>
<p><u>開瞽復明。</u>　生地、枸杞、甘菊（淨瓣）、穀精草、木賊各四兩。人乳拌浸一日，曬九日，又用童便浸，再曬九日，倘遇天陰，微火烘乾，研細末，陳米粉調和為丸。清晨白滾水下三錢。無翳，去木賊。</p>
<p><u>砂芒入目。</u>　蠶砂。揀淨，空心新汲水下十枚。勿嚼破。</p>

<h2>鼻門</h2>
<p><u>鼻塞。</u>　乾柿、粳米。煮汁常服。</p>
<p><u>鼻淵。</u>　老刀豆。文火焙乾，為末。酒服三錢。</p>
<p><u>鼻淵，腦漏。</u>　石首魚腦骨二三十枚。煅，末。每服五分，酒下。先用二分吹鼻中。</p>
<p><u>鼻淵流涕。</u>　蒼耳子。炒，末。每白湯點服一二錢。</p>
<p>又方：百草霜細末。冷水調服。</p>
<p><u>風寒鼻淵。</u>　蒼耳子、辛荑花各三錢。煎服。</p>
<p><u>風熱鼻淵。</u>　絲瓜藤近根三五寸。數株曬燥，燒存性，為末。每一錢，陳酒下。</p>
<p><u>鼻淵，因久吸蘭香菸而成者。</u>　白鯗脊骨。燒煙，熏洗之。</p>
<p><u>鼻中流黃水不止。</u>　用絲瓜近根三五寸。燒灰存性。酒調服。</p>
<p><u>腦崩流汁，鼻中時時流臭水，腦痛，名控腦砂，有蟲食腦中也。</u>　絲瓜藤近根三五尺。燒存性。每服一錢，溫酒下。</p>
<p><u>鼻流腥臭水，碗盛之，有鐵色蝦魚如粳米大。走躍不住，旋化為水，此肉壞也。</u>　日食雞肉二次，作饌，月餘愈。</p>
<p><u>鼻中長毛，晝夜可一二尺，漸粗如繩，痛不可忍，摘去復生，因食豬羊血過多所致。</u>　乳香一兩，硇砂五錢。為末，丸梧子大。空心、臨臥各一服，水下十粒。</p>
<p><u>鼻上酒齄。</u>　凌霄花、山梔子等分。為末。每用茶服二錢，日二服，數日除。</p>

<h2>鼻衄門</h2>
<p><u>吐衄，一切血疾。</u>　白茅根。洗，搗汁，日飲一。合花亦可。</p>
<p><u>口鼻出血如湧泉，因酒魚太過傷心肺者。</u>　荊芥。燒、研，陳皮湯服二錢。</p>
<p><u>衄血。</u>　川鬱金，為末。井水服二錢。甚者，再服。</p>
<p>又方：亂髮五兩。燒灰。水服一匙，日三，並吹鼻中。男用母發，女用父發，更佳。</p>
<p>又方：人中白。為末。白湯調服，效。</p>
<p>又方：生蘿蔔汁半盞。入鹽少許，攪勻飲之。</p>
<p><u>衄血，胸膈間瘀血凝滯者。</u>　韭汁冷飲三四盞，必胸中煩躁不寧，後自愈。</p>
<p><u>肺病衄血。</u>　百合。搗絞汁，和水飲之；或煮熟食之。</p>
<p><u>肺熱衄血。</u>　蒲黃、青黛各一錢。新汲水服。或發灰等分，生地黃汁調下。</p>
<p><u>鼻衄不止。</u>　用人中白。新瓦焙乾，溫酒調服。</p>
<p>又方：硼砂一錢。水服，立止。</p>
<p>又方：元明粉二錢。水服。</p>
<p><u>衄不止。</u>　畫家所用畫粉。研極細。每服五錢，新井水調漲，立止，二服除根。</p>
<p><u>小兒衄血不止。</u>　麥門冬、生地各五錢。水煎服，效。</p>
<p><u>小兒鼻衄不能吃乳。</u>　鮮生地黃。搗爛取汁，灌之。</p>

<h2>口門</h2>
<p><u>口具。</u>　脂麻。炒研。入鹽少許，食。</p>
<p><u>食韭、薤、蔥、蒜口臭。</u>　砂糖湯飲。</p>
<p><u>老血在心脾間，致咳唾、言語、口氣臭者。</u>　射干根。煮湯飲之。</p>
<p><u>口咸。</u>　用知母、烏賊骨。煎服。</p>
<p><u>口吐清水。</u>　用艾葉汁。煎飲。</p>
<p><u>口瘡。</u>　用薔薇花根。濃煎，先漱後服，神效。</p>
<p><u>小兒燕口兩角生瘡。</u>　發灰三錢。飲汁服。</p>
<p><u>鵝口白。</u>　雞內金。為末。乳服五分。</p>
<p><u>小兒撮口。</u>　甘草。水煎服，令出痰涎，以豬乳滴入口中，自瘥。</p>
<p><u>初生小兒口噤，面青身冷，胎寒也。</u>　白殭蠶、木香、肉桂、陳皮、炙甘草各五分。水煎取汁，綿蘸令兒吮。</p>
<p><u>小兒口噤身熱。</u>　吉竹茹三兩，酢一升。煎取三分之一，溫分數服。</p>
<p><u>小兒口噤。面赤者，屬心；白者，屬肺。</u>　雞屎白如棗大。綿裹酒服。</p>
<p><u>口內生肉球。臭惡有根，線長五寸余，如釵股吐球出，方可飲食，以手輕捏，痛徹於心。</u>　水調生麝香一錢，服數日驗。</p>

<h2>舌門</h2>
<p><u>舌苔。</u>　薄荷、黃柏、硼砂等分，冰片減半。蜜丸，彈子大。含化。兼治口舌粟瘡。</p>
<p><u>舌腫。</u>　秤錘。燒赤，淬醋一盞，飲。</p>
<p><u>舌腫大滿口。</u>　真蒲黃。末。頻摻舌上呷。黃連湯瀉心火，瘥。</p>
<p><u>舌脹滿口。</u>　以辰砂一錢，伏龍肝二錢。鴨子清調服。</p>
<p><u>口舌熱腫。</u>　莧菜根。煎湯飲。</p>
<p><u>舌大硬腫，咽喉腫閉，即時氣絕，名曰翣舌。</u>　急用皂礬，煅紅色，地上候冷，研細。拗開牙關，頻擦舌上；又酒送百草霜三錢。</p>
<p><u>舌尖出血。</u>　生蒲黃。末。擦舌上。內煎服生黃連一錢，連翹三錢，竹心二十根。</p>
<p><u>舌上出血，有孔如簪、如針者。</u>　赤小豆一升。杵碎。水、三升和絞汁服。</p>
<p><u>舌腫出血如泉。</u>　烏鰂骨、蒲黃各等分。每服一匙。</p>
<p><u>舌硬出血不止。</u>　刺薊。搗汁和酒服。乾者，為末，冷水服。</p>
<p><u>舌尖出血，渾身蝨出。</u>　服鹽酢湯十數碗。</p>

<h2>言語門</h2>
<p><u>不語。</u>　美酒半升，人乳半合。和服；或煮淡豆豉湯，加美酒服之。</p>
<p><u>諸風口噤不語。</u>　荊芥末、童便。酒煎服。中風不語，天竺黃煎汁飲。</p>
<p><u>驚氣人心，瘄不能言。</u>　密陀僧。茶服一小匙。</p>
<p><u>不語如醉，眼白變黑，毛髮如醉。</u>　載目門。</p>
<p><u>啞病，</u>　蟬蛻。為末。水和服。</p>
<p><u>譫語，皆心為痰所搖應。</u>　用鮮豬心一具，將辰砂一錢，甘遂二錢。合研末，入豬心，外用牛糞煨熱，取出藥末，和作丸，用以豬心煮汁和丸。吞下即愈。</p>
<p><u>小兒狂語，夜半便發。</u>　竹瀝。飲二合。</p>

<h2>聲音門</h2>
<p><u>失音。</u>　豬脂一斤。煉過，去滓，入白蜜一斤，再煉少頃，濾淨，冷定，不時挑服，或用梨汁頻飲，或以人乳、竹瀝和服。</p>
<p>又方：馬屁勃、馬牙硝等分。研末，沙糖丸，芡子大。含之。</p>
<p><u>咽喉失音。</u>　人乳、白蜜、梨汁各四兩，香椿芽汁四兩（如無鮮者，用干為末亦可）。和勻，重湯煮熟，不拘時服。</p>
<p><u>喉風失音。</u>　靛花，蘇、薄荷葉等分。為細末，蜜丸，彈子大。每用一丸，臨睡噙化。</p>
<p><u>失聲不出。</u>　蘿蔔。搗自然汁，入薑汁少許，時時飲之。</p>
<p>又方：皂角一條（去皮子），萊菔三枚。煎，服數次。</p>
<p>又方：石菖蒲。或煎，或末服，佳。</p>
<p>又方：通草。煎服。</p>
<p><u>卒失聲音不出。</u>　橘皮。濃煮汁頻服。</p>
<p><u>痰熱失音。</u>　天竺黃。煎汁飲。</p>
<p><u>中風失音。</u>　白殭蠶。酒服。</p>
<p><u>久嗽失音。</u>　童便溫服，能降火也。</p>
<p><u>聲啞。</u>　牛蒡、桔梗、甘草。煎服。</p>
<p>又方：青黛、薄荷。蜜丸。含。</p>
<p><u>咳嗽聲嘶，血虛受熱也。</u>　青黛、蛤粉。蜂蜜調服。</p>

<h2>咳嗽門</h2>
<p><u>咳。</u>　豬胰一具。薄切，煮食。</p>
<p>又方：甘梨。恣啖。老人無齒者，加白蜜蒸服。</p>
<p><u>嗽。</u>　蘿蔔子、炒杏仁（去皮尖，炒）等分。蒸餅丸，麻子大。每服三五丸。</p>
<p><u>咳嗽。</u>　用川貝貝、茶葉各一錢，冰糖三錢。共為末。滾湯下。</p>
<p><u>熱嗽不止。</u>　熟瓜蔞一個。入濃茶，加蜜蒸熟，時時咽之。</p>
<p><u>化痰治嗽。</u>　白明礬、建茶等分。為末。糊服。</p>
<p><u>化痰止嗽。</u>　絲瓜。煅，研末，棗肉九，彈子大。每一丸，酒下。</p>
<p><u>咳逆上氣。</u>　杏仁。炒，研，蜜丸。含咽。</p>
<p>又方：紫蘇子。水研汁，同粳米煮粥食。</p>
<p><u>肺熱咳嗽。</u>　沙參半兩。水煎服。</p>
<p>又方：半夏、瓜蔞仁。丸服。</p>
<p><u>熱痰嗽。</u>　以半夏同南星、黃芩，丸服。</p>
<p><u>濕痰嗽。</u>　以半夏為主，同南星、白朮，丸服。</p>
<p><u>老痰嗽。</u>　浮水石。丸服。</p>
<p><u>痰嗽難臥。</u>　用胡桃三個，姜三片。臥時嚼服，少用開水，吞下即臥。</p>
<p><u>氣實者痰嗽。</u>　用荊瀝加薑汁。</p>
<p><u>氣虛者痰嗽。</u>　用竹瀝加薑汁。</p>
<p><u>咳痰氣臭。</u>　用射干以散熱；貝母、知母、枇杷葉俱清肺，消痰止嗽。</p>
<p><u>陰虛久咳。</u>　用款冬、百部，末服；或用款冬、百合，蜜丸服。</p>
<p><u>諸虛痰嗽。</u>　藕汁、梨汁、蘿蔔汁、人乳、薑汁、白糖、砂糖、童便各四兩。磁瓶內炭火熬一斤，每日空心白滾湯送四錢，驗。</p>
<p><u>受寒咳嗽。</u>　核桃連皮，加冰糖少許。搗爛，開水沖服數次。</p>
<p><u>痰哮咳嗽。</u>　苧根。煅存性，為末。生豆腐蘸三五錢食，效。</p>
<p><u>痰喘咳嗽。</u>　白蜆殼（多年陳者）。燒存性，為極細末。以米飲調服一錢，日三服。</p>
<p><u>痰飲咳嗽。</u>　真蚌粉。新瓦炒紅，入青黛少許，淡韭水滴麻油數點，調服二錢。</p>
<p><u>乾咳無痰。</u>　熟瓜蔞。搗爛絞汁，入蜜等分，加白礬一錢，熬膏。頻含咽汁。</p>
<p><u>酒後咳嗽。</u>　白殭蠶。焙，研末。每茶服一錢。</p>
<p><u>肺氣喘滿咳嗽，或吐血。</u>　桑白皮四兩。泔浸三宿，銼細，糯米一兩焙乾，同為末。米飲調下一二錢。</p>
<p><u>酒痰咳嗽。</u>　瓜蔞仁、青黛等分。研末，薑汁蜜丸，芡子大。每噙一丸。</p>
<p><u>痰嗽帶血。</u>　柿餅。飯上蒸熟，批開，糝青黛一錢。每日臥時食之，薄荷湯下。</p>
<p><u>咳嗽不止。</u>　海浮石。末。湯服，或蜜丸服。</p>
<p><u>久嗽。</u>　瓜子一味。濃煎常服。</p>
<p>又方：粟殼（去筋）。蜜炙為丸。每服五分，蜜湯下。</p>
<p><u>經年氣嗽。</u>　橘皮、神麯、生薑（焙乾）等分。為末，蒸餅和丸，梧子大。每服三五十丸，食後、夜臥各一服，效。</p>
<p><u>久嗽不止。</u>　馬勃。為末，蜜丸。白湯下，愈。</p>
<p>又方：百部一味。熬膏，入蜜不時服。</p>
<p><u>老人久咳嗽。</u>　杏仁、胡桃仁等分。蜜丸，彈子大。薑湯嚼下。</p>
<p><u>老人喘嗽不得臥者。</u>　杏仁（去皮尖）、核桃肉各等分。蜜丸，彈子大。每一丸，細嚼薑湯下。</p>
<p>又方：生薑汁五兩，黑砂糖四兩。水煎二十沸，每半匙，漸漸咽之。</p>
<p><u>小兒未晬咳嗽。</u>　直白殭蠶。細末。塗乳上令吮，效。</p>
<p><u>小兒猝嗽，百日內咳嗽，痰壅。</u>　貝母五錢，甘草（半生半炙）二錢。為末，砂糖丸，芡子大。每米飲化下一丸。</p>
<p><u>小兒嗽。</u>　瓜蔞皮。蜜塗，慢火炙焦赤色，為末。每服一錢，蜜調成膏，頻抹兒口。</p>
<p><u>小兒喘咳，發熱，自汗，吐紅，脈虛無力。</u>　人參、天花粉等分。每服半錢，蜜水調下，以瘥為度。</p>
<p><u>小兒痰喘，咳嗽膈熱，久不瘥。</u>　瓜蔞實一枚（去子）。為末，寒食麵和作餅，炙黃研末。溫水化下一錢，日三服。</p>

<h2>哮吼門</h2>
<p><u>哮。</u>　每晨飲豆腐漿，以愈為度。</p>
<p>又方：白前。研末。溫酒調服二錢。</p>
<p>又方：蘿蔔子一合。研。煎湯服。</p>
<p>又方：海螵蛸。焙，末。大人五錢，小兒二錢，紅砂糖調服。</p>
<p><u>痰哮。</u>　浸濕海帶四兩。煎湯調飴糖服。</p>
<p>又方：淡豆腐。每晨飲之。</p>
<p>又方：漂淡陳海蜇。煎湯，生蘿蔔搗汁和服。</p>
<p><u>冷哮。</u>　扁式老南瓜一個。挖蓋去子，入大麥糖二斤，候冬至蒸一個時辰為度，每晨取二調羹滾水沖服。</p>
<p><u>小兒天哮，咳嗽，痰喘。</u>　海浮石、飛滑石、甜杏仁、薄荷各淨末四錢。每服二錢，用百部煎湯下。</p>
<p><u>小兒痰齁多年。</u>　海螺蛸。末。米飲服一錢。</p>
<p><u>哮嗽。</u>　苧麻根。煅存性，為末。生豆腐蘸食三五錢，效。</p>
<p><u>小兒吼嗽。</u>　款冬花三錢，晶糖五錢。茶壺內泡湯當茶，驗。</p>
<p><u>哮喘。</u>　立秋後擇粗大絲瓜藤，或南瓜藤，掘起根三四寸。剪斷，插瓶中，其汁滴貯瓶內，封埋土中，年久愈佳。</p>
<p>又方：常食陳海蜇。</p>
<p><u>積年哮喘，體實者。</u>　用蘿蔔子一合。研，碎。水煎服，神效。</p>
<p><u>年深哮喘。</u>　雞子。略敲損，浸尿缸中三四日。煮食，能去風痰。</p>

<h2>喘促門</h2>
<p><u>喘。</u>　胡桃肉（連衣）、杏仁（去皮尖）、生薑各一兩。研膏，入煉蜜丸，彈子大。臥時服。</p>
<p>又方：人參末三錢。雞子清調，五更初服便可仰臥。年久者，再服愈。</p>
<p><u>喘者。</u>　用瓜蔞一個，明礬棗大一塊。同燒存性，研末。以熱蘿蔔蘸食，藥盡病除。</p>
<p>又方：生山藥。搗汁半碗，入甘蔗汁半碗，和勻，頓熱飲之，立止。</p>
<p><u>上氣喘急。</u>　故錦一寸。燒灰。茶服，效。</p>
<p><u>喘急欲絕，上氣鳴息者。</u>　人參末。湯服一匙，日五六服，效。燧案：此治肺氣虛喘，若肺熱者忌用。</p>
<p><u>喘急欲死。</u>　韭汁。飲一升，效。</p>
<p><u>肺氣喘急。</u>　薤白。搗汁飲。</p>
<p><u>肺熱氣喘。</u>　生茅根一握。水二盞，煎一盞，食後溫服。</p>
<p><u>肺熱喘急。</u>　用絲茅根煎服。</p>
<p><u>氣喘難臥。</u>　用皂角。炙、研，蜜丸。每服一丸。若系風痰，同半夏煎服。</p>
<p><u>腎氣上衝，脅痛喘急。</u>　用小茴香研末。酒調服。</p>
<p><u>老人氣喘。</u>　用萊菔子蜜丸服。若痰盛，同皂角燒研末，蜜丸服。</p>
<p><u>痰喘。</u>　海浮石、滑石、甜杏仁、薄荷各淨末四錢。每服二錢，百部煎湯下。</p>
<p><u>痰喘氣急。</u>　梨。剜空，納小黑豆令滿，留蓋合系，糠火煨熟，搗作餅。每日食，效。</p>
<p>又方：瓜蔞二個，明礬一棗大。同燒存性，研末。熟蘿蔔蘸食。</p>
<p><u>痰喘難臥。</u>　半夏二錢（炙），甘草、皂角（炙黃）各錢半，生薑一錢。水煎服。</p>
<p>風寒喘急，用麻黃；風濕喘逆，用羌活；散寒利肺，用紫蘇、橘皮；氣喘痰壅，用款冬花煎服。</p>
<p><u>因奔馳勞瘁，驟飲冷水成喘者。</u>　用竹葉三斤，橘皮三兩。水一斗，煮取三升，去滓，三日服畢，愈。</p>
<p><u>腹脹喘滿。</u>　山豆根。為末。一錢，滾湯調服。</p>
<p><u>喘促浮腫，小便淋漓。</u>　杏仁二兩（去皮尖）。熬研，和米煮粥。空心吃二合。</p>
<p>小兒齁喘。活鯽七個。器盛，兒自便尿養之，待紅煨熟。</p>
<p><u>積年哮喘體實者。</u>　用蘿蔔子一合。研碎。水煎服，效。</p>
<p><u>年深哮喘。</u>　雞子。略敲損，浸尿缸中三四日，煮食。</p>
<p><u>哮喘氣急。</u>　白果三十二個。杵碎。米泔煎湯飲。</p>
<p><u>火鬱喘咳。</u>　用知母、杏仁煎服。</p>
<p><u>虛寒喘嗽。</u>　用胡桃、生薑嚼服。</p>
<p>喘嗽。用殭蠶、細茶（為末）等分。臨臥調服。</p>
<p><u>痰喘咳嗽。</u>　白蜆殼多年陳者。燒存性，為極細末。米飲調服一錢，日三服。</p>
<p><u>久嗽痰喘。</u>　蘿蔔子（炒）、杏仁（去皮尖，炒）等分。蒸餅，丸麻子大。每服三五十丸。</p>
<p><u>老人上氣喘急，嗽不能臥。</u>　生薑汁五兩，黑砂糖四兩。水煎二十沸，時服半匙，漸漸咽之。</p>
<p><u>小兒喘咳，發熱，自汗，吐紅，脈虛無力。</u>　人參、天花粉等分。每服半錢，蜜調下。</p>
<p><u>小兒痰喘，咳嗽膈熱，久不瘥。</u>　瓜蔞實一枚（去子）。為末，寒食麵和作餅，炙黃研末。溫水化下一錢，日三服。</p>

<h2>噦惡噫氣門</h2>
<p><u>噯氣。</u>　旋覆花三錢，蘇葉三分。煎湯，呷。</p>
<p>噁心苔白不渴者，寒也，橘皮，或生薑，煎湯服。口苦或燥者，火也，黃連，煎飲。</p>
<p><u>諸氣呃噫。</u>　橘皮二兩（去白）。水一升，煎五合，頓服。或加枳殼。</p>
<p><u>溫病發噦，因飲水多者。</u>　枇杷葉（去毛，炙），香茅根各半斤。水四升，煎二升，飲。</p>
<p><u>噦逆不止。</u>　石蓮肉六枚（炒赤黃色）。研末。冷熱水各半盞和服。</p>
<p><u>呃噫不止。</u>　川椒四兩。炒、研，麵糊丸，梧子大。每服十丸，酢湯下，效。</p>
<p><u>嘔噦不止，厥逆者。</u>　蘆根三斤。切，水煮濃汁，頻飲，二升效。或加童便。</p>
<p><u>心痞嘔噦，心下痞堅。</u>　生薑八兩（水三升，煮一升），鬥夏五合（水五升，煮一升）。取汁，同煮一升半，分再服。</p>
<p><u>噫不下食。</u>　崖蜜。含，微微嚥下。</p>
<p><u>噫吐。</u>　酸漿漿水煎頭垢豆許，服一杯效。</p>
<p><u>久患咳噫。</u>　生薑汁半合，蜜一匙。煎，溫呷三服，效。</p>
<p><u>茶積成病，痞、噯、噎。</u>　花椒、芝麻等分。為末，蒸餅為丸，桐子大。每服十丸，茶下。</p>

<h2>呃逆門</h2>
<p><u>呃逆。</u>　蘆根煮濃汁飲，或以枇杷葉濃煎飲。</p>
<p>又方：橘皮、竹茹等分。煎服。</p>
<p><u>咳逆上氣。</u>　杏仁。炒、研，蜜丸。含咽。</p>
<p><u>呃逆不止。</u>　荔枝七個。連皮燒灰，為末。</p>
<p>又方：刀豆子。燒灰。並白湯調服，效。</p>
<p><u>呃逆欲死。</u>　半夏五錢，生薑二錢半。水煎服。</p>

<h2>嘔吐門</h2>
<p><u>嘔逆。</u>　竹瀝。拌米煮爛飯服下。</p>
<p><u>吐逆。</u>　半夏三錢，糯米一錢。生薑一片，紅棗三枚。煎服。</p>
<p><u>肺胃氣逆作嘔。</u>　川連三四分，蘇葉二三分。煎服。</p>
<p><u>火證嘔吐。</u>　蘇葉一分，黃連二分。徐呷下。</p>
<p><u>氣症嘔吐。</u>　蘿蔔、蜜餞。細嚼咽。</p>
<p><u>虛症嘔吐。</u>　乾紅蓮子。細嚼咽。</p>
<p><u>虛逆嘔吐。</u>　好醬油。開水調服。</p>
<p><u>胃寒嘔吐。</u>　大黑棗七個（去核）。入丁香煮爛、去丁香，將棗連湯空心服七服。</p>
<p><u>中酒嘔逆。</u>　赤小豆。煮汁徐服。</p>
<p><u>濕熱證嘔惡不止。</u>　川連三分，蘇葉二分。煎湯呷。</p>
<p><u>飲食輒吐。</u>　頓服生熟湯三升即止。</p>
<p><u>見食即嘔，或食罷即嘔。</u>　初起者易治，痰在胃口也。生薑二兩（打碎），陳皮五六錢（切碎）。泡湯一碗，慢慢逐口吃下，自安。甚者，竹瀝、薑汁和勻，逐匙挑在舌上嚥下，若咽急，井藥吐出矣。</p>
<p><u>怒哭傷肝，嘔青綠水。</u>　韭汁，入薑汁少許。和服。</p>
<p><u>上氣嘔吐。</u>　芥子。蜜丸。寅時井華水空心服如梧子大七丸，及以酒浸服。</p>
<p><u>嘔吐不止。</u>　陳梅醬煎濃湯。有火，加竹茹；有寒，加豆蔻，或砂仁，或煨姜。如無梅醬，以烏梅代之。</p>
<p><u>嘔逆不止。</u>　真火酒一杯，新汲井水一杯。和服，妙。</p>
<p><u>嘔噦不止，厥逆。</u>　蘆根。煎濃汁頻飲。</p>
<p><u>暴得吐逆不下食。</u>　生滑石末二錢。溫水服，壓以細面半盞。</p>
<p><u>嘔吐陽厥卒死者。</u>　飲新汲水三升。</p>
<p><u>乾嘔。</u>　酒浸馬原一宿，取汁服。</p>
<p><u>乾嘔厥逆。</u>　頻嚼生薑，嘔家聖藥也。</p>
<p><u>吐酸。</u>　黑山梔三錢。煎濃汁，入生薑汁少許，和服。</p>
<p>又方：黃連六分，吳茱萸一分。煎湯飲。</p>
<p><u>口吐清水。</u>　干蘄艾。煎湯啜。</p>

<h2>吐血門</h2>
<p><u>吐血。</u>　晚桑葉。焙，研末。茶服三錢。</p>
<p>又方：瓜子一味。濃煎常服。</p>
<p>又方：海螵蛸末二錢。米飲下。</p>
<p>又方：紅皮蓮子。同豬肚煮極爛，但不可放鹽，每日五更恣啖。</p>
<p>又方：糯米，蓮子心。研末，墨汁丸梧子大。童便下。</p>
<p>又方：藕節、荷蒂各七枚。為末。米飲下二錢，日二服。亦可煎飲。</p>
<p>又方：白茅根。煎湯飲。</p>
<p><u>吐血，偶吐一二口，或不時吐之。</u>　側柏葉。濃煎，和童便服。</p>
<p>又方：藕節（為末），入炒蒲黃、血餘炭等分。調服，效。</p>
<p>又方：雞子一個。打開，和三七末一錢，藕汁一小杯，陳酒半小杯，隔湯燉熟，食之兩三枚。</p>
<p><u>卒然吐血。</u>　烏鰂骨。末。米飲服二錢。</p>
<p><u>陰虛肝旺，內熱血少，諸失血證。</u>　熬濃藕湯飲，久久自愈，勿服他藥。</p>
<p><u>勞心吐血。</u>　蓮心七枚，糯米二十一粒。為末。酒下。</p>
<p><u>酒癆吐血。</u>　雞距子一兩。水二鍾，煎一鍾，不拘時服，渣再煎服。</p>
<p><u>勞傷吐血。</u>　扁柏子。研細末。自便調服。</p>
<p><u>肺痿吐血。</u>　黃明膠（炙乾）、桑葉（陰乾）各二兩。研末。每服三錢，生地黃汁調下。</p>
<p><u>肺病吐血、衄血。</u>　百合。搗絞汁，和水飲，或煮熟食。</p>
<p><u>虛勞吐血。</u>　飲黑狗血神效。</p>
<p>又方：生地黃五斤，酒五斤。和搗，去滓服。</p>
<p><u>勞瘵失血。</u>　田龜肉和蔥，椒、醬油煮食，補陰降火，累驗。</p>
<p><u>舉重傷肺吐血。</u>　用白及為末。米湯調服。治嘔血、咯血亦良。</p>
<p><u>內熱吐血。</u>　青黛二錢。新汲水下。</p>
<p><u>膈上吐血。</u>　枸杞根末。煎飲。</p>
<p><u>吐血紫黑成塊，瘀血也。</u>　松花一錢，茜草根、桃仁、熟大黃、枳殼各一錢。煎服。</p>
<p><u>吐血不止。</u>　金墨磨汁，同萊菔汁飲。或生地黃汁亦可。</p>
<p>又方：上色白瓷器末二錢，皂莢子仁。煎湯下，連三服，愈。</p>
<p>又方：白薄紙十張。燒灰。水服，效。</p>
<p>又方：紅錦三寸。燒灰。水服。</p>
<p>又方：炒阿膠二兩，蒲黃六合，生地汁三升。水五升，煮服。</p>
<p>又方：就用吐出血塊。炒黑，為末。每服三分，麥門冬湯調服，導血歸元也。</p>
<p>又方：燒白馬通。以水研絞汁一升服。</p>
<p>又方：蠶蛻紙。燒存性，蜜和丸。含化咽津。</p>
<p>又方：手指甲、頭髮。燒灰。酒調服。</p>
<p>又方：白及末。米飲調服，或酒調飲。</p>
<p><u>咯血。</u>　杏仁，牡蠣粉（拌炒）、青黛各一兩。研勻，黃蠟化和作三十餅。每服一餅，以乾柿半個，夾濕紙包煨香，窨去火氣，粥飯下，日三服。</p>
<p>又方：紅棗肉二斤，砂糖一斤，麻油四兩。共搗爛，每晚服一兩。</p>
<p>又方：蘿蔔和羊或鯗魚。煮熟食。</p>
<p><u>嘔血。</u>　黃柏。蜜塗，炙為末。麥冬湯下二錢。</p>
<p>又方：側柏葉。研末。米飲調下二錢。</p>
<p><u>唾血。</u>　童溲。頻服。</p>
<p>又方：海螵蛸。研末，驢皮膠丸，綠豆大。藕節湯下三錢。</p>
<p><u>嘔血不止。</u>　鰾膠（長八寸，廣二寸，炙黃，刮）二錢。甘蔗節三十五個，取汁調下。</p>
<p><u>咯血，唾血。</u>　槐花。炒研。每服一錢，糯米飲下，仰臥一時，效。</p>
<p><u>吐血，咯血。</u>　鍋底墨。炒過，研細。井華水服二錢，連進三服。</p>
<p><u>吐血，唾血。</u>　蒲黃二兩（炒黑）。每日溫服，或冷水服三錢。</p>
<p><u>吐血，衄血。</u>　川鬱金末。井水服二錢，甚者再服。</p>
<p>又方：生荷葉、生艾葉、側柏葉、生地黃等分。搗爛，煎服。</p>
<p>又方：金墨。磨汁服。</p>
<p>又方：百草霜。研水服，並吹鼻。</p>
<p><u>吐衄，一切血疾。</u>　白茅根一握。水煎服。</p>
<p><u>一切血疾，破血止血。</u>　大薊。生搗汁一小盞，和蜜少許服。小薊亦可。</p>
<p>止吐、衄、咯、唾血。韭汁善消胸膈間瘀血凝滯，取汁冷飲三四盞，必胸中煩躁不寧，後自愈。</p>
<p><u>大人小兒吐血。</u>　蛤粉、炒阿膠各一兩，辰砂少許。為末。藕節搗汁，入蜜調服。病後身面俱黃，吐血成盆，諸藥不效，田螺十個，水漂去泥，搗爛，露一宿，五更取清者服二三次。</p>
<p><u>肺痿咳血。</u>　蘿蔔和鯽魚煮熟，頓食。</p>
<p><u>痰嗽帶血。</u>　款冬花、百合（蒸，焙）等分。為末，蜜丸，龍眼大。臥時薑湯嚼一丸。</p>
<p><u>咳嗽吐血，勞瘦骨蒸，日晚寒熱。</u>　煮白粥，臨熟入生地汁三合，攪勻，空心食。</p>
<p><u>咯血，吐血，癆嗽久不止。</u>　載虛勞門。</p>
<p><u>虛勞咳嗽，吐血，肺痿，肺癰吐膿血，垂危者。</u>　載虛勞門。</p>
<p><u>諸血補人身血不足，面無血色者。</u>　煎生血飲之，六畜及獐鹿之血皆可。</p>

<h2>渴門</h2>
<p><u>除煩止渴。</u>　生蘿蔔汁。熬稠。入白蜜同收，點湯良。</p>
<p>又方：飲第二次清米泔。</p>
<p><u>時氣煩渴。</u>　生藕汁一盞。入蜜一合，分三服。止渴最好。</p>
<p><u>生津止渴。</u>　霜梅、烏梅各二十五枚（俱去核），蘇薄荷末一兩，冰片分半，硼砂錢半。研細，為丸。每含一丸，津液立至。</p>
<p><u>消渴潤燥。</u>　白蜜、人乳、酥各一斤。溶化一處，不拘時服。</p>
<p><u>酒渴。</u>　牡蠣肉和薑、酢，生食之。</p>
<p><u>小兒口渴欲飲，五心煩熱。</u>　黑豆。煮食。</p>
<p><u>小兒渴疾。</u>　桑葉。逐片染生蜜，綿繫帶上陰乾，細切，煎汁代茶。</p>
<p><u>口乾。</u>　桑枝。泡茶常服。</p>
<p><u>消渴。</u>　另詳三消門。</p>

<h2>須門</h2>
<p><u>烏須。</u>　真烏骨小牝雞二隻，以黑芝麻一味同水飼之，放卯時取先放者一枚，開孔，用硃砂末填入，封好，同眾卵抱之，出雛時取其藥，已自結實，研細粉，蒸餅丸，綠豆大。每酒下五七丸。</p>
<p><u>黑鬚發。</u>　何首烏。末服，丸服，釀酒服，皆佳。</p>

<h2>唇門</h2>
<p><u>唇緊。</u>　青皮。燒灰。酒調下。</p>

<h2>牙齒門</h2>
<p><u>齦腫痛，畏風者，風火也。</u>　白芷。焙、末，蜜丸，硃砂為衣。每服一粒，荊芥湯下。</p>
<p><u>風蟲牙疼。</u>　霜殺老絲瓜。燒存性。白湯服。並擦痛處。</p>
<p><u>齒䘌腫痛。</u>　桔梗、薏苡仁等分。為末服。</p>
<p><u>齒痛長出，礙於嚼物者。</u>　常服乾地黃，良。</p>
<p><u>齒齼。</u>　胡桃肉。細嚼食之。</p>
<p><u>齦衄，俗名牙宣。</u>　松針。熬汁。入飛面少許，攪勻，澄飲。</p>
<p><u>牙床出血。</u>　松針。熬汁一鍾，入麥面少許，攪勻，澄清飲。</p>
<p><u>牙根出血不止，成碗成鬥，如線索牽拽而出。</u>　大黃二錢。切片，生研。滾水調下。此症胃中實熱，非降不可。</p>
<p><u>滿口齒有血。</u>　枸杞根。末。煎湯，先漱後飲之。</p>
<p><u>青腿牙疳。</u>　飲白馬乳。</p>

<h2>痰飲門</h2>
<p><u>治痰飲。</u>　瓦楞子殼（煅，研末）、黃熟瓜蔞。搗和作餅，曬乾為末。蜜湯調一錢。或為丸入藥，效過海粉。</p>
<p><u>熱痰。</u>　用漂淡陳海蟄。煎湯，生蘿蔔搗汁和服。</p>
<p><u>化痰。</u>　絲瓜通條。燒，研細末，棗肉為丸，彈子大。每服一丸，好酒化下。</p>
<p><u>痰火。</u>　枇杷葉五十葉。水五十杯，煎至五六杯，再重湯燉至三四杯，每藥三匙，用蜜一匙調下，愈。</p>
<p><u>痰飲，率十日一發，頭痛，背寒，嘔酸，不食。</u>　茯苓、吳茱萸等分。蜜丸，效。</p>
<p><u>痰火咳嗽，面鼻發紅者。</u>　青黛（細研）三四錢，蛤粉三錢。煉蜜為丸，如指大。臨臥口含三丸，效。</p>
<p><u>風痰。</u>　白殭蠶七條（細研），薑汁一匙。溫水調灌。</p>
<p><u>飲酒痰癖，兩脅脹滿，時復嘔吐，腹中如水聲。</u>　瓜蔞實（去殼，焙）一兩，神麯（炒）半兩。為末。每服二錢，蔥白湯下。</p>
<p><u>痰氣膈脹。</u>　砂仁。搗碎，以蘿蔔汁浸透，焙乾，為末。每服一二錢，食遠沸湯服。</p>
<p><u>痰厥氣絕，心頭尚溫者。</u>　千年石灰一合。水一盞，煎滾，去清水，再用一盞煎極滾，澄清灌之，少頃痰下自省。</p>
<p><u>化痰治嗽。</u>　明礬（半生半燒）、山梔子（炒黑）等分。為末，薑汁糊丸。眠時茶下。</p>
<p><u>化痰降氣，止嗽解鬱，消食除脹。</u>　貝母（去心）一兩，薑製厚朴半兩。蜜丸，梧子大。每白湯下五十丸。</p>
<p><u>肺家吐臭痰，或吐如魚腥痰。</u>　川通草、蘆根、苡仁、桔梗等分。煎服。</p>

<h2>咽喉門</h2>
<p><u>預防喉症。</u>　冬春二季，每晚食生蘿蔔數片。</p>
<p>又方：橄欖、蘿蔔。常煎湯代茶飲。</p>
<p><u>一切喉症。</u>　蘿蔔菜。於初冬攤屋瓦上，或掛樹上，任其風吹、日曬、雨洗、霜凌、直至立春前一日收下，懸掛檐下，有風無日處陳久愈佳，煎濃湯服。</p>
<p><u>喉痛。</u>　用山豆根、射干各一錢。水煎服，立效。</p>
<p><u>喉風腫痛。</u>　絲瓜根。以瓦盆盛水浸飲。</p>
<p><u>喉痹腫痛。</u>　生油一合。灌，愈。</p>
<p>又方：白殭蠶（為末）半錢。乳香湯下。</p>
<p><u>喉痹熱痛。</u>　上好消梨。杵，取汁頻食。</p>
<p><u>喉閉咽痛。</u>　馬勃。以蜜揉拌，以水調呷。</p>
<p><u>急喉痹風。</u>　玄參、牛蒡子（半炒半生）各八錢。煎服。</p>
<p><u>喉痹將死者。</u>　以烏魚膽點入即瘥。病深者，水調灌之。</p>
<p><u>喉痹。</u>　糟茄，或醬茄。細嚼咽汁。</p>
<p>又方：絲瓜。搗汁灌。</p>
<p>又方：硼砂二錢。含化咽津。</p>
<p>又方：朴硝，或馬牙硝，或焰硝，含口中細細嚥汁，瘥。</p>
<p>又方：牛蒡子一合（半生半炒）。為末。熱酒調下一錢。</p>
<p>又方：陳年白梅。人蜒蚰令化，噙梅於口中。</p>
<p><u>喉痹，水穀不下。</u>　蘿蔔汁。徐徐咽之。</p>
<p><u>喉風，喉痹。</u>　大青葉。搗汁，灌。</p>
<p><u>喉痹塞口。</u>　韭地紅小蚯蚓數條。酢擂，取食之，即吐出痰血二三碗，神效。</p>
<p><u>喉閉。</u>　蚯蚓。取汁吞之，即開。</p>
<p><u>喉閉，水漿不入。</u>　射干根。搗汁細呷，或釅酢同研汁，噙，引出涎，效。</p>
<p><u>喉閉垂死。</u>　馬蘭根。搗絞汁，稍稍咽之。口噤者，灌下。葉子功同。</p>
<p><u>先一二日胸膈氣緊，呼吸短促，忽然咽喉腫毒，手足厥拎，氣閉不通，急鎖喉風也。</u>　巴豆七粒（三粒生，四熟。生者去殼，研；熟者去殼，炒去油），將明雄黃五分，鬱金一個，研末。每日半匙，清茶調下。如口噤咽塞，用小竹管吹喉。</p>
<p><u>纏喉風。</u>　豬牙皂角。細搗，醋調入喉口五匙，取吐。余藥塗頸外，干則易。</p>
<p>又方：白礬末半錢，烏雞子清一個。調勻，灌入喉中，效。</p>
<p><u>纏喉鳳，食不能下。</u>　大麥面。作稀粥令咽，容易下咽，可助胃氣。</p>
<p><u>喉症氣塞不通者。</u>　先呷好麻油，後以茶葉燒灰，水調下半錢。</p>
<p><u>喉蛾。</u>　立秋後擇粗大絲瓜藤，或南瓜藤。掘起根三四寸，剪斷，插瓶中，其汁滴，貯瓦瓶內，封埋土中，年久愈佳。</p>
<p><u>單雙蛾，已成欲死者。</u>　紫羅蘭，即紫色蝴蝶花，取根。杵爛，同醋和一碗，灌口內，吐出再灌。</p>
<p><u>喉癰，俗呼喉蛾。</u>　荊瀝。徐徐咽之。</p>
<p><u>咽喉生瘡，層層如疊，不痛，日久有竅出臭氣，廢飲食。</u>　臭橘葉湯多服。</p>
<p><u>咽生息肉及舌腫痛。</u>　秤錘燒赤，淬酢一盞，咽。</p>
<p><u>咽中結塊，不通水食，危困欲死。</u>　百草霜。蜜丸，芡子大。新汲水化灌二丸。</p>
<p><u>喉爛。</u>　紫蘇葉八分。蘿蔔湯煎服。</p>
<p>又方：土蕎麥根一個。擂碎，食。</p>
<p><u>喉癬。</u>　真香梗芋艿十斤。去皮，勿烘，切片，曬極干，磨末，開水法丸。每服三錢，甜酒下，或米湯下，效。</p>
<p><u>咽喉卒腫，不下食。</u>　地龍十四條。搗塗喉外。</p>
<p>又：以一條著鹽化水，入蜜服之。</p>
<p><u>小兒咽腫。</u>　牛蒡根。搗汁細嚥。</p>
<p><u>梅核膈氣。</u>　半黃　梅子。每個用鹽一兩，醃一日夜，曬乾，又浸又曬，至水盡乃止，用青錢三個夾二梅，麻線縛，裝瓷罐，埋土中百日，取出。每用一枚，含咽。</p>
<p><u>咽喉猝噎。</u>　羚羊角。研末。飲服一匙。</p>
<p>又方：橘紅。研末。水一盞，煎減半，熱服。</p>
<p>又方：炭末。蜜丸。含之，咽汁。</p>
<p><u>咽喉失音。</u>　人乳、白蜜、梨汁各四兩，香椿芽汁四兩（如無鮮者，用干為末亦可）。和勻，重湯煮熟，不拘時服。</p>
<p><u>稻芒阻喉。</u>　脂麻。炒，研。白湯下。</p>

<h2>誤吞誤哽門</h2>
<p><u>諸物哽喉。</u>　瞿麥。為末。水調半錢或一錢服。</p>
<p><u>骨哽。</u>　用橄欖核。煅灰，用檳榔同服。</p>
<p>又方：單用核磨水服之，亦良。</p>
<p>又方：搗苧麻根汁灌之。</p>
<p>又方：鹿角。為末。含津嚥下。</p>
<p><u>魚骨哽。</u>　燒魚網灰。服一匙。</p>
<p>又方：服橘皮湯。</p>
<p>又方：河中養畜活鴨，倒掛垂涎，磁器接受，令患人仰臥，頻灌，其骨盡化。</p>
<p>又方：橄欖味澀，食久則甘，嚼汁咽。</p>
<p>又方：臘月取鱖魚或黑魚、章魚、鯽魚膽，懸北檐下，令乾。每取少許，酒煎化，溫呷，以吐出為度。即鯁物已在臟腑，久而黃瘦，腹痛者，服此亦出。</p>
<p>又方：某魚骨卡，即取某魚生眼珠，腐衣裹，吞下。</p>
<p><u>甲魚卡喉嚨，湯飲難下。</u>　甲魚生眼珠。以腐衣裹之，拼命吞之，下咽即愈。</p>
<p><u>誤吞連殼囫圇螺螄。</u>　食鴨涎。</p>
<p><u>獸骨哽。</u>　用狗一隻，倒掛接涎，令患人仰臥，頻灌，其骨盡化。</p>
<p><u>雞骨硬。</u>　雞汁化哽下。</p>
<p><u>雞魚骨哽。</u>　苧麻根。搗汁服之。</p>
<p><u>魚骨、竹木哽，咽不下。</u>　象牙屑。水調一錢服。</p>
<p><u>誤食麥芒，刺入喉中。</u>　將鵝倒提，口流涎，以碗盛之，飲少許。</p>
<p><u>稻芒刺咽痛癢。</u>　脂麻。炒，研。白湯下。</p>
<p>又方：硼砂、馬牙硝等分。為末。蜜和含咽。</p>
<p><u>竹木刺咽。</u>　故鋸。燒赤，漬酒，乘熱飲之。秤錘亦可。</p>
<p>又方：服半夏取吐。</p>
<p><u>蔑刺入喉。</u>　多年竹籬棍。急流水煎服。</p>
<p><u>稻芒、魚骨哽喉及誤吞竹木、錢釵。</u>　頻食飴糖。</p>
<p>發哽繞喉。舊木梳。燒灰。酒調下。</p>
<p>又方：仍用發燒灰。開水調服。</p>
<p><u>誤吞鐵、骨等物，腸中覺墜，不能轉送。</u>　多食青菜、豬油，自送科腸，與糞同出。</p>
<p><u>吞金銀器。</u>　即用雞毛水灌，再用韭菜汁灌之，其金次日必從大便而出。</p>
<p><u>吞金銀環及釵。</u>　白糖二斤。一頓漸漸食之。</p>
<p>又方：鵝毛。燒末。白湯下。</p>
<p><u>吞釵。</u>　曝韭令萎，蒸熟，勿切，食一束即出。</p>
<p><u>銅鐵物鯁咽。</u>　南燭根。燒，細研。水服一錢。</p>
<p><u>誤吞鐵物。</u>　羊頭骨。煅。研。調稀粥食。</p>
<p><u>誤吞針。</u>　用透活磁石生研。將黃蠟和捻如針，涼水送下，裹針從大便出。</p>
<p>又方：多食羊脂，自下。</p>
<p><u>誤吞金銀銅錢。</u>　羊脛骨。煅，研。三錢，米飲下。</p>
<p><u>誤吞銅錢，雖無疼，久留腹中必成病。</u>　荸薺能化堅為軟，多食無傷，可化銅。</p>
<p>又方：生茨菇。搗汁呷。</p>
<p>又方：麵筋。炙，末，開水調服，在喉必吐，在腸必從便下。</p>
<p>又方：多食韭菜，累煮食之，韭即包錢從大便出。</p>
<p>又方：胡桃肉四錢，荸薺一斤。搗汁，和酒服。</p>
<p><u>誤吞鐵釘。</u>　豬脂多食，食飽自然裹出。</p>
<p><u>誤吞螞蝗。</u>　服蜂蜜自化。</p>
<p>又方：田中泥。酒和服一二升，當利出。</p>
<p><u>誤吞洋菸。</u>　鹽調冷水灌之。</p>

<h2>頸項門</h2>
<p>項強。殭蠶。炒，為末。每五分或一錢，酒泡，薄荷湯下，日三服。</p>
<p><u>頸項結核。</u>　連翹、脂麻等分。為末。時時頻服。</p>
<p><u>痰核。</u>　半夏、川貝末各一分。雞蛋大頭穿一孔，不破內膜，入藥在殼內膜外虛空處。以紙封固，豎飯鍋內，蒸熟屹，每日一個，久之自愈。</p>
<p>又方：每雞子一個，入貝母末三匙，蒸熟，夏枯草湯或銀花湯下。</p>
<p><u>癭氣頸腫。久不消。</u>　海帶、海藻、貝母、青皮、陳皮等分。為末，蜜丸。食後噙咽。</p>
<p><u>項腫與頭相統，按之堅硬。</u>　服漏蘆煎湯，服一劑即消。</p>
<p><u>項上生五色瘡，如櫻桃大，破則項皮斷。</u>　逐日飲牛乳。</p>
<p><u>對口瘡。</u>　鮮茄蒂七個，若干重，加鮮首烏同分量。水一鍾半，煎服。乾者亦可。</p>
<p>又方：白菊、甘草各四兩。煎服。</p>
<p>又方：枸橘三枚。焙，黃酒沖服。微醉，蓋被取汗。</p>
<p><u>瘰癧。</u>　煅牡蠣四兩，玄參三兩。俱研末，麵糊丸，梧子大。每三十丸，酒下，日三。</p>
<p>又方：天名精五六枝。同鯽魚煮熟，飲汁數次，自愈。</p>
<p>又方：三桑葉。曬乾，為末。赤砂糖調服數兩。</p>
<p>又方：牛皮膠四兩（牡蠣粉拌炒成珠），土貝母八兩。共研末，水法丸，如綠豆大。早、晚用昆布、海藻各一錢五分，煎湯下三錢，不論已破、未破，均效。</p>
<p>又方；土貝母、白芷各五錢。共研為細末。糖霜調陳酒下三錢。</p>
<p>又方：胡桃一枚。劈做兩半，一半挖去肉，蟬蛻塞實，對合，山泥包好，煅，研細。陳酒下，每日服一枚。</p>
<p><u>瘰癧結核，或破或不破，下至胸前。</u>　何首烏根。洗淨，日日生嚼，並取葉搗塗。</p>
<p><u>瘰癧未破。</u>　野菊花根。搗爛，煎酒服，以渣封之。</p>
<p><u>瘰癧初起。</u>　用海藻、昆布。洗淨，浸酒服，滓敷。</p>
<p>又方：以野菊花根。擂酒服，滓敷。</p>
<p>又方：用殭蠶為末。每日水調五分，服一月，愈。</p>
<p><u>瘰癧、馬刀。</u>　胡桃。劈開，去皮，入去鉤全蠍一尾，合好，紮緊，瓦上炙存性，研。每日一枚，溫酒調下，至愈即止。</p>
<p><u>頸項、頦下、耳前後結核累塊連珠癧串，不疼，或微疼，破皮赤潰爛，久不收口。</u>　真香梗芋艿十斤，去皮，勿烘，切片，曬極燥，磨末，開水法丸。每服三錢，甜酒送下，或米湯下，效。</p>

<h2>背門</h2>
<p><u>發背初起疑似者。</u>　便以秦艽、牛乳煎服，快利即愈。</p>
<p><u>背疸初發。</u>　牛皮膠。新瓦上燒存性，研末。酒二盞服。</p>
<p><u>發背，一切瘡毒，已成未成，但焮痛者。</u>　槐花四五兩。微炒黃，乘熱入酒二鍾，煎十餘沸，去滓，熱服。又治濕熱瘡疥、腸風、痔漏諸瘡作痛，效。</p>
<p><u>發背。</u>　用金銀藤五六兩。搗爛，入熱酒一鍾，攪勻取汁，黃酒溫服，渣罨患處。</p>
<p>又方：大甘草一兩。微炙，搗碎，水一升浸，器上橫刀，置露中經宿，平明攪令沫出，吹沫服。</p>
<p>又方：干柞木葉、乾荷蒂、干萱草根、地榆、甘草節各四兩。細銼。每服五錢，水二碗，早、晚各一服，未成即散，已成即輕。忌一切毒物。</p>

<h2>肘腋門</h2>
<p><u>腋臭。</u>　白豆仁、丁香、藿香葉、零陵香、青木香、白芷、桂心、沉香各一兩，香附二兩，甘松、當歸各五錢，檳榔二枚。為末，煉蜜丸，豆大，瓷器封盛。每日含三丸，夜一丸，咽汁。忌五辛、炙煿之物。兼服二冬膏，久餌不耗真氣。</p>
<p><u>腋下臭。</u>　五更時取精豬肉二大片，以甘遂末一兩拌之，挾腋下，至天明以甘草一兩煎湯飲，良久，瀉出穢物，棄野外，依法三五次，愈。密陀僧、糊粉之類皆塞竅，以治其末耳。</p>

<h2>脅門</h2>
<p><u>脅痛。</u>　大瓜蔞一個（連皮搗爛），粉甘草二錢，紅花七分。煎服。</p>
<p>又方：地膚子。為末。酒服二錢。</p>
<p><u>脅痛氣結。</u>　用玄胡索（去皮）、金鈴子（去核）等分。焙，研細末。以旋覆花湯下二錢，效。</p>
<p><u>脅下刺痛。</u>　小茴香一兩（炒），枳殼五錢（麩炒）。為末。每服二錢，鹽酒調下，效。</p>
<p><u>風脅痛。</u>　防風。水煎服。</p>
<p><u>胸脅痛滿。</u>　羚羊角。燒灰。水服一匙。</p>
<p><u>兩脅痛。</u>　枳殼。煎服、末服並佳。</p>
<p><u>痰飲結聚，兩脅脹痛。</u>　旋覆花。水煎服。</p>
<p><u>瘀血在脅下，堅痛。</u>　蠐螬。焙，為末。和酒服。</p>
<p><u>腎氣衝脅，如刀刺痛，喘息不得。</u>　生茴香。搗汁一合，投熱酒一合，和服。</p>
<p><u>腰脅卒痛。</u>　大豆（炒）二升。酒三升，煮二升，頓服。</p>

<h2>胸門</h2>
<p><u>胸痹痛如錐刺，不得俯仰，自汗出，或徹背。</u>　生韭或根五斤。搗汁服。</p>
<p><u>膈氣疼痛。</u>　壁上陳白螺螄。燒，研。每服一錢，酒下，效。</p>
<p><u>胸痛瘥而復發。</u>　韭根五升。搗汁飲。</p>
<p><u>胸間潰竅，咳則膿血相應而出。</u>　參、耆，當加清熱排膿藥服。</p>

<h2>心坎門</h2>
<p><u>寒熱相乘於心胃間，心痛。</u>　黃連一錢平心火，附子一錢去胃寒，生白芍五錢入肝平木，不使克胃，又去郁。諸藥不效，服此效。</p>
<p><u>心氣作痛。</u>　雞子一枚。打破，醋兩合調服。</p>
<p><u>心痛。</u>　硃砂、枯明礬等分。為末。沸湯服。</p>
<p>又方：山羊血一分。燒酒化下。</p>
<p><u>心氣疼痛。</u>　綠豆二十一粒，胡椒十四粒。同研。白湯調服，即止。</p>
<p><u>一切心痛。</u>　大馬兜鈴一個。燈上燒，研末。溫酒服，效。</p>
<p><u>卒心氣痛。</u>　鐺墨二錢。熱小便調下。</p>
<p><u>卒熱心痛。</u>　生麻油一合服。</p>
<p>又方：炒五靈脂錢半，炮乾薑三分。為末。熱酒服。</p>
<p><u>卒心急痛，牙關緊閉欲絕。</u>　老蔥白五莖。去皮須，搗膏，以匙送入咽中，灌以麻油四兩，效。</p>
<p><u>心痛不可忍。</u>　晚蠶沙一兩。滾湯泡過，濾取清水服，</p>
<p><u>蛔蟲心痛。</u>　用六畜心。生切，作四臠，縱橫割，路夾硃砂或雄黃於中，吞之。</p>
<p><u>蛔蟲心痛如刺，口吐清水。</u>　白熟艾一升。水三升，煮服。或生艾搗汁，五更食香脯一片，乃飲汁。</p>
<p><u>中惡心痛。</u>　鐺墨五錢，鹽一錢。同研勻。熱水一盞調下。</p>
<p><u>冷熱心痛。</u>　伏龍肝末一匙。熱以水服，冷以酒服。</p>
<p><u>心痛不止。</u>　敗筆頭三個。燒灰。無根水服，效。</p>
<p><u>積年心痛不可忍。</u>　濃煮小蒜，食飽，勿著鹽，效。</p>
<p><u>心頭痛欲死不可忍。</u>　良薑、厚朴、薑汁、炒靈脂各等分。為末。每一錢，醋湯下。</p>
<p><u>心痹痛。</u>　用良薑、檳榔等分。俱炒，為末。米湯調服。</p>
<p><u>心痹痛，服藥已止而復痛。</u>　可用玄明粉一服，立止。</p>
<p><u>心痹氣痛，氣實有痰。</u>　煅牡蠣粉。酒服二錢。</p>
<p><u>心痛，實胃口痛也。若真心痛，不治。</u>　高良薑（酒洗七次，焙，研），香附子（醋洗七次，焙，研）。病因寒得者，薑末二錢，香附末一錢；因怒起者，香附末二錢，良薑一錢；兼有者，各用錢五分。以米湯加入生薑汁一匙、食鹽一捻服，痛止後，用剷刀挑鹽一撮，火上燒紅，泡湯服，井服大棗數枚，效。</p>
<p><u>心腹諸痛。</u>　用玄胡索、五靈脂、草豆蔻仁（飯包煨）、沒藥等分。為細末。每用二三錢，熱酒調下，效。</p>
<p><u>婦人心痛。</u>　丹參一兩，檀香一錢，砂仁一錢。煎八分，服。</p>
<p><u>奔豚氣痛。</u>　薤白。搗汁飲。</p>
<p><u>心中硬，按之則無，常覺膨滿，多食則吐，氣引前後，噫呃不除，由思慮過多，氣不以時而行則結滯，謂之結氣。</u>　人參一兩，橘皮（去白）四兩。為末，煉蜜丸，梧子大。每米飲下五六十丸。</p>

<h2>神志門</h2>
<p><u>忽覺自身作兩人並臥，不別真假，不語，問亦無對，乃是離魂。</u>　辰砂、人參、茯苓。煎濃湯服。真者氣爽，假者自化。</p>

<h2>情志門</h2>
<p><u>憂鬱不伸，胸膈不寬。</u>　貝母（去心）。薑汁炒，研，薑汁面和丸。每服七十丸。</p>
<p><u>心憂鬱積，氣悶不散。</u>　番紅花活血，久服令人心喜。</p>
<p><u>病笑不休。</u>　滄鹽。煅赤，研，入河水煎沸，啜之，探吐熱痰，愈。</p>
<p><u>婦人好哭悲傷，顛狂罵人，如有鬼神，自己不知其故，臟躁之症也。</u>　生甘草一兩，小麥一升，紅棗十枚。水六升，煮三升，分三次服。</p>
<p><u>小兒初生，晝夜啼哭不止，成癇，胎寒也。</u>　當歸末如豆大，同乳汁灌之。</p>
<p><u>小兒夜啼。</u>　妊娠時食飲偏有所思者，以此哺兒。</p>
<p>又方：青黛。水研服。</p>
<p><u>小兒驚啼。</u>　雞屎白。熬，末。以乳服之，佳。</p>

<h2>怔忡驚悸門</h2>
<p><u>膽寒睡臥不安，心多驚悸。</u>　炒酸棗仁一兩。為末。每服二錢，竹葉煎湯調服。</p>
<p><u>心腎不交，怔忡無寐。</u>　川連五錢，桂心五分。研細，白蜜丸。空心淡鹽湯下。</p>
<p><u>魂魄不安。</u>　真珠末豆大一粒，蜜一蜆殼。和服，日三次。</p>
<p><u>小兒受驚，舉動失常。</u>　密陀僧。研末。茶清調服三四分。</p>
<p>又方：陳膽星九分，辰砂（水飛）一分。研勻。竹瀝半杯，生薑汁一小匙，調麥冬一錢，橘紅八分，薄荷腦一分，煎湯，衝入和服。</p>

<h2>健忘門</h2>
<p><u>健忘。</u>　遠志、石菖蒲。煎湯代茗。</p>
<p><u>心神過擾，營血耗傷，不寐，善忘，悲愁不樂。</u>　甘草一錢，小麥三錢，紅棗七枚（每枚以銀針刺七孔），野百合七錢，蓮子心七分。水煎，去滓，入青鹽一分服。</p>

<h2>煩躁門</h2>
<p><u>卒然煩熱。</u>　白鴨肉。和蔥、豉煮汁飲。</p>
<p><u>五心煩熱。</u>　胡黃連末。米飲服一錢。</p>
<p><u>胸中邪熱，煩悶。</u>　蟶肉。煮飯後食之。</p>
<p><u>熱攻心煩，恍惚。</u>　牛蒡根。搗汁一升，食後分為二服。</p>
<p><u>心痹，心煩內熱。</u>　茜根。煮汁服。</p>
<p><u>煩渴。</u>　生蘿蔔。搗濾汁，瓦器熬稠，入熟蜜少許，同收，點湯飲。</p>
<p><u>時氣煩渴。</u>　生藕汁一盞，生蜜一合。和勻細服。</p>
<p><u>骨蒸煩熱。</u>　青蒿一握，豬膽汁一枚，杏仁四十粒（去皮尖，炒）。以童便一大盞，煎五分，空心溫服。</p>

<h2>昏迷門</h2>
<p><u>小兒聞雷即香倒。</u>　人參、當歸身、麥冬，少入五味子。熬膏服。</p>

<h2>癲狂門</h2>
<p><u>諸般瘋狂癲癇，痰迷心竅等症。</u>　川鬱金一錢，天竺黃一兩，雄黃五錢，白礬三錢。為末，以不落水豬心血搗為丸，硃砂為衣，如桂圓大。每日以石菖蒲五分煎湯送一丸。</p>
<p><u>癲狂。</u>　甜瓜蒂細末二分。早晨井華水下，一食頃，含砂糖一塊，良久涎如水出，涎盡食粥。</p>
<p><u>卒發狂癲。</u>　燒自經死繩末。水服一匙，或陳蒲煮汁下。</p>
<p>又方：硃砂末。酒調服。</p>
<p><u>狂癲謬亂，不識人。</u>　伏龍肝末。水服一匙，每日三服。</p>
<p><u>狂邪風癲，不避水火。</u>　苦參五斤。蜜和丸，如酸棗大。每服十丸，薄荷湯化下。</p>
<p><u>狂發欲走，或自高貴稱神，或悲泣呻吟，此為邪祟。</u>　蠶紙。燒灰。酒下一匙。</p>
<p><u>傷寒發狂，踰垣上屋。</u>　寒水石二錢，黃連一錢。為末。煎甘草冷服。</p>
<p><u>熱病發狂，奔走似癲，如見鬼神，久不得汗及不知人事者。</u>　以人中黃人大罐內，泥固，煅半日，去火毒，研末。新汲水服三錢，未退再服。</p>
<p><u>有痰癲狂。</u>　鬱金一兩，明礬三兩。共為細末，糯米糊為丸，如桐子大。每服五十丸，白滾湯送下。</p>
<p><u>陽狂，痰迷心竅。</u>　犀黃三分，水飛神砂一分，巴豆霜三分，白礬三分。研細末，加米粉作二十丸，硃砂為衣。每服一丸，溫水下，必吐瀉，不愈再服，效。</p>
<p><u>邪狂橫暴。</u>　用苦參為末，蜜丸。茶清下。</p>
<p><u>邪附而癲。</u>　燒蠶蛻紙灰。酒調服。或於手拇指甲下針之血出。</p>
<p><u>癲風邪祟。</u>　用硃砂一兩（細研，水飛），青靛淨花二錢。以豬心血糊為丸。每用茶下二十丸，甚者不過三服。</p>
<p><u>羊癲瘋。</u>　橄欖。熬膏服。</p>
<p><u>小兒狂語，夜後便發。</u>　竹瀝。夜服二合。</p>
<p><u>病笑不休。</u>　滄鹽。煅赤，研，入河水煎沸，啜，探吐。</p>

<h2>癇門</h2>
<p><u>卒得癇疾。</u>　鉤藤、炙甘草各二錢。水五合，煎一合，每用棗許，日三五度。</p>
<p><u>癇證，俗呼羊癲風。</u>　經霜老茶葉一兩，明礬五錢。為細末，水法丸，辰砂為衣。每三錢，開水下三服，全愈。</p>
<p>又方：二陳湯加青皮、丹皮、石菖蒲、辰砂。煎服，效。</p>
<p><u>羊頭瘋。</u>　好松蘿茶、晉礬各一斤。為末，煉蜜丸，梧子大。每服四十丸，滾湯下。</p>
<p><u>犬癇。</u>　黑犬齒。磨汁服。</p>
<p><u>小兒牛癇。</u>　白牛屎中豆。日日服之。</p>
<p><u>小兒發癇。</u>　緊小乾蠍四十九枚。以四葉薄荷包一蠍，綿線系，合共四十九包，火炙焦，去線，研末。每服三豆許，金銀湯下。</p>
<p><u>小兒癇證。</u>　雞子黃和乳汁，分次服三枚。</p>

<h2>驚風門</h2>
<p><u>驚風。</u>　鉤藤鉤、甘草各五分。水煎服。</p>
<p>又方：人手指甲長寸外者。煎湯服。</p>
<p>又方：開通元寶錢。以水磨服少許，效。</p>
<p><u>急驚風。</u>　青蒿、蠹蟲。搗和硃砂，粟粒大，一歲一丸，乳汁服，效。</p>
<p><u>啞驚風。</u>　細葉菖蒲。搗汁，和雪梨汁同飲。</p>
<p><u>小兒躽啼驚癇，腹滿大，便青白色。</u>　柏子仁。末。溫水調服一錢。</p>
<p><u>小兒天吊，驚癇，客忤。</u>　家桑東行根。研汁服。</p>
<p><u>小兒天吊，頭目仰視，痰塞內熱。</u>　蟬蛻。漿水煮一日，曬乾，研末。冷水調服。</p>
<p><u>小兒癇疾。</u>　衣中白魚七枚，竹茹一握。酒一升。煎二合溫服。</p>
<p><u>小兒牛癇。</u>　白牛屎中豆。日服。</p>
<p><u>小兒痓風。頭及四肢皆往後。</u>　以鴨涎滴之。</p>

<h2>乳門</h2>
<p><u>吹乳腫痛。</u>　瓜蔞一個，乳香二錢。酒煎服。外用南星為末，溫水調敷。</p>
<p><u>乳吹。</u>　橘皮一兩，甘草一錢。煎服。</p>
<p>又方：穿山甲三片，橘紅二錢。水煎，和酒服。</p>
<p>又方：砂仁五分，冬葵子八分。研末。以蒲公英五錢、瓜蔞仁三錢，水煎，和酒服。</p>
<p>又方：甘菊花根、葉。杵爛，酒釀沖服。渣敷患處，效。</p>
<p><u>乳吹成癰。</u>　鮮蟹一隻。搗爛，醇酒燙熱沖服。</p>
<p>又方：橘紅（麵炒令黃，研末）二錢，加麝香二釐。酒下。</p>
<p>又方：端午粽箬。燒灰。酒服二錢，效。</p>
<p><u>乳癰初起。</u>　大熟瓜蔞一枚。搗，白酒一斗，煮取四升溫服—升，日三服。</p>
<p><u>女人乳癰，初起腫痛，未成膿者。</u>　蒲公英（連根葉）二兩。搗爛取汁，忍冬藤煎濃湯，入少酒，和汁服。</p>
<p><u>乳癰。</u>　蔥白搗，絞汁服，或橘核煎服。</p>
<p>又方：貝母二錢。研末。酒調服，令兒吮之。</p>
<p>又方：金針菜、皂莢子、射干各三錢。共炙，研末。分三服，砂仁湯下。</p>
<p><u>乳癰腫痛。</u>　紫蘇湯頻飲，渣滓封患處。</p>
<p><u>乳癰已成。</u>　胡桃。隔瓦上焙，研末。紅糖調勻，溫酒每送三錢。</p>
<p>又方：槐花五七朵。酒煎服，即以花瓣摘散，貼患處。</p>
<p><u>乳癖。</u>　白芷、雄鼠糞等分。曝乾，為末。好酒調服，必多飲，取一醺睡而愈。</p>
<p>又方：陳皮。炒，末，黑糖調服三錢，七日愈。或橘葉煎服。</p>
<p>又方：蒲公英一兩，銀花二兩。酒、水各一碗，煎半，加酒一小杯服。</p>
<p><u>乳癤。</u>　梳垢。丸梧子大。五枚，豆腐皮包，酒下。</p>
<p><u>乳結。</u>　百藥煎。研末。每三錢，酒一盞煎服。</p>
<p><u>乳岩，先乳中一粒，大如豆，漸大如雞子，七八年後方破，則不可冶。</u>　急服生蟹殼數十枚，砂鍋內焙焦為末。每服二錢，好酒調服，勿間斷。</p>
<p>又方：陳年老南瓜蒂。燒炭。無灰酒沖服。外再用麻油調炭塗。</p>
<p>又方：土貝母五錢。煎服。</p>
<p><u>乳起結核，久之成岩，初起不痛疼，最惡之症。</u>　日用山茨菇一錢，胡桃三枚。搗，酒送服。</p>
<p><u>乳岩已破者。</u>　土貝母五錢，胡桃隔、銀花、連翹各三錢。酒、水煎服。</p>
<p>又方：潰爛已久者。用雄鼠糞（經霜）、土楝子、露蜂房各三錢。俱煅存性，各取淨末，和勻。每服三錢，酒下，間二日一服，即止痛收口。</p>
<p><u>婦人乳毒。</u>　敗龜板一枚。燒，研。酒服。</p>
<p><u>乳塞不通而皮癰，名妒乳。</u>　雄鼠屎二十一粒。豆腐皮包，酒吞下，日三服。</p>
<p><u>乳塞。</u>　絲瓜（連子，煅）。酒服三錢，被覆取汗即通。</p>
<p>又方：萵苣子、糯米各一合。研細，水一碗，入甘草末三分，攪勻，煎，頻呷。</p>
<p><u>無乳。</u>　黃耆五錢，七星豬蹄一隻。煮爛食。</p>
<p>又方：赤砂糖煮豆腐，以醇酒下。</p>
<p>又方：羊肉二斤，黃耆八兩，乾地黃、歸身、川斷各四兩，牛膝二兩。同煮絞濃汁，入蜜四兩，熬如飴，每溫酒服一匙。</p>
<p>又方：母豬蹄一對。通草同煮食，並飲汁。</p>
<p>又方：萵苣三枚。研成泥，調服。</p>
<p><u>乳汁不下。</u>　鯉魚。作羹食之。</p>
<p>又方：絲瓜（連子）。燒，研末。酒服三錢，被覆取汗。</p>
<p>又方：赤小豆。煮汁飲，或煮粥食。</p>
<p><u>通乳消脹。</u>　豌豆。煮食。</p>
<p><u>吹乳不通。</u>　雄豬前腳爪一個，鬼饅首二個。並煮食之，一日即通，雖無子女，人食之亦有乳。</p>
<p><u>婦人乳少。</u>　脂麻。炒，研，入鹽少許食。</p>
<p>又方：穿山甲末。米泔調服。</p>
<p><u>無子食乳，乳不消，發熱惡寒。</u>　大麥蘖二兩。炒，為末。每服五錢，白湯下。</p>
<p><u>兩乳細小下垂，痛甚，名乳懸。</u>　川芎、當歸各二斤。煎服半斤，余燒煙燻口鼻。</p>

<h2>胃脘門</h2>
<p><u>胃脘痛。</u>　木瓜一錢，吳萸五分，鹽一錢。為末，白滾湯下。</p>
<p>又方：鰻鱺。淡煮飽啖。</p>
<p>又方：胡桃肉一枚。以大棗肉一枚夾之，濕紙裹煨熟，細嚼，生薑湯下。</p>
<p><u>胃氣痛。</u>　牙皂三分。調酒服。</p>
<p><u>胃口痛。</u>　手指甲（男痛用女右，女痛用男左）剪下，新瓦上炙脆，為末，約四五分，入砂糖少許，酒調，食遠服。</p>
<p><u>氣鬱胃脘痛。</u>　香附子（略炒）三兩，烏藥（略泡）二兩。共研細，水醋煮蒸餅和丸，梧子大。每服二三錢，白湯下。</p>
<p><u>肝鬱脘痛。</u>　香附倍用，黃連減半。擇淨料製為極細末，水糊丸，梧子大。陳皮湯下一二錢，火盛者，薑汁炒梔子，煎湯下。</p>
<p><u>胃脘痛劇，諸藥不效。</u>　牙皂。燒存性，研末。以燒酒調服錢許，效。</p>
<p><u>肝氣痛極。</u>　黃天竺子。泡湯飲之。</p>
<p><u>肝氣。</u>　烏梅二個，鮮橘葉三錢，青鹽二分，真川椒二錢。空心服。</p>
<p><u>男婦氣痛。</u>　潔淨食鹽一撮。放刀口上，炭火燒紅，焠入水中，乘熱飲數次。</p>

<h2>噎膈反胃門</h2>
<p><u>膈噎症。</u>　揀蒲公英高尺許者，掘下數尺，擇根大如拳者，搗汁和酒服，如神。</p>
<p>又方：燕窩腳色紅紫，名血燕者。煎服，效。</p>
<p>又方：老蘇梗。泡水和麵粉，預於日食時，在日中搓成丸，如梧子大，須即日曬乾，其丸皆中空。白湯送下，神效。</p>
<p>又方：人乳、牛乳、蔗漿、梨汁、蘆根汁、龍眼肉濃汁、人參濃汁俱等分。加薑汁少許，隔湯熬成膏，下煉蜜，徐徐頻服，效。</p>
<p>又方：糖坊內上好糖糟一斤。打爛，加水，姜四兩，搗做小餅，曬乾，放磁瓶內，置灶煙櫃上，每晨餅一枚，泡滾水內，少停飲湯，驗。</p>
<p><u>膈食病。</u>　舊油竹梳。燒灰，金橘餅煎湯服。</p>
<p>又方：冰片一分，硼砂二分，飛金二十頁。共研細，用紅糖一兩拌服。</p>
<p><u>膈氣噎塞，飲食不下。</u>　碓嘴上細糠。蜜丸，彈子大。時含咽津液。</p>
<p><u>喧膈氣滯，煩悶吐逆，飲食不下。</u>　蘆根五兩。銼，水三盞，煎二盞，時時溫服，效。</p>
<p>又方：白豬肚連食。烘乾，為末。每服二三錢，酒調下。</p>
<p><u>氣噎食不得下，喉中如有肉塊。</u>　昆布一兩（洗去咸），小麥二合。水三盞，煎小麥爛，去滓，不時服。</p>
<p><u>卒噎。</u>　食干粳米飯即不噎。</p>
<p><u>噎塞不通。</u>　羚羊角末。飲服一匙。</p>
<p><u>膈噎，能飲不能食。</u>　雞十餘隻。煮汁飲，如覺直達於下，漸可以雞煮粥矣。</p>
<p>又方：糯米。裝翻毛雞腹內煮爛食，效。</p>
<p><u>噎膈，氣不通。</u>　雞嗉。燒，研，入木香、丁香、沉香、紅棗，丸服。</p>
<p><u>膈氣暫開關。</u>　荔枝一個（去核），蜒蚰一條。放在內，冰片三四釐，摻蜒蚰上，將荔枝肉裹好，仍放殼內，紮好，令病人含口內，有冷涎水滲出，徐徐嚥下，一時許，蜒蚰化完，亦無水滲出，連殼吐去，可進飲食。</p>
<p><u>噎食。</u>　生藕汁、生薑汁、雪梨汁、蘿蔔汁、甘蔗汁、蜂蜜、白果汁、竹瀝各一盞。和勻，飯上蒸熟，任意食。</p>
<p><u>一切痰膈、食膈。</u>　黑砂糖一斤，連皮老生薑一斤。共搗如泥，入磁罐內封固，埋乾燥淨黃土地內七日，取出，每日和滾水服。</p>
<p><u>膈食膨脹，五六月。</u>　用老生薑二三斤。放竹蔞內或麻布袋浸糞缸內七日，取出洗淨，竹刀去皮，切片，陰乾，為末。每服三錢，火酒調下，不過三服，愈。</p>
<p><u>噎塞吐食，以胃脘停有痰血之類，故胸中刺痛。</u>　用韭汁入鹽滷少許，細呷，得入漸加，定吐稠痰而愈。若反胃，加薑汁、牛乳。</p>
<p><u>梅核膈。</u>　昆布、茯苓、歸身、白朮、半夏、陳皮二帖，當吐出血塊，咽喉覺空快。又加人參，服二帖，當再吐物，病愈矣。</p>
<p><u>胃寒反胃。</u>　母丁香一兩。為末，鹽梅肉搗丸，芡子大。每含一丸。</p>
<p><u>反胃。</u>　雞內金。煅，研。酒下。男用雌，女用雄。</p>
<p><u>翻胃。</u>　純酒釀（去米粒）半酒杯，好醬油半酒杯，和勻，溫服。</p>
<p><u>反胃轉食。</u>　地龍屎一兩，木香三錢，大黃七錢。為末。每服五錢，無根水調服。忌煎煿、酒、醋、椒、薑、熱物，效。</p>
<p>又方：螺螄一斗。水浸，取泥，曬乾，每服一錢，火酒調下。</p>
<p>又方：灶中土五年久者。為末。米飲服三錢，驗。</p>
<p><u>反胃上氣。</u>　蘆根、茅根各二兩。水四升，煮二升，分服。</p>
<p><u>反胃吐食。</u>　芥子末。酒服一匙，日三服。</p>
<p>又方：松節。煎酒細飲。</p>
<p>又方：乾柿三枚。連蒂搗爛，酒服，勿雜他藥，效。或飯上蒸熟，和飯服。</p>
<p>又方：甘蔗汁七升，生薑汁一升。和勻，日日細呷。</p>
<p>又方：蝟皮。燒灰。酒服，或煮汁。</p>
<p>又方：石蓮肉。為末。入少肉豆蔻末，米湯服。</p>
<p>又方：母丁香、神麯。炒，為末。米飲服一錢。</p>
<p>又方：蠶繭十個。煮汁，烹雞子三枚食，以無灰酒下，日二服，效。</p>
<p>又方：繅絲湯煮粟米粥食。</p>
<p>又方：飲白馬屎即止。</p>
<p><u>反胃轉食，藥物不下。</u>　雪梨一個。丁香十五粒，刺入梨內，濕紙包煨熟食。</p>
<p><u>噎膈反胃。</u>　糯米末以牛涎拌作小丸。煮熟食。</p>
<p><u>反胃膈氣不下食者。</u>　陳倉米。炊飯，焙乾，研。每五兩，入沉香末半兩，和勻，每米飲服二三錢。</p>
<p><u>翻胃膈氣，此症腸枯血燥，大便三四日一次。</u>　牛乳、羊乳、人乳並用，可常服。</p>
<p>糞如馬慄如羊屎者不治，口常吐白沫者不治。</p>
<p><u>反胃噎食。</u>　蜜炙蘿蔔。細嚼，任意食之。</p>

<h2>大小腹門</h2>
<p><u>腹痛。</u>　烏藥（水磨汁）一盞，入橘皮一片，紫蘇一葉。煎服。</p>
<p>又方：白砂糖。水調服。</p>
<p><u>肚痛不拘寒熱。</u>　用霜後青蒿子一錢半，青皮七分半，青木香七分半，共為細末。白滾湯送下，每服二錢。</p>
<p><u>急肚痛。</u>　本人頭髮三十根。燒過，酒服，即以水調芥子末封臍內，大汗即痊。</p>
<p><u>卒患腹痛。</u>　山豆根。水研汁半盞服。</p>
<p><u>飯後肚痛。</u>　用九制香附五錢，山楂肉五錢。各為細末服之即愈。</p>
<p><u>蟲肚痛。</u>　用馬齒莧（鹽炒）一大碗。空心食之，蟲自出。</p>
<p>又方：苦楝子樹皮煨精肉，每逢月頭服一次。</p>
<p>又方：生蔥。搗汁，菜油調服。</p>
<p>又方：烏梅。煎湯飲。</p>
<p><u>小兒蛔多腹痛。</u>　使君子肉。為末。每月初旬五更時，米湯調服一錢。</p>
<p><u>食積腹痛。</u>　紫蘇、萊菔子之類煎服。</p>
<p><u>小兒吃棕腹痛。</u>　黃連、白酒藥等分。為丸服。</p>
<p><u>陰症腹痛。</u>　舊篦子一把。燒灰。水沖服。</p>
<p><u>陰毒腹痛。</u>　燒酒。溫飲，汗出即止。</p>
<p><u>陰毒腹卒痛。</u>　雄雞冠血入熱酒中飲，暖臥取汗。</p>
<p><u>陰症腹痛，面青甚者。</u>　鴿子糞一大抄。研末。極熱酒一鍾和勻，澄清，頓服。</p>
<p><u>絞腸痧痛。</u>　服童便即止。</p>
<p><u>肝火為病，腹痛。</u>　黃連（薑汁炒）。為末，粥糊丸，梧子大。每服三十丸，白湯下。</p>
<p><u>小兒夜啼，腹痛，面青，冷證也。</u>　大蒜一枚（煨，研，日曝乾），乳香五分。同搗丸，芥子大。每服七丸，乳汁送下。</p>
<p><u>小兒盤腸氣痛，腰曲乾啼。</u>　沒藥、乳香等分。為末。木香磨水煎沸。調一錢服。</p>
<p>又方：蘿蔔子。炒黃，研末。乳香湯服半錢。</p>
<p><u>腹痛吐下。</u>　桑葉一握。煎飲，或搗汁服。</p>
<p><u>腹脹黃腫。</u>　亞腰壺蘆連子（燒，研）一個。食前溫酒下，或白湯下，十餘日，效。</p>
<p><u>腹滿癖堅如石，積年不損。</u>　白楊木東枝。去粗皮，闢風細銼五升，熬黃，以酒五升淋訖，用絹袋盛，滓還納酒中密封，再宿。每服一合，日三服。</p>
<p><u>腹內龜病硬似磚。</u>　用自死殭蠶，白馬溺軟之，效。</p>
<p><u>腹皮麻木不仁。</u>　多煮蔥白食之。</p>
<p><u>別處皆無痛癢，病形但大腹上麻痹不仁，乃風鬱腹部。</u>　多煮蔥白食之。</p>
<p><u>腹中有物作聲，隨人語言，名應聲蟲。</u>　板藍汁一盞，連服五次。</p>
<p>又方：服雷丸。</p>
<p><u>腹內有聲，如蝦蟆，手按暫止，此驚氣內襲。</u>　鎮驚硃砂丸。車前草湯下。</p>
<p><u>產後腹痛。</u>　麩炒枳實，酒炒芍藥。為末。水煎服二錢。</p>
<p><u>小兒卒然肚皮青黑，乃血氣失養，風寒乘之，危症也。</u>　大青末。酒送下。</p>
<p>河白梔子、黃雞子、白飛面。搗餅，貼臍上，再以茵陳、通草、甘草、燈草煎服。</p>
<p><u>小腹脹滿如孕。面色青黃。飲食如故，發則如癲，蓋蛟龍游於水邊萊上誤食而病。</u>　以寒食餳五合服之，數服當吐出似蛟龍狀物。</p>
<p><u>小腹有塊，直衝胸膈，叫號厥，三起二倒，氣平如故，止覺筋鞭，此名橫梁疝，女子患此最多。</u>　破故紙一片，黑芝麻二兩。拌炒，篩去芝麻不用，將放紙磨末，酒丸。每服三錢，開水下。</p>
<p><u>小腹痛。</u>　干黃土。煮數沸，溫服。</p>
<p>又：黃芩、甘草、木通各一錢。煎服。</p>

<h2>臍門</h2>
<p><u>小兒肚臍突出半寸許，此氣旺不收也，失治將角弓反張。</u>　茯苓、車前各一錢，甘草二分，陳皮、通草各三分。煎灌之。</p>
<p><u>臍風。</u>　全蠍二十一個（去頭尾，酒塗炙），麝香少許。研和。每二分半，麥冬湯調服。</p>
<p><u>臍下絞痛。</u>　木瓜三片，桑葉七片，大棗三枚。水三升，煮半升，頓服。</p>
<p><u>腹中如鐵石，臍中水出，變如蟲行，繞身匝啄，癢痛難忍，撥掃不盡。濃煎蒼朮湯浴，仍以蒼朮末，入麝香少許，水調服。</u></p>

<h2>腫脹門</h2>
<p><u>渾身浮腫。</u>　出過子蘿蔔，名地骷髏。煎濃飲。</p>
<p><u>陽水浮腫。</u>　敗荷葉。燒研。每服二錢，米飲下，日三。</p>
<p><u>腫飲。</u>　燈草一把（水四碗，煎至二碗），蘿蔔子一兩（微炒），砂仁二錢（微炒）。研末，傾入湯內，略滾，盛入茶壺，慢慢吃下。</p>
<p><u>浮腫。</u>　黑豆。水煮，再加酒煮服。</p>
<p><u>遍身腫滿，陰亦腫。</u>　縮砂仁、土狗一個等分。研，和酒服。</p>
<p><u>遍身浮腫。</u>　蘿蔔、浮麥等分。泡湯飲。</p>
<p><u>身面卒腫。</u>　皂莢。去皮，炙黃，銼三升，酒一斗，漬透，煮沸，每服一升，日三服。</p>
<p><u>身體暴腫。</u>　榆皮。搗末，同米作粥食。</p>
<p><u>虛肥面腫，積年氣上如水病，但腳不腫。</u>　谷楮葉八兩。鈉米煮粥常食。</p>
<p><u>熱水腫疾。</u>　山梔子仁。炒，研。米飲服三錢。若上焦熱者，連殼用。</p>
<p><u>脾病黃腫。</u>　青礬四兩（煅赤），蓮子、當歸四兩（酒酻浸七日，焙），百草霜四兩。為末，以浸藥酒打糊丸，梧子大。每服五七丸，效。</p>
<p><u>小兒虛腫，頭面陰囊俱浮。</u>　使君子一兩五錢。蜜炙，為末。食後米湯服一錢。</p>
<p><u>小兒浮腫。</u>　絲瓜、燈心、蔥白等分。煎濃汁服，並洗。</p>
<p><u>肺濕腫喘。</u>　馬兜鈴。煎服。</p>
<p><u>氣虛水腫。</u>　用大蒜煮半熟，入蛤粉搗為丸。食前白湯下二十丸，小便下數桶而愈，隨服補脾藥。</p>
<p><u>水腫。</u>　以甘遂細末一兩，水調塗腹及臍令滿；內服甘草湯，其腫便消如神。</p>
<p>又方：山東紅谷酒、馮了性酒合飲，能口流水涎，身發汗，效。</p>
<p><u>水病腹腫。</u>　白茅根一把，赤豆三升。水三升，煮乾，食豆，效。</p>
<p>水腫，水屬腎。黑牽牛行腎水。研末，入豬腎，煨熟，溫酒下。</p>
<p><u>水腫腳滿氣急。</u>　鯉魚一斤上一尾。煮汁，和冬瓜、蔥白作羹食。用烏魚亦可。</p>
<p><u>水腫，下水氣。</u>　赤小豆、桑白皮、通草。煮服。</p>
<p><u>水病初得危急。</u>　冬瓜不限多少。任吃，或取汁服。久病忌。</p>
<p><u>十種水病垂死。</u>　青頭鴨一隻。和米並五味煮熟，作粥食。白鴨亦可。</p>
<p><u>水腫腹大喘急。</u>　馬兜鈴。煎湯，日服。</p>
<p><u>水氣腫滿。</u>　椒目。炒，搗如膏，每酒服一匙。</p>
<p>又方：人屎。煎令可丸。服豆大三丸。</p>
<p><u>水腫尿澀。</u>　茯苓皮，椒目等分。煎湯，日飲，效。</p>
<p>又：黃牛屎一升。絞汁飲。忌食鹽。</p>
<p><u>水腫。</u>　大鯉魚一尾，赤小豆一升。水二斗，煮食飲汁，頓服。</p>
<p><u>水腫脹滿。</u>　雞屎，川芎等分。為末，酒糊丸服。</p>
<p>又方：赤尾鯉魚一斤，破開不見水及鹽，以生礬五錢研末，入腹，紙裹，再黃泥包，灶內煨熟送粥，食頭上消，食身尾下消，一日用盡，效。</p>
<p><u>水濕腫脹。</u>　白朮、澤瀉各一兩。為末。每服三錢，茯苓湯下。</p>
<p><u>水蠱腹大，動搖水聲，皮黑。</u>　鬼扇根。搗汁服，水即下。</p>
<p>又：山豆根末。酒服二錢。</p>
<p><u>水蠱腹大。</u>　惡實（微炒）一兩。為末，面和丸，梧子大。每米飲下十丸。</p>
<p><u>水臌石水，腹脹身腫。</u>　肥鼠一枚。取肉煮粥，空心食兩三頓。</p>
<p><u>氣病腹脹。</u>　香附子一斤。童便浸三日，焙，為末，丸梧子大。旋覆花湯下四五十丸，日二。</p>
<p>又方：陳香櫞四兩，人中白三兩。共研，白湯下一錢。忌鹽百日。</p>
<p><u>少兒腹脹滿。</u>　父母指甲。燒灰。乳頭上飲。</p>
<p><u>小兒煩滿欲死。</u>　雞子殼。燒灰。酒服一匙。</p>
<p><u>小兒傷乳，腹脹煩悶欲睡。</u>　生大麥面。水調一錢服，白麵微炒亦可。</p>
<p><u>食果腹脹。</u>　桂末。飯和丸，綠豆大。白湯下五六丸，未消再服。</p>
<p><u>氣脹氣蠱。</u>　萊菔子。研，以水濾汁，浸縮砂一兩，過夜炒乾，又浸又炒，凡七次，為末。米飲服一錢，效。</p>
<p><u>濕熱腹脹。</u>　出過子蘿蔔。煎濃飲。</p>
<p><u>水病脹滿。</u>　大豆黃卷服。</p>
<p><u>單腹脹大，四肢極瘦。</u>　肉蓯蓉三兩，紅棗、青礬各一斤。入罐內煅，煙盡為末，再將香附、童便、制麥芽（半炒）各一斤為末，和前末，糊丸。每酒下二三十丸。</p>
<p><u>腹脹黃腫。</u>　亞腰壺蘆連子。燒末。食前溫酒下，或白湯下，連服十數個，效。</p>
<p><u>五臌。</u>　蘿蔔子四兩（用巴豆十六粒同炒，去豆），牙皂一兩半（煨，去弦），沉香五錢，枳殼四兩（燒酒煮，切片，炒），大黃一兩（酒焙），琥珀一兩。為末。每服一錢，雞鳴時熱酒送下，姜皮湯可。</p>
<p><u>水臌。</u>　陳芭蕉扇（燒灰）五分，滑石二分。為末。以腐皮包滾水送下。</p>
<p><u>膨脹四五月。</u>　將黃牛糞陰乾，微炒黃香，為末。每服一兩，煎半時，濾清服之。</p>
<p><u>中滿臌脹。</u>　陳葫蘆一個，三五年糯米一斗。作酒，待熟用葫蘆瓢於炭火上炙熱，入酒浸之，如此五六次，將瓢燒灰，為末。每服三錢，酒下，效。</p>
<p><u>臌脹。</u>　雄豬肚子一個，入大蒜頭四兩，小檳榔、砂仁末三錢，木香二錢。砂鍋內河水煮熟，空心服豬肚，效。</p>
<p>又方：舊葫蘆一個。浸糞坑內一月，起掛長流水中三日，炒黑，為末。每兩加木香末二錢，每日空心砂仁湯送下二錢。</p>
<p><u>鄉農春末夏初受其濕熱，漸成胸悶肚大如鼓，名臌脹。</u>　大麥杆二兩，烏豇豆二合，荸薺四兩。煮食七日，愈。</p>
<p><u>水臌，氣臌。</u>　活黑魚一尾，去鱗甲，將肚剖開，去腸，入好黑礬五分，松蘿茶三錢，男子用蒜八瓣，女七瓣，入魚腹內，磁器中蒸熟，令病人吃魚連茶、蒜，效。</p>
<p><u>氣臌。</u>　大蝦蟆一隻。破開，大砂仁填滿腹中，黃泥封固炭灰煅紅，冷定去泥，研末。陳皮湯調服，放屁即愈。</p>
<p><u>河白病。</u>　蟬蛻、鮮稻草、粟殼、淫羊藿等分，末，丸。</p>

<h2>積聚門</h2>
<p><u>奔豚氣痛。</u>　搗韭汁服。</p>
<p><u>氣癖在小腹，上攻衝心痛。</u>　穿山甲片。土炒脆，為末。砂糖調陳酒送下，每服三錢，止痛如神。如不能飲糖，酒調亦可。</p>
<p><u>腎積奔豚，上氣痛疼。</u>　茯苓四兩，小茴香四兩。研末，水為丸。開水下三錢，驗。</p>
<p><u>奔豚氣痛。</u>　枳實末。每服一匙，日三夜一。</p>
<p><u>膜外氣痛及氣塊。</u>　豬胰一具。切塊，炙熟，蘸延胡索末，頻食。</p>
<p><u>脾積痞氣。</u>　黃挲牛腦子一個（去皮筋，擂爛），皮硝末一斤，蒸餅六個。曬研，和勻，糊丸，梧子大。每服二十丸，酒下，日三服，百日有驗。</p>
<p><u>痞塊心痛。</u>　殭蠶末二錢。白馬尿調服，並敷塊上。</p>
<p><u>痞塊腹中攻痛，面黃肌瘦。</u>　真陳阿膠一兩（蛤粉炒鬆，研細），九制陳膽星五錢（人乳浸，微火烘，研），川貝母一兩（去心），麝香四分（忌見火），鱉甲三個（必要九骨七骨者，真麻油炙脆黃，研）。共為細末。真柏油二兩，火鎔開，入前藥末在內，攪和，每服用腐衣包藥約一分半，茶、酒送下，清晨三包，飯後三包。</p>
<p><u>塊如活鱉，能行動，諸藥不效。</u>　每日空心將靛花三四五匙沖熱陳酒內服，至十日不動，服一二月消盡矣；外用敷之。</p>
<p><u>小兒食積。</u>　五穀蟲。研末，入甘草末少許，米糊丸，梧子大。每十丸，米飲下。</p>
<p><u>諸果成積。</u>　桂心五錢，麝香五分。細研飯丸，綠豆大。大人十五丸，小兒七丸。</p>
<p><u>米各食積。</u>　大麥芽。煎服。</p>
<p><u>酒積。</u>　雞內金、乾葛等分。為末，蒸餅丸，梧子大。每酒下五十丸。</p>
<p><u>飲茶成積。</u>　蒼朮一兩，制南星、青皮、橘皮各三錢。醋煮蒸餅丸，梧子大。淡薑湯下二三十丸。</p>
<p><u>陽邪積滯，氣積，血積，蟲積，食積，傷寒實熱閉。</u>　錦紋大黃一斤（切片，好酒料，飯鍋上蒸，再曬九次），牙皂一兩六錢（炒微黃）。磨末，蒸餅打丸。每服三分。</p>

<h2>癥瘕門</h2>
<p><u>不問男女左右，癥瘕，積聚，瘧痞。</u>　水紅花（半老穗頭連葉帶子，曬乾）不拘多少。蒜頭去皮膜，同石臼打爛，捏成餅，曬，為末，每斤入蚶子殼煅粉四兩，再將老蒜打膏為丸，桐子大。每服百丸，空心食後白湯下，一日三服，效。</p>
<p><u>痃癖症積。</u>　鱉甲。酢炙黃，研末。牛乳一合，每調一匙，朝朝服之。</p>
<p><u>腹中生龜。</u>　殭蠶。研末。調馬溺飲。</p>
<p><u>腹中鱉症。</u>　胡粉、黍米。淋汁溫服，效。</p>
<p><u>癖塊。</u>　生芋艿。敲爛，醇酒漬半月，飲之。余方分載積聚門。</p>
<p><u>血症痛。</u>　蒲黃五錢，五靈脂一兩。俱炒，酒煎服；或為末，酒調下。</p>
<p><u>好食生米成瘕，口中出清水。</u>　雞矢同白米各半合。炒，為末。水一鐘調服，良久吐如米形即瘥。</p>
<p><u>食發成症，心腹作痛，咽間如有蟲上下，嗜食。</u>　與油豬脂二升。酒三升，煮服。</p>
<p><u>齧蝨在腹生蝨症。</u>　敗梳、敗篦各一枚。破二分，一分燒研。一服水煮調服。</p>

<h2>蟲門</h2>
<p><u>治三蟲。</u>　珍珠二兩，亂髮如雞子大。燒末，苦酒調，旦起頓服。</p>
<p><u>蛔蟲上行。</u>　烏梅。煎湯飲。</p>
<p><u>蛔蟲攻心腹痛。</u>　薏苡根二斤。銼，水七升，煮取三升，食前服。</p>
<p><u>蛔蟲。</u>　繅絲蠶蛹兩合。研爛，絞取汁頓服。非繅絲時，蠶蛹曬，研細末，和粥食。</p>
<p>又方：用火煨使君子肉。五更食，以殼煎湯送下。</p>
<p><u>寸白蟲。</u>　榧子四十九枚。去皮，於月上旬平旦空心服七枚，七日服盡，蟲消成水。</p>
<p>又方：桑根白皮（切）三升。以水七升，煮二升，宿勿食，平旦空腹頓服。</p>
<p><u>腹有蟲。</u>　酸石榴東引根。濃煎，五更服。</p>
<p>又方：馬齒莧。水煮，加鹽、醋，空腹食之。</p>
<p>又方：生蕪荑、生檳榔等分。為末，蒸餅丸，梧子大。每白湯下二十丸。</p>
<p>又方：雷丸。煎服。</p>
<p><u>腹內蟲痛。</u>　烏梅一個，老薑二片，榧子十粒，花椒十四粒。加黑糖少許，煎服。</p>
<p><u>皮中有蟲，如蟹行，如兒啼。</u>　炙豬肉蘸雷丸、雄黃末食。</p>
<p><u>嗜油發蟲。</u>　載飲食門。</p>
<p><u>腹中應聲蟲。</u>　載腹門。</p>

<h2>霍亂門</h2>
<p><u>霍亂。</u>　新汲水、百沸湯。和勻飲數口即定。</p>
<p>又方：梅葉。煮濃汁飲。</p>
<p><u>傷暑霍亂。</u>　絲瓜葉一片，白雪梅肉一枚（並核中仁）。同研極爛，新汲水調服，不可即飲熱湯。</p>
<p>又方：取扁豆葉搗汁一碗飲之，愈。</p>
<p><u>夏月貪涼，脾胃不和，患霍亂。</u>　以砂仁一兩。炒鹽，研一撮，沸湯調，冷服。傷冷物者，加吳茱萸，冬月感寒患此，亦可用，但溫服。</p>
<p><u>中惡霍亂。</u>　海桐皮。煮汁服。</p>
<p><u>霍亂吐瀉。</u>　高良薑。火炙令焦香，每用五兩，以酒一升，煮三四沸，頓服。</p>
<p>又：山豆根末。橘皮湯下一錢。</p>
<p>又：杉木。煎湯服。</p>
<p>又：尿桶舊板。煎服。</p>
<p><u>霍亂脹痛。</u>　大豆。生研。水服一匙。</p>
<p><u>霍亂腹痛吐下。</u>　桑葉。搗汁服。冬月乾者，煎服。</p>
<p><u>霍亂吐瀉，不拘男女，但有一點胃氣存者服之再生。</u>　廣陳皮（去白）五錢，真藿香五錢。水二盞，煎一盞，時時溫服。</p>
<p><u>霍亂吐瀉，腹痛。</u>　桃葉。煎汁，服一升止。冬用桃樹皮。</p>
<p><u>霍亂及嘔吐不能納食及藥者。</u>　先飲陰陽水數口。即生水、沸湯各半也。</p>
<p><u>霍亂吐下不止，四肢逆冷。</u>　黃牛屎半升。水二升。煮三沸，服半升。</p>
<p><u>霍亂轉筋。</u>　生白扁豆末。冷水和，少人醋服。或藤葉搗汁服。</p>
<p>又方：木瓜一兩。煎服，仍煎湯浸青布裹足。</p>
<p><u>霍亂轉筋腹痛。</u>　木香末一錢。木瓜汁一盞。熱酒調服。</p>
<p><u>霍亂轉筋，心腹脹滿，未得吐下。</u>　梔子二七枚。燒，研。熱酒服，愈。</p>
<p><u>霍亂筋脈攣急，不得屈伸者。</u>　薏苡仁（生）。為末。每服二錢，水調服，頻進。</p>
<p><u>霍亂轉筋入腹。</u>　桑葉一握。煎飲。</p>
<p>又：故麻鞋底。燒赤，投酒中，煮取汁服。</p>
<p><u>小兒霍亂。</u>　梳頭垢。水服少許。</p>
<p><u>乾霍亂。</u>　千年石灰。砂糖水調服二錢，或淡酢湯調亦可。</p>
<p>又方：紫蘇。煎服。</p>
<p><u>乾霍亂病，上不得吐，下不得瀉。</u>　鹽一大匙。熬令黃，童便一升，合和溫服，少頃吐下即愈。</p>
<p><u>乾霍亂，脹痛欲死。</u>　用土坎黃泥，新汲水攪濁，候清飲之，探吐。</p>
<p><u>乾霍亂，腹痛出汗，吐瀉不出。</u>　炒紅鹽一兩，豬牙皂莢一錢，煎服，吐出即效。</p>
<p><u>乾霍亂，上不得吐，下不得瀉，身出冷汗，危在頃刻。</u>　食鹽一兩，姜五錢（切片）。同炒變色，水一大碗，涼服。愈後切不可遽食飯，餓極方可吃稀粥。</p>
<p><u>霍亂及乾霍亂，不吐不利，脹痛欲死。</u>　俱飲地漿即愈。大忌米湯。</p>
<p><u>霍亂及中暍卒死者。</u>　飲地漿一升。大忌米飲。</p>
<p><u>絞腸痧，吐瀉將死。</u>　用藿香、陳皮各四錢。水煎服。</p>
<p><u>絞腸痧。</u>　用生明礬末一半，涼水一半。開水愈。</p>
<p>又方：旱菸筒中垢如豆大一丸。放病人舌下，掬水灌之，垂死可活。</p>
<p>又方：飲鹽湯探吐。蕎麥炒焦，開水調服。或飲童便，痛立止。</p>
<p><u>攪腸痧，痛欲死。</u>　馬糞。研汁飲，愈。</p>
<p>又：蕎麥。麵炒焦。熱水沖服。</p>
<p>又：服童便。</p>
<p><u>吐利後轉筋。</u>　扁豆葉一把。生搗，入少酢，絞汁服，瘥。</p>

<h2>吐瀉門</h2>
<p><u>小兒吐瀉。</u>　鏽鐵釘。煎水飲。</p>
<p><u>小兒吐瀉，口渴者。</u>　芹菜。切細。煮濃汁飲。</p>
<p><u>小兒吐瀉不渴者。</u>　橘紅、丁香等分。研，煉蜜丸，黃豆大。米飲化服。</p>

<h2>痧氣門</h2>
<p>細嚼生黃豆不腥者，痧。既可試病，亦解痧毒。生芋亦可。</p>
<p><u>時瘀。</u>　柏樹葉。搗爛，沖酒服。</p>
<p><u>痧氣。</u>　晚蠶砂末。冷開水調服。若兼停食者，須加明礬末四分吐之。</p>
<p><u>痧氣，寒凝腹痛。</u>　沉香、木香、鬱金各一錢，烏藥三錢。生研為細末。每服三分，砂仁湯稍冷送下。</p>
<p><u>痧脹，夏月面色紫赤，腹痛難忍，飲熱湯便不可救。</u>　黃豆。咀嚼，嚥下數口，反覺甘甜，不知腥氣。此方既可療病，且可辨症。</p>
<p><u>絞腸痧。</u>　載霍亂門。</p>

<h2>腰門</h2>
<p><u>腰痛。</u>　萆薢三兩，杜仲一兩。搗末，空心酒服二錢。禁食牛肉。</p>
<p>又方：菟絲末二兩，杜仲（蜜炙）末一兩。山藥末、酒煮糊為丸，酒下五七十丸。</p>
<p>又方：黑脂麻。熬香，研末。酒下，須多服。</p>
<p><u>閃挫腰痛。</u>　茴香、紅曲。擂爛，好酒熱服。</p>
<p>又：西瓜、青皮。陰乾，為末。鹽酒調服。</p>
<p><u>挫氣腰痛。</u>　香茶內滴入菜油數點，頓服。</p>
<p><u>氣滯腰痛。</u>　青木香、乳香各二錢。酒浸，飯上蒸勻，酒調服。</p>
<p><u>腰挫氣。</u>　番葡萄乾一兩。好酒煎服。</p>
<p><u>跌傷腰痛。</u>　用續斷煎酒服，以能化惡血也。</p>
<p><u>風寒腰膝疼痛。</u>　用杜仲（姜水炒，或鹽水炒）三兩。濃煎，水煮羊腰子四枚至熟，加鹽、椒作羹，空腹食之。</p>
<p><u>腎虛腰痛。</u>　杜仲末。每旦溫酒服二錢。</p>
<p>又方：破故紙末。酒服三錢，或加木香。</p>
<p>又方：羊脊骨一具。捶碎，熬取濃汁，和鹽料食。</p>
<p><u>虛損腰痛。</u>　胡桃肉、杜仲、茴香。浸酒，空心服。</p>
<p><u>益腰腳，補腎氣。</u>　栗子。作粥。</p>
<p><u>腰痛不止。</u>　絲瓜根。燒，研末。每溫酒服二錢，效。</p>
<p><u>妊娠腰痛，由閃挫氣不行者。</u>　破故紙（瓦上炒香，為末）三錢，胡桃一個。煮熟，溫酒調服。然故紙性熱，只可暫用。</p>
<p><u>腰膝骨痿，不能起床。</u>　用川萆薢、杜仲（鹽水炒）各四兩。研末，以豬腰子四個，酒煮搗爛，加煮腰子，余酒和為丸。鹽水送下。</p>
<p><u>腰腳疼痛。</u>　新脂麻（炒香）。杵末，日服合許，溫酒蜜湯任下。</p>
<p><u>腰腿疼痛。</u>　甜瓜子三兩。酒浸十日，為末。每日服三錢，空心酒下。</p>
<p><u>腰腳屈而難伸。</u>　山楂末三錢。茶、酒、鹽湯隨下。</p>

<h1>卷下</h1>

<h2>飲食門</h2>
<p><u>中各種食物毒。</u>　詳載中毒門。</p>
<p><u>諸食停滯。</u>　陳火腿骨。煅，研。開水下。</p>
<p><u>停食腹脹。</u>　禾杆。煎飲。</p>
<p><u>飲食過多。</u>　橘皮五錢。濃煎，細呷。</p>
<p>又方：蘿蔔。生嚼數片。</p>
<p><u>食飽煩脹，但欲臥。</u>　大麥面。炒微香，每白湯服一匙。</p>
<p><u>食肉不消。</u>　山楂四兩。水煮食，井飲其汁。</p>
<p><u>魚肉積滯。</u>　狗屎。燒灰。溫酒調服。</p>
<p><u>牛肉過飽。</u>　稻草。濃煎服。</p>
<p><u>狗肉積。</u>　杏仁食。</p>
<p><u>過食蛋。</u>　蘇子。煎飲。</p>
<p><u>過食魚。</u>　燒魚鱗。研末。水服一錢。</p>
<p>又方：啜芥、醋。</p>
<p><u>過食蟹蚌、瓜果致病。</u>　丁香末五分。薑湯下。</p>
<p><u>過食菱。身熱，胸滿，腹脹不食。</u>　取新修船上油滯作丸，同消食行氣藥服，下黑燥糞而痊。</p>
<p><u>過食菱。</u>　或飲酒，或薑汁，或乾漆末三分。</p>
<p><u>過食瓜。</u>　或飲酒，或飲鹽湯。</p>
<p><u>過食荔枝。</u>　煎服荔枝殼。</p>
<p><u>食桃成病。</u>　桃梟（燒灰）二錢。水服取吐。</p>
<p><u>過食萵苣。</u>　服蘿蔔、薑汁。</p>
<p><u>過食筍。</u>　用生薑汁和麻油服。</p>
<p><u>過食木耳。</u>　飲冬瓜汁。</p>
<p><u>過食紫菜。</u>　飲醋。</p>
<p><u>過食索粉。</u>　啖杏仁。</p>
<p><u>過食豆腐。</u>　服蘿蔔汁。</p>
<p><u>茶積成病，痞，噯，噎。</u>　花椒、芝麻等分。為末，蒸餅為丸，桐子大。每服十丸，茶下。</p>
<p><u>酒積。</u>　常食酒、鯽魚。</p>
<p><u>飲酒痰癖，兩脅脹滿，時腹嘔吐，腹中水聲。</u>　瓜蔞實（去殼，焙）一兩，神麯半兩。為末。每服二錢，蔥白湯下。</p>
<p><u>酒痰咳嗽。</u>　瓜蔞仁、青黛等分。研末，薑汁蜜丸，芡子大。每噙一丸，可以救肺。</p>
<p><u>飲酒發熱。</u>　即上方研膏，日食數匙。</p>
<p><u>解酒毒，大醉不醒。</u>　枳棋。煎濃汁灌。</p>
<p>又方：人乳和熱黃酒服。</p>
<p><u>酒醉極。</u>　鍋蓋上汽水灌之即醒。</p>
<p><u>醉酒。</u>　蔥白、豆豉。煎湯飲。</p>
<p>又方：菊花。煎濃汁服。</p>
<p><u>大醉不醒。</u>　人乳、熱黃酒和服；外以生熟湯浸其身，湯化為酒，而人醒矣。</p>
<p><u>大醉不堪，連日病困。</u>　蔓菁菜。入少米，煮熟，去渣，冷飲。</p>
<p><u>酒醉不醒。</u>　九月九日真菊花。為末。飲服一匙。</p>
<p><u>酒渴。</u>　牡蠣肉。和薑、酢，生食之。</p>
<p><u>解燒酒毒。</u>　蘿蔔汁、青蔗漿隨灌。</p>
<p>又方：綠豆。研水灌。</p>
<p><u>戒酒。</u>　以透明硃砂五錢，研細，入酒七升，緊塞瓶口，安豬圈中繫於欄，任豬搖動，七日取出，頓飲。</p>
<p>又方：白豬乳一升。飲之。</p>
<p><u>食即作痛，胃中有蟲。</u>　用蕪荑和麵炒黃為末。米飲下。</p>
<p><u>中滿腹脹，旦食不能暮食。</u>　不著鹽水豬血。漉去水，曬乾為末。酒服取泄，效。</p>
<p><u>食後即飢。</u>　用綠豆、糯米、小麥各一升。炒熟，為末。滾水調服。</p>
<p><u>盡食不飽。</u>　生薤汁。盡多飲，飲至作吐。</p>
<p><u>食物醋心。</u>　胡桃。嚼爛，生薑下。</p>
<p><u>食物作酸。</u>　蘿蔔生嚼數片，或生菜嚼之亦可。胃寒者不宜。</p>
<p><u>好食茶葉，面黃者。</u>　日食榧子七枚。</p>
<p><u>好吃生米成症，不得米則吐清水，得即止，久能斃人。</u>　白米五合，雞屎一升。同炒焦，為末。水一升頓服，取吐米汁或白沫。</p>
<p><u>食生米留胃生蟲，久則好食生米，否則終日不樂，樵悴萎黃，不思飲食。</u>　米泔水浸蒼朮一宿，焙末，蒸餅丸，梧子大。每食前米飲下四十丸。</p>
<p><u>日飲油四五升方快意，不飲則病，此發人胃，化蟲。</u>　雄黃半兩。為末。水調服，蟲自出，如蛇形，置油中，潑諸江湖。</p>
<p><u>小兒吃土。</u>　干黃土一塊。研末。濃煎黃連湯調下。</p>
<p><u>又：吃泥，吃炭。</u>　分載疳門。</p>
<p><u>飲水停中。</u>　五苓散。白湯調下二三錢，以愈為度。</p>
<p><u>飲食著別有一喉斜過膈下，徑達左脅，作痞悶，手按之瀝瀝有聲。</u>　控涎丹十粒。服，能瀉痰飲。</p>
<p><u>小兒初生，不肯食乳，不下尿，心熱也。</u>　蔥煎乳汁服。</p>
<p>又方：黃連三分。煎湯一分，灌數匙，效。</p>
<p><u>小兒初生，數日內不吃乳。</u>　用活蚌剖開，取水三四茶匙服之，神妙。</p>
<p><u>小兒飲乳過多，脹悶欲睡，麥芽。</u>　煎濃汁服。</p>
<p><u>小兒食不知飢飽。</u>　鼠屎二七枚。燒為末服。</p>

<h2>三消門</h2>
<p><u>消渴。</u>　白茅根。洗淨，搗汁，恣飲。</p>
<p>又方：冬瓜瓤或苗葉（不論鮮干）。並煮汁飲。</p>
<p>又方：頻食生梨。</p>
<p>又方：黃連。煎服。</p>
<p>又方：繅絲湯飲，效。</p>
<p><u>消渴重者。</u>　取市門溺坑水服一小盞，三度即瘥。勿令病人知。</p>
<p>消渴引飲。白浮石、蛤粉、蟬蛻等分。為末。鯽魚膽汁七個，調服三錢，效。</p>
<p>又：人參。為末。雞子清調服一錢，日三四服。</p>
<p><u>消渴飲水。</u>　稻秧中心。燒灰。以湯浸一合，澄清飲。</p>
<p>又：綠豆。煮汁，煎作粥食。</p>
<p>又：好梨汁。蜜湯熬稠，不時服。</p>
<p>又：鯽魚。去腸留鱗，茶葉填滿，紙包煨熟，食數尾。</p>
<p><u>消渴飲水。</u>　晚蠶沙。焙乾，為末。每用冷水下二錢，不過數服。</p>
<p><u>熱中消渴。</u>　常食菘菜。</p>
<p><u>胃虛消渴。</u>　羊肚。爛煮，空腹食。</p>
<p><u>三消渴疾退。</u>　雄雞湯澄清飲，神效。白者尤佳，</p>
<p><u>除煩止渴。生萊服汁。</u>　瓦器熬稠，入熟蜜少許，同收點湯。</p>
<p><u>消渴心煩。</u>　小麥作飯及粥食。</p>
<p>又：冬瓜瓤（乾者）一兩。水煎飲。</p>
<p><u>消渴不止。</u>　菟絲子。煎汁任意飲。</p>
<p>又：冬瓜一枚。燒熟絞汁飲。</p>
<p><u>肺熱膈消，熱灼。</u>　枯黃芩。煎湯，溶於阿膠二錢。</p>
<p><u>消食。</u>　綠豆、小麥、糯米各一斗。炒熟，磨粉。每日白湯服三五杯。</p>
<p>又方：羊肚。爛煮，空腹食。</p>
<p>又方：雄豬肚一具。洗淨，入黃連五兩，花粉、麥冬、知母各四兩，線縫口，蒸爛，搗細蜜丸梧子大。每米飲下百丸。</p>
<p><u>消渴引飲，小便不利。</u>　葵根五兩。煮汁，平旦日一服。</p>
<p>又方：炙瓜蔞根。煮飲。</p>
<p><u>消渴尿多。</u>　黃連。末，蜜丸梧子大。每服三十丸，白湯下。</p>
<p>又方：薔薇根一把。煎服。</p>
<p>又方：竹瀝。恣飲數日，愈。</p>
<p><u>消渴飲水，日夜不止，小便數者。</u>　田螺五升。水一斗，浸一夜，渴即飲，每日一換水及螺；或煮飲汁亦可。</p>
<p><u>消渴，小便滑數如油。</u>　黃連末。入豬肚內，蒸爛，搗丸，梧子大。飯飲下。</p>
<p><u>腎消飲水，小便如膏油。</u>　茴香、炒苦楝子各等分。為末。每食前酒服二錢。</p>
<p><u>下消。</u>　生地、熟地（俱用竹刀切）、麥冬（先酒浸一日，次鹽湯浸二日）、天冬（酒浸三日）各一斤，西洋參八兩（去皮）。蒸熟，甘泉水於沙鍋煎，去滓，熬膏，和入薯蕷粉，丸梧子大。每晨鹽湯下五七十丸。</p>
<p><u>消渴有蟲。</u>　苦楝根白皮一握。切，焙，入麝香少許，煎。空心飲，雖困頓不妨。</p>
<p><u>消渴變水腫。</u>　真蘇子、蘿蔔子等分。微炒，研末。桑白皮湯煎湯調末三錢服。</p>

<h2>中蠱門</h2>
<p><u>避蠱。</u>　荸薺。曬乾，為末。每白湯下二錢。蠱家有此物即不敢下。</p>
<p><u>凡盅毒，及一切蛇蟲、惡獸傷，毒入腹則眼黑口噤，手足強直。</u>　明礬、甘草各一兩。為末。每用二錢，冷水調下，效。蠱毒多，飲生麻油即吐出。</p>
<p><u>諸蠱。</u>　鰻鱺魚乾。末。空心服三五度。或燒炙令香，食。</p>
<p>又：生玳瑁。磨汁，水服。</p>
<p>又：白鴨血熱飲。</p>
<p>又：以清油多飲取吐。</p>
<p><u>中蠱毒。</u>　石榴皮。煎服。</p>
<p>又：青藍汁。頻服。</p>
<p><u>蠱初得，胸腹痛。</u>　即用升麻，或膽礬吐之。若膈下痛，米湯調鬱金末二錢服。</p>
<p><u>蠱毒，藥毒。</u>　甘草節，以真麻油浸之，年久愈妙，水煎服，效。</p>
<p><u>中蠱吐血，或下血如肝。</u>　鹽一斤，苦酒一升。煎化頻服，得吐即愈。</p>
<p><u>中蠱，藥毒，面青，脈絕，腹脹，吐血。</u>　蠶退紙。燒末。新汲水服一錢。</p>
<p><u>中蠱吐血。</u>　小麥面二合。分三服，冷水調下，半日服盡。</p>
<p><u>中蠱毒，或下血如鵝肝，或吐血，或心腹切痛，如有物咬，不即治，殺人。</u>　令病人唾於水內沉者是盅，浮者非也。敗鼓皮。燒灰。酒服一匙。</p>
<p><u>中蠱，先下赤，後下黃白沫，連年不瘥。</u>　牛膝一兩。捶散，切。清酒一升漬一宿，平旦空腹服兩三次。</p>
<p><u>中蠱欲死。</u>　馬齒莧。搗汁一升，飲，並敷之。</p>
<p><u>金蠶蠱，吮白礬甘，嚼黑豆不腥者是。</u>　石榴根皮煎濃汁服，即吐出活蠱。</p>
<p><u>金蠶蠱。</u>　樟木屑。煎服，取吐。</p>
<p>又方：服蝟皮尤效。</p>
<p><u>小兒中蠱，下血欲死。</u>　搗大青葉汁頻服。</p>

<h2>中毒門</h2>
<p><u>凡受毒者。</u>　雄黃、青黛等分。為末。新汲水調服。</p>
<p>又方：白扁豆（生）。為末。水調服三錢。</p>
<p><u>解毒。</u>　肥皂，或金魚。杵爛；或獵屎水和，絞汁灌之吐出即愈。</p>
<p>又方：甘草。煎濃汁，俟涼頻灌。</p>
<p>又方：生南瓜。搗絞汁，頻灌。</p>
<p>又方：青蔗漿恣飲。</p>
<p><u>解諸藥毒。</u>　黑豆、甘草。煎濃汁，頻涼飲。或飲地漿。或生扁豆末，涼水調服。</p>
<p><u>誤服相反藥。</u>　蠶退紙。燒灰。冷水服。</p>
<p><u>解一切草木金石諸藥、牛馬肉毒。</u>　生研綠豆，絞汁服。或急火煎清湯冷飲。</p>
<p><u>一切金石、草木、蜈蚣、水蛭諸毒。</u>　羊血。生飲。</p>
<p><u>解百毒。</u>　粉甘草（生用）二兩，綠豆一升。水煎服，立效。</p>
<p><u>凡覺腹中不快，以生黃豆試之人口，不聞腥氣，或嚼生礬一塊，甜而不澀，中毒也。</u>　急以升麻煎汁飲之，探吐。</p>
<p><u>解百藥。</u>　雞屎。燒灰。溫酒調服。</p>
<p>又方：揀淨土掘坑，用清水傾入，攪起澄清，多飲。</p>
<p>又方：灶心土。為末。涼水調服。</p>
<p><u>中諸熱藥毒。</u>　綠豆煎湯冷服，或甘草煎湯冷飲。</p>
<p><u>誤服人參。</u>　搗蘿蔔汁服，或搗蘿蔔子煎湯服。</p>
<p><u>多服犀角。</u>　用麝香一匙。水調服。</p>
<p><u>中草烏、射罔、烏頭、附子、天雄毒。</u>　綠豆，或黑豆。煎湯冷服。</p>
<p>又方：甘草、黑豆。同煎，冷飲。</p>
<p><u>又：解天雄、附子毒。</u>　頻食飴糖。</p>
<p><u>解附子毒。</u>　田螺。搗碎，調水服。</p>
<p><u>中藜蘆毒。</u>　雄黃一錢。研水服。</p>
<p><u>藜蘆貼肉，毒氣人內。</u>　煎蔥湯服。</p>
<p><u>中芫花毒。</u>　防風。煎湯服。</p>
<p><u>中仙茅毒。</u>　大黃、朴硝。煎服。</p>
<p><u>中藤黃毒。</u>　韭萊。水溫服。</p>
<p><u>中黃臘毒。</u>　冬葵子，或白菜。煎湯服。</p>
<p><u>中斑蝥，蚖青毒。</u>　涼調六一散服。</p>
<p><u>斑蝥腹痛，嘔吐。</u>　灌雞子清。</p>
<p><u>中蛙毒。車前子。</u>　搗汁服。</p>
<p><u>中硫黃毒。</u>　黑錫。煎湯服。</p>
<p><u>服輕粉毒。</u>　紫草、金銀花、山慈菇各一兩，乳香、沒藥各五錢。新鹽水六碗，陳酒五碗，煎六七碗，空心溫服，取汗。避風。</p>
<p>又方：生白扁豆。煎濃汁冷服。</p>
<p>又方：臘豬頭骨（捶碎）、土茯苓（春碎）、金、銀各一斤。水煎服。</p>
<p>又：川椒（去目）。白湯下。</p>
<p><u>輕粉毒，甚則角弓反張。</u>　生扁豆。浸胖搗汁，串地漿飲。</p>
<p><u>鉛粉毒。</u>　砂糖。調水服。</p>
<p>又：搗蘿蔔汁飲。</p>
<p>又：面青，腹墜痛將死者。生荸薺恣食。</p>
<p><u>生半夏毒，滿口疼痛火熱，飲食難下。</u>　老生薑汁半杯，忍痛下。</p>
<p><u>雄黃毒。</u>　漢防己。煎湯飲。</p>
<p><u>誤服木鱉子，發抖欲死。</u>　肉桂二錢。煎服。</p>
<p>又：香油一盞，白糖一兩。灌之。</p>
<p><u>中冰片毒。</u>　飲新汲水。</p>
<p><u>中皂礬毒。</u>　麥面。打糊，頻服。</p>
<p><u>中巴豆毒，口渴面赤，五心煩熱，泄痢不止。</u>　黃連煎湯服，或綠豆煎湯冷服。</p>
<p>又：芭蕉根葉。搗汁飲。</p>
<p>又：黑豆。煎湯冷飲。</p>
<p>又：石菖蒲。搗汁服。</p>
<p><u>中鉤吻毒，此物與芹萊相似，惟莖有毛，誤食殺人。</u>　薺苊八兩，即甜桔梗。水六升，煮取二升，分二次溫服。</p>
<p><u>斷腸草（一名胡蔓草，又名火把花、黃藤、水莽藤）中其毒者。</u>　麻油，或桐油，或韭菜汁。灌之。</p>
<p>又方：白礬。化水服。</p>
<p>又方：金銀花、甘草各一兩，大黃一錢。煎服。</p>
<p>又方：生雞子吞二三枚。</p>
<p><u>一切金石毒。</u>　鵝血。熱飲即瘥。</p>
<p><u>中石藥毒。</u>　芹萊，或葵菜。搗汁飲。</p>
<p><u>丹石毒，頭眩耳鳴，恐懼不安。</u>　淡竹葉。頓服二三升。</p>
<p><u>中鍾乳毒。</u>　豬肉。煮食。</p>
<p><u>中砒霜毒。</u>　硼砂一兩。研末。雞子清七枚調灌。</p>
<p>又方：柏樹根，或冬青葉，或夏枯草。搗汁服。</p>
<p>又方：明礬、大黃。研末。新汲水調灌。</p>
<p>又方：防風一兩。研末。水調服。</p>
<p>又方：冷水調石青服。</p>
<p>又方：稻草。燒灰。淋汁，調青黛三錢，服。</p>
<p>又方：白扁豆。生研，水絞汁服。</p>
<p>又方：豆腐漿灌。</p>
<p><u>中砒毒，渾身紫瘰者。</u>　急作地漿頻灌，待瘰散盡，一吐而醒，冬月亦須此法。</p>
<p><u>砒霜毒，煩躁如狂，心腹疼痛，四肢厥冷，命在須臾。</u>　黑鉛四兩，或錫器亦可。磨水一碗，灌之。</p>
<p><u>中鴆毒，白眼朝天，身發寒顫，心中明白，口不能言。</u>　犀角。磨汁服。</p>
<p>又方：金銀花八兩，煎汁兩碗，入白礬、寒水石、花粉各三錢，石菖蒲二錢，麥冬五分。煎灌。待目不上視，口中能言，照方減半，再服二帖。</p>
<p><u>誤服水銀。</u>　在背陰處掘地二三尺，取泥為丸，梧子大。冷井水過下。或飲地漿亦可。或開口花椒吞二兩。</p>
<p><u>金銀毒。</u>　紅棗。煮爛恣食。</p>
<p>又方：飴糖一斤。一頓食盡。</p>
<p>又方：蔥白。煮汁飲。</p>
<p>又方：雞屎半升。水淋取汁一升服，日三次，效。</p>
<p><u>誤食銀黝，銀腳也，性能腐爛皮肉，令人如患病狀，半月或一月而死。</u>　以生羊血灌之，吐盡即愈。或黃泥水亦效。</p>
<p>又方：每日用飴糖四兩作丸，以真麻油吞下。</p>
<p>又方：多食柿餅。</p>
<p><u>銅鐵錫毒。</u>　木賊草。研末。雞子清調服。</p>
<p>又方：麵筋。置新瓦煅炭，研，開水調服。</p>
<p>又方：連根蔥。煮汁，麻油和服。</p>
<p><u>蒙汗藥毒，令人身不能動，目瞪不能言，口吐涎沫。</u>　飲冰水良。忌姜。</p>
<p>又方：白茯苓五錢，生甘草二錢，甜瓜蒂七個，陳皮五分。煎冷服，大吐而解。</p>
<p><u>服藥過多生毒病，頭腫如斗，唇裂流血，或心口飽悶。或臍腹撮痛者。</u>　用黑小豆、綠豆各半升，煮汁服，並食豆完，愈。</p>
<p><u>服鹽滷毒。</u>　先灌米泔水幾碗，生黃漿亦可，或生甘草三兩煎冷服。勢垂危者，活雞或鴨二三隻，去頭，塞口中，以熱血灌下可解。或肥皂水令吐，或飲活羊血。忌飲熱湯。</p>
<p><u>酒毒，經日不醒，</u>　黑豆一升。煮汁，乘熱灌三盞。</p>
<p><u>燒酒毒。</u>　用鍋蓋上氣流水半盞，灌之即醒。</p>
<p>又：綠豆粉燙皮多食。</p>
<p>又方：用白蘿蔔汁或熱尿灌，俱效。亦治煙煤毒。</p>
<p><u>燒酒醉死。</u>　生蚌瀝水灌之。</p>
<p><u>中百果毒，食之過多，飽脹欲死。</u>　急用白鯗頭煎湯，頻頻灌。</p>
<p><u>諸果毒。</u>　豬骨。燒，研末。服一匙。</p>
<p><u>中白果毒，驟然一聲即暈去。</u>　白果殼煎服。</p>
<p>又方：白鯗頭。煎湯頻灌。</p>
<p>又方：滾水磨木香，入麝香少許灌。</p>
<p>又方：麝香一分。煎服。</p>
<p><u>中苦杏毒。</u>　杏樹皮。煎服。</p>
<p><u>中櫻桃毒。</u>　青蔗漿灌。</p>
<p><u>食野芋，煩悶欲死。</u>　人糞汁飲一升，或土漿汁飲一二升，或大豆濃煮汁飲。</p>
<p><u>諸菌毒，悶亂欲死。</u>　人糞汁飲一升，或土漿汁飲一二升，或大豆濃煮汁飲。</p>
<p><u>食楓桂菌笑不休。</u>　人糞汁飲一升，或土漿汁飲一二升，或大豆濃煮汁飲。</p>
<p><u>中野菌毒。菌本無毒，其毒皆蛇虺之氣中者，令人笑不止。</u>　水調苦茗，白礬，飲。</p>
<p>又方：以黃泥調水，澄清，名曰地漿飲。</p>
<p>又方：生甘草二兩，白芷三錢。煎服。以鵝翎探喉，不葉即瀉。</p>
<p>又方：金銀花。搗汁服。藤亦可用。</p>
<p>又方：綠豆（生）。研。新汲水攪清服。</p>
<p>又方：忍冬草。生啖之。</p>
<p><u>中椒毒，身冷而麻，口吐白沫。</u>　飲地漿水，或新汲水，或吃大棗。</p>
<p><u>閉口椒毒，氣悶，身冷欲絕。</u>　煮蒜食之。</p>
<p>又方：飲人尿。</p>
<p>又方：飲地漿。</p>
<p><u>豆腐毒。</u>　蘿蔔湯。飲之即解。</p>
<p><u>面毒。</u>　飲生蘿蔔汁，或子煎湯服。</p>
<p><u>河豚魚鱉諸毒。</u>　橄欖。搗汁，或煎濃湯飲。無橄欖，以核研末，或磨汁服。</p>
<p><u>魚鱉毒。</u>　靛汁、陳皮。煎湯，極冷服。</p>
<p><u>魚毒。</u>　飲冬瓜汁。</p>
<p><u>河豚毒。</u>　蘆根、糞清飲之，俱可解。</p>
<p>又方：五倍子、白礬末等分。水調下。</p>
<p>又方：茅根、蘆根各一兩，瓜蒂一個。煎服。</p>
<p>又方：紫蘇，或薄荷，煎濃汁飲。</p>
<p>又方：麻油灌。</p>
<p><u>鱔魚毒。</u>　食蟹即解。</p>
<p><u>食鱓魚誤犯荊芥。</u>　飲地漿水。</p>
<p><u>中蝦毒。</u>　淡豆豉一合。新汲水浸濃汁，燉服。</p>
<p>又方：橘皮。煎湯飲。</p>
<p><u>中蟹毒。</u>　生薑汁，或蘆根汁灌。</p>
<p>又：薤汁、蒜汁、冬瓜汁、黑豆汁、紫蘇汁俱可解。</p>
<p><u>食蟹誤犯荊芥或柿。</u>　均濃煎木香飲。</p>
<p><u>中鱉毒。</u>　鹽化水飲。</p>
<p>又方：飲藍汁數碗，或靛青水亦可。</p>
<p><u>中田螺毒。</u>　鴨涎灌之。</p>
<p>又方：冰片三分。水化服。</p>
<p><u>中鱸魚毒，剝人面皮。</u>　蘆根汁解之。</p>
<p><u>食蛤，慎防遊波蟲，殼骨相似，惟面上無光，誤食令人狂走，欲投水。</u>　醋解之。</p>
<p><u>食鱠，在心胸間不化，吐復不出，須速下，久則成症。</u>　橘皮一兩，大黃二兩，朴硝二兩。水一大升，煮半，頓服。</p>
<p><u>食斑鳩中毒。</u>　葛粉二合。薑汁調服。</p>
<p><u>中雄雞毒。</u>　磨犀角服。</p>
<p>又方：飲醋愈。</p>
<p><u>雉毒，吐下不止。</u>　生犀角末一匙。新汲水調服。</p>
<p><u>食雞蛋發悶。</u>　飲醋即解。</p>
<p><u>食鴨或蛋不消。</u>　飲糯米泔水一盞。</p>
<p><u>自死六畜毒。</u>　黃柏。搗末，水調一錢。或飲人乳一碗，俱可解。</p>
<p><u>六畜肉毒。</u>　各取六畜干屎為末。水服。</p>
<p><u>食鬱肉漏脯毒。</u>　燒犬屎。酒服一匙。或人乳，或生韭汁，或獵骨燒末亦可。郁肉，密器蓋隔宿者也；漏脯，茅屋漏下沾著者也。</p>
<p><u>中牛馬肉毒。</u>　飲人乳。</p>
<p>又：石菖蒲。研。水服。</p>
<p>又：蘆根，或菊花連根。搗汁，酒和服。</p>
<p><u>中牛肉毒。</u>　甘草。煮汁飲。</p>
<p><u>中馬肉毒。</u>　杏仁，或蘆根汁解之。</p>
<p><u>中馬肝毒。</u>　淡豆豉或頭垢。水調服。</p>
<p>又方：服豬脂一斤。</p>
<p>又方：豬骨。燒，研末服。</p>
<p><u>中羊肉毒。</u>　栗子殼。濃煎服。</p>
<p>又方：甘草。煎服。</p>
<p><u>中豬肉毒。</u>　白糖一兩。白湯調服。</p>
<p>又：黃膘豬瘟豬毒。芭蕉根。搗汁服。</p>
<p><u>中狗狼肉毒。</u>　蘆根。搗汁服。</p>
<p>又方：杏仁（去皮尖）四兩。研，開水和。分三服。</p>
<p><u>六畜鳥獸肝毒。</u>　水浸豆豉，絞汁，服數升。</p>
<p>又方：豬油一盞。頓服。</p>
<p><u>鳥獸中毒箭死，食之有毒。</u>　大豆。煮汁，及鹽汁服。</p>
<p><u>野雞山菌毒。</u>　服竹雞解之。</p>
<p><u>一切飲食毒。</u>　雌黃、青黛等分。為末。每服二錢，新汲</p>
<p>水下。或砂仁末，水服。</p>
<p><u>誤食桐油，嘔泄不止。</u>　急飲熱酒。</p>
<p><u>桐油毒。</u>　食於柿餅。</p>
<p><u>煤炭毒，一時運倒。</u>　以清水灌之。</p>
<p>又方：生蘿蔔汁灌之。</p>
<p><u>鴉片煙毒。</u>　金魚。活搗，和水灌。</p>
<p>又：肥皂。杵爛，絞汁灌。</p>
<p>又：南瓜。絞汁頻灌。</p>

<h2>中惡門</h2>
<p><u>中惡。</u>　大豆二七粒。為末。雞子黃並酒相和，頓服。</p>
<p><u>中惡客忤垂死。</u>　麝香一錢。醋和，灌之。</p>
<p><u>卒忤，小便不通。</u>　筆頭七枚。燒灰。水和服。</p>
<p><u>哭疰。</u>　梳齒間刮取垢。水服。</p>
<p><u>食疰。</u>　還取本食種數各少許。和合，布裹燒灰，如杏仁大。水服。</p>
<p><u>蠱疰。</u>　雄貓兒屎。燒灰。水服。</p>
<p><u>諸雜疰。</u>　桃根白皮。水煎服。</p>

<h2>二便門</h2>
<p><u>二便不通六七月。</u>　牛糞中大蜣螂十餘枚。線穿陰乾，收之，臨時取一個全者，淨，磚上四面以炭火烘乾，當腰切斷，大便不通用上截，小便不通用下截，各為細末。井華水調服，二便不通全用。</p>
<p><u>二便不通脹急。</u>　生冬葵根二斤，生薑四兩。井取汁，和勻，分二服，連用。</p>
<p>又方：土狗、推車客各七枚。瓦焙焦，為末。向南樗皮煎汁飲，效。</p>
<p><u>大小便閉，脹悶欲死，</u>　二三日則殺人。　膩粉一錢，生麻油一合。相合，空心服。</p>
<p><u>關格不通，大小便閉脹欲死，二三日則殺人。</u>　芒硝三兩。泡湯一升服，取吐。</p>
<p><u>氣壅關格不通，小便淋結，臍中妨悶兼痛。</u>　滑石粉一兩。水調服。</p>
<p><u>關格脹滿，大小便不通欲死者。</u>　葵子二升。水四升，煮取一升，納豬脂一雞子大，頓服。</p>
<p>又方：用葵子為末，豬脂和丸，梧子大。每服五十丸。</p>
<p><u>二便關格，脹悶欲死。</u>　蜀葵花一兩（搗爛），麝香半錢。水一盞，煎服。根亦可用。</p>
<p>又方：蔓菁子油一合。空腹服即通，汗出無害。</p>
<p>又方：皂莢。燒，研。粥飲下三錢。</p>
<p><u>陰陽關格，前後不通，乃轉胞證，諸藥不效，則脹滿悶亂而死。</u>　用甘遂末水調，敷臍下。內以甘草節湯飲之，藥汁至臍，二藥相反，胞自正，小水如湧泉，此急救良法也。</p>
<p><u>小兒初生，二便不通。</u>　真香油一兩，皮硝少許。煎滾冷定，徐徐灌服。</p>

<h2>大小便血門</h2>
<p><u>初生小兒，大小便血，乃熱傳心肺。</u>　生地黃汁五匙，酒半匙，蜜半匙。和服。</p>
<p><u>大小便血淋漓疼痛。</u>　繭黃蠶蛻紙（燒灰）、晚蠶砂、白殭蠶（炒）等分。為末。入麝香少許，每服二錢，米飲下，日三服，效。</p>

<h2>前陰門</h2>
<p><u>睪丸偏墜。</u>　絲瓜葉（煅）三錢，雞子殼（燒灰）二錢。溫酒下、並詳疝門。</p>
<p><u>男子莖中痛。</u>　牛膝一大握。酒煮飲之。</p>
<p><u>因火結莖中澀痛。鮮苡仁根。</u>　搗爛絞汁一碗。或滾酒，或滾水沖，空心服，效。</p>
<p><u>陰腫如斗。</u>　雞翅毛一孔兩莖者。燒灰服。左腫用右翅，右用左翅，全腫並用。</p>
<p><u>陰腎腫痛。</u>　荔枝核。燒，研。酒服。</p>
<p><u>陰囊腫痛。</u>　萬年青根汁。熱酒服。</p>
<p><u>小兒囊腫。</u>　天花粉一兩，炙草錢半。水煎服。</p>
<p><u>莖頭腫大，如升光，如魚泡。</u>　二陳湯加青黛、牡蠣，略入升麻。水煎服。</p>
<p><u>玉莖挺長，腫而痿，皮塌常潤，磨股難行，兩腿氣衝上，手足倦弱。</u>　先以龍膽、黃連行濕熱，黃柏降逆氣。莖中硬塊未盡，以青皮為君，佐防風為末服。</p>
<p><u>小兒陰腫。</u>　木香五分，甘草、枳殼各一錢。煎服。</p>
<p><u>刀傷莖斷。</u>　載金刃傷門。</p>
<p><u>囊濕。</u>　石斛二錢，生薑一片。煎湯代茶。</p>
<p><u>陰冷悶痛，漸入囊內，腫滿殺人。</u>　車前子末。飲服一匙，日二服。</p>
<p><u>陰痿。</u>　牡狗陰莖，令強熱大能生子。焙乾，為末。和酒服。常食狗肉亦可。</p>
<p><u>陰痿倦於交接。</u>　原蠶蛾。焙，為末。酒服一錢。</p>
<p>又方：覆盆子。作丸。久服，能令堅長。</p>
<p>又方：鰻鱺起陽。和五味煮熟，空心服。</p>
<p>又：陽事不起。煮泥鰍食之。</p>
<p>又：莖痿。羊腎。煮粥食。</p>
<p>又方：鹿角霜、茯苓等分。為末，酒糊丸，梧子大。每鹽湯下三十丸。</p>
<p><u>交接勞復，卵腫，或縮入，腹痛欲絕。</u>　礬石一分，硝三分。大麥粥調服一匙，日三服，熱毒從二便出。</p>
<p><u>莖硬不痿，精流無歇，痛如針刺，捏之則脆，乃腎滿漏精疾。</u>　韭子、破故紙各一兩。為末。每服三錢，水一盞，煎至六分，日飲三次。</p>
<p><u>強中。</u>　甘草、黑豆。煎湯頻飲。</p>
<p><u>腎氣痛。</u>　川椒。水煎服。</p>
<p><u>囊癰初起。</u>　以獨核肥皂數個，用乳香四兩裝入，外將濕草紙包，煅，火須先文後武，以煙盡為度，出火氣，研末。每服一錢五分，三服即愈。</p>

<h2>小便門</h2>
<p><u>卒不小便。</u>　杏仁二七枚。去皮尖，炒黃，研末，米飲服。</p>
<p><u>小便不通。</u>　磨刀交股水一盞。服，效。</p>
<p>又：萱草根。煎水頻飲。</p>
<p>又：蚯蚓。搗爛，水濾，取濃汁半碗服。</p>
<p>又方：舊草帽。煎飲。</p>
<p>又方：犀角、玳瑁等分。磨服。</p>
<p><u>小便不通，腹脹。</u>　瓜蔞。焙，研。每服二錢，熱酒下，頻服。</p>
<p><u>小便澀滯不通。</u>　干箬葉一兩（燒灰），滑石半兩。為末，每米飲服三錢。</p>
<p><u>小便不通，數而微腫。</u>　陳久筆頭一枚。燒灰。水服。</p>
<p><u>小便閉，小腹痛。</u>　發灰二錢。淡米醋湯調服。</p>
<p><u>小便轉胞。</u>　自取爪甲。燒灰。水服。</p>
<p><u>胞轉不通，非小腸、膀胱厥陰受病，乃強忍房事，或過忍小便所致，當治其氣，非利藥可通也。</u>　沉香、木香各二錢。為末。白湯空腹服。</p>
<p><u>癃閉百藥不效。</u>　螻蛄。煅灰，酒服即通。此以濕熱攻濕熱，借其竄利行水之性耳。若州都之官，氣不能化，及肺虛失氣化之原者，當求諸本原，非此物所能導也。</p>
<p><u>心火不降，小便不通。</u>　龍眼肉。口含睡。</p>
<p><u>小便虛秘，兩尺脈微弱。</u>　附子（炮，去皮）一兩（鹽水浸一刻），澤瀉三錢。煎服，效。或加燈心三分更妙。</p>
<p><u>老人氣虛，小便不通。</u>　黃耆（蜜炒）二錢，陳皮（去白）一錢，甘草八分。煎服。</p>
<p><u>老人尿閉。</u>　白頸蚯蚓，茴香等分。杵汁飲之，愈。</p>
<p><u>小兒小水不通，脹急欲死。</u>　囫圇蓮房一隻。煎水服即通。鮮者尤妙。</p>
<p><u>小兒胎熱不尿。</u>　大蔥白（切開），乳汁半盞。同煎服，尿即通。不飲乳者即飲矣。</p>
<p><u>初生兒小便不通。</u>　孩兒茶。研極細末分許。煎萹蓄湯調下。</p>
<p><u>小便頻數。</u>　白果十四枚（半生半煨）。食之，效。或煨熟，去火氣，細嚼，米飲下。</p>
<p>又方：胡桃肉。臥時嚼數個，溫酒下。</p>
<p><u>小便頻數，下焦虛冷。</u>　羊肺一具。切，作羹，入少羊肉和鹽豉，食三四具。</p>
<p><u>小便頻數，色清不渴。</u>　鹽炒茴香。研末。炙糯米糕蘸食。</p>
<p><u>小便急而數。</u>　用蘆根去須節，煎服。</p>
<p><u>小便虛熱而數者。</u>　白薇、白蘞、白芍等分。為末。米飲調下。</p>
<p><u>小便過多。</u>　牡蠣（煅）、赤石脂（煅）等分。酒糊丸。鹽湯下。</p>
<p>又方：象牙。燒灰。飲。</p>
<p><u>夜多小便。</u>　用益智仁二十一枚，去殼，研碎，入鹽少許，煎服，效。</p>
<p><u>虛寒多溺。</u>　糯米飯杵為糍，臥時煮熱，細嚼食。</p>
<p><u>便數莫禁。</u>　用雄雞腸二具（切破，洗，炙令熟黃），益智二兩，牡蠣（煅）三兩。共為末，以獖豬尿脬二個，洗淨，蒸熟，搗為丸。空心鹽湯下。</p>
<p><u>消渴尿多。</u>　薔薇根一把。水煎，日服。</p>
<p><u>老年多溺。</u>　晚食糯米糍即效。</p>
<p><u>若溺時玉莖痛而仍頻數不赤者。</u>　生耆一兩，甘草二錢。煎服。甚者，日二服即愈。</p>
<p><u>小便不禁。</u>　雄雞翎。燒研，酒服。或水煮汁，日三服。</p>
<p><u>小便無度，腎氣虛寒。</u>　破故紙十兩（酒蒸），茴香十兩（鹽炒）。為末，酒糊丸，梧子大。每服百丸，鹽酒下。</p>
<p><u>下元虛寒，小便不固。</u>　韭子一合，白龍骨（煅）一兩。為細末，空心酒調服。</p>
<p><u>小便遺矢。</u>　雞䏶胵一具。並腸燒末。酒服。男用雌，女用雄者。</p>
<p><u>遺溺。</u>　鹿角霜。研末。溫酒下三錢。</p>
<p><u>老人遺尿不知。</u>　草烏頭一兩。童便浸七日，去皮，同鹽炒，為末，酒糊丸，綠豆大。每服二十丸，鹽湯下。</p>
<p><u>夢中遺溺。</u>　桑螵蛸十個。燒，研末。砂糖湯調服，愈。</p>
<p>又方：炙豬脬食。</p>
<p><u>老小尿床。</u>　白紙一張鋪席下，待遺於上，取紙曬乾，燒末。酒服。</p>
<p><u>小兒遺尿。</u>　不落水雞䏶胵一具，雞腸一條，豬尿胞一個。各炙焦為末。每服一錢，黃酒送下。女用雄，男用雌。</p>
<p>又方：燕窠中草。研末。水服。</p>
<p><u>小兒尿如米泔。</u>　六一散。涼開水調服三錢，效。</p>
<p><u>小兒尿白。</u>　大甘草頭。煎湯服。</p>
<p><u>尿白如注，小腹氣痛。</u>　茶籠內箬葉。燒灰。入麝香少許，米飲下。</p>
<p><u>產後小便淋瀝。</u>　二蠶繭。燒末。服一月。</p>

<h2>淋門</h2>
<p><u>諸淋。</u>　冬瓜。煮湯恣飲。</p>
<p><u>凡淋病便閉。</u>　苧麻根。煎服。</p>
<p><u>淋閉。</u>　新鮮苡仁根。搗爛絞汁一碗。或滾酒，或滾水沖，空心服，效。</p>
<p><u>淋痛閉塞者。</u>　以浮水石為末。甘草煎湯調服。</p>
<p><u>小便淋痛。</u>　真定瓷器（煅，研）二兩，生熟地黃末各一兩。每二錢，木通湯下。</p>
<p>又方：多年木梳。燒灰。空心冷水服。男用女，女用男者。</p>
<p><u>卒淋不通。</u>　好墨（燒）一兩。為末。每服一錢，溫水服。</p>
<p><u>小便淋瀝。</u>　菟絲子。煮汁飲。</p>
<p>又方：生續斷。搗絞汁服。即馬薊根也。</p>
<p><u>淋症，莖中痛，是肝經氣滯有熱。</u>　甘草梢一味。水煎，空心服。</p>
<p><u>莖中痛甚。</u>　淮牛膝。濃煎，入麝香少許，效。</p>
<p><u>小便熱淋。</u>　馬薊根。搗汁服。</p>
<p>又：馬齒莧汁。服。</p>
<p>又：藕、地黃、生葡萄汁。蜜和服。</p>
<p><u>熱淋。</u>　白茅根四斤。水一斗五升，煮五升，服一升，日三夜二。</p>
<p><u>砂淋，石淋。</u>　以胡椒三錢，朴硝一兩。為末。每服二錢，開水調下。</p>
<p><u>砂石淋痛。</u>　九肋鱉甲散。炙，研末服，效。</p>
<p>又方：古文錢。煮汁飲。</p>
<p><u>石淋。</u>　浮海石（研）。水三升，醋一升，煮半，澄清服，三服效。</p>
<p>又方：瞿麥。多煎服。</p>
<p><u>砂石熱淋，痛不可忍。</u>　薏苡仁，或子、葉、根皆可。水煎熱飲，夏日冷飲。</p>
<p><u>血淋，砂淋，小便澀痛。</u>　黃爛浮石。為末。每服二錢，生甘草煎湯調服。</p>
<p><u>小便淋痛，或尿血，或砂石脹痛。</u>　牛膝一兩。水二盞，煎半，溫服。杜牛膝亦可。入麝香、乳香更良。</p>
<p><u>血淋，熱淋。</u>　白薇、芍藥各一兩。為末。酒服一匙，日三服。</p>
<p><u>血淋。</u>　浮小麥加童便。炒，研末。砂糖調服五錢，愈。</p>
<p>又方：蒲黃、滑石等分。為末。酒服一匙，日三。</p>
<p>又方：海螵蛸末一錢。生地黃汁調服。</p>
<p>又方：苧根。煎湯頻服，效。</p>
<p><u>又：血淋熱痛。</u>　黃芩一兩。水煎熱服。</p>
<p><u>又：血淋澀痛。</u>　生山梔子末、滑石等分。蔥湯下。</p>
<p>又方：車前草。絞濃汁，入糖霜，燉溫服。韭汁亦可。</p>
<p><u>小兒血淋。</u>　雞屎尖（白者）。炒，研，糊丸綠豆大。每服三五丸，酒下。</p>
<p><u>腎消膏淋，病在下焦。</u>　苦楝子、茴香　分。炒，末。溫酒每服一錢。</p>
<p><u>青淋。</u>　海金沙、滑石各一兩，甘草二錢半。為末。每服二錢，鹿角霜、麥冬、燈心煎湯下。</p>
<p><u>膏淋如油。</u>　甘草三錢，滑石二兩，海金沙八錢。為末。每服二錢，麥冬湯調下。</p>

<h3>濁門</h3>
<p><u>赤白濁。</u>　雞蛋一個。頂上敲損一孔，入生大黃末三分在內，紙糊，煮熟，空心吃四五朝，愈。</p>
<p>又方：葵花根。煎湯飲。</p>
<p><u>白濁。</u>　頭生雞蛋五枚，開小孔，每入白果肉二枚，飯上蒸熟。每日吃一個，愈。</p>
<p>又：常食蕎麥麵。</p>
<p>又方：陳冬瓜仁。炒，末。空心米飲服五錢，愈。</p>
<p>又方：新鮮苡仁根。搗爛，絞汁一碗，或滾酒，或滾水沖，空心服，效。</p>
<p><u>少年思欲不遂，相火鬱結，兼受濕熱，致患白濁。</u>　大黃三錢。裹入無餡饅頭內蒸熟，晾燥，研末。生白酒調下。</p>
<p>又方：六一散。涼開水調服三錢。</p>
<p><u>色欲過度，精濁白濁，小水長而不痛者。</u>　生龍骨、生牡蠣、生菟絲粉、生韭菜子粉各等分。不見火研末，生乾麵冷水調漿為丸，每服一錢，六七服。</p>
<p><u>虛寒白濁。</u>　鹿角霜。炒，為末。每服二錢，酒調下。</p>
<p><u>氣虛白濁。</u>　鹽炒黃耆半兩，茯苓一兩。為末。每服一錢，白湯下。</p>
<p><u>虛勞白濁。</u>　羊骨。為末，酒服一匙，日三次。</p>
<p><u>心虛白濁。</u>　白茯苓末二錢。米飲調下，日二服。</p>
<p><u>小便白濁。</u>　糯稻草。煎濃汁，露一夜，服。</p>
<p>又方：生白果仁十枚。擂，水飲，日一服。</p>
<p><u>赤濁。</u>　用菟絲子、麥冬等分。為末，蜜丸梧子大。鹽湯下七十丸。</p>
<p>又方：乾紅蓮子連心衣六兩，炙甘草一兩。共研末。每一錢，燈心湯下。</p>

<h3>遺精門</h3>
<p><u>遺精。</u>　荷葉。研末。酒服三錢，驗。</p>
<p>又方：北五味。曝乾，研末。每一錢，酒調服，日二次。</p>
<p>又方：雄雞腎皮。煎湯熱飲。</p>
<p>又方：石蓮肉、白茯苓各二兩（蒸），菟絲子五兩。酒浸，研為細末，山藥糊丸，桐子大。每服五十丸，溫酒或鹽湯下。如腳膝無力，木瓜湯下，效。</p>
<p>又方：刺蝟皮。焙，研末服。</p>
<p>又方：蓮鬚。煎飲。</p>
<p><u>遺精滑失。</u>　白龍骨（研細）一兩，韭萊子（炒）一合。為末。空心陳酒調服二錢。</p>
<p><u>精氣虛，滑遺泄不禁。</u>　龍骨、蓮鬚、芡實、烏梅肉各等分。為末，山藥丸，如小豆大。每服三十丸，空心米飲下。</p>
<p><u>虛弱遺精。</u>　豬肚一枚。入帶心連衣紅蓮子煮糜杵丸，桐子大。每淡鹽湯下三十丸。</p>
<p><u>心動精遺。</u>　蓮心一錢。研末。入辰砂一分，淡鹽湯下。</p>
<p><u>才睡即遺。</u>　韭子一合（炒），白龍骨一兩（煅）。為末。每服二錢，酒調下。</p>
<p><u>小便泄精。</u>　龍骨、遠志等分。丸服，或加韭子。勞心者，加硃砂為衣，蓮子湯下。</p>
<p><u>精滑善遺。</u>　以刺蝟皮焙，研。黃酒調，早服。</p>
<p><u>腎虛泄精。</u>　熟地、煅牡蠣等分。為丸服。</p>
<p><u>王莖不萎，精流不已，時如針刺。名為強中。</u>　炒韭子（鹽炒）、補骨脂各一兩。研末。每三錢，水煎，日三服。</p>
<p><u>髓敗精流。</u>　用補骨脂一兩，青鹽一錢。末服。</p>
<p><u>夢遺。</u>　生大黃三分。生雞子一個，頂上敲損一孔，入末在內，紙糊煮熟，空心食四五朝愈。</p>
<p><u>心虛夢泄。</u>　白茯苓末二錢。米飲調下，日二服。</p>
<p><u>勞心夢泄。</u>　龍骨、遠志等分。為末，煉蜜丸，如梧子大，硃砂為衣。每服三十丸，蓮子湯下。</p>
<p><u>思慮傷心，夢泄，或自流者。</u>　菟絲子五兩，茯苓四兩，石蓮子肉一兩半。山藥糊丸服。</p>
<p><u>虛勞傷腎，夢中泄精。</u>　韭子二兩。微炒，為末。食前溫酒服二錢。</p>
<p><u>夢遺，便溏。</u>　牡蠣粉。酢糊丸，梧子大。每服三十丸，米飲下，日二服。</p>
<p><u>遺精夢泄，漸成勞損。</u>　白朮五兩（土炒），苦參（肥白者）三兩，牡蠣（左顧研末）四兩。為末。以雄豬肚一具，洗煮極爛，搗丸桐子大，每日早、晚以米湯送下三錢。忌食豬肝、羊血、番茄。</p>
<p><u>陰虛火動，夢遺。</u>　蓮鬚十兩，石蓮肉十兩（去內青衣並外皮），芡實一兩（去殼，為末），金櫻子三斤（去毛子，水淘淨）。入大鍋內，水煎，濾過，再煎，加飴糖，和勻前藥，丸如桐子大。每服七八十丸。</p>

<h2>溺血門</h2>
<p><u>溺血不痛，而小便出血也。</u>　脂麻。杵末，東流水浸一宿。平旦絞汁煎沸，服。</p>
<p>又方：頭髮。燒灰，研末。每服三錢，空心滾酒調下。</p>
<p>又方：百草霜。酒調服。</p>
<p>又方：伏龍肝。白滾湯調下。</p>
<p>又方：生綠豆浸濕，搗絞汁，隔水溫，日服一碗。</p>
<p><u>溺血紫黑。</u>　車前草汁、藕引、小薊汁，調炒黑蒲黃末。空心服。</p>
<p>又方：早蓮草、車前草（子亦可）各等分。杵，取自然汁。空心服三杯，日服之。</p>
<p><u>小便流紅。</u>　抱過雞子殼、田螺殼。炒，研末。酒調服。</p>
<p><u>小便出血，溺痛不可忍。</u>　淡豆豉五錢。煎湯溫服。</p>
<p><u>小便出血。</u>　新地骨皮。洗，搗自然汁；或煎湯，每服一盞，入酒少許，食前溫服。</p>
<p><u>小便血條。</u>　淡豆豉二撮。煎湯，空腹飲，或入酒飲。</p>
<p><u>尿血脹痛。</u>　牛膝一兩。略加麝香煎，溫服。</p>
<p>又：烏梅。燒，研末，酢糊丸。酒下。</p>

<h2>疝門</h2>
<p><u>疝氣。</u>　乾荷葉蒂二十一個（炒焦），海金砂三分。好酒一碗，煎一滾，乘熱服。以醉為度，即愈。</p>
<p>又方：常食梧桐子，效。</p>
<p>又方：橘葉。研末服。</p>
<p>又方：荔枝核。煎服。</p>
<p>又方：雞子殼。燒灰，為末。空心溫酒下，二眼即愈。</p>
<p>又方：牛蒡子根、葉。搗爛絞汁，和好酒服之。覆被出汗，永不再發。</p>
<p><u>疝氣作痛。</u>　天仙藤一兩。好酒一碗，煎半服，效。</p>
<p><u>卒得疝氣，小腹及陰中相引痛，如絞欲死者。</u>　沙參。搗末。酒服，瘥。</p>
<p><u>小腸氣痛。</u>　老絲瓜。燒灰。調酒服。</p>
<p><u>小腸氣，小腹引睪丸連腰脊而痛。</u>　用四制香附（鹽水炒）、茴香等分。為末。空心酒下三錢。</p>
<p><u>小腸疝氣，莖縮囊腫。</u>　浮水石。為末。每服二錢，木通、赤茯苓、麥冬煎湯調下。</p>
<p><u>疝氣偏墜。</u>　大茴、小茴（俱炒）各一兩。為末，用豬尿胞一具，連尿入藥內，扎定，入罐內，好酒煮爛，連胞搗為丸。白湯送下。</p>
<p><u>偏墜初起。</u>　用穿山甲、茴香二味。為末。酒調服，乾物壓之。</p>
<p><u>陰子偏墜。</u>　絲瓜葉（燒存性）三錢，雞子殼（燒灰）二錢。溫酒調服。</p>
<p><u>腎氣偏墜，牽引及心腹痛。</u>　茴香。浸酒煮飲之。</p>
<p><u>㿗疝偏墜，氣脹不能動者。</u>　用丹皮、防風等分。為末。酒服二錢。</p>
<p><u>疝氣偏墜。</u>　大茴香（炒）、蘿蔔子（炒）各五錢。共為末，加硃砂一錢八分，作丸服。每早鹽湯下一服，九日即愈。</p>
<p><u>小腸氣墜。</u>　大茴香、荔枝核（炒黑）各等分。研末。每服一錢，溫酒調服。</p>
<p><u>㿗疝疾，重墜大如杯。</u>　薏苡仁。同東方壁土炒黃色，去土，入水煮爛，放沙盆內研成膏。每日無灰酒調服二錢。</p>
<p><u>響疝。</u>　木通、川楝各一錢，大茴五分，飛鹽三分半。為末。水、酒空心調服。</p>
<p><u>寒疝，陰子腫大不消。</u>　大荔枝核十二三個。煅灰。火酒調如糊服。</p>
<p><u>寒疝，腹痛，小腹，陰中相引痛，自汗出，欲死。</u>　丹參一兩。為末。每熱酒下二錢。</p>
<p><u>小兒陰腫。</u>　木香五分，甘草、枳殼各一錢。煎服。</p>

<h2>胯門</h2>
<p><u>懸癰，俗名偷糞老鼠。</u>　白貓屎。瓦上曬乾，研細。酒下，並蜜和塗。</p>
<p><u>騎馬癰。</u>　大草節帶節四兩。長流水一碗，以甘草淬，焙水盡，為末。入皂角炭少許。作四服。</p>

<h2>後陰門</h2>
<p><u>脫肛。</u>　貼水荷葉。焙，研。酒服三錢，並以荷葉盛末坐之。</p>
<p><u>大腸脫肛。</u>　磁石半兩。煅，酢淬七次，為末。空心米飲服一錢，以鐵屑煎湯洗。</p>
<p><u>脫肛不收。</u>　茜根、石榴皮各一握。酒一盞，煎七分，溫服。</p>
<p><u>下血脫肛。</u>　白雞冠花、防風等分。為末。每服一匙，空心米飲下。</p>
<p><u>肛門腫痛，欲作痔瘡。</u>　急取屠刀磨水服，效。</p>
<p><u>大腸頭出寸余，痛苦，干自退落，又出，名截腸，腸盡不治。</u>　初截寸余，即用脂麻油盛之，以臀坐之，自入。飲大麻子油數升。</p>
<p><u>大腸蟲出不斷，斷之復生，行坐不得。鶴蝨草。</u>　為末。水調五錢服，愈。</p>

<h2>大便門</h2>
<p><u>大便不通。</u>　枳實、皂莢等分。為末，飯丸。米飲下。</p>
<p>又方：豬膽汁調酒服。</p>
<p><u>大便不通，十日至一月者。</u>　冬葵子末、人乳汁等分。和服，通。</p>
<p><u>大便無故，腸秘不通。</u>　蘆薈一錢，硃砂五分。研細，飯為丸，梧子大。開水送。</p>
<p>又方：橄欖。磨汁飲之。</p>
<p><u>久病，大便滯澀。</u>　服葵菜自利，滑以養竅也。</p>
<p><u>大腸冷秘。</u>　附子一枚（炮，去皮）。取中心如棗大為末二錢，蜜水空心服。</p>
<p><u>大便血燥便澀。</u>　桃仁（去皮尖，炒，研）、麻仁、當歸各三錢。煎服，效。</p>
<p><u>血枯便燥。</u>　飲水牛乳。老人火盛者宜之。</p>
<p><u>老人大便艱澀。</u>　熟地三錢，山藥四分，山萸肉一錢，茯苓一錢，丹皮一錢。煎湯，去渣，後入人乳半杯，蜜五錢，煎一沸，空心溫服。</p>
<p><u>老人大腸燥結。</u>　火麻油、紫蘇子、松子肉、杏仁（炒，去皮尖）、芝麻（炒，研如泥）。磁器收貯。每服一丸，彈子大，蜜水化下。</p>
<p><u>老人大腸秘澀。</u>　防風、枳殼（麩炒）各二兩，甘草半兩。為末。每食前白湯服。</p>
<p><u>老人虛秘。</u>　阿膠（炒）二錢，蔥白三根。水煎化，入蜜二匙，溫服。</p>
<p><u>老人虛人汗多便秘。</u>　肉蓯蓉（酒浸，焙）二兩（研），沉香末一兩。為末，麻子仁汁打糊丸，梧子大。每服七八丸，白湯下。</p>
<p><u>小兒百晬內糞色青。</u>　用少婦乳汁一盞，入丁香十枚，陳皮一錢。石器煎服。</p>

<h2>泄瀉門</h2>
<p><u>泄瀉。</u>　生薑（連皮切）如粟大，細茶等分。煎服。</p>
<p><u>火瀉者，食入即出。</u>　用黃芩、白芍各二錢，甘草一錢。如腹痛，加桂二分；如泄有膿血，加黃連。</p>
<p><u>寒濕泄瀉，小便清者。</u>　以頭燒酒飲之。</p>
<p><u>濕熱虛瀉。</u>　山藥、蒼朮等分。飯丸。米飲服。</p>
<p><u>水瀉腹鳴有火者。</u>　石膏。煅，倉米飯和丸，梧子大，黃丹為衣。米飲下二十丸。</p>
<p><u>泄不止。</u>　用白龍骨、白石脂等分。為丸。紫蘇、木瓜湯下。</p>
<p><u>瀉不止。</u>　乾飯鍋巴二兩，松花二兩，炒臘肉骨頭五錢。</p>
<p>烘脆，為末。砂糖調，不拘時服，效。</p>
<p><u>久瀉不止。</u>　生薑四兩，黃連一兩。銼豆大，慢火炒，待姜乾脆深赤色，去姜，取黃連為末。每一錢，空心臘茶清下。</p>
<p><u>久瀉不止。</u>　風化石灰一兩，白茯苓三兩。為末，糊丸，梧子大。每空心米飲下二三十丸，妙。</p>
<p><u>久瀉不痊。</u>　陳火腿（煅，研）、鍋心飯焦各三錢，炒松花一錢。米和丸。參湯下。</p>
<p><u>小兒久瀉，身熱最危。</u>　炒黑松花一錢，炒紅曲二錢。共研。白糖調下。</p>
<p><u>胃弱久泄。</u>　黃米。炒，為粉。每用數匙，砂糖拌食。</p>
<p><u>泄利不固。</u>　白麵一斤（炒焦黃）。每日空心溫水服一二匙。</p>
<p><u>久瀉滑腸。</u>　白朮（炒）、茯苓各一兩，糯米（炒）二兩。為末。棗肉拌食。</p>
<p><u>久瀉。</u>　白石脂、乾薑等分。研，白沸湯和麵為丸，梧子大。每米飲下三十丸。</p>
<p><u>老人泄瀉不止。</u>　枯白礬一兩。煨訶藜勒七錢半。為末。米飲服二錢。</p>
<p><u>脾虛泄瀉。</u>　白朮、車前子等分。炒，為末。白湯下二三錢。</p>
<p>又方：糯米（炒黃）。磨粉。加白砂糖調服。</p>
<p><u>老小滑瀉。</u>　黃土炒白朮半斤，炒山藥四兩。為末，飯丸。米湯下。</p>
<p><u>多年脾泄。</u>　吳茱萸。開水泡，焙乾，每用三錢，水煎。入鹽少許服之，立效。</p>
<p><u>泄而腹脹，諸藥不效。</u>　用益智仁二兩。煎服。</p>
<p><u>脾泄。</u>　陳火腿骨（煅，研末）、紅曲、松花各等分。砂糖調陳酒送下。</p>
<p><u>胃寒吐瀉。</u>　母丁香、橘紅等分。研，蜜丸豆大。米湯下一丸。</p>
<p><u>脾積久瀉。</u>　常食蕎麥麵。</p>
<p><u>每五更溏泄一二次，經年不止，為腎泄。</u>　五味（去梗）二兩，吳茱萸（湯泡七次）五錢。共炒香，為末。每旦陳米飲服二錢。</p>
<p><u>治泄。</u>　車前子不拘多少。為細末。每服二錢，米飲調服。</p>
<p><u>暴瀉引飲。</u>　秦艽二兩，炙甘草半兩。每服三錢，水煎服。</p>
<p><u>久泄。</u>　用酸石榴皮研末。米湯下，每服三錢。</p>
<p><u>泄利冷熱赤白，腹內熱奏絞結痛，下血。</u>　干黃土。水煮三五沸，絞去滓，暖服。</p>

<h2>滯下門（俗名痢〕</h2>
<p><u>痢初起，不問男婦、室女、妊娠、小兒。</u>　白蘿蔔二三斤。洗淨，連皮放石臼內搗碎，絞取濃汁，每日冷食二三飯碗。忌葷腥雜味。並治疫痢如神。</p>
<p>又方：水晶糖四兩。赤痢，用濃苦茶一杯，白痢，用薑汁一杯；赤白痢，用濃茶、薑汁各半杯，將糖入內燉烊服，驗。</p>
<p><u>痢疾腹脹初起疼痛，裡急後重。</u>　錦紋大黃一斤（切片，好酒拌，飯鍋上蒸，再曬九次），牙皂一兩六錢（微炒黃）。磨末，蒸餅丸，或煉蜜丸。或服三五分。</p>
<p><u>裡急後重。</u>　不蛀皂角子（米糠炒過）、枳殼（炒）等分。為末，飯丸，梧子大。每米飲下三十丸。</p>
<p><u>小兒暴痢。</u>　小鯽魚一尾。燒灰服。</p>
<p><u>少小洞注下痢。</u>　炒倉米末。飲服。</p>
<p><u>痢疾。</u>　生薑（連皮切，如粟大）、細茶等分。煎服。</p>
<p>又方：鮮荷葉。燒，研。每服二錢，陳皮、甘草湯下。</p>
<p>又方：黃連、白芍各一錢，吳茱萸五分。水煎服。</p>
<p>又方：炒熟蕎麥二錢。砂糖湯調服。</p>
<p>又方：槐花。研末。米湯調服。</p>
<p>又方：風菱殼。煎濃汁服。</p>
<p>又方：扁豆花服。</p>
<p>又方：木香四兩（酒炒），苦參六兩。為末，甘草一斤熬膏，丸桐子大。每服三錢，白痢，薑湯下；紅痢，甘草湯下。</p>
<p><u>赤白痢，產後痢，小兒疳痢。</u>　薤白。和米煮粥食。</p>
<p><u>諸般渴痢。</u>　煮冬瓜食，並飲其汁。</p>
<p><u>惡痢不瘳。</u>　陳火腿骨。煅，研。開水服。</p>
<p><u>血痢，產後痢。</u>　冬葵子。為末。每服二錢，入臘茶一錢，沸湯調服，日三次。</p>
<p><u>水穀下痢，及每至立秋前後即患痢，腰痛。</u>　樗根一大握。搗篩。好面捻作餛飩，煮熟，每日空心服十枚。</p>
<p><u>一切下痢。</u>　木香方圓一寸，黃連半兩。同煎乾，去連，切木香，焙，末。分作三服，第一橘皮湯下，第二陳米飲下，第三甘草湯下。</p>
<p><u>熱痢腹痛。</u>　胡黃連末。飯丸梧子大。每米飲下三十丸。</p>
<p><u>冷痢腹痛，不能食。</u>　肉豆蔻一兩。去皮，酢和麵裹煨，搗末。每服一錢，粥飲下。</p>
<p><u>熱毒下痢。</u>　忍冬藤。濃煎飲。</p>
<p><u>小兒下痢。</u>　羚毛角中骨。燒末。飲服一匙。</p>
<p><u>小兒下痢，腹大且堅。</u>　多垢故衣帶（切）一升。水三升，煎一升，分三服。</p>
<p><u>小兒瘧痢。</u>　雞䏶胵黃皮。燒末。乳服。</p>
<p><u>白痢如魚凍者。</u>　白鴨。殺取血，滾酒泡服。</p>
<p><u>赤痢。</u>　白槿花五六朵。置瓦上炙，研。調白糖湯服，效。曬乾，次年用亦效。</p>
<p>又方：木耳灰、槐米灰、紅曲灰。砂糖空心服。</p>
<p><u>赤痢熱躁。</u>　粳米半升。水研取汁，入瓷瓶中，蠟紙封口，沉井底一夜，平旦服。</p>
<p><u>赤痢臍痛。</u>　黑豆、茱萸子二件。搓摩，吞嚥之；煎湯飲亦可。</p>
<p><u>赤痢久下，累治不瘥。</u>　黃連一兩。雞子白和丸服。</p>
<p><u>赤痢，血痢。</u>　山漆三錢。研末。米泔水調服，愈。</p>
<p><u>血痢。</u>　烏梅、胡黃連、灶下土等分。為末。茶調服。</p>
<p>又方：薄荷葉。煎服。</p>
<p>又方：鹽梅肉一枚。研爛。合臘茶入醋服。</p>
<p><u>毒痢下膿血者。</u>　金銀花一兩。煎湯送香連丸三錢。</p>
<p><u>痢病，腹痛下膿血。</u>　用大黃酒煮為丸。白水服三錢，效。</p>
<p><u>血痢腹痛。</u>　玄胡索。為末。米飲調服三錢。</p>
<p><u>血痢下血。</u>　木耳（炒，研）五錢。酒服亦可，用井華水服。</p>
<p><u>便痢膿血。</u>　烏梅一兩。去核，燒過為末。每服二錢，米飲下，立止。</p>
<p><u>血痢不止。</u>　苦參。炒焦為末，水丸梧子大。每服十五丸。</p>
<p><u>小兒血痢。</u>　馬齒莧菜（杵汁）三合。煎沸，入蜜一合，和服。</p>
<p><u>紅白痢。</u>　荷葉。焙，研。每二錢，糖湯下。</p>
<p>又：白蔥白一握。細切，和米煮粥，日日食之。</p>
<p>又方：山豆根末。蜜丸梧子大。每二十丸，空腹白湯下。</p>
<p>又方：雞冠花。煎酒服，紅用赤，白用白者。</p>
<p>又方：臘豬骨。燒灰。溫酒調服三錢。</p>
<p>又方：山楂末。滾湯調砂糖服。</p>
<p>又方：亂髮一團。燒灰。水服。</p>
<p>又方：赤石脂末。每服一錢。</p>
<p><u>赤白痢，不論初起久遠。</u>　柿餅一個。開一口，入白蠟三分在內，紙包紮，水濕透紙，灰火中煨熟食之。</p>
<p><u>赤白重下。</u>　豆豉。熬少焦，搗服一合，日三服；或炒焦，水浸汁服，驗。</p>
<p><u>赤白痢下，腹痛，食不消化。</u>　酸石榴皮（炙黃）。為末，粟米飯和丸梧子大。空腹米飲服三十丸，日三服。</p>
<p><u>噤口痢。</u>　冰糖五錢，烏梅一個。煎濃頻呷。</p>
<p>又方：參、苓、石蓮肉，少加菖蒲服，即思食。</p>
<p>又方：醃肉脯煨爛，食。</p>
<p>又方：山藥（半生半炒）。研末。米飲下二錢。</p>
<p>又方：單用菖蒲一味，效。</p>
<p>又方：飲濃雞汁，效。</p>
<p>又方：蕎麥麵二錢。砂糖水調下。</p>
<p>又方：雞內金。焙，研。乳汁服。</p>
<p><u>噤口痢，元氣虛極者。</u>　人參三錢，石蓮肉（炒）二錢，黃連一錢，鮮荷葉一片，老黃米一撮。水二鍾，煎六分，人木香末三分，和勻服。積未淨者，加山楂二錢，枳殼、檳榔各七分。</p>
<p><u>米粒不下，百藥不效者。</u>　五穀蟲。焙乾，為末。每服二三錢，米湯下。</p>
<p><u>不能飲食者。</u>　烏梅肉。和蜒蚰搗爛成丸。含口內片時。烏梅渣不宜嚥下。</p>
<p><u>下痢噤口。</u>　蘿蔔搗汁、生蜜各一盞。同煎，早、午各一眼。</p>
<p><u>久痢噤口，病勢欲絕。</u>　金絲鯉魚一尾。如常治淨，用鹽、醬、蔥、胡椒末煮食。</p>
<p><u>久痢。</u>　刀豆莢。飯上蒸熟，洋糖蘸食。</p>
<p>又方：烏梅。燒，研。米飲下二錢。</p>
<p>又方：陳火腿骨（煅）四錢，黃連（薑汁炒）一錢，砂糖（炒乾）四錢（為末），烏梅肉五分。煮爛搗丸。每服三四十丸，空心黃米湯下。</p>
<p>又方：松花三錢，地榆二錢，乾荷葉二錢，臭椿樹根皮一兩。取向東南，去外粗皮，為細末。白痢紅糖調，紅痢蜜調，紅白相兼蜜與糖調，加溫水少許，每服二錢。忌麵食、葷腥、油膩等物。初起者不可服。</p>
<p>又方：陳石榴酸者。焙乾，研細末。每服三錢，米飲湯下。</p>
<p><u>久痢，虛滑木禁。</u>　臭椿樹皮根。切碎，酒拌炒，為細末，真阿膠水化開和為丸，桐子大。每服三五十丸，空心米湯下。裡急後重腹痛者。不可服。</p>
<p><u>腎虛久痢。</u>　骨碎補末。入豬腎中煨熟食之，效。</p>
<p><u>久痢不止。</u>　茄根（燒灰）、石榴皮等分。為末。以砂糖水服。</p>
<p><u>休息痢。</u>　梅葉。煎服。</p>
<p>又方：常食蕎麥麵。</p>
<p>又方：烏梅和建茶、乾薑為丸服。</p>
<p>又方：苦參子仁三十粒。包龍眼肉作丸。每晨服二三服。</p>
<p><u>休息久痢，但痢而無後重痛者。</u>　用壯大豬小腸一條，不落水翻轉，油膩穢濁刮下，但將刮，內有糞先去其糞，重者，吃二三條腸垢必愈。</p>
<p><u>休息久痢。</u>　白豆腐。酢煮食之，愈。</p>
<p><u>久痢五色。</u>　大熟瓜蔞一個。煅，研末。溫酒下，效。</p>
<p>又：蝟皮。燒灰。酒服。</p>

<h2>便血門</h2>
<p><u>便血不論新久。</u>　白礬七八分，大人一錢半。研細末，調入雞子內煎熟，切作細塊，空心白湯下。</p>
<p>又方：姜蠶（炒）一兩，烏梅肉五錢。搗，醋糊丸。淡醋湯下。</p>
<p>便血：槐花、荊芥穗。為末。酒服一錢。</p>
<p>又方：酒煮鯽魚常食。</p>
<p>又方：荸薺汁一鍾，好酒半鍾。和，空心溫服。</p>
<p>又方：五倍子。研末。艾湯下一錢。</p>
<p>又方：臭椿白皮。洗，曬，研末，飯和丸。荷葉蒂煎湯下。</p>
<p>又方：烏梅肉、紅棗肉等分。杵丸。米飲下。</p>
<p><u>便血腹痛。</u>　千絲瓜。煅，研。酒服二錢。</p>
<p><u>便血而泄，體倦食減者，是臟寒也。</u>　豬臟。洗淨，以吳茱萸末填滿縛定，蒸爛，搗為丸。米飲下。</p>
<p><u>大便流紅。</u>　豬大腸八寸，內實白蓮肉二兩，煮食。</p>
<p><u>大便下血。</u>　炒荊芥末。米飲服二錢，婦人用酒下。</p>
<p>又方：荸薺汁。好酒和，空心溫服，效。</p>
<p><u>大腸下血。</u>　烏鍘骨。漂淡，研末。每服一錢，米飲下，或木賊煎湯。</p>
<p><u>卒瀉鮮血。</u>　小薊葉。搗汁，溫服一升。</p>
<p><u>酒毒下血。</u>　槐花（半生半炒）一兩（焙），山梔子五錢。為末。新汲水服二錢。</p>
<p><u>男子便血。</u>　黑豆一升。炒焦，研末。熱酒淋之，去豆，飲酒，效。</p>
<p><u>大腸下血，及婦人崩漏。</u>　敗棕。燒灰。酒服，或米湯調服二錢。</p>
<p><u>妊娠下血，孕婦多恣，以致衝任奇經脈絡損傷，別無病狀。</u>　生鹿角屑、當歸各五錢。水煎服。</p>
<p><u>糞後下血。</u>　白雞冠花並子。炒，煎服。</p>
<p>又方：凌霄花。浸酒頻飲。</p>
<p><u>腸風下血。</u>　山楂。為末。艾湯調服。</p>
<p>又方：木賊草。煎服。</p>
<p>又方：槐花二兩（一半炒，一半曬，為末），柿餅七個（去蒂），烏梅十四個。搗為丸，梧子大。每日滾湯送下。</p>
<p>又方：香白芷。為末。每服二錢，米飲下，效。</p>
<p>又方：經霜茄（連蒂）。燒末。每二錢，米飲下；空心酒服亦可。</p>
<p>又方：霜後絲瓜絡。燒末。空心酒服二錢。</p>
<p><u>腸風。</u>　青州柿餅一個，內放白蠟一錢。飯鍋蒸熟，食數次。</p>
<p><u>腸風便血。</u>　棉花子。炒黃黑色，去殼，為末，陳米濃汁加黑砂糖丸，如梧子大。每晨開水送三錢，服三斤斷根。</p>
<p>又方：生豆腐渣。炒燥，為末。每服三錢，白砂糖湯下，日三次。遠年垂危者亦效。</p>
<p>又方：苦參子囫圇仁，每七粒以龍眼肉包之。每服三包，白湯下。重者，日三服。忌葷、酒，戒鴨肉。</p>
<p>又方：柿餅。煅，研，再以煮爛柿餅杵和丸，如梧子大。仍以柿餅湯下，久服效。</p>
<p><u>腸風下血，因酒毒者。</u>　大田螺五個。燒至殼白肉乾，研末。作一服，熱酒下。</p>
<p><u>腸風久不愈。</u>　臭椿樹根皮、烏梅。共煎，陳酒沖服。</p>
<p><u>臟毒下血。</u>　豬臟。洗淨，入槐花末令滿，縛定，以醋煮爛，搗為丸。酒下。</p>
<p>又方：乾柿餅。燒灰。米飲服三錢。</p>
<p>又方：苦楝子（炒黃）。為末，蜜丸。米飲下。</p>
<p><u>腸風臟毒下血。</u>　生蕓薹子、炙甘草。為末。每服二錢，水煎服。</p>
<p>又方：槐實。銼末。米飲下一錢。</p>
<p>又方：槐樹上耳。為末。米飲下。</p>
<p>又方：桑耳二兩，粳米三合。煮粥空心食。</p>
<p>又：腸風臟毒，下血不止。旱蓮子草。瓦上焙，末。每二錢，米飲下。</p>
<p>又方：何首烏二兩。為末。食前米飲服二錢。</p>
<p><u>蠱毒下血。</u>　刺蝟皮一枚（燒焦，去皮，留刺），木賊半兩（炒黑）。為末。每二錢，酒下。</p>
<p><u>小兒中蠱。</u>　下血欲死。載中蠱門。</p>

<h2>痔門</h2>
<p><u>痔瘡初起。</u>　馬齒莧（不拘鮮干）。煮熟食。</p>
<p><u>一切漏瘡。</u>　故布裹鹽燒亦，為末。每服一錢。</p>
<p><u>五痔。</u>　槐實。銼末。米飲下一錢。</p>
<p>又方：水研山豆根服。</p>
<p><u>五痔痔漏。</u>　桑耳二兩，粳米三合。煮粥空心食。</p>
<p>又：槐耳。為末。米飲下。</p>
<p><u>痔漏。</u>　刺蝟皮大二張（新瓦上炙脆，為末），象牙屑一兩，綠豆粉一兩，青黛三錢，槐花末一兩半，陳細茶五錢。為末，用陳糙米煮爛飯和丸。每服三錢，金銀湯送下。</p>
<p>又方：桑樹上寄生。為末。米飲下。</p>
<p>又方：金銀藤並花。為末。每酒下三錢。</p>
<p>又方：生蕓薹子、炙草。為末。每服二錢，水煎服。</p>
<p>又方：象牙屑。和粥食。</p>
<p><u>多年頑漏。</u>　大腳魚一個，好冰片三錢，鐘乳石五錢。研細末，入腳魚口內，倒掛三四日，待頭腫大，快刀殺下頭，陰陽瓦炭火上炙，鹽泥封固，留一小孔出煙，煙盡小孔封固，俟冷打開，研細。用四五分，好酒送下。</p>
<p><u>痔漏退管。</u>　象牙末二兩，人腳指甲（炙）五錢，牛骨腮（炙）一兩，豬腳格（炙）一兩。刺蝟皮鍋內蜜滾，炙乾，為末，將地榆、槐角二味入豬臟內煮熟，搗爛，共搗蜜丸，每服三錢，空心滾湯送下，其管自出。</p>
<p><u>久近痔漏患三十年者。</u>　白蓮花蕊一兩五錢（焙），黑醜。一兩五錢（取頭末），當歸五錢（炒）。為末。每服二錢，空心酒下，服三服除根。忌發火等物。</p>
<p><u>瘡久成漏。</u>　忍冬草。浸酒常飲。</p>
<p><u>痔血。</u>　歸身二錢，地榆炭一錢。水煎服。</p>
<p>又方：鯽魚常作羹食。</p>
<p>又方：新槐花。炒，研。酒服三錢，日三，並洗之。</p>
<p>又方：雞冠花不拘多少。濃煎空心服。</p>
<p><u>痔疾下血。</u>　益母草葉。搗汁飲。</p>
<p>又方：蒲黃。末。每服一匙，日三服。</p>
<p>又方：槐樹上木耳。為末。每服一匙，日三服。</p>
<p><u>血痔腸風。</u>　龜肉。煮爛，吃一碗，效。</p>
<p><u>腸風痔血。</u>　棉花子。炒黃黑色，去殼，為末，陳米濃汁加黑砂糖丸，如梧子大。每晨開水送三錢，服三斤斷根。</p>
<p>又方：生豆腐渣。鍋內炒燥，為末。每服三錢，白砂糖湯下，日三次。遠年垂危者亦效。</p>
<p>又方：苦參取囫圇仁。每七粒以龍眼肉包之，每服三包，白湯下。重者，日服。忌葷、酒，戒鴨肉。</p>
<p>又方：柿餅。煅，研，再以煮爛柿餅杵和丸，如梧子。仍以柿餅湯下，久服，效。</p>
<p><u>腸痔臟毒，愈而頻發，膿水常流，將成管漏。</u>　頭蠶紙。曬燥，小刀刮下蠶空殼，陰陽瓦烘黃，好酒送下，連服十張除根。</p>
<p><u>酒痔便血。</u>　用青蒿葉為末。糞前血，冷水調服；糞後血，酒調服。以青蒿涼血而不壞胃也。</p>
<p><u>肛門酒痔。</u>　絲瓜。燒末。酒服二錢。</p>

<h2>女陰門</h2>
<p><u>陰吹，前陰放如撒屁之聲也。</u>　豬板油八兩，亂髮，雞蛋三個。以肥皂水洗淨，同熬發烊，分二次服，病從小便出。</p>
<p><u>小戶嫁痛。</u>　牛膝五合。切，酒三升，煮二升，分三服。</p>
<p><u>房後陰痛。</u>　地榆。煮酒服。</p>
<p><u>女人交接輒出血。</u>　桂心，伏龍肝各二分。為末。酒服一匙。</p>
<p><u>婦人陰挺出下脫。</u>　桂心、吳茱萸各一兩，戎鹽二兩。煎熬令色變，為末。每服五分，仍以棉裹如指大納陰中，日再易。</p>
<p><u>陰痜。</u>　隨證之左右取穿山甲之左右邊者。炒，為末。酒下二錢。</p>
<p><u>大便由前陰而出，證名交腸。得之大怒、大飽，氣火錯亂．升降失常，清濁混淆，水滓不按常道而行。</u>　明礬七分。敲小塊，腐衣五層包紮，淡鹽湯送下。</p>
<p><u>前陰出糞，名交腸。</u>　服五苓散，效。</p>
<p>又方：舊幞頭。燒灰。酒服。</p>
<p><u>產後水道出肉線尺許，動之痛欲絕。</u>　先服失笑散數服；次以帶皮姜三斤，研爛，入清油二斤，煎乾為度，羽絹兜起肉線於水道邊煎姜，熏之，冷則熨，自縮入，線斷不治。</p>
<p><u>產戶下物如泡有尖，重斤余。</u>　急與黃耆、白朮各五分，升麻二分，人參、當歸各一錢，水煎連服三五劑，即收。</p>
<p><u>產蟲一對長寸余，能行，自後月生一對，名子母蟲。</u>　苦參。加殺蟲藥為丸服。</p>
<p>又：將蟲埋土中。</p>
<p><u>產後經不行，數月後忽小腹痛，陰戶內有物，如石硬塞痛，此石瘕也。</u>　四物湯加桃仁、延胡。煎服。</p>

<h2>經水門</h2>
<p><u>經水不調。</u>　香附一味。末，醋丸服，效。</p>
<p><u>經候不準，或先或後。</u>　丹參。曬，研。每二錢，溫酒下。</p>
<p><u>經水不調，氣血乖和，不能受孕，或生過一胎，停隔多年。</u>　全當歸五兩（切片），遠志肉五兩。甘草湯洗，用稀夏布袋盛甜三白酒十斤浸之，蓋好，浸七日後，晚上溫服，隨量飲之。勿間斷。</p>
<p><u>經閉。</u>　生地汁八兩（熬耗一半），大黃末一兩。同熬，為丸梧子大。熟水下五粒。</p>
<p>又方：茜草一兩。酒煎服。</p>
<p>又方：鼠糞。燒灰。熱酒調服。</p>
<p><u>經事不行。</u>　用絲瓜絡。煅，研。每三錢，酒下。</p>
<p><u>月經不通，或兩三月，或半年一年者。</u>　薏苡根一兩。水煎服，數次效。</p>
<p><u>月經久閉。</u>　蠶砂四兩。砂鍋炒半黃色，人無灰酒一壺，煮沸澄清，溫服一盞。</p>
<p><u>月經逆行，從口鼻出。</u>　先以京墨磨汁服止之；再以當歸、紅花各一錢，水一鍾半，煎八分，溫服。</p>
<p>又方：魚膠（切，炒）、新綿（燒灰）。每服二錢，米飲調下。</p>
<p><u>月水逆行，上出口鼻。</u>　韭汁、童便。溫服。</p>
<p><u>經行腹痛。</u>　香附（炒）四兩，橘紅二兩，茯苓、炙草各一兩。為末。每二錢，沸湯下。</p>
<p><u>產後月水往來，乍少乍多，仍復不通，時痛，小腹裡急，下引腰身。</u>　重用鹿角末服。良。</p>
<p>又方：燒月經衣。井華水服。</p>
<p><u>經水無期。</u>　用竹紙燒灰。溫酒調服。</p>
<p><u>月水不斷。</u>　羊前左腳脛骨一條（紙裹泥封，令乾，煅赤），入棕櫚灰各等分。每服一錢，溫酒服。</p>
<p>又方：木賊（炒）三錢。煎服。</p>
<p>又方：敗蒲扇。燒灰。酒服一錢。</p>
<p><u>經水不止。</u>　箬葉灰、蠶紙灰等分。為末。每服二錢，米飲下</p>
<p>又方：紅雞冠花一味。曬乾，為末。每服二錢，空心酒調下。忌魚腥、豬肉。</p>
<p>又方：青竹茹。炙，為末。每服三錢。水一盞，煎服。</p>
<p><u>婦人血黃。</u>　老茄。竹刀切片，陰乾，為末。溫酒下二錢。</p>

<h2>崩漏門</h2>
<p><u>血崩。</u>　陳槐花一兩，百草霜五錢。為末。每服二錢，燒紅秤錘淬酒調服。</p>
<p>又方：敗棕燒灰。為末。水調服。血熱用童便。</p>
<p>又方：黃芩、木耳。為丸服。</p>
<p><u>血崩。</u>　代赭石。火煅，酢淬七次，為末。白湯服。</p>
<p>又方：蠶砂。為末。酒服。</p>
<p>又方：蠶繭。煮汁飲。</p>
<p><u>風濕血崩。</u>　荊芥穗子。麻油燈上炒黑，為末。每服一二錢，童便調服。</p>
<p><u>血崩，赤帶。</u>　蓮房、荊芥（炒黑）。研末服。</p>
<p>又方：木賊五錢。水煎服。</p>
<p><u>久崩。</u>　烏梅。燒，研。米飲下二錢。</p>
<p>又方：陳棕灰、百草霜、頭髮灰各一兩。共為末。每服一錢，陳酒下。</p>
<p><u>血崩不止。</u>　夏枯草末。每服一匙，米飲調下。</p>
<p>又方：大薊根。絞汁服半升，瘥。</p>
<p>又方：白扁豆花。焙乾，為末。每服二錢，空心炒米煮飲，入鹽少許，調下，效。</p>
<p>又方：老絲瓜、棕櫚等分。燒灰。鹽酒，或鹽湯下。</p>
<p>又方：荸薺一歲一個。燒，研末。酒服。</p>
<p>又方：凌霄花。為末。每酒服二錢。</p>
<p><u>崩中卒下血。</u>　好墨。酢磨服。</p>
<p><u>崩中下血，不問年月遠近。</u>　槐米。燒末。每服一匙，溫酒下。</p>
<p><u>血熱妄行，以致崩漏。</u>　以鐵秤錘燒紅，淬酒中，取酒調黃芩末三錢服。</p>
<p><u>崩淋。</u>　香附。去毛，炒焦，研末。溫酒或米飲下二錢，極重者三錢。</p>
<p>又方：甜杏仁去仁，用皮，煅，研。每三錢，溫酒下。</p>
<p><u>崩中漏下。</u>　石葦。為末。每服三錢，溫酒服，效。</p>
<p>又方：核桃。燒末。米飲服，日三次。</p>
<p><u>漏血欲死。</u>　雞蘇。煮汁一升，服。</p>
<p><u>婦人邁年驟然血海大崩不止，名曰倒經。</u>　陳阿膠一兩（米粉拌炒成珠），全當歸一兩，西紅花八錢，冬瓜子五錢。天泉水煎服。崩止尤發熱，再以六安茶葉三錢，煎服。</p>

<h2>帶下門</h2>
<p><u>帶下。</u>　土人參（切片）三兩。陳紹酒飯上蒸熟，分作三服，愈。</p>
<p><u>帶下。</u>　水和雲母粉，每服一匙，效。</p>
<p><u>白帶。</u>　用青色無沙眼之牡蠣。火煅紅，冷定，又煅七次，研細。腐漿調下二錢。</p>
<p>又方：常食蕎麥麵。</p>
<p>又方：白雞冠花。曬乾，為末。每旦空心酒服二錢。</p>
<p>又方：用艾葉煮雞子食。</p>
<p>又方：陳冬瓜仁。炒，末。空心米飲服五錢。</p>
<p>又方：沙參。研末。酒調服。</p>
<p><u>白帶，下部痛。</u>　苦楝（炒）、大茴香、當歸等分。酒和丸。酒下。</p>
<p><u>虛寒白帶、白淫。</u>　用糯米、花椒等分。研，醋糊丸，梧子大。每三四十丸，醋湯下。</p>
<p><u>白帶不止。</u>　炒槐花、煅牡蠣等分。為末。每酒服三錢，效。</p>
<p><u>白帶多，因七情內傷或下元虛冷所致。</u>　沙參。為末。每服二錢，米飲調下。</p>
<p><u>白帶，白淫。</u>　風化石灰一兩，白茯苓三兩。為末，糊丸梧子大。每服二三十丸，空心米飲下。</p>
<p><u>赤帶。</u>　紅雞冠花。曬乾，為末。每日空心酒服。</p>
<p><u>赤白帶。</u>　葵花，陰乾，為末。空心溫酒服二錢。赤用赤，白用白者。</p>
<p><u>赤白帶下。白果。</u>　煨熟，去火氣，細嚼，米飲下。</p>
<p><u>赤白帶下。</u>　石菖蒲、補骨脂（俱炒）。研末。開水調下。</p>
<p><u>赤白帶下。</u>　白扁豆。為末。米飲下，每服二錢。</p>
<p><u>赤白帶下。</u>　苦參二兩，牡蠣粉一兩五錢。為末。以雄豬肚一個，水三碗煮爛，搗泥和丸，梧子大。每服百丸，溫酒</p>
<p>又方：夏枯草（花開時採）。陰乾，為末。每服二錢。米飲下，食前服。</p>
<p>又方：養麥（炒焦）。為末，雞子白和丸，梧子大。每服五十丸，鹽湯下，日三服。</p>
<p>又方：白扁豆。炒，為末。米飲調服二錢。</p>
<p><u>赤白帶下，年深諸藥不能療者。</u>　貫仲（狀如刺蝟者）一個（全用）。不銼，只揉去毛及花萼，以好酢蘸濕，慢火炙令香熟，候冷為末。米飲空心每服二錢，效。</p>
<p><u>崩中赤白，不問遠近。</u>　槐枝。燒灰。食前酒下一匙，日二服。</p>
<p><u>任脈虛而帶下不攘。</u>　海螵蛸一味。為粉，廣魚鰾煮爛杵丸，綠豆大。淡菜湯下，久服無不功。</p>

<h2>求嗣門</h2>
<p>立春日雨水，夫妻各飲一杯，還房，當獲有子。</p>
<p><u>令人有子。</u>　慈石。煉。水飲。</p>
<p>又方：木耳久服。</p>
<p><u>男子益陽道，令人有子。</u>　枸杞蟲。炙黃，和地黃末為丸服。</p>
<p><u>婦人無子。</u>　以白狗骨煎汁，加米煮粥食，補益有子。</p>
<p>月經淨後，每日用青殼鴨蛋一個，針刺七孔，蘄艾五分，水一碗，將蛋安艾水碗內，飯鍋蒸熟食之，每月吃五六個。</p>
<p><u>始孕欲轉女為男。</u>　原蠶屎一錢。井華水調服，日三次。</p>
<p><u>調經種子保胎。</u>　白茯苓二兩（土炒）、白朮（酒炒）、條芩（童便炒）、香附（醋炒）、延胡、紅花（隔紙焙乾）、益母（淨葉）各一兩，真沒藥三錢（焙乾，去油）。共研細，蜜丸，梧子大。每日七丸，白湯下。凡愆者服之自調，不孕者服之即娠，胎動者服之即安，胎滑者服之自固。若胎動者，每日可服三五次；胎滑者，有孕即宜配合每日服之，自然胎安易生，但每次七丸為止，不可多服一丸，至囑。</p>
<p><u>經水不調，氣血不和，未能受孕，或生過一胎，停隔多年。</u>　用全當歸五兩（切片），遠志肉五兩。甘草湯洗，用稀夏布袋盛福真酒十斤浸之，蓋好，浸七日後，晚上溫服，隨量飲。</p>
<p><u>婦人子宮脂滿不受孕，及交合不節而子宮不淨者。</u>　蒸煮豬胰油，常食之。</p>

<h2>絕孕門</h2>
<p><u>欲斷產者。</u>　常嚼滇南馬檳榔二枚，水下，久則子宮冷，自不孕矣。</p>
<p><u>斷產。</u>　蠶退紙方圓一尺。燒為末。酒服。</p>
<p>又：剪印紙有印處。燒灰。水服一匙，效。</p>

<h2>胎孕門</h2>
<p><u>安胎。</u>　視月數，連殼桂圓一月一枚，二月二枚，以至十枚，加紫蘇少許。煎服，每月服七次。</p>
<p><u>預防胎墜。</u>　用頭二蠶絲黃。陰陽瓦煅微焦，研細。每月用龍眼湯下三錢。</p>
<p>又方：紅蓮子、青苧麻（洗去膠）、白糯米各三錢。水一鍾，煎半，每日晨服，自懷妊兩月起至六個月。</p>
<p><u>孕婦腰背痛，慣小產。</u>　厚杜仲四兩（切片，白糯米炒斷絲），川續斷肉二兩（酒拌炒）。為末，山藥糊丸，桐子大。每服八九十丸，米湯空心下。戒惱怒，忌酒、醋、豬肝、發火等物。</p>
<p><u>胎氣不固。</u>　南瓜蒂。煅，研。糯米湯下。</p>
<p><u>胎氣上衝。</u>　好醬油。開水調服。</p>
<p><u>子上衝心。</u>　蘿蔔或根。煮濃汁飲，即下而安。</p>
<p><u>胎前惡阻。</u>　川連三分，蘇葉三分。煎湯呷。</p>
<p><u>患溫熱症，護胎未放。</u>　荷葉。焙乾，和蚌粉，新汲水、蜜調服亦可，外塗。</p>
<p><u>安胎順氣。</u>　香附子。炒，為末。濃煎紫蘇湯服一二錢，或加砂仁。</p>
<p><u>胎動。</u>　硃砂末一錢。和雞子白三枚，攪勻，頓服，死即出，未死即安。</p>
<p><u>胎動，或腰痛，胎轉搶心，下血不止。</u>　菖蒲根。搗汁一二升，服。</p>
<p><u>胎動不安，腰痛，或胎上槍心，煩悶，或下血。</u>　蔥白（大者）二十莖。濃煮汁飲，效。</p>
<p><u>胎動欲墮，腹痛不可忍。</u>　苧根二兩。銼。銀石器酒、水相半煎服。</p>
<p>又：乾荷葉一枚。炙，研。糯米泔一鐘調服。</p>
<p><u>胎動已見黃水。</u>　乾荷蒂一枚。炙，研。糯米淘汁一鐘調下。</p>
<p><u>胎動腹痛，下黃汁，如漆，如豆汁者。</u>　苧根、金銀花根各五錢。水、酒各半煎服。</p>
<p><u>閃顛胎動欲漏。</u>　砂仁皮（炒令熱透，為末）一錢。或酒，或鹽湯下。</p>
<p><u>胎因房事而動，困絕。</u>　竹瀝頻頻飲一升，愈。並治子煩。</p>
<p><u>六七月後孕動，困篤難救，或下血。</u>　蔥白一大握。水三升，煎一升，去渣，頓服。</p>
<p><u>胎動下血。</u>　雞子二枚。打散，粥湯攪熟服。</p>
<p><u>胎熱。</u>　紋銀五兩，蔥白三寸。水煎，去滓。入阿膠五錢，烊服。</p>
<p><u>娠妊腰痛。</u>　當歸、川芎各三錢。切，入米銀器中煎三四沸，入青竹茹一錢，再煎三四沸，去滓，入阿膠錢半，烊服。</p>
<p><u>漏胎。</u>　五倍子末。酒服二錢，效。</p>
<p><u>漏胎，下血不止。</u>　生地汁一升，酒四合，煮三合，五沸，服，不止再服。亦治子煩。</p>
<p><u>漏胎下血。</u>　蓮房。燒，研，麵糊丸，梧子大。每服百丸，日二。</p>
<p><u>妊娠下血不止，疼痛。</u>　家雞翎。燒灰，細研。溫酒調下二錢。亦治小便不禁。</p>
<p><u>妊娠無故下血不止。</u>　阿膠三兩。炙，搗末。酒一升半，煎令消，頓服。</p>
<p><u>妊娠下血，孕婦多欲，以致衝任奇經脈絡損傷，別無病狀。</u>　生鹿角屑、當歸各五錢。水煎服。</p>
<p><u>胎漏。</u>　炒熟蠶殼。磨末。每服三四錢，加砂糖少許，調服。</p>
<p><u>腹動，或腰痛，胎轉搶心，下血不止，或倒產，子死腹中。</u>　艾葉一雞子大，酒四升。煮半，分二服。</p>
<p><u>妊娠心痛。</u>　鹽。燒赤。酒服一錢。</p>
<p><u>妊娠心痛。</u>　青竹茹一升，酒二升。煮取一升，去渣溫服。</p>
<p><u>妊娠心腹絞痛。</u>　大紅棗十四枚。燒焦為末。以小便服之。</p>
<p><u>妊娠卒不得小便。</u>　杏仁一味。去皮尖，搗丸，如綠豆大。燈心湯吞七丸，效。</p>
<p><u>妊娠遺尿。</u>　益智仁。為末。米飲下。效。</p>
<p><u>孕婦小便不禁。</u>　治同本門妊娠下血不止疼痛條。</p>
<p><u>妊娠尿血。</u>　阿膠。炒黃，為末。食前粥飲下二錢。</p>
<p>又方：取夫爪甲。燒灰。酒服。</p>
<p><u>妊媚溺血。</u>　豆醬（熬干）、生地等分。研。每一錢。米飲下。</p>
<p><u>妊娠吐血。</u>　馬勃。研細末。米飲下一錢。</p>
<p><u>妊娠鼻衄。</u>　白茅花。濃煎汁服。</p>
<p><u>妊娠臟躁，自悲，自哭，自笑。</u>　紅棗。燒末。米飲調下。</p>
<p><u>孕婦咳嗽。</u>　貝母（去心，麩炒黃）。為末，砂糖和丸，如芡子大。含咽二十丸，效。</p>
<p><u>腹中兒哭。</u>　黃連。煎濃汁，常呷之。</p>
<p><u>孕婦腹內如鐘鳴。</u>　鼠窟土。研末。每服二錢，麝香湯調服。</p>
<p><u>妊娠嘔吐。</u>　香附二兩，藿香葉、甘草各二錢。為末。淡鹽湯下二錢。</p>
<p>又方：竹茹三錢，陳皮一錢。煎服。</p>
<p><u>子煩。</u>　黃連末。酒服二錢。</p>
<p><u>子煩。</u>　治同本門漏胎下血不止條，及胎因房事而動條。</p>
<p><u>子腫。</u>　冬瓜湯恣飲，或用冬瓜皮煎湯服。</p>
<p><u>子懸。</u>　香附。炒，研。紫蘇湯下一二錢。</p>
<p><u>子淋。</u>　小便淋秘也。地膚子，或冬葵子。煎湯飲。</p>
<p><u>子癇昏冒。</u>　縮砂和皮。炒黑，熱酒調下二錢，或米飲下，效。</p>
<p><u>毒藥傷胎，腹痛口噤，手強頭低．自汗，似乎中風。</u>　生白扁豆末。米飲服一匙，或濃煎汁亦可。</p>
<p><u>死胎不下。</u>　皮硝二錢（壯者三錢），寒月加熟附子五分。酒半杯，童便一杯，煎二三沸，溫服。</p>
<p><u>礙病不能不去胎。</u>　虻蟲十枚。炙，搗為末。每服一錢，粥飲下。</p>
<p>又：麥蘖一升，蜜一升。服即下。</p>
<p><u>孕癰。</u>　烏藥五錢。水一鍾，煎七分　入牛皮膏一兩，化服；或苡仁煎汁飲之。</p>
<p><u>始覺有孕，欲轉女為男。</u>　用原蠶屎一錢。井華水調服，日三次。</p>

<h2>臨產門</h2>
<p><u>催生。</u>　黃葵子（炒）七十粒。搗爛。酒沖服。</p>
<p><u>催生。</u>　用荷瓣一張（上書一個人字）。嚼而吞之，立產。</p>
<p>又方：車前子四錢，冬葵子三錢，炒枳殼二錢，白芷一錢。多日不下者，可煎而服之。</p>
<p><u>將產。</u>　井華水服半升不作運。</p>
<p><u>難產，催生。</u>　龜甲。燒末。酒服。</p>
<p><u>產難。</u>　素心蘭花。陰乾。湯泡服。</p>
<p>又方：本夫棍帶五寸。燒灰。酒調下。</p>
<p>又方：舊草鞋鼻。燒灰。熱酒沖服，效。</p>
<p>又方：鐵錘。燒紅，碗貯，入酒，溫服一盞。</p>
<p>又方：鱉甲。燒存性，研末。酒服立出。</p>
<p>又方：桃仁一個。劈為二片，一片書可字於其上，一片書出字於其上，吞之即生。若以硃砂書之，則更靈。</p>
<p>又方：蟬蛻。燒灰。水調服一錢，即下。</p>
<p>又方：兔毫敗筆頭一個。燒灰。生藕汁一盞調服，立產。</p>
<p>又方：蕓薹菜子。研末。酒調下十五粒。</p>
<p>又用：赤小豆生吞七枚。</p>
<p>又方：陳麥稈（露天者尤妙）一兩。洗淨，剪寸段，煎湯服，極效。</p>
<p><u>難產不下。</u>　魚鰾五錢，煅，研。酒下。</p>
<p><u>血虛難產。</u>　當歸一兩五錢，川芎五錢。為末，以黑豆炒焦，人流水、童便各一盞，煎減半，調服。</p>
<p><u>難產日久，漿水下多，胞乾兒不得下。</u>　香油、白蜜各一碗。火上煎微沸，調滑石末一兩，攪服之；外以油蜜塗母臍腹上。</p>
<p><u>橫生，逆生，難產，子死胎中。</u>　黑豆一大合。炒熟，水與童便合煎服，效。</p>
<p><u>難產，經日不生。</u>　雲母粉半兩。溫酒調服，效。</p>
<p><u>橫生，倒產。</u>　人參、乳香末各一盞，丹砂末五分。研勻。雞子白一枚，入生薑自然汁三匙，和勻冷服，效。</p>
<p>又：葵花。為末。酒服一匙。</p>
<p><u>橫生，逆產。</u>　芒硝末二錢。童便溫服，效。</p>
<p>又方：小麥、赤豆。煮濃汁飲。</p>
<p><u>橫生。</u>　以益母草一兩。酒煎濃汁，和童便一大盞服。</p>
<p><u>盤腸生，腸幹不上。</u>　磨刀水潤上，再煎好磁石湯一杯溫服，自然收上。</p>
<p><u>過月難產。</u>　用舊絹篩羅底一個。捲筒燒碗內。白湯下，即產。</p>
<p><u>胎澀不下。</u>　用鮮豬肉三斤。煎清湯，吹去浮油，恣飲即產。</p>
<p><u>胎澀。</u>　生牛膝一兩（酒浸，杵爛），龍眼肉六兩。煎濃汁，衝入酒內服之，即產。</p>
<p><u>死胎不下。</u>　生半夏、白蘞等分。為末，水丸，梧子大。榆白皮煎湯下五十丸。</p>
<p><u>子死腹中。</u>　真珠末二兩。酒服，立出。</p>
<p><u>子死腹中。</u>　雞子黃一枚。薑汁一合。和服。</p>
<p>又：榆白皮。煮沸服二升。</p>
<p>又：新汲水磨金墨服。</p>
<p><u>下死胎。</u>　伏龍肝一兩。研細。甘草湯調服。冷飲能解諸般中毒。</p>
<p><u>下鬼胎。</u>　神麯末二錢。和水服，或濃煎汁服。</p>
<p><u>胞衣不下。</u>　囫圇雞頭葉一張。煎湯服。</p>
<p>又方：好墨。溫酒服。</p>
<p>又方：豬脂一兩。水一盞，煎服。</p>
<p>又方：伏龍肝。研末。酒調服。</p>
<p>又方：小麥、赤豆。煮濃汁飲。</p>
<p>又方：童尿一升，生薑、蔥白各三錢。煎數沸，熱服。</p>
<p><u>胞衣不下。</u>　荷葉。炒香，為末。每服一匙，沸湯或童便調下。燒灰、煎汁皆可。</p>
<p>又：即取洗兒湯一盞，服之即下，勿令產母知。</p>
<p>又：赤小豆，男七枚，女二七枚。東流水吞服。</p>
<p><u>胎衣不下，惡血衝心。</u>　五靈脂（半生半炒）。研末。每服二錢，溫酒下。</p>
<p><u>母病欲下胎。</u>　榆白皮。煮汁服二升。</p>

<h2>產後門</h2>
<p><u>行瘀。</u>　生藕。搗汁，燉溫服。</p>
<p>又方：益母草。煎湯，和熱童便服。</p>
<p><u>惡露不行，腹痛。</u>　山楂。煎湯，調砂糖服。</p>
<p><u>血瘀痛甚者。</u>　山楂二兩。煎服。</p>
<p><u>產後血暈。</u>　熱童溺灌。</p>
<p><u>惡露不下。</u>　好墨。酢淬末。童便、酒下，妙。</p>
<p><u>兒枕痛。</u>　真蒲黃。研細。酒調服二錢。如躁渴者，新汲水調下。</p>
<p>又：隔年蟹殼燒灰。酒調下。</p>
<p>又：五靈脂。慢火炒，研末。酒服二錢。</p>
<p><u>惡血衝心，或胎衣不下，腹中成塊。</u>　大黃一兩。為末，酢半升，同熬成膏，丸如梧子大。以溫酢化五丸服，血下即愈。</p>
<p><u>血運，及惡露不下，痛悶欲死。</u>　蘇木一兩。銼。酒、水煎服。</p>
<p><u>血運，及惡血衝心，或兒枕痛欲絕。</u>　延胡索。為末。酒服一錢，效。</p>
<p><u>血運。</u>　鰾膠。燒灰。酒和童便調服。</p>
<p>又方：案紙三十張。燒灰。清酒半升和服，效。</p>
<p><u>產後面紫，目不合，乃惡血上衝氣壅。</u>　山楂一兩。炒枯，童便煎服。</p>
<p><u>產後面黑，乃惡血入肺，發喘欲死。</u>　蘇木一兩。水三鍾，煎至一鍾，調人參細末五錢服。</p>
<p><u>產後驚風，遍身發腫，惡露不行。</u>　糞坑內陳年磚一塊。活水洗淨，真陳酒五斤，放缽內，慄炭火將磚燒透，浸酒內，提出復燒，如此三遍，其酒不過二斤，候溫令產母服一二杯。不飲酒，用天泉亦可。</p>
<p><u>產後中風急危。</u>　黑豆一茶鍾。炒至煙起，再入連根蔥頭五個，同炒，隨入好酒一鍾，水鍾半，煎至一鍾，溫服，出汗，驗。</p>
<p><u>產後角弓反張痙，俗名產後驚風。</u>　荊芥穗。焙，研，每二錢以黑豆炒焦，乘熱入醇酒中，取酒調下。口噤者，撬開齒灌，甚則灌鼻中。</p>
<p><u>產後血運，風痓，身強直，口目喎斜，不知人。</u>　雞子清三個。調荊芥末二錢，日二服。或一枚亦可。</p>
<p><u>產後搐搦，強直，不可便作中風治，乃風入子臟，與破傷風同。</u>　鰾膠一兩。以螺粉炒焦，去粉，為末。分三服，煎蟬蛻湯下。</p>
<p><u>產後中風，口噤身直，面青，手足反張。</u>　竹瀝。飲一二升即蘇。</p>
<p><u>產後不語。</u>　生白礬末一錢。熟水下。</p>
<p><u>產後煩悶，寒熱。</u>　羚羊角。燒，研。酒服二錢。</p>
<p><u>產後發熱煩渴。</u>　生藕汁一升。合生地汁服。</p>
<p><u>產後煩悶，乃血氣上衝。</u>　地黃汁、清酒各一升。相和煎沸，分二服。</p>
<p><u>產後口渴。</u>　煉過蜜不計多少。熟水調服。</p>
<p><u>產後虛汗。</u>　馬齒莧（研汁）三合。服。如無，以乾者煮汁。</p>
<p><u>產後嘔水，因怒哭傷肝，嘔青綠水。</u>　韭葉一斤。取汁，入薑汁少許和飲。</p>
<p><u>產後嘔逆，別無他疾。</u>　白朮一兩二錢，生薑兩半。酒、水各二升，煎半，分三服。</p>
<p><u>產後氣逆。</u>　青橘皮。為末。蔥白、童便煎二錢服。</p>
<p><u>產後腹脹不通，轉氣急，坐臥不安。</u>　麥蘖一合。為末。和酒服，驗。</p>
<p><u>產後血氣暴虛，汗出。</u>　淡竹葉。煎湯服。每服三合，須臾再服。</p>
<p><u>產後迷悶。</u>　荊芥穗。焙，研。熱童便調下二錢。　產後忽昏悶，不省人事，暴虛也。　生雞卵三枚，吞之。未醒，再服童便一升。</p>
<p>又：未醒，服竹瀝五合，日三五次。外以半夏末，或皂角末，吹鼻令嚏。</p>
<p><u>產後浮腫。</u>　柑皮。酒煎服。</p>
<p><u>產後血痛。</u>　白雞冠花。酒煎服。</p>
<p><u>產後下血不止，羸瘦欲死，並血風等證。</u>　蒲黃二兩。水二升，煎八合，頓服。</p>
<p><u>產後血多不止。</u>　烏雞子三枚，醋半盞，酒二盞。和攪，煮取汁一盞，分四服。</p>
<p>又方：百草霜三錢。研。酒下。</p>
<p><u>產後崩中。</u>　蓮蓬殼五個，香附二兩。各煅，研。每服二錢，米飲下，日二服。</p>
<p><u>產後下痢。</u>　赤白紫莧菜一握。切，煮汁，入粳米三合，煮粥食。</p>
<p><u>產後尿血。</u>　川牛膝。水煎頓服。</p>
<p><u>產後帶下。</u>　羊肉二斤，淡豆豉、大蒜各三兩。水一斗，煮減半，去渣，入酥一升，更熬至二升，頻服。</p>
<p><u>產後遺溺。</u>　豬脬、豬肚各一具。洗淨，糯米五合入脬內，更以脬入肚內，加鹽、醬煮食。</p>
<p><u>產後遺溺不禁。</u>　雞屎。燒灰。酒服一匙。</p>
<p><u>產後小便不禁。</u>　雄雞䏶胵一具。並腸洗淨，燒灰。溫酒調服二錢。</p>
<p>又方：白薇、白芍等分。為末。溫酒調下二錢。</p>
<p>又方：雞尾毛。燒灰。酒下一錢匕，日三服。</p>
<p>又方：真桑螵蛸（蒸，焙）四錢，龍骨（煅）、牡蠣（煅）各六錢。為末。水調三錢服。</p>
<p><u>產後胞破，不能小便，常常滲漏。</u>　生絲絹一片（剪碎），白牡丹根皮、白及末各一錢。水一碗，煎至絹爛如餳，空心頓服，不可聲言，即效。</p>
<p><u>產後小便不通。</u>　陳皮一兩。為末。溫酒下二錢。</p>
<p><u>產後空腹痛。</u>　蓮蓬殼三個。煎湯服，立止。</p>
<p><u>盤腸生，腸幹不上。</u>　磨刀水潤腸，煎好磁石湯一杯，溫服。</p>
<p><u>產後鼻衄。</u>　荊芥穗。焙，研。熱童便調下二錢。</p>
<p><u>產後虛羸。</u>　羊脂二斤，生地汁一斗，薑汁五升，白蜜三升。煎如飴，溫酒服。</p>
<p><u>產後虛弱。</u>　豆腐漿一碗沖生雞子一枚，再加豆腐皮一張，龍眼肉十四枚，白砂糖一兩，同滾透，五更空心服。蓋產後失調，往往延成勞損，而貧戶醫藥無資，富家每為藥誤，特採此方，甘平和緩，補血滋陰，貧富皆宜，允為妙劑。</p>
<p><u>墮胎下血。</u>　小薊根葉、益母草五兩。水三大碗，煮一碗，再煎至一盞，分二服。</p>
<p><u>墮胎腹痛，血出不止。</u>　羚羊角（燒灰）三錢。豆淋酒下。</p>

<h2>初生小兒門</h2>
<p><u>小兒初生。</u>　淡豆豉。濃汁飲三五口，胎毒自下。</p>
<p><u>小兒初生。</u>　生地黃汁。點在兒口中，即下黑屎，至壯年不害瘡疹。</p>
<p>又方：好甘草中指一節。拍碎，以水二匙，煎半，綿纏蘸令兒吮之，能吐出惡物，即不吐。亦無須再服。</p>
<p><u>初生兒，惡汁下留，胸膈壅塞，易生蘊熱，驚癇瘡癤。</u>　肥黃連數塊。捶碎，棉裹如奶頭大，湯內浸，黃汁滴兒口。</p>
<p><u>小兒初生。</u>　韭根汁灌之，即吐出惡水、惡血。</p>
<p><u>小兒初生，欲解下胎毒。</u>　生嚼脂麻，綿包與兒咂之，其毒自下。</p>
<p><u>胎熱。</u>　黑豆二錢，甘草一錢，燈心七寸，鮮竹葉一片。水煎服。</p>
<p><u>胎寒。</u>　白礬。煅半日，研末，棗肉丸，黍米大。每乳下一丸，愈乃止。</p>
<p><u>胎寒，晝夜啼哭不止成癇。</u>　當歸末一小豆大。乳汁灌，日夜三四次。</p>
<p><u>小兒生十餘月後，母又有娠，令前兒精神不爽，身體痿瘁，名為魃病。</u>　用蝙蝠燒灰，研細。粥飲調下五分，日四五次。</p>
<p>此門專載初生小兒預治胎毒等法，若不食乳，載飲食門。</p>
<p><u>驚啼。</u>　載情志門。</p>
<p><u>撮口，口噤。</u>　載口門。</p>
<p><u>臍風。</u>　載臍門。</p>
<p>以此類推可於各門查看。</p>

<h2>四肢門</h2>
<p><u>手足麻木。</u>　楝樹子。燒灰。黃酒送下。</p>
<p><u>手足拘攣。</u>　用草本水楊柳。酒煎服。</p>
<p><u>風寒濕痹，四肢攣急，腳腫不可踐地。</u>　紫蘇子二兩。杵碎，水三升，研，取汁，煮粳米二合，作粥，和蔥、椒、薑、豉食之。</p>
<p><u>手足紫黑，陰症。</u>　用黑料豆三合炒熱，好酒烹滾，熱服，加蔥須同煎。</p>
<p><u>四肢節脫，但有皮連，不能舉動，名曰筋解。</u>　酒浸黃蘆三兩。過宿，焙乾，為末。每服二錢，酒調下，服盡安。</p>
<p><u>寒熱不止，四肢堅若石，擊之似鐘磬聲，日漸瘦惡。</u>　茱萸、木香等分。煎湯飲。</p>

<h2>臂門</h2>
<p><u>臂痛。</u>　當歸。浸醇酒，頻飲。</p>
<p>又方：桑枝。熬膏服。</p>
<p><u>臂疼脛痛，歷節風。</u>　虎脛骨一具。炙黃，捶碎，同曲末如常釀酒飲。</p>

<h2>指爪門</h2>
<p><u>十指麻木，胃中有濕痰，死血也。</u>　陳皮、半夏、茯苓、甘草、蒼朮、白朮、紅花、桃仁、附子。煎服。</p>
<p><u>指節間痛不可忍，漸至斷落。</u>　蓖麻子（去殼）二兩（碎者不用），黃連四兩，貯瓶內，水二升浸之，春夏三日，秋冬五日，每早向東吞一粒，漸加至三四粒，微泄無害。忌食動風物。此方峻厲，本未選，以屢驗收之，勿輕用。</p>
<p><u>手足甲忽然長倒生肉刺，如錐痛不可忍。</u>　吃葵菜，自愈。</p>
<p><u>指斷筋連肉壞，蟲出如燈心長數尺，遍身綠毛，名曰血餘。</u>　茯苓、胡黃連。煎湯飲。</p>
<p><u>天蛇頭。</u>　用蒲公英搗細。水和，去渣服之，效。</p>

<h2>腿膝門</h2>
<p><u>青腿牙疳。</u>　飲白馬乳。</p>
<p><u>脛骨有碎孔，髓流出。</u>　煎韭子湯服。外治，載外治方選足門兩足心凸腫條。</p>
<p><u>膝痛。</u>　大豆黃卷服。</p>

<h2>足門</h2>
<p><u>風濕腳。</u>　蘇子、高良薑、橘皮。共研末，丸服。</p>
<p><u>寒濕腳。</u>　胡蘆巴、故紙、木瓜等分。為末，同蒸蜜丸服。</p>
<p><u>腳轉筋，並一切筋病。</u>　松節二兩，乳香三錢。研末。每服二錢，木瓜湯下。</p>
<p><u>腳氣衝心，昏悶垂絕。</u>　杉木節四兩，橘葉三兩，大腹皮三個。水煎，加童便一杯合服。</p>
<p><u>腰腳疼痛。</u>　新芝麻。炒香，杵末。日服合許，溫酒蜜湯任下。</p>
<p><u>腳氣腫痛拘攣。</u>　川牛膝、威靈仙等分。為末，蜜丸。每五十丸，空心服。</p>
<p><u>風寒濕痹，搏於筋骨，足筋攣痛，行步艱難。</u>　木茯神一兩，乳香一錢，每末二錢，木瓜酒下。</p>
<p><u>腳氣。</u>　甘遂末。水調敷。內服甘草湯，常以杉木或蘿蔔煎湯洗，可除根。</p>
<p><u>腳氣入腹。</u>　威靈仙。為末。酒服二錢，痛漸減，藥浙輕。</p>
<p><u>腳氣衝心。</u>　白檳榔十二個為末，分二，熱童便下；外用附子末，鹽滷調塗湧泉穴。</p>
<p><u>腳氣上衝。</u>　取田螺煮食之。蜆肉亦佳。</p>
<p><u>水氣，腳氣。</u>　桑條二兩。炒香，以水一升，煎二合。每日空心服。</p>
<p><u>轉筋入腹。</u>　炒茱萸二兩。酒二盞，煎一盞。分二服，得下即安。</p>
<p><u>腳氣脹滿，非冷非熱，或老人弱人病此。</u>　檳榔仁末。以檳榔殼煎汁調服二錢，紫蘇湯調亦可，效。</p>
<p><u>腳肚轉筋。</u>　冷水吞大蒜一瓣，再以蒜擦足心令熱。</p>
<p><u>腫從腳起。</u>　豉汁飲，仍以渣敷。</p>
<p><u>兩足心凸腫，上面生黑色豆瘡。</u>　韭子。煎服。並有外治法，載足門。</p>
<p><u>兩足風軟。</u>　用丹參浸酒飲之。</p>
<p><u>小兒足軟行遲。</u>　五茄皮五錢，牛膝、木瓜各二錢。生研，為末。每五分，米飲入酒二三滴調服。</p>

<h2>腳趾門</h2>
<p><u>趾縫出水，因病中過飲涼水，即俗謂脫腳傷寒也。</u>　急用薏苡仁三兩，茯苓二兩，白朮一兩，車前子五錢，桂心一錢。水煎服十劑。外以土蜂房，煅，研末，醋調塗。</p>

<h2>中風門</h2>
<p><u>中風口噤。</u>　皂角。去皮，豬脂塗。炙黃，為末。酒服。</p>
<p><u>中風昏迷，形體不收，此風涎上潮。</u>　皂角二錢（去皮），明礬五錢。為末。每用五分，水調灌，吐痰即效。</p>
<p><u>中風不醒。</u>　麝香。清油灌之，先通其關。</p>
<p><u>中風，牙關不開。</u>　先以烏梅擦齒令開，有痰聲者，研白礬末一錢，生薑汁調灌，無痰聲者，黑大豆三升炒焦，清酒三升淋取汁灌。</p>
<p><u>風入。</u>　久食炒胡麻則步履端正，言語不蹇。常人常食，不生風病。</p>
<p><u>中風口噤。</u>　蘿蔔子、牙皂莢各二錢。水煎服，取吐。</p>
<p><u>肥白人中風失音。</u>　韭。搗汁服。</p>
<p><u>風緩頑痹，諸節不隨，腹內宿痛。</u>　原蠶砂。炒，黃袋盛，浸酒飲。</p>
<p><u>三年中風。</u>　松葉一斤。細切，酒一斗，煮取三升，頻服，汗出瘥。</p>
<p><u>風痹癱瘓，口噤。</u>　大豆。炒黑，投酒中飲之。</p>
<p><u>暴風口噤。</u>　磚牆城垣上苔衣。漬酒服。</p>
<p><u>中風，口噤不語，心煩恍惚，手足不隨，或腹中痛滿，或時絕復醒。</u>　伏龍肝末五升。水八升，攪，澄清灌之。</p>
<p><u>中風喎斜，𤸷痹，一切風。</u>　荊芥。煮汁飲。</p>
<p><u>中風口噤，不知人事。</u>　白朮四兩。酒三升，煮取一升，頓服。</p>
<p><u>中風口噤，通身冷，不知人事。</u>　獨活四兩。好酒一升，煎半服。</p>
<p>又方：用荊芥穗為末。酒服一錢。立愈。</p>
<p>又方：用荊瀝。每服一升。</p>
<p><u>產後中風急危。</u>　黑豆一茶鍾。炒至煙起，再入連根蔥頭五個，同炒，隨入好酒一鍾，水鍾半，煎至一鍾，溫服，出汗，驗。</p>
<p><u>一切風痰。</u>　直白殭蠶七個。細研。薑汁調服。</p>
<p><u>一切風。</u>　桑枝（未生葉者）。銼，炒，水煎代茗。</p>
<p><u>諸風眩運。</u>　干菊花。煮湯飲，或浸酒。</p>
<p><u>諸風毒。</u>　牛蒡根。切片，浸酒飲。</p>

<h2>寒門</h2>
<p><u>四時感冒，風寒初起。</u>　用蔥白連須五根。生搗，沖熱酒服。</p>
<p><u>中寒腹痛。</u>　桑椹。絹包風乾，過伏天，為末。每服三錢，熱酒下，取汗。</p>
<p><u>心腹冷痛，冷熱氣不和。</u>　山梔子、川烏頭等分。生研為末，酒糊丸，梧子大。每服十五丸，生薑湯下。</p>
<p><u>脾胃虛冷，腹滿刺痛。</u>　肥狗肉半斤。以水同鹽、豉煮粥，頻服。</p>

<h2>傷寒門</h2>
<p><u>傷寒譫渴，無汗。</u>　大梨一枚，生薑一小塊。同搗取汁，入童便一碗，重湯煮熟服。</p>
<p><u>傷寒汗後，餘熱不退，煩躁發渴，四肢無力，不能食。</u>　以牛蒡根杵爛絞汁服。</p>
<p><u>傷寒熱毒乘心，神志冒悶，煩躁昏亂。</u>　藍靛一匙。新汲水調下。</p>
<p><u>傷寒譫語。</u>　蚯蚓屎。涼水調服。</p>
<p><u>傷寒發狂。</u>　玄明粉二錢，硃砂一錢。末之。冷水服。</p>
<p><u>傷寒心悸，脈結代者。</u>　甘草二兩。水三升，煮半，服。</p>
<p><u>傷寒天行病四五日，結胸滿痛，壯熱。</u>　苦參一兩。以酢三升，煮一升，飲，取吐。</p>
<p><u>傷寒赤斑。</u>　青黛二錢。水研服。</p>
<p><u>傷寒昏迷，不省人事。</u>　皂莢末。以紙捻燒煙燻鼻，有嚏可治。用皂莢、半夏、生白礬共一錢。為末。薑汁調服，探吐，痰去即蘇，無嚏則肺氣上絕矣。</p>
<p><u>傷寒熱甚。</u>　食生梨。</p>
<p><u>傷寒熱病，煩渴。</u>　綠豆。煮作粥常服。</p>
<p><u>百合病，腹滿作痛。</u>　百合。炒，末。每飲服一匙，日</p>
<p><u>夾陰傷寒，先因欲事後感寒邪，陽衰陰盛，六脈沉伏，小腹絞痛，四肢逆冷，嘔吐清水。</u>　人參、炮姜各一兩，生附子一枚（破作八片）。水四升半，煎一升，頓服，汗出愈。</p>
<p><u>陰毒。</u>　雞血。沖熱酒服。</p>
<p><u>陰毒腹痛。</u>　油松木七塊。炒焦，沖酒二鍾，熱服。</p>
<p><u>傷寒黃病。</u>　發髲。燒，研。水服一匙，日三。</p>
<p><u>傷寒勞復。</u>　鼠屎二十枚，豉五合。水二升，煮半，服。</p>
<p><u>勞復、食復欲死。</u>　並以蘆根煮濃汁飲。</p>
<p><u>病新瘥，美食過多，食復。</u>　取所食余。燒末。服二錢，日三服。</p>
<p><u>欲令病後不復。</u>　燒頭垢如梧子大。吞服。</p>
<p><u>陰陽易。</u>　人手足指爪甲二十片。燒，研末。米飲調下，效。</p>
<p>又：室女月經布。近陰處燒末。米飲下，極效。</p>
<p><u>陰陽易病，卵腫，或縮入腹，絞痛欲死。</u>　婦人陰毛。燒灰。飲，洗陰水下。</p>
<p><u>男子陰易。</u>　黍米二升。煮薄粥，和酒飲，得汗愈。</p>
<p><u>妊娠傷寒，壯熱赤斑，變為黑斑，溺血。</u>　艾葉如雞子大。酒三升，煮二升半，分為二服。</p>
<p><u>妊娠傷寒，赤斑變為黑斑，尿血者。</u>　蔥一把。水煮熟，服汁，食蔥盡，覆被取汗。</p>
<p><u>小兒傷寒，發黃。</u>　搗土瓜根汁三合，服。</p>

<h2>暑門</h2>
<p><u>暑熱。</u>　綠豆殼。濃煎汁，隨量飲。</p>
<p><u>急救中暑。</u>　童便、薑汁。灌之。</p>
<p><u>中暑昏眩，煩悶欲絕。</u>　挖泥深三尺，取新汲水傾入坑內，攪濁，飲數甌即愈。</p>
<p><u>中暑。</u>　大蒜一握。同新黃土研爛，新汲水和之，濾去渣，灌入即活。凡中暑不可與冷物。</p>
<p><u>中暑不省。</u>　皂莢一兩（燒），甘草一兩（微炒）。研末。溫水調一錢，灌。</p>
<p><u>中暑發昏。</u>　新汲水滴入鼻孔，用扇扇之，再灌以地漿。忌服冷水。</p>
<p><u>冒暑頭昏，發熱感冒並疼，霍亂。</u>　用青蒿煎湯飲，即愈。</p>
<p><u>感受暑熱，口渴頭痛，小便不利等症。</u>　用滑石、甘草為末。冷水調服。</p>
<p><u>暑風。</u>　取淨黃土鋪地上，以芭蕉葉為席，人臥於上，飲以益元散，鮮竹葉湯調，立效。小兒體弱，夏月最多此症，切勿誤認為驚，妄投峻藥。</p>
<p><u>暑月吐瀉。</u>　炒滑石二兩，藿香二錢半，丁香五分。為末。每服一二錢，浙米泔調服。</p>
<p><u>酷暑大渴，飲茶立死，此中暍症也。</u>　急以大蒜汁灌鼻孔，喉響即蘇，再以涼水調蒜汁服之，全愈。</p>
<p><u>暍死。</u>　以熱湯徐徐灌之，小舉其頭，令湯入腹即蘇。</p>

<h2>濕門</h2>
<p><u>濕氣初起。</u>　嫩松枝、小松秧不拘多少。入石臼內搗爛，傾入陳酒絞取濃汁，燉熱，隨量飲醉。</p>
<p><u>濕氣。</u>　常服桑根茶。</p>
<p>又：赤小豆。同米煮粥常服。</p>
<p><u>濕氣作痛。</u>　白朮。切片，煎汁熬膏。白湯點服。</p>
<p><u>濕氣身痛。</u>　蒼朮。泔浸，切，水煎濃汁熬膏。白湯點服。</p>
<p><u>感濕瘴氣。</u>　薏苡。煮作粥，常服。</p>
<p><u>中濕骨節痛。</u>　白朮一兩。酒煎服。</p>
<p><u>下焦濕痛。</u>　蒼朮三錢，黃柏二錢，炒川牛膝二錢。夜服，效。</p>
<p><u>水濕腫脹。</u>　白朮，澤瀉各一兩。為末。每服三錢，茯苓湯下。</p>

<h2>燥門</h2>
<p><u>燥病。</u>　牛酪。作粥，常服。</p>
<p><u>肺燥咳嗽。</u>　松子仁一兩，胡桃仁二兩。研膏，和熟蜜半兩收之。每服二錢，食後沸湯點服。</p>
<p><u>燥渴腸秘。</u>　九十月熟瓜蔞實。取瓤，拌乾葛粉，銀石器中慢火炒熟，為末。食後、臨臥各以沸湯點服二錢。</p>

<h2>火門</h2>
<p><u>膈上煩熱，多渴，宜利九竅。</u>　搗滑石一兩。水煎，去渣。入粳米煮粥食。</p>
<p><u>火熱心悶。</u>　槐子。燒末。酒服一匙。</p>
<p><u>老人風熱，內熱，目赤頭痛，視不見物。</u>　石膏三兩，竹葉五十片，粳米三合。水三大盞，煎，去渣，取二盞，煮粥，入砂糖食。</p>

<h2>溫熱門</h2>
<p><u>預治溫病不相染。</u>　松葉末。酒服一匙，日三服。</p>
<p>又：新布袋盛大豆一升，納井中一宿出。服七枚。</p>
<p><u>溫病發噦，因飲水多者。</u>　枇杷葉（炙）、香茅根。煎，慢慢飲之。</p>
<p><u>溫毒發斑，嘔逆。</u>　生地黃、好豆豉。煎服，名黑膏。</p>
<p><u>熱病下痢欲死。</u>　龍骨半斤。研末。水一斗，煮半，候冷稍飲，效。</p>
<p><u>熱病瘥後目暗，因食五辛所致。</u>　鯽魚。作臛食。</p>
<p><u>盛暑時有大熱症，頭大如斗，身熱如火者。</u>　用黃芩一兩。煎汁一茶鍾，微溫，一氣吃下，立愈。</p>
<p><u>小兒熱病，壯熱頭痛。</u>　瓜蔞根末。乳汁調服半錢。</p>

<h2>瘟疫門</h2>
<p><u>人入疫家。</u>　以雄黃末調燒酒飲一二盞，既出，以紙捻探鼻令噴嚏，不染。</p>
<p><u>不染疫病。</u>　用黑豆一杯。天將亮時勿令人見，置於井中，雖共井用水不染，或入水缸內，共屋住不染。</p>
<p><u>避疫。</u>　赤豆。新布囊盛，置井中三日，舉家男服十粒，女服二十粒。</p>
<p><u>天行熱病，結胸脹痛。</u>　用苦參一兩。煎服，醋引。</p>
<p><u>天行熱狂。</u>　芭蕉根。搗汁飲。</p>
<p><u>天氣不和，疫病流行。</u>　預取南向社中柏東南枝。曬乾，搗末。酒服一匙，良。</p>
<p><u>蝦蟆瘟。</u>　以金絲田雞搗汁，水調，空心燉服。</p>
<p><u>瘟疫熱病，上焦邪實，或痰食，氣逆不通。</u>　蘿蔔子。搗碎，溫湯和攪，取淡湯，徐徐飲之，少頃當吐。或為末，溫水調服一匙。</p>
<p><u>時氣煩渴。</u>　生藕汁一盞，生蜜一合。和勻細服。</p>
<p><u>時行發黃。</u>　竹葉五升，小麥七升，石膏三兩。水一斗半，煮取七升，細服盡劑。</p>
<p><u>時疾發黃，狂悶煩熱，不識人。</u>　大瓜蔞實（黃者）一枚。水浸取汁，入蜜半合，朴硝八分，服。</p>
<p><u>急救瘟疫。</u>　松毛。搗融，滾酒沖服。</p>
<p><u>疫病狂躁。</u>　用苦參研末。薄荷湯下二錢半，日宜三服。</p>
<p><u>疫病垂死者。</u>　用竹去皮，浸於大糞缸中，以內水服之，可救。</p>

<h2>虛勞門</h2>
<p><u>勞損。</u>　常服羊汁粥，雞汁粥。</p>
<p><u>虛羸。</u>　食牛乳粥。</p>
<p><u>怯症。</u>　男用童女便，女用童男便，去頭尾，日進二次，乾燒餅壓之。</p>
<p><u>元陽虛。</u>　鹿角膠。入粥服。</p>
<p><u>虛勞困乏。</u>　地黃汁。和酒，煎膏服。</p>
<p><u>脾胃虛損。</u>　白朮一斤，人參四兩。切片，以流水十五碗浸一夜，桑柴文武火煎取濃汁，熬膏，入煉蜜收之。每晨以白湯點服。</p>
<p><u>脾胃虛弱，不思飲食。</u>　生薑汁半斤，蜜十兩，人參末四兩。煎膏。米飲調服。</p>
<p><u>勞傷精敗，面黑。</u>　蓯蓉四兩。煮爛，研，同精羊肉分四度下五味煮粥，空心食。</p>
<p><u>勞氣欲絕。</u>　麥冬一兩，炙甘草二兩，粳米半合，棗二枚，竹葉十五片。水煎服。</p>
<p><u>虛勞骨蒸，熱病。</u>　芒硝末。水服一匙，日一服。</p>
<p>又方：生地。絞汁服。</p>
<p><u>虛勞寒熱，肢體倦疼，不拘男婦。</u>　八九月青蒿成實時採之，去枝梗，以童便浸三日，曬乾，為末。每服二錢，烏梅一個煎湯服。</p>
<p><u>勞病，外寒內熱，附骨而蒸，骨肉日消，飲食無味，皮燥無光，四肢漸細，足腫。</u>　石膏十兩。研，加乳粉，水和。服一匙，日再。</p>
<p><u>虛勞內熱。</u>　秋後將南瓜藤齊根剪斷，插瓶內，取汁服。</p>
<p><u>虛勞咳嗽。</u>　用大藕一段。去一頭節子，灌蜜令滿，仍合好，紙封，煮極熟食之。</p>
<p><u>勞嗽吐血。</u>　款冬花、百合各三兩。焙末，蜜丸龍眼大。臨臥淡薑湯化服一丸。</p>
<p><u>虛勞咳嗽，吐血，肺痿，肺癰吐膿血，重危者。</u>　茭白細根約三四兩。搗碎，陳酒煮絞汁。每日服一二次。</p>
<p><u>虛勞欲火升。</u>　梨汁、胡桃肉（研）各一斤，芽茶五兩，懷山藥、當歸末各六錢。熬至滴成珠，入雞白一枚，瓷器內封口，勿出氣，冷水浸，去火毒，每晨服一匙。</p>
<p><u>肝勞生蟲，眼中赤脈。</u>　吳茱萸根末一兩半，粳米半合，雞子白三個。化蠟一兩半，和丸小豆大。每米湯下三十丸。</p>
<p><u>勞疰，俗名傳屍勞。</u>　獺肝一具。陰乾，搗末。水服一匙。甚者兩具。</p>
<p>又方：大蒜、杏仁各一兩。杵如泥，加雄黃一兩，同研勻，曬至可丸，梧子大。每服二十一九，空心清米飲下。服後勿洗手，頻看十指甲，中有毛出，拭去。</p>
<p>又方：鰻鱺。充饌久啖自瘥。</p>
<p>又方：王瓜。焙末。每酒服一錢。</p>
<p><u>飽食便臥，得谷勞病，四肢煩重，默默欲臥，食畢輒甚。</u>　大麥蘖一升，椒一兩（並炒乾），姜三兩。搗末。每服一匙，白湯下，日三次。</p>

<h2>疳門</h2>
<p>小兒忌食乾硬、香燥、甘酸諸物，初生進穀食，喂以蒸柿之飯，則可免疳。</p>
<p><u>小兒患疳。</u>　綠礬。煅赤，醋淬三次，研末，棗肉丸，綠豆大。每十丸，白湯下，日三。</p>
<p>又方：蟑螂，即灶雞。去頭翅足，焙乾。與食，效。</p>
<p>又方：雞內金。焙，末。每食皆加之。</p>
<p>又方：大棗百枚。去核實，以生軍麵裹，煨熟，搗丸，如棗核大。每服七丸。</p>
<p><u>小兒疳積。</u>　雞內金、陳倉米。研末。和砂糖食。</p>
<p><u>小兒疳積，腹大，黃瘦，骨立，頭生瘡，結如麥穗。</u>　立秋後大蝦蟆。去首足腸，以清油塗之，陰陽瓦炙熟食，積穢自下，連服五六隻，效。</p>
<p><u>小兒熱疳，尿如泔，大便不調。</u>　糞蛆。燒灰。雜食物中食。</p>
<p><u>小兒冷疳，面黃腹大，食即吐。</u>　母丁香七枚。為末。乳汁和，蒸三次，薑湯服。</p>
<p><u>疳眼。</u>　海螵蛸、牡蠣等分。為末。每三錢，同豬肝一兩，泔水煮食。</p>
<p><u>小兒疳熱，疳痢，殺蟲。</u>　青黛不拘多少。水研服。</p>
<p><u>小兒疳痢頻數。</u>　生薔薇根。洗，切，煎濃汁細飲。</p>
<p><u>小兒好食土。</u>　取好黃土，煎黃連汁和之，曬乾，與食。</p>
<p>又方：膩粉。砂糖丸。空心米飲下。</p>
<p><u>胃氣熱，吃泥者。</u>　石膏、生地黃、白朮、茯苓。煎服。</p>
<p><u>小兒吃枯炭、瓦片、泥土等積。</u>　訶子、白朮各一兩，使君子肉（炒）、甘草各二錢，麥芽（炒）半斤，隨其素所好食之物半斤。共為細末。入白糖調食。</p>
<p><u>哺露。</u>　搗生韭根，以豬脂煎服。</p>
<p>又：炙鼠肉。哺之。</p>
<p><u>一二歲無辜病。</u>　夜明砂。熬，搗為散。任意拌飯吃。</p>
<p><u>小兒瘦頭干無辜，兼痢。</u>　馬齒莧。搗，絞汁服。</p>
<p><u>小兒腹大項小，四肢瘦。</u>　黑骨雞子一個。破頂，入蜘蛛一枚，於內外以濕紙糊竅，仍裹數層，用文武火將雞子煨熟，去蜘蛛，食雞子，連日食數枚，效。</p>

<h2>邪祟門</h2>
<p><u>邪祟。</u>　雄黃、杏仁。研末服。</p>
<p><u>中五屍鬼邪。</u>　忍冬藤。煮汁，或煎膏。酒化服。</p>
<p><u>飛屍鬼擊，名曰客忤，謂鬼魅惡厲之氣乘人衰敗而犯之也。不即治，則邪氣由經府侵臟而死。</u>　蘇合香丸調服，玉樞丹亦妙。</p>
<p>又方：生菖蒲根。搗汁，灌。</p>
<p><u>卒忤，小便不通。</u>　筆頭七枚。燒灰。水和服，即通。</p>
<p><u>小兒中客忤，強項欲死。</u>　載暴死門。</p>
<p><u>哭疰。</u>　梳齒間刮取垢。水服之。</p>
<p><u>邪氣蠱惑。</u>　以鱉甲、蒼朮燒之，即安。</p>
<p>又：麝香一二兩，佩之，良。</p>
<p><u>婦人夢與鬼交。</u>　鹿角末。和清酒服，即出鬼精。兼治漏下。</p>
<p><u>婦人昏迷，為妖所魅。</u>　水服鹿角屑一匙，即自言狀。</p>

<h2>癰疽門</h2>
<p><u>癰。</u>　用老馬蘭頭飽食，消癰腫，煎橘葉服。</p>
<p><u>陽症瘡毒初起，焮赤腫硬，可一擊去之。</u>　用金銀花六兩，生甘草一兩，皂角刺五錢。水煎，和酒服。</p>
<p><u>無名腫毒。</u>　陳年老南瓜蒂。燒炭。無灰酒沖服。外再用麻油調塗。</p>
<p><u>癰疽，及無名腫毒。</u>　野菊花連莖。搗爛，酒煎熱服，取汗，以渣敷之，即效。</p>
<p><u>癰疽惡瘡。</u>　紫花地丁連根，同蒼耳葉等分。搗爛，酒一鍾，攪汁服。</p>
<p><u>癰疽惡瘡大毒十日內，宜服護心散，使毒氣出外。</u>　綠豆粉二兩，乳香一兩，燈心末三錢先漿焙，研末，再洗去漿，生甘草一錢，濃汁調服。</p>
<p><u>癰毒在緊要處，移在閒處，庶不傷命。</u>　地龍入經霜絲瓜內，煅枯焦，連瓜為末。每瓜末三錢，入麝香二分，乳香、沒藥各五分，雄黃一錢，蟾酥一分，黃蠟一兩。共為末，蠟丸。每服三分，上部要處，甘草、桂枝煎酒下；如在肩上，羌活、防風，姜煎湯下；如下部，木瓜、牛膝、陳皮，姜煎湯下，神效。</p>
<p><u>癰已成不潰。</u>　蠶繭（已出蛾者）。燒灰。酒服，一枚出一頭，二枚出二頭。</p>
<p><u>瘡腫無頭。</u>　皂角刺。燒灰。酒服三錢，嚼葵子三五粒，其處如針刺為效。</p>
<p><u>決癰代針。</u>　白雞翅下兩邊第一毛。燒灰。水服，即破。</p>
<p><u>一切遠年瘡毒，起管成漏，膿水時流，久不收口。</u>　韭菜地上蛐蟮一斤（酒洗，炙，研末），蜣螂八個（炙，研末），刺蝟皮（連刺）五錢（炙）。煉蜜為丸，桐子大。每服八分，開水下，管自逐節推出，以剪子剪去敗管，效。</p>
<p>又方：金銀花。浸酒常飲。</p>
<p><u>癰疽生管，及多骨。</u>　蜣螂。煎服。</p>
<p><u>退管法。</u>　人手指甲（炙黃）、象牙屑、穿山甲（炙黃，各研細）、乳香、沒藥（俱炙）、硃砂（水飛）、舊羊角燈底（打碎，麩炒，為極細末）各三錢。合勻，再研，以黃蠟化和丸，如椒大。初服五丸，次服六丸，逐日加一丸，服至十日到十一日，每日減一丸，退至五丸，再逐日加一丸，加至十四丸，仍從五丸服起，周而復始。每日空心陳酒下，管漸退出，退盡為度。</p>
<p><u>瘭疽惡毒，肉中生靨，大如豆粟，或如梅李，或赤，或黑，或白，或青，其靨有核，核有深根應心。能爛筋骨，毒入臟腑即殺人。</u>　但飲葵根汁，可解其熱毒。</p>
<p><u>瘡頭黑凹。</u>　蕎麥麵煮食，即發起。</p>
<p><u>瘡如貓眼有光，無膿血，痛癢不常，飲食減少，久則透骨，名曰寒瘡。</u>　多吃魚、雞、蔥、韭，自愈。</p>
<p><u>癰疽腫毒，肚癰發背，跨馬魚口等症，初起三天內。</u>　雞子一枚。傾入碗內，攪勻，入芒硝二錢，打和，隔湯頓熱，好酒送。</p>
<p><u>些小癰癤。</u>　發熱時即用粉草節曬乾，為末。熱酒服一二錢，連數服。</p>
<p><u>肺癰，下咽臭痰。</u>　薏仁根。搗汁，頓熱服。</p>
<p>又方：陳芥菜滷，溫服，灌吐最妙。或和淡豆腐漿服。</p>
<p>又方：薄荷。濃煎。稍入白蜜。</p>
<p>以上三方皆已潰未潰均可用者。</p>
<p><u>腸癰。</u>　大棗（連核，煅）、百藥煎等分。為末。每一錢，溫酒下。</p>
<p>又方：雄雞頂上毛並屎。燒末。空心酒服。</p>
<p><u>腸癰內痛。</u>　鱉甲。燒存性，研。水服一錢，日三服。</p>
<p>又方：瓜子仁。搗末。水煮服。</p>
<p><u>腸癰已成，小腹腫痛，小便如淋，或大便難澀下膿。</u>　甜瓜子一合（炒）。當歸一兩，蛇蛻皮一條。每服四錢，水一盞半，煎一盞，食前服，利下惡物。</p>
<p><u>肺癰、腸癰並治。</u>　經霜黃菊葉。絞汁，冷服。</p>
<p><u>腹內生瘡，生腸臟不可藥治者。</u>　取皂角刺不拘多少。好酒一碗，煎至七分，溫服，其膿血悉從小便中出，效。</p>
<p><u>灸後痂落，瘡內肉片飛如蜨形，痛不可忍，是血肉俱熱。</u>　大黃、朴硝各半兩。為末。水調下，微利愈。</p>
<p><u>附骨癰疸，根在臟腑，治不得法，經年不得愈，日久則生管及多骨。</u>　蛇蛻、蜂房、亂髮。燒灰。酒沖服，其管、骨隨捻而出，毫無痛楚。</p>
<p><u>附骨疽。</u>　槲樹皮。燒，研末。米飲下三錢。</p>

<h2>疔門</h2>
<p><u>疔腫。</u>　菊花。連莖搗汁，和酒熱服，取汗；以渣敷，即效。冬日採根，垂死可救。</p>
<p><u>疔瘡誤食豬肉走黃，法在不治。</u>　急搗芭蕉根汁服之，驗。</p>

<h2>赤遊門</h2>
<p><u>小兒丹初發兩脅及腋下、腿上，謂之火丹。</u>　朴硝。為末。每服半錢，竹瀝調下。</p>
<p><u>諸丹熱毒。</u>　土朱、青黛各二錢，滑石、荊芥各一錢。為末。每服錢半，蜜水調下。</p>

<h2>癜癩門</h2>
<p><u>赤白癜。</u>　豬胰。酒浸，飯上蒸熟食。</p>
<p>又方：桑枝十斤，益母草三斤。熬膏，酒沖服。</p>
<p><u>白癜風。</u>　白蒺藜六兩。生，研末。每服二錢，日二，一月效。</p>
<p>又方：生胡麻。研末。每酒服一兩，日三至五斗。忌生冷、雞、豬、魚、蒜等百日。</p>
<p><u>大風癩瘡，乃營氣不清，久風入脈，因而成癩，鼻壞色敗。</u>　用黃精根（去皮，淨水洗）二斤，暴納粟米飯中蒸，至飯熟時食之。</p>
<p><u>大風癘疾。</u>　用嫩蒼耳、荷葉等分。為末。每服二錢，溫棲下，日二服。</p>
<p><u>又：眉發不生。</u>　側柏葉。九蒸九曬，為末，煉蜜丸，梧子大。每服五丸至十丸。</p>

<h2>疥癬門</h2>
<p><u>血熱生癬。</u>　地黃汁。頓服。</p>

<h2>楊梅瘡門</h2>
<p><u>楊梅瘡。</u>　土茯苓一兩，生苡仁、銀花、防風、木瓜、木通、白皮各五分，皂角子四分。煎飲，日三。忌飲茶及牛、羊、雞、鵝、魚、肉，燒酒、法面、房事。</p>
<p><u>楊梅毒瘡，乃陽明積熱所生。</u>　槐花四兩。略炒，入酒二盞，煎十餘沸，熱服。</p>
<p><u>黴瘡楊梅結毒。</u>　木瓜一味。研末，水丸。每日土茯苓湯下三錢。</p>
<p>又方：穿鼻者。龜板（酒炙三次，取末）二兩，石決明（童便淬，煅，末）二錢，硃砂（水飛，研）二錢。黃米飯搗丸，桐子大。每服一錢，土茯苓湯、好酒下，服過硫黃者，水芹菜煎服。</p>
<p><u>服房術丹石藥，變生淫濕廣瘡，致成結毒。</u>　紅棗三斤。杉木作薪炊棗，逐次鉗出悶炭，棗爛為度，剝去皮核。將悶炭磨末，和棗肉搗勻，丸如彈子大。每日任意土茯苓湯下。</p>
<p><u>小兒楊梅瘡起於口內，延及遍身。</u>　土萆薢末。乳汁調服，月餘愈。</p>
<p><u>便毒。</u>　地榆四兩，土炒穿山甲二片。白酒三碗，煎碗，空心服，雖有膿者亦愈。</p>
<p>又方：地榆四兩，生甘草、銀花各一兩，白芷三錢，皂角刺二錢五分。水二碗，煎減半，空心服。</p>
<p>又方：胡桃二個（連殼杵碎）、澤蘭、白及、松蘿茶各三錢。井水、河水各一碗，煎取四分，和酒服，一劑知，二三劑愈。</p>

<h2>癭瘤門</h2>
<p><u>癭氣。</u>　昆布、海藻等分。研，蜜丸龍眼大。時時含之，咽汁。</p>
<p>又方：針砂。入水缸浸之，飲食皆用此水，十日一換砂，半年自愈。</p>
<p><u>癭氣頸腫．久不消。</u>　海帶、海藻、貝母、青皮、陳皮各等分。為末，蜜丸。食後含化。</p>

<h2>金刃傷門</h2>
<p><u>金刃傷，血出不止。</u>　白芍。炒，研。米飲或酒服二錢。外仍以末敷。</p>
<p><u>金瘡出血，悶絕。</u>　用蒲黃半兩。熱酒服之。</p>
<p><u>金瘡困頓。</u>　蚯蚓屎末。水服一匙，日三服。</p>
<p><u>金瘡內漏。</u>　牡丹皮。為末。水服一匙，立尿出血。</p>
<p><u>瘀血內漏。</u>　好雄黃半豆大。納之，再以童便調服五錢。</p>
<p><u>瘀血在腹。</u>　蔥白二十莖，麻子三升。杵破，水煎服。</p>
<p><u>發腫疼痛。</u>　薔薇根。煅，研。白湯下一錢，日三。</p>
<p><u>金瘡，脅破腸出。</u>　將腸納入，磁石、滑石各三兩。為末。米飲服一匙，日再服。</p>
<p><u>脅破腸出臭穢。</u>　急以香油抹腸，用手送入，煎人參、枸杞湯服。</p>
<p>又：淋破處，再吃羊腎粥赤石脂十日。</p>
<p><u>莖斷，瘡口流血不合。</u>　即以斷莖煅，研。酒調服。</p>
<p><u>刀箭馬踢，跌打壓軋等，止痛止血。</u>　生白附子十二兩、白芷、天麻、生南星、防風、羌活各一兩。研細末。干敷之。又：用黃酒服數錢。青腫者，水調敷，效。</p>
<p><u>破傷風。</u>　蟬蛻五錢。去頭足，為末。好酒煎服。</p>
<p>又方：荊芥五錢，炒黃魚鰾五錢，黃蠟五錢，艾葉三斤。入無灰酒一碗，重湯煮熟飲之，汗出愈。百日內忌雞。</p>
<p><u>破傷風，咬齒縮舌，腰背反張，勢在垂危。</u>　天南星（姜，汁炒）、防風、白芷、天蟲（炒斷絲）。研細末。每服三錢，童便和好酒調，效。</p>
<p><u>破傷風，手足顫掉，搐搦不己。</u>　用人手足指甲（燒存性）六錢，薑製南星、獨活、丹砂各二錢。為末。分作二服，酒下，效。</p>
<p><u>破傷風，作白痂無血者，殺人最急。</u>　以黃雀屎（直者）研末。熱酒服半錢。</p>

<h2>打撲傷門</h2>
<p><u>跌打損傷。</u>　冬瓜子。炒，研細末。溫酒沖服三錢，日二次。垂危者，蚯蚓煎酒服。</p>
<p><u>跌打損傷，遍身青腫，瘀停作痛，及墜僕內傷。</u>　木耳四兩。焙，細末。每服一兩，麻油三匙，好酒調送，日服二次。</p>
<p><u>周身打傷。</u>　大生蟹。搗極爛。大熱酒沖服，極醉。</p>
<p>又方：黃葵子二錢。研。酒服。</p>
<p><u>跌撲傷損。</u>　熱童便灌，後用麻油、好酒各一碗煎服，暖臥一夜即愈。</p>
<p>又方：干冬瓜皮、牛皮膠各一兩。銼，炒。研末。每五錢，熱酒下，能飲者，酒宜多，飲後蓋取微汗，痛即止。</p>
<p>又方：松節。煎酒服。</p>
<p><u>從高墜下，瘀血搶心，面青氣短。</u>　取烏鴉右翅七枚。燒，研。酒服，當吐血便愈。</p>
<p><u>墜損嘔血，墜跌積血心胃，嘔血不止。</u>　乾荷花。為末。每酒服一匙，效。</p>
<p><u>跌打傷骨。</u>　人中白。醋淬，為末。每五分，酒下。</p>
<p>又方：古銅錢。醋淬，研末。酒服，效。</p>
<p><u>傷損接骨。</u>　鷹骨。燒灰。每服二錢，酒服，隨病上下分食前、食後。</p>
<p>又方：土鱉，焙，存性，為末。每服二三錢，效。或取生者擂汁，酒服。</p>

<h2>湯火傷門</h2>
<p><u>湯泡火燒。</u>　切不可輕用冷水澆洗，如一時藥不便，先飲童便一碗；或生蘿蔔汁一碗；再將大黃細末，香油調敷；如爛至肌肉者，用百草霜三錢，輕粉一錢半，研末，調香油敷之。</p>
<p><u>火燒悶絕，不省人事。</u>　新尿。頓服二三升，良。</p>
<p><u>滾油潑傷。</u>　飲童便，並以蟹殼煅灰，麻油調搽。</p>
<p><u>遇火雖非燒灼，因煙燻將死者。</u>　生蘿蔔汁灌之。</p>
<p>又方：水調生蜜灌之。</p>
<p><u>中鳥槍。</u>　熬蜜八兩。入頭燒酒一斤，熱服取汗。安臥，彈自出。</p>
<p><u>灸瘡，血出不止者。</u>　酒炒黃芩二錢。為末。酒調下。</p>

<h2>蟲獸傷門</h2>
<p><u>蟲咬。</u>　生榧子。頻食。</p>
<p><u>蜘蛛咬毒。</u>　飲白羊乳。遍身發腫者，飲靛青汁。</p>
<p><u>花蜘蛛毒，咬人與毒蛇無異。</u>　蒼耳。搗汁一盞，服，仍以渣敷。</p>
<p><u>蜈蚣入腹。</u>　豬血灌之；或飽食少頃，飲桐油，當吐出。</p>
<p><u>鼠咬。</u>　香椿樹皮。搗汁一杯，黃酒和服。</p>
<p><u>蛇蠍螫傷。</u>　葵菜。搗汁服。</p>
<p><u>蜘蛛蛇蠍咬傷。</u>　縛定咬處。勿使毒行，以貝母末酒服半兩，至醉良久，酒化為水，自瘡口出，水盡仍塞瘡口，妙。</p>
<p><u>毒蛇、射工、沙蝨等傷人，口噤目黑，手足直，毒氣入腹。</u>　甘草等分。為末。冷水服二錢。</p>
<p><u>毒蛇咬。</u>　明雄黃五錢，五靈脂一兩。研細末。每服二錢，陳酒下；即將此末用麻油調敷患處，隔一時再服。</p>
<p>又方：香白芷。為末。每服三錢，麥冬煎湯調服，其腥氣黃水從瘡口出。</p>
<p>又方：蜈蚣四十條，蟬蛻四錢，廣木香二錢，青木香二錢。為細末。每服五分，水、酒送下，其口流血水，三日愈。</p>
<p><u>猘犬、毒蛇咬。</u>　宜先飲生麻油一二盞，良。</p>
<p><u>瘋狗咬傷，九死一生。</u>　用斑蝥七個，糯米炒黃，去蝥，為末。酒一盞，煎半杯，空心溫眼，取下小肉狗，服七次不再發，效。</p>
<p>又方：蝟皮、頭髮等分。燒灰。水服。</p>
<p>又方：木鱉子二個。研末。白礬水調服。</p>
<p><u>猘犬咬傷，七日一發，三七日不發，乃脫也。</u>　急於無風處冷水洗淨，服韭汁一碗，七日又一碗，共服七七日。忌食酸鹹百日，忌食魚腥一年，忌食狗肉、蠶蛹終身。</p>
<p>又方：傷處人尿淋洗淨，嚼生薑擦之。</p>
<p>又：用蔥白嚼塗之，杏仁敷之，以帛系定，再以烏梅末酒服二錢。</p>
<p><u>馬咬成瘡腫痛。</u>　馬齒莧。煮食之。</p>
<p><u>虎咬。</u>　酒恣飲，嚼慄塗。</p>
<p>又方：真麻油灌，井洗患處。</p>
<p><u>虎狼傷瘡。</u>　月經衣，燒灰。酒服一匙，日三。</p>
<p>又方：水化砂糖一碗，服，井塗。</p>

<h1>䱐溪外治方選卷上</h1>

<h2>關竅門</h2>
<p><u>九竅出血。</u>　牆頭苔蘚。杵爛。塞之。</p>
<p>又方：車前草汁。滴入。</p>
<p>又方：龍骨末。吹之。</p>
<p><u>九竅及髮根出血，不因中毒者，乃極虛欲脫之證。</u>　急取泉水一桶、燒酒一斤。扶病人坐定，裸其腿，以燒酒淋之，俾酒從踝下即滴入水桶內，淋訖，將其腿浸入桶中，其血即止。再令壯年乳婦以乳哺之。再用海參一斤。切片，焙為末。每三錢，調服，日三次。蓋海參能補百脈之血，諸補藥所不及也。</p>

<h2>筋門</h2>
<p><u>轉筋。</u>　酢煮羊毛。裹足。</p>
<p><u>轉筋遍身，入肚不可忍者。</u>　極鹹鹽湯。於盆中暖浸之。</p>
<p><u>肝臟氣虛，風冷搏於筋，遍體轉筋入腹。</u>　熱湯三斗，入鹽半斤。稍熱浸之。</p>
<p><u>風襲經絡，筋攣骨痛。</u>　炒蔥白。布包熨。</p>
<p><u>攣閃傷筋，結核腫痛。</u>　若使成毒，最難治療。初覺，急用火酒燉溫，手蘸，輕拍患處數百下。隨以韭菜杵爛，罨一周時，次日再拍再罨，以瘥為度，極效。初拍覺疼，宜忍之，拍久則不疼矣。</p>

<h2>骨門</h2>
<p><u>渾身骨痛。</u>　破草鞋。燒灰，香油和。貼痛處。</p>
<p><u>筋骨痛。</u>　浮萍、槐子。熬湯，洗。</p>
<p><u>風襲經絡，筋攣骨痛。</u>　炒蔥白。布包熨。</p>
<p><u>附骨疸。</u>　載癰疽門。</p>

<h2>身形門</h2>
<p><u>身體麻木。</u>　芥子末。酢調。塗之。</p>
<p><u>虛怯入肢體生腫塊，或痛，或不痛。</u>　炒蔥白，布包熨。</p>
<p><u>卒然瞀悶，遍身紫泡。</u>　將泡刺破，可收而蘇。蘇後飲甘草節、綠豆等，以敗毒。</p>

<h2>皮膚門</h2>
<p><u>皮中如有蟲行，風熱也。</u>　鹽一斗。水一石，煎湯。浴之。</p>
<p><u>小兒初生無皮，色赤，但有紅筋。</u>　掘土坑臥之，即長皮。</p>
<p>又方：白旱米粉。干撲於上，久用。</p>
<p>又方：伏龍肝。雞子清調塗。</p>

<h2>肌肉門</h2>
<p><u>針刺入肉。</u>　刮象牙末。水和罨。或熱小便漬。</p>
<p>又方：銀杏。去衣心，杵爛，菜油浸良久。取油滴瘡孔。</p>
<p><u>竹木刺入肉中。</u>　白梅。搗爛。罨。</p>
<p>又方：以頭垢罨。</p>
<p><u>各骨入肉。</u>　山楂。研末，茶調。敷。</p>
<p><u>槍子入肉。</u>　南瓜瓤。敷。</p>

<h2>汗門</h2>
<p><u>盜汗自汗。</u>　五倍子。去蛀，炙乾研末。男用女唾，女用男唾，調厚糊，填臍中，貼過宿。勿令泄氣。</p>
<p><u>自汗不止。</u>　何首烏末。津調，封臍中。</p>
<p>又方：鬱金末。臥時調塗乳上。</p>
<p>又方：粳米粉。絹包，頻頻撲。</p>
<p><u>盜汗、陰汗。</u>　麻黃根、牡蠣粉。為末。撲。</p>
<p><u>腳汗。</u>　白礬一兩。水二升，煎，洗，瘥。</p>

<h2>發熱門</h2>
<p><u>小兒發熱，不拘風寒、飲食、時行、痘疹，並宜用之。</u>　以蔥涎入麻油內。手指蘸油，摩擦小兒五心、頭面、項背諸處。</p>

<h2>瘧門</h2>
<p><u>祛瘧。</u>　蛇蛻。研末，塞兩耳內，效。</p>
<p><u>截瘧。</u>　常山、草果、川烏、陳皮、甘草各一錢。絹袋盛貯，煎，於鼻間只聞香氣。</p>
<p>又方：胡椒、雄黃各五釐。和飯研為丸。放臍內，膏藥蓋之。</p>
<p><u>小兒瘧疾，不能服藥。</u>　以黃丹五錢、生礬三錢、胡椒二錢半、麝香五釐。共末。好醋調敷，男左女右手心，絹包手掌。藥熱汗出而愈，一方可效三人。</p>
<p><u>鬼瘧日發。</u>　鬼箭羽、鯪鯉甲。燒灰，二錢半，為末。每以一字，發時搐鼻。</p>
<p><u>三陰瘧，久不愈。</u>　用麝香一分、冰片一分、硃砂一錢二分五釐、花椒二錢五分。共研細末，分摻兩膏藥。一貼背脊第三椎肺俞穴，一貼當臍，效。</p>

<h2>痛痹門</h2>
<p><u>痹證。</u>　川芎一兩、生薑三兩、蔥一把。水煎，熏洗。</p>
<p>又方：燒酒糟出甑時，乘熱將骽足插入，熏洗數次，效。</p>
<p><u>風濕痛。</u>　生薑。搗汁，和黃明膠熬。貼，妙。</p>
<p><u>風濕身痛。</u>　生蔥。擂爛，入香油數點。水煎，調芎藭、鬱金末一錢服，取吐。</p>
<p><u>痛風歷節，四肢疼痛。</u>　蔥白。杵爛。炒熱熨之。</p>
<p><u>風痹走注疼痛，及四肢頑痹強硬，屈伸不得。</u>　皂莢一斤，不蛀者，食鹽五升。細銼皂莢，和鹽炒熱。以青布裹，熨痛處，瘥。</p>
<p><u>手足麻木，不知痛癢。</u>　霜降後桑葉。煎湯，頻洗。</p>

<h2>癱痿門</h2>
<p><u>癱瘓。</u>　酒炒蠶砂。鋪床上。臥，間日一作。</p>
<p>又方：醋蒸黑大豆。鋪床上。臥。</p>

<h2>厥門</h2>
<p><u>寒證厥逆。</u>　硫黃、白芥子末。填臍。</p>

<h2>暴死門</h2>
<p><u>卒中暴死。</u>　兩人以竹管吹其耳。</p>
<p>又方：薤。搗汁。灌鼻中。</p>
<p>又方：生半夏末，或皂角、細辛末。吹鼻，並吹耳。</p>
<p><u>卒死，目閉。</u>　騎牛臨面搗薤汁。灌耳中。研皂莢末。吹鼻中。效。</p>
<p><u>卒死，無脈，無他形候。</u>　鹽汁。塗面上。牽取牛臨鼻上，使牛舐之。瘥。</p>
<p><u>中惡，卒死。</u>　蔥心黃。刺鼻中，男左女右，人七寸，血出，效。並刺入耳中五寸。</p>
<p><u>小兒無故卒死。</u>　蔥白。納入下部及兩鼻孔內。氣通或嚏，即生。</p>
<p><u>小兒卒死，或病痛，或常居寢臥。奄忽而卒，皆是中惡。</u>　以蔥葉刺耳，男刺左，女刺右。令入七八寸，出血言痛為度。</p>
<p>又方：視其上唇裡弦，有丸如黍米大，以針決去之。</p>
<p><u>卒魘死。</u>　搗韭汁。灌鼻孔中。劇者，兼灌兩耳。</p>
<p><u>鬼魘不寤。</u>　伏龍肝末。吹鼻中。</p>
<p><u>小兒客忤。</u>　菖蒲汁。納口中。</p>
<p><u>中暍，不可使得冷，得冷便死。</u>　用熱泥繞病人臍，令人溺其中，令溫，缺一角，使能流。輪使多人溺。</p>
<p><u>熱暍。</u>　取道上熱土。壅心上，少冷即易，氣通，止。</p>

<h2>斑疹門</h2>
<p><u>風疹。</u>　芭蕉根。搗爛。塗之。</p>
<p><u>風瘙癮疹。</u>　赤小豆、荊芥穗等分。為末。雞子清調塗。</p>
<p><u>麻疹不起，氣悶。</u>　脂麻五合。杵碎，沸水泡。乘熱熏頭面。</p>
<p><u>疹發不出，面目腫脹，氣喘，垂危者。</u>　用大蔥頭杵爛，放在大銅盆內。上用木架架之，再以大被單罩蓋停當，大人抱定小兒睡在上面，然後將沸湯衝入蔥盆內，熱氣熏蒸，俟稍溫，即抱出。切不可露一絲之風，直待汗乾即瘥。</p>
<p><u>疹發熱，時腹痛。</u>　商陸根。和蔥白搗。敷臍上。</p>
<p><u>疹後喉病。</u>　苦參三錢，殭蠶二錢。為末。吹。</p>
<p><u>身面赤斑，癢痛，或瘭子腫起，不治殺人。</u>　羚羊角。燒灰，雞子清和。塗，妙。</p>
<p><u>傷寒發斑。</u>　用銅錢於胸背四肢刮透，再用煮雞蛋去殼，乘熱滾擦。</p>
<p><u>斑毒。</u>　以羚羊角燒灰。研細，雞子清和。塗。</p>
<p><u>斑如錦紋，紫黑，熱極胃爛也，多死。</u>　姑以豬膽汁調芒硝、青黛末。雞毛掃之。或救一二。</p>

<h2>痘門</h2>
<p><u>預解痘毒。</u>　七八月間或三伏日，或中秋日，剪葫蘆須如環子腳者，陰乾。於除夜煎湯，浴小兒，則可免出痘。</p>
<p><u>痘初起發熱。</u>　用手蘸真麻油摩其背脊，下至尻骨，如此數次，其熱自退。</p>
<p><u>麻痘解穢。</u>　茵陳。研末，棗肉搗丸，焙乾。常燒煙，薰衣服。</p>
<p><u>痘毒初起。</u>　綠豆、黑豆等分。為末。醋調。頻塗。</p>
<p><u>解痘毒。生螃蟹。</u>　和飛羅面搗膏。貼患處。</p>
<p><u>痘毒。</u>　泡過茶葉，曬乾為末，五倍子等分。雞子清調敷。</p>
<p>又方：哺雞蛋殼。炙。麻油調搽。</p>
<p>又方：生黃豆。口中嚼爛。塗之。不必留頭，數次即消。</p>
<p><u>痘毒已爛。</u>　糯米、粽尖。焙灰，冷定，同百草霜研勻。摻。</p>
<p><u>痘瘡作癢。</u>　房中燒茶葉。熏。</p>
<p>又方：上好白蜜。湯和。以翎頻刷。</p>
<p><u>痘瘡潰爛。</u>　枇杷葉。煎湯洗。再用海螵蛸末或綠豆末。敷。</p>
<p>又方：黑大豆。研末。敷。</p>
<p>又方：荍麥粉。敷。</p>
<p>又方：青茶葉。滾水略泡。攤草紙上，覆以絹，臥兒於上，任其輾轉。</p>
<p><u>痘瘡生蛆。</u>　用嫩柳葉鋪席上，臥之。其蛆盡出。</p>
<p><u>痘瘡黑陷。</u>　沉香、檀香、乳香等分。蒸於盆內。抱兒於上，熏之即起。</p>
<p><u>痘瘡赤瘢。</u>　雞子一個，酒醅，浸七日，白殭蠶二七枚，和勻。揩赤（瘢），塗之效。</p>
<p><u>防痘入目。</u>　胭脂。嚼汁。點之。</p>
<p><u>天花出在眼中。</u>　新象牙。磨水。滴入眼，即退。</p>
<p><u>出痘，目生翳障。</u>　豬蹄爪甲。煅灰。泡湯，濾淨，洗。</p>
<p><u>痘抓破。</u>　白螺螄不拘多少，片腦少許。香油調。搽患處。</p>
<p><u>小兒暑月出痘，潰爛不能著席。</u>　夾褥裝麩皮，藉臥。</p>
<p><u>痘疔。</u>　青蔗。曬乾，真香油點燈，燒成灰。以津液調勻，銀針挑破點之，立效。</p>
<p>又方：雄黃一錢、紫草三錢。為末，胭脂汁調。先以銀針挑破，搽。</p>
<p><u>痘不落痂。</u>　雞子黃。炒油。雞翎蘸掃。</p>
<p>又方：以蜜頻拭。且無瘢痕。</p>
<p><u>痘後翻疤，膿水潰，蔓延。</u>　赤石脂一兩，寒水石一兩，大貝母七錢。為末，乾摻。</p>
<p><u>痘後翻疤。</u>　新象牙三錢，兒茶錢半，殭蠶炒斷絲二錢，珍珠三錢。為細末，油胭脂調塗。毒水如注，漸漸收口。</p>
<p><u>痘後生瘡。</u>　生黃豆。研末，麻油調搽。</p>
<p><u>痘後癰毒。</u>　赤小豆末。雞子白調塗。</p>
<p>又方：嚼生黃豆。塗之，即潰。</p>

<h2>黃疸門</h2>
<p><u>黃疸。</u>　雄鯽去頭骨，胡椒十粒，研細，麝香三分。同舂爛，將蛤蜊殼填滿。合病人臍上，用絹縛緊。</p>
<p><u>遍身黃疸。</u>　茵陳蒿一把，生薑一塊。搗爛。於胸前、四肢，日日擦之。</p>
<p><u>發黃。</u>　甜瓜蒂一兩。炙為末。男左女右，每日搐鼻數次。黃水流出，愈。</p>
<p><u>傷寒發黃。</u>　搗韭根，澄清。取二三滴滴入鼻中，即出黃</p>
<p><u>傷寒發黃，目不識人。</u>　生蔥。煨熟，取心，批出汁。蘸香油點兩目大小毗，立明。</p>
<p><u>傷寒發黃，昏悶不省，死在須臾。</u>　烏骨雄雞一隻。去毛及腸、屎，以刀攔切。鋪心頭上，少頃即蘇。</p>

<h2>頭門</h2>
<p><u>卒病頭痛。</u>　皂角末。吹鼻，取嚏。</p>
<p><u>頭痛。</u>　蠶砂二兩、川芎五錢，殭蠶如患者年歲之數。水煎，另以厚紙糊鍋上，中開錢大一孔，藥氣熏出，以患處就之，每日一次。久痛者，三五次除根。</p>
<p>又方：斑蝥。去頭、足、翅，裝蜆殼內。罨痠痛處，過夜起泡，挑破。</p>
<p><u>頭痛不止。</u>　楊梅。為末。以少許搐鼻，取嚏，妙</p>
<p><u>偏正頭痛。</u>　鱧腸草，即旱蓮草。取汁。滴鼻中。</p>
<p>又方：生蘿蔔汁一蜆殼。仰臥，隨左右注鼻中，效。</p>
<p>又方：穀精草一兩。為末，白麵糊調，攤紙花中。貼痛處，干換。</p>
<p><u>頭痛連眼。</u>　穀精草末。調糊，塗腦頂。</p>
<p>又方：韭菜子。薑汁調，塗太陽。</p>
<p><u>卒中惡風，頭痛。</u>　鹽一升，為末，麻油二升。煎一宿，令消盡。塗頭。石鹽尤良。</p>
<p><u>風寒頭痛。</u>　麻黃。去節，研，同杏仁搗泥。貼太陽。</p>
<p>又方：醋炒蕎麵，為兩餅。更換覆額上，取汗。</p>
<p><u>太陽風寒，頭痛。</u>　生薑三片，桑皮紙水濕。入灰火中煨熟。乘熱印堂、兩太陽各貼一片，以帶纏之。</p>
<p><u>風熱頭痛。</u>　大黃、朴硝各等分。為末，井底泥和捏作餅。貼兩太陽穴。</p>
<p>又方：薄荷、青黛，石膏、芒硝末。塞鼻。</p>
<p><u>寒濕頭痛，逢陰雨則發。</u>　紫蘇、川芎、花椒。煎。熏。</p>
<p>又方：桂心末。酒調，塗額角及頂上。</p>
<p><u>濕氣頭痛。</u>　瓜蒂末，松蘿茶。搐鼻，取黃水。</p>
<p><u>受暑頭痛。</u>　嗅皂角末，取嚏。</p>
<p><u>大熱證，頭痛。</u>　大黃、芒硝末。井泥調。塗太陽。</p>
<p>又方：朴硝。塗頂。</p>
<p><u>熱痰頭痛。</u>　牛蒡子。搗汁，加鹽酒熬膏。頻擦太陽。</p>
<p><u>宿食不消，飽則濁氣熏蒸致頭脹痛。</u>　蒼朮、厚朴、陳皮末。搐鼻。</p>
<p><u>肝風頭痛。</u>　霜桑葉。煎，熏。</p>
<p><u>聞病人汗氣，入鼻透腦，散布經絡而覺頭痛。</u>　芥菜子末。溫水調稠，填臍內，隔衣以壺盛熱湯熨之。</p>
<p><u>時病初愈，餘毒攻注，頭腦脹痛。</u>　蔥汁，酒磨紫金錠。塗太陽。</p>
<p><u>頭風。</u>　山豆根。為末，油調。搽兩太陽。</p>
<p>又方：天南星一個，艾五錢。煎湯。熏之。</p>
<p><u>頭風頭痛。</u>　綠豆。作枕。</p>
<p><u>頭風掣痛。</u>　蠟二斤，鹽半斤，香油一兩。和鎔令相入，捏作兜狀，合腦蓋至額。</p>
<p><u>頭風熱痛。</u>　決明子。炒，研，茶調。敷兩太陽穴，干則易。</p>
<p><u>腦風，頭痛不可忍。</u>　遠志末。搐鼻。</p>
<p><u>寒頭風。</u>　炮附子末，加鹽。摩痛處。</p>
<p><u>久患頭風。</u>　甘菊花。去蒂，裝枕。</p>
<p>頭風畏冷。荍麥粉二升。水調作二餅，更互合頭上。微扦即已。</p>
<p><u>頭風白屑。</u>　牛蒡葉。搗汁，熬稠。塗。至明日，皂莢水洗去。</p>
<p>又方：桑灰。淋汁。沐，良。</p>
<p>又方：山豆根。浸油。日塗。</p>
<p><u>偏頭風久不愈者。</u>　晴明時將發分開，用麝香五分、皂角末一錢。薄紙裹，置患處，以布包炒熱鹽熨之，冷即易，數次效。</p>
<p><u>偏正頭風，天陰風雨即發。</u>　桂心末一兩。酒調。塗額上及頂上。</p>
<p><u>暑天怕風，欲綿裹頭，極重之症。鵝不食草。</u>　陰乾，上好燒酒浸一宿，日問曬乾，晚間又浸，如此七次。右邊痛塞右鼻，左邊痛塞左鼻，鼻流冷水，愈。</p>
<p><u>頭項風強。</u>　八月後取荊芥穗作枕，及鋪席下，立春日去之。</p>
<p><u>頭項強，不得顧視。</u>　蒸好大豆一斗，令變色，作枕。</p>
<p>又方：九月採菊花作枕，良。</p>
<p><u>頭面風腫。</u>　杏仁。搗膏，雞子黃和，杵塗帛上。厚裹之，干則又塗。</p>
<p><u>頭皮虛腫，薄如蒸餅，狀如裹水。</u>　以口嚼小麥面。敷，良。</p>
<p><u>鱔攻頭。</u>　敗龜板。酥炙末，飛面少許，和油。塗頂，留孔出毒，不可太稠。</p>
<p><u>大頭瘟。</u>　馬藍頭一把。搗汁。鵝毛搽上，一日五六次，熱氣頓出，驗。</p>
<p><u>抱頭火丹，即大頭瘟。</u>　扁柏葉。搗爛，雞子清調敷。效。</p>
<p><u>頭腦鳴響，狀如蟲蛀，名天白蟻。</u>　以茶子為末。吹入鼻，效。</p>
<p><u>頭面熱癤。</u>　經霜芙蓉葉為末，或鮮花亦可。搗爛。用蜜塗患處，留頭，漸愈。</p>
<p><u>小兒頭上軟癤。</u>　炒脂麻。就鍋中乘熱取起，嚼爛。敷。</p>
<p>又方：蝦蟆。剝皮。貼。</p>
<p>又方：枳殼。去穰。周圍用糊合癤上。去膿生肌，效。</p>
<p><u>頭面諸瘡。</u>　芝麻。生嚼，敷。</p>
<p><u>頭瘡。</u>　先用醋少許，和水。淨洗去痂，再用溫水洗，挹干。百草霜，研，入鉛粉少許，生油調搽。</p>
<p>又方：五倍子、白芷等分。研末，青油調敷，濕者乾摻。</p>
<p>又方：鴿屎。研末，醋調搽。</p>
<p>又方：生蘿蔔。杵爛，米醋泡透。敷。</p>
<p>又方：大筍殼。燒灰。量瘡大小，生油調敷。</p>
<p><u>小兒頭瘡。</u>　黑豆。炒存性，研，水調敷。</p>
<p>又方：杏仁。燒，研。敷。</p>
<p>又方：龜甲。燒灰。敷。</p>
<p>又方：燒雞蛋殼。和豬脂，敷。</p>
<p>又方：石決明、草決明末。塗太陽。</p>
<p><u>小兒頭瘡，因傷濕入水，成毒，膿汁不止。</u>　紅曲。嚼，罨之，效。</p>
<p><u>小兒頭瘡，晝開出膿，夜即復合。</u>　四寸長鯽魚一條，去腸，大附子一枚，去皮，研末，填入。炙焦，研，敷，搗蒜封之，效。</p>
<p><u>小兒頭面患瘡，膿汁作癢出水，水到即潰。</u>　用綠豆、松香。為末，麻油調敷。</p>
<p>又方：益元散，加枯礬少許。麻油調敷。</p>
<p><u>頭瘡，皮內時有蛆蟲出。</u>　以刀刮破，擠絲瓜葉汁搽之。</p>
<p><u>禿瘡。</u>　鮮蠶豆。搗如泥。塗，干即易，三五次愈。無鮮豆，以乾者水泡，搗，塗。</p>
<p>又方：海螵蛸二兩，輕粉一兩，松香三兩。共研細，油調。搽。</p>
<p><u>一切禿瘡。</u>　不落水豬網油。攤開，將松香細研摻上，卷如煤頭。燈火上燒著，下用蚌殼，殼內放生礬末少許，受滴下之油乘熱攪勻，冷定。敷患處。</p>
<p><u>頭面黃水瘡。流到即蔓延而生。</u>　蠶豆殼。炒成炭，研細。真菜油調塗，頻潤之。</p>
<p><u>小兒白禿。</u>　黑葚。入罌中曝三七日，化為水。洗三七日，效。</p>
<p>又方：貫眾。燒末，麻油調。塗。</p>
<p>又方：馬齒莧。煎膏。塗。或燒灰，豬脂和。塗。</p>
<p>又方：藜蘆末。塗。</p>
<p><u>小兒癩梨頭。</u>　鯽魚。去腸，入皂礬燒，研。搽。</p>
<p>又方：黃連末。敷，效。</p>
<p><u>頭上生蝨。</u>　包銀硃紙。以碗覆，燒之，茶清洗下煙子。擦之，包頭過夜。</p>
<p><u>小兒頭面磕撲，銅鐵戳傷諸患。</u>　以龍眼核去黑皮，焙，搗極細。以此敷之，愈後無瘢，仍生毛髮。</p>

<h2>囟腦門</h2>
<p>小兒腦熱，太陽痛。川芎、薄荷、朴硝各二錢。為末。以少許吹鼻。</p>
<p><u>腦痛。</u>　硝石。搐鼻。</p>
<p><u>大寒犯腦作痛。</u>　蒸吳茱萸。作枕。</p>
<p><u>腦痛眉痛。</u>　穀精草二錢，地龍三錢，乳香一錢。為末。每用五分，燒煙筒中，隨左右熏鼻。</p>
<p><u>頭腦鳴響。</u>　茶子。為末。吹鼻。</p>
<p><u>小兒囟腫。</u>　黃柏末。水調。貼兩足心。</p>
<p><u>小兒囟陷，乃冷也。</u>　烏頭、附子井生用，去皮臍，各二錢，雄黃八分。為末。蔥白搗汁，和貼陷處。</p>
<p>又方：水調半夏末。塗足心。</p>
<p><u>小兒囟軟腫。</u>　青黛。冷水調。敷。</p>
<p><u>小兒頂軟，乃肝腎虛，風邪襲入。</u>　附子（去皮臍）、天南星各二錢。為末，薑汁調攤。貼天柱骨。</p>
<p><u>腦縫開裂，頭大熱。</u>　用黑蝨三五百枚。搗碎。敷。</p>
<p><u>小兒解顱。</u>　生蟹足、白蘞各半兩。搗末，乳汁和。敷。</p>
<p><u>小兒解顱，囟開不合。</u>　防風、柏子仁、白及各一兩。為末，乳和。敷二十餘日。</p>
<p><u>小兒解顱，鼻塞者。</u>　天南星。炮，去皮，為末，淡酢調緋帛上。貼囟門，熱物熨之。</p>
<p><u>枕後生腦痹、痰核。</u>　燒浮石。研，入輕粉，油調塗。</p>
<p><u>玉枕瘡。</u>　原蠶蛾、炒石韋等分。為末。搽。</p>
<p><u>腦漏。</u>　獨蒜。搗爛。左鼻塗左足心，右鼻塗右足心，越日去蒜，三四日而愈。即鼻淵，分載鼻門。</p>
<p><u>腦漏流膿。</u>　破瓢，白雞冠花、白螺螄殼各燒存性，等分，血竭、麝香各五分。為末，好酒灑濕，熟艾連藥揉成餅。貼頂門，以熨斗熨之。</p>

<h2>眩暈門</h2>
<p><u>失血，眩暈。</u>　生地。塞耳、鼻。</p>

<h2>發門</h2>
<p><u>小兒發生遲。</u>　陳香薷。煎濃膏，和豬脂調塗。</p>
<p><u>禿瘡。</u>　羊肉。切片，炙香。乘熱遍貼，蟲出以鹽湯洗，用豬膽汁調雄黃末塗。並載頭門。</p>
<p><u>吃髮癬。</u>　煨石膏。研末，糖調，搽。</p>
<p><u>發脫。</u>　川椒四兩。浸酒。密室內日搽，自生。</p>
<p><u>發禿不生。</u>　麻子。炒焦，研末，豬脂和，頻塗。或以甜瓜葉。杵汁，塗。</p>
<p><u>發不長。</u>　桑葉、麻葉。煮泔水。頻沐。或以桑葉，生麻油煎去滓，潤髮。</p>
<p><u>婦人禿髮。</u>　川椒四兩。酒浸，密室內日日塗之。</p>
<p><u>病後落髮。</u>　骨碎補，野薔薇嫩枝。煎汁，刷之。</p>
<p><u>發臭。</u>　薄荷汁，或燒灰淋汁。沐。或以槿樹葉，搗汁。沐。</p>
<p><u>發槁不澤。</u>　桑根白皮、柏葉。煎汁。沐之。木瓜浸油潤之。</p>
<p><u>髮結而不通。</u>　竹瀝。少加麻油和勻。潤之，梳之即通。</p>
<p><u>鬢邊疽癤，久不愈。</u>　豬，貓頭上毛各一撮，煅灰，雄鼠糞一粒。研末，清油調搽。</p>
<p><u>眉發落，不生。</u>　先用生薑擦三次，後用生半夏為末，麻油調塗。</p>

<h2>面腮門</h2>
<p><u>面赤。</u>　杏仁。去皮尖，杵泥，雞子清調塗。早晨鹽湯洗之。</p>
<p><u>兩頰赤癢，其狀如疿。</u>　杏仁。頻揩。</p>
<p><u>腮腫。</u>　絲瓜。研末，水調敷。</p>
<p><u>傷風面腫。</u>　杏仁。搗爛。敷。</p>
<p><u>時行腮腫。</u>　柏葉末。調蚯蚓糞。塗。</p>
<p><u>腮頰熱腫。</u>　赤小豆末。和蜜。塗一夜，消。或加芙蓉葉。</p>
<p><u>風熱腮腫。</u>　絲瓜。燒存性，研末，水調搽。</p>
<p><u>搭腮腫。</u>　赤小豆。為末，雞子清調。貼。或酢調。</p>
<p><u>面腫如蛇狀。</u>　濕磚上青苔一錢。水調塗。</p>
<p><u>身面腫滿。</u>　雞子黃、白相合。塗腫處，干再上。</p>
<p><u>被打頭面青腫。</u>　羊肉、牛肉或豬肉。炙令熱。貼腫上，愈。</p>
<p><u>鸕鷀瘟，兩腮腫脹，憎寒惡熱。</u>　赤豆末。水調敷。</p>
<p><u>腮內痠痛者，曰痄腮；不痠痛者，曰發頤。</u>　煎赤豆、側柏葉，雞清搗。塗。</p>
<p>又方：絲瓜。燒灰，雞子白調敷。</p>
<p>又方：皂角、南星末。生薑汁調敷。</p>
<p><u>痄腮。</u>　陳石灰不拘多少。燒七次，地土窨七次，醋調敷。</p>
<p>又方：靛沫。敷。或青黛亦可效。</p>
<p>又方：濃煎蔥湯頻洗。</p>
<p>又方：山梔末、飛面各等分。豬膽汁、好酒各半，薄調。敷患處。</p>
<p><u>病後腮上紅腫，名穿腮。</u>　與發頤同載耳門。耳後紅腫、條腫，在地閣名穿喉。治法亦同。</p>
<p><u>穿掌腮毒。</u>　新桑葉。搗爛。塗。</p>
<p><u>頭面諸風，皶皰。</u>　用杏仁末。雞子白調塗。</p>
<p><u>面上皯皰。</u>　鹿角尖。磨濃汁。厚敷，效。</p>
<p><u>面上瘢靨。</u>　蒺藜子、山梔子等分。為末，醋和。夜塗旦洗。</p>
<p><u>年少氣盛，面生皰瘡。</u>　糜鹿。豬塗。</p>
<p><u>面生□子。</u>　地膚子、生明礬。煎水洗。再用狗尾草。搗塗。數日效。</p>
<p><u>面黶痣點。</u>　蔓菁子。研末，入面脂中。夜夜塗之。或取油用。</p>
<p><u>面䵟𪒟。</u>　以豌豆擦之。</p>
<p><u>預防粉滓。</u>　平時敷粉，用中指研調則免。</p>
<p><u>粉滓，亦名粉刺。</u>　滑石，輕粉、杏仁，去皮尖，等分。為末，蒸過，入冰片、麝香少許，以雞子清調勻。靧面畢，敷。</p>
<p>又方：桃花、冬瓜仁等分。研，蜜調。夜塗旦洗。</p>
<p><u>雀斑。</u>　白芷、甘菊花（去梗）各三錢，白果二十個，紅棗十五個，珠幾粉五錢，豬胰一個。將珠兒細研，余俱搗爛，拌勻，外以蜜拌酒釀燉化，入前藥蒸過。每晚搽面，清晨洗去。</p>
<p>又方：每夜用漿水溫洗，將布揩赤，再用白檀香磨汁，塗。</p>
<p>又方：鹿角。燒灰，豬油調搽。</p>
<p>又方：白附子。生研，臥時豆腐擦後，雞子清調塗。</p>
<p><u>雀斑、酒刺、白屑，瘋皮作癢。</u>　真綠豆粉八兩，滑石一兩，白芷一兩，白附子五錢。為細末。每晚用數錢搽面。</p>
<p><u>粉刺、面䵟。</u>　白殭蠶、黑牽牛（去皮）、杏仁等分。共研細末。洗面時擦之。</p>
<p><u>面上皺路。</u>　大豬蹄四枚。洗淨，煮如膠，臥時用塗面工，次早以漿水洗去。半月後面皮細潔如童。</p>
<p>又方：桃花，或荷花，或芙蓉花。並以冬雪水煎湯。久洗。</p>
<p><u>面上毒瘡初起。</u>　小蜒蚰一二條，醬少許。共搗，塗紙上。貼，留一小孔出氣，效。</p>
<p><u>面上生瘡腫。</u>　大活蝦蟆一隻。劃開胸前，取肝下。貼瘡上。</p>
<p><u>面上惡瘡不可名識者。</u>　柳葉或皮。水煮汁，入少鹽。頻洗。</p>
<p><u>面上黃水瘡，流到即生，蔓延無休。</u>　蠶豆殼。炒成炭，研細，加東丹少許，真菜油調塗，頻潤之。</p>
<p><u>小兒甜瘡，生於面耳。</u>　母嚼白米。臥時塗三五次。</p>
<p><u>小兒頭面患瘡，膿汁作癢，出水，水到即潰者。</u>　載頭門。</p>
<p><u>小兒面瘡，出黃水。</u>　鯽魚頭。燒灰，研末，和醬。清汁敷，日一易。</p>
<p><u>小兒面瘡，爛成孔臼。</u>　蒸糯米時，甑蓬滴下水，承取掃之，效。</p>
<p><u>指爪抓破面目。</u>　橄欖。磨水。搽。</p>
<p><u>下頦落。</u>　烏梅。含一個即上。</p>

<h2>耳門</h2>
<p><u>耳鳴。</u>　椒目、巴豆、石菖蒲等分。研末，松脂、黃蠟和為挺。納耳中，抽之，日易。</p>
<p><u>耳嗚耳癢，似流水風聲。</u>　生烏頭。乘濕削如棗核。塞耳，早塞夜易。</p>
<p><u>耳鳴耳痛。</u>　鹽五升。蒸熟。布裹，枕耳，冷即易。</p>
<p><u>耳閉。</u>　細辛、石菖蒲、木通各一分。麝香二釐。共為細末，綿裹。塞耳中即愈。</p>
<p><u>耳中氣閉。</u>　用杏仁，燒灰存性，入麝香少許。吹入即愈。</p>
<p><u>耳聾。</u>　用芥菜子。搗碎，以人乳調和。綿裹塞耳，數易之即聞。</p>
<p>又方：細辛末。鎔黃蠟。丸鼠矢大。棉裹塞數次。戒惱怒。</p>
<p><u>耳卒聾閉。</u>　巴豆一粒。蠟裹，針刺孔通氣。塞之，效。</p>
<p>又方：蚯蚓。入鹽，安蔥內，化水。點之，效。</p>
<p><u>久聾，暴聾亦可。</u>　甘遂半寸。綿裹，塞耳中。甘草半寸，嚼口中即通。</p>
<p><u>腎虛耳聾。</u>　真磁石一豆大，穿山甲二片，燒存性。研末，綿包。塞耳。口含生鐵一塊，覺耳中有風水聲即通。亦抬暴聾。</p>
<p>又方：以活磁石五分，入聾耳，生鐵搗碎，綿包，入不病耳，自然通透。</p>
<p><u>勞聾已久。</u>　童便。乘熱少少頻滴之。</p>
<p><u>病後耳聾。</u>　生菖蒲汁滴。或童便乘熱滴。或龜溺滴。</p>
<p><u>小兒耳聾。</u>　老鼠膽汁灌之。為貓嚇破之膽汁更佳。</p>
<p><u>耳聾耳鳴。</u>　生地黃。灰火煨，綿裹。塞耳，頻易，以瘥為度。</p>
<p><u>耳內痛。</u>　用錢磨水。滴之。</p>
<p>又方：菖蒲自然汁。灌耳，效。</p>
<p><u>耳內忽大痛，如有蟲在內奔走，或血水流出。痛不可忍。</u>　蛇蛻皮。燒存性，為末。吹入耳中，愈。</p>
<p>又方：滴貓尿入。</p>
<p><u>耳痛不可忍。</u>　磨刀鐵漿。滴入，愈。</p>
<p><u>耳內大痛，或至流血。</u>　用蛇蛻。焙末，吹入即止。</p>
<p><u>耳腫痛。</u>　經霜青箬。露在外，將朽者燒存性，為末。敷。</p>
<p><u>病愈，耳後紅腫，頭重體倦，名發頤，痰熱餘毒積於經絡也。</u>　南星。熬膏。敷。</p>
<p><u>耳腮痄腫。</u>　蝸牛。同面研。敷。</p>
<p><u>耳爛。</u>　燈心、陳皮各一錢。燒灰，加冰片一分，研。吹。</p>
<p><u>大人、小兒耳內膿水。</u>　海螵蛸末一錢。枯礬一錢，麝香一分，干胭脂五分，燒灰存性。共為細末。吹入耳內即愈。</p>
<p><u>耳內流膿。</u>　雞冠血。滴。</p>
<p><u>耳中膿水不幹。</u>　石榴花。炙脆，研末，加冰片再研。吹。</p>
<p><u>耳內出膿。</u>　胭脂、枯礬、釘鏽粉等分。吹之。</p>
<p><u>耳中膿水不止。</u>　龍骨、枯礬、干胭脂、海螵蛸各等分，麝香少許。為末。先以綿紙捻干，輕吹耳內。</p>
<p><u>耳出水。</u>　橄欖。連核燒灰。青黛末摻。</p>
<p><u>耳中腫痛，出膿血。</u>　黃魚牙。炙末，退火氣，研末，加冰片少許，菜油調。雞毛蘸入耳中。</p>
<p>又方：橄欖核，燒灰，冰片二釐。研細末。吹入。</p>
<p><u>耳衄，耳中出血也。</u>　龍骨末。吹之即止。</p>
<p>又方：陳皮。燒灰，研末，入麝香少許。吹之，效。</p>
<p>又方：炒黑蒲黃。研末。吹之。</p>
<p><u>聤耳有膿。</u>　先以紙條絞淨，用菖蒲汁滴之。或為末吹之。即病後耳聾，亦效。</p>
<p><u>聤耳。</u>　桃仁。熟杵，舊緋絹裹塞，日三易。</p>
<p>又方：血餘一錢、冰片五釐。研勻。吹之。</p>
<p><u>又方：乾結不松者。</u>　白頭蚯蚓。入蔥內化水。滴滿，數次挑出。</p>
<p>又方：大廣陳皮一個，炒黑生龍骨一錢，冰片、麝香、枯礬各二分。共為細末。濕爛者，干吹；干痛燥癢者，麻油，調搽。</p>
<p><u>聤耳出汁。</u>　青橘皮。燒，研末，綿包。塞之。</p>
<p><u>耳疳出汁。</u>　雞子黃。炒油，塗，妙。</p>
<p>又方：青黛、黃柏。研末。吹之。</p>
<p><u>耳疳出膿。</u>　抱出雞子蛋。炒黃，為末，油調。灌之，止疼。</p>
<p><u>小兒耳疳，生於耳後，腎疳也。</u>　地骨皮一味，煎湯。洗之。仍以香油調末。搽。</p>
<p><u>底耳。</u>　黃箬。燒過，棉裹，塞。或以筆管吹。</p>
<p>又方：桑螵蛸一枚，燒存性，麝香二分半，同研。每用分余摻入，有膿先絞淨。</p>
<p><u>耳中惡瘡。</u>　雞矢白。研。敷。</p>
<p><u>耳中息肉，曰耳菌。</u>　藜蘆、腰黃、硇砂各少許。為細末。點耳中。</p>
<p><u>耳內結核，痛不可動。</u>　用好火酒滴之。側臥半時，即潤起，可取。</p>
<p><u>小兒甜瘡，生於面耳。</u>　令母頻嚼白米。臥時塗三五次。</p>
<p><u>瘡生耳邊，浸淫流水。</u>　鱉甲。燒灰。摻。</p>
<p><u>耳上生瘡。</u>　雞子白。敷。</p>
<p><u>小兒月蝕，生於耳後。</u>　黃連末。敷。</p>
<p>又方：蚯蚓屎。煅，研，豬油調塗。</p>
<p><u>小兒甜瘡，耳輪前後連引流水。</u>　蛇床子一兩，輕粉三錢。為末，麻油調搽。</p>
<p><u>又方：胎火盛者。</u>　田螺殼。研細，和冰片，麻油調搽。</p>
<p><u>耳後髮際搔癢，小竅出血，此名發泉。</u>　多年糞桶箍。燒灰。敷。</p>
<p><u>諸蟲入耳。</u>　以紙塞耳、鼻，留蟲入之耳不塞，閉口不言，少頃蟲自出。</p>
<p><u>蒼蠅入耳，害人最速。</u>　皂子蟲。研爛，鱔魚血調。灌入耳。</p>
<p><u>百蟲入耳。</u>　椒末一錢。入酢半盞，浸之良久，少少滴入自出。</p>
<p>又方：人乳滴之。</p>
<p>又方：生油調銅綠滴。</p>
<p>又方：桃葉搗汁滴。</p>
<p><u>延蚰入耳。</u>　用濕生蟲。研爛。塗耳邊，自出。或攤紙上捻，安入耳中，亦出。</p>
<p>又方：地龍。為末，入蔥內化水。滴入。蜒蚰亦化為水。</p>
<p><u>耳中有物。</u>　麻繩。剪令頭散著，膠黏上。徐徐引出之。</p>
<p><u>水銀入耳，能蝕入腦。</u>　以金枕耳即出。</p>

<h2>眉門</h2>
<p><u>眉毛落脫。</u>　垂柳葉。陰乾，為末，以生薑汁於鐵器中調。夜夜摩之。</p>
<p><u>眉爛毛脫。此肝經受風所致。</u>　側柏葉。去根，九蒸九曬，磨末，蜜丸桐子大。早、晚開水送下一錢。菟絲子。研，麻油調敷。</p>
<p><u>眉毛不生。</u>　芥菜子、半夏等分。為末，生薑自然汁調。搽。</p>
<p><u>眉疽。</u>　生綠豆、五倍子等分。研末，醋調。塗。</p>
<p><u>小兒眉瘡。</u>　小麥麩。炒黑，研末，酒調。塗。</p>
<p>又方：黑驢屎。燒灰，研，油調。塗，效。</p>

<h2>目門</h2>
<p><u>凡眼病，皆血脈凝滯為患。</u>　黃連、當歸、赤芍。煎，洗。血得熱則行也。</p>
<p>點藥，黃連為主。火眼，同雞蛋清攪如水，點；虛眼，同人乳點。陽症，加朴硝；血虛，加當歸；氣虛，加黨參。</p>
<p>每年九月二十三日，桑葉煎湯，洗目一次。永絕昏暗，老能細書。</p>
<p>點眼。冬天取淨臘雪，將大荸薺同雪水磨粉，曬乾，加冰片少許，入鵝毛管中。點眼，效。</p>
<p><u>瞽目。</u>　重明冬至日取大蘿蔔一枚。開蓋揠空，入新生殼雞蛋一個，嵌蓋，藏淨土中，約四五尺深，夏至取出，卵內黃白俱成清水。點諸目疾，俱效。</p>
<p><u>目疾時作。</u>　甘菊花。去蒂。裝枕。</p>
<p><u>眼痛。</u>　老黃瓜一條。開小孔，去瓤，入芒硝令滿，懸陰處。待硝透出，刮下，吹，點。</p>
<p><u>暴發眼痛。</u>　火硝四錢，黃丹、乳香、沒藥各二錢，雄黃一錢。研。含水吹鼻。</p>
<p><u>眼癢。</u>　蟬蛻、菊花。煎，洗。</p>
<p><u>赤腫。</u>　童便。洗，雞蛋煮熟。閤眼胞。</p>
<p><u>目赤癢痛。</u>　黃連。少加明礬、人乳浸，蒸。點角。</p>
<p><u>暴赤眼痛。</u>　黃連一分。研細末，入雞子白，碗中久攪。自白沫上浮，連點之。</p>
<p><u>目熱赤痛。</u>　以田螺取汁，入鹽少許。點之。</p>
<p><u>眼赤腫痛。</u>　侵曉以自己小溲，乘熱指抹點。</p>
<p>又方：朴硝。置豆腐上蒸化，取汁，收。點。</p>
<p>又方：決明子。炒，研，茶調。敷兩太陽穴，干則易。</p>
<p><u>赤目眥痛。</u>　龍膽草。熬膏。點之。</p>
<p><u>赤眼澀痛。</u>　白薑末。水調。貼足心，妙。</p>
<p><u>火眼赤痛。</u>　五月取老黃瓜一條。上開小孔，去瓤，入芒硝令滿，懸陰處。待硝透出，刮下，留點眼，效。</p>
<p><u>赤絲亂目。</u>　青魚膽汁。和蜜。敷目眥。凡膽皆治目，鯉膽、羊膽亦可。</p>
<p><u>蓐內赤目。</u>　生地黃。切薄，溫水浸。貼。</p>
<p><u>小兒赤眼。</u>　水調黃連末。貼足心。</p>
<p><u>目中起星。</u>　白蒺藜三錢。水煎。洗之。</p>
<p>又方：荸薺。舂汁，灑紙上，候乾。刮下，點之。</p>
<p>又方：胡椒、韭葉、薺菜根、橘葉、菊葉、鵝不食草、廣皮、木鱉、白豆蔻、川芎。不拘何味，綿裹，塞鼻，皆可。</p>
<p>又方：丁香、黑棗。塞不患一邊鼻，星斗上時去之。</p>
<p><u>胬肉。</u>　杏仁。去皮尖，自己生嚼。點。或雄麻雀屎。男孩乳調。點。</p>
<p>又方：鮮鯽魚一片。中央開竅。貼眶上，日三五易。</p>
<p><u>胬肉瘀突。</u>　硼砂。少入冰片。點之。</p>
<p><u>胬肉急起遮目。</u>　鐵鏽。磨水。滴。</p>
<p><u>胬肉赤白膜。</u>　蛇蛻。麻油炒，勿焦，人乳調。點。</p>
<p><u>胬肉菌毒。</u>　川連、杏仁各一錢，歸尾、赤芍、地膚子、菖蒲各二錢，羌活五分，白礬三分。煎。洗。</p>
<p><u>胬肉攀睛。</u>　杏仁。去皮尖，研膏，人乳化開。日點三次。</p>
<p>又方：海螵蛸一錢，辰砂五分。乳細，水飛，澄取，以黃蠟和收，臨臥火上旋丸，黍米大。揉入眥中，天明溫水洗下。赤治外障極厚者。</p>
<p><u>眼翳。</u>　指甲。磨人乳，點。或象牙。磨人乳。點。</p>
<p>又方：皮硝。煎水。洗。</p>
<p>又方：麻雀糞，男用尖而立者，女用圓而倒者。甘草水泡一夜，焙乾，研末，調入人乳。滴目。</p>
<p><u>目翳重者。</u>　豬膽皮。燒灰。點。</p>
<p><u>翳障遮睛。</u>　鹽。研細末，以燈心點患上。</p>
<p><u>生翳。</u>　鵝兒不食草。搐鼻、塞耳、貼目，皆可效。</p>
<p><u>赤翳。</u>　枸杞子。搗汁。日點三五次。</p>
<p><u>赤翳攀睛者。</u>　海螵蛸。為末，蜜和。點。</p>
<p><u>赤目生翳。</u>　枸杞子。搗汁。日點數次。</p>
<p>又方：荸薺。杵汁，澄粉點。</p>
<p><u>目生翳障。</u>　芒硝一兩。銅器中急火煉冷後。每夜點兩眼角。</p>
<p><u>不論年歲深遠，眼生翳膜，遠視香暗，但瞳神不破者。</u>　光淨馬牙硝。厚紙裹，按實，安懷內，著肉百二十日，取出研粉，入冰片少許，同研細。以兩米許，點。</p>
<p><u>遠年攀睛翳障。</u>　炮指甲一分、山甲、蟬蛻各五釐，蛇蛻分半，哺退雞蛋殼白皮二分。人乳炒，研。每用三釐，含水吹不患一邊鼻。</p>
<p>又方：鵝不食草、炒蝟皮各三分，桔梗四分。如前吹鼻。</p>
<p><u>遠年目障。</u>　鵝兒不食草、川芎、青黛各等分。為末。搐鼻取嚏。</p>
<p><u>小兒目翳，或來或去，漸大侵睛。</u>　雪白鹽少許。燈心蘸點，日三五次，不痛不礙，效。眼目赤爛，緊閉目。以熱湯或薄荷、荊芥、防風。煎湯。沃之。</p>
<p><u>風眼赤爛。</u>　明淨皮硝一錢。水二碗化之，露一宿，濾淨，澄清。朝夕洗目，三日紅消，雖久病亦愈。</p>
<p><u>爛眼。</u>　蠶砂。麻油浸。塗。</p>
<p>又方：黃連。煎汁，以甘石收。敷。</p>
<p>又方：海螵蛸。入冰片，敷。</p>
<p><u>風眼爛弦。</u>　青黛、黃連。泡湯。日洗。</p>
<p>又方：真麻油。浸蠶砂二三夜，研細。塗患處，效。</p>
<p>又方：五味子、蔓荊子。煎。洗。</p>
<p><u>新產小兒胎毒，二目紅赤，澀閉，腫爛不開。</u>　蛐蟮泥。搗。塗囟門，干則再換，三次即愈。</p>
<p>又：生南星、生大黃等分。為末，用醋調。塗二足心。</p>
<p><u>冷淚。</u>　黃連、人乳、蕤仁。少加炮薑炭，熬。點。姜以劑連之，寒也。</p>
<p>又方：香附、蒼朮、椒目末。吹鼻。</p>
<p><u>迎風流淚。</u>　甘石、海螵蛸、冰片。點。</p>
<p>又方：霜後不落桑葉。煎好，入芒硝少許。日日熏洗。</p>
<p>又方：青魚膽。和人乳，蒸三次，露三次。點眼角。再桑葉。煎。洗。</p>
<p><u>眼漏流膿。</u>　閉目，熱牛糞敷胞上。或柿餅。搗，塗。</p>
<p><u>眼下空處生癤，出膿，流水不幹，日久成漏。</u>　柿餅。去皮，取肉，搗爛。塗。</p>
<p><u>田螺頭眼。</u>　野荸薺、豬胰等分。搗和，用雞子殼半個，放藥在內。臥時合印堂上，俟水流入目中，翳隨淚出。</p>
<p><u>目中息肉，淫膚赤白膜。</u>　馬齒莧一握，洗淨，和芒硝末少許。綿裹。安上，頻易。</p>
<p><u>眼癬。</u>　用銀杏葉。泡湯，少加枯礬末。溫洗，漸愈，奇效。</p>
<p>又方：大碗幕布。以晚米糠置布，燃糠，有汁滴碗。取，搽患處。</p>
<p><u>痘風眼癬。</u>　用蛔蟲。洗淨，捶爛，夏布絞汁，加冰片少許調。搽。活五穀蟲亦可。</p>
<p><u>眼皮生珠，紅腫癢痛，俗名偷針。</u>　食鹽三錢，明礬二錢。泡湯。洗。</p>
<p><u>偷針。</u>　生地、南星。搗，貼二太陽穴。或蛇蛻皮，貼。或豬精肉，貼。或白及。磨水，點。</p>
<p><u>眼生珠管。</u>　牛膝並葉。搗汁，日點數次。</p>
<p>又方：生蜜。塗。仰臥半日，洗去，日一次。</p>
<p><u>痰核生於眼胞，推之移動，皮色如常，硬腫不痛者。</u>　醋磨南星。敷。或指甲擠出白粉，即愈。</p>
<p><u>疣目。</u>　雞內金。擦之自落。</p>
<p><u>眼皮生瘤。</u>　櫻桃核。磨水，頻塗。</p>
<p><u>斑瘡入目。</u>　白柿。日日食之，良。</p>
<p><u>小兒目中生痘。</u>　黑狗耳上刺血。點。</p>
<p>又：象牙。磨汁，點。</p>
<p><u>拳毛倒睫。</u>　石斛、川芎等分。為末。口內含水，隨左右搐鼻，日二次。</p>
<p><u>毛倒睫。</u>　五倍末。蜜調，敷眼胞，自起。忌摘，摘之復生，更硬。</p>
<p><u>頭風射目必瞎。</u>　用蕎麥末。水調作餅，如錢大。安眼四角，各以豆大一炷之艾灸之，即效。</p>
<p><u>風火眼。</u>　童便。煎甘菊湯，頻洗。</p>
<p><u>頭風目盲。</u>　野莧菜。煎湯，注壺內，塞住壺口。以雙目就壺熏之。</p>
<p><u>頭風損目。</u>　以大川母一粒，白胡椒七粒。共研末，蔥白汁丸，如柏子大。以膏藥蓋貼太陽穴，目可重明。</p>
<p><u>眼暗。</u>　柴胡，決明子。研末，人乳調，敷目上，久久目視五色。</p>
<p><u>暈花。</u>　白菊花。和童便煎。洗。</p>
<p><u>眼昏花。</u>　用童便。煎菊花。洗數次即愈。</p>
<p><u>久昏。</u>　白菊花、川花椒各三錢，膽礬三錢五分，青礬、銅綠各二錢五分，烏梅（去核）一個，新繡花針七枚。將藥研細末，水調，同針入磁瓶內，封，浸七日，隔水煮六個時辰，針化為度。去渣，取水點，奇效。</p>
<p><u>老眼。</u>　桑皮、皮硝。煎。洗。或加黑豆、菊花。</p>
<p>又方：蕤仁。同蜜熬，點。女貞子亦可。</p>
<p><u>久病青盲。</u>　白犬生子目未開之乳。頻點之。狗子目開即瘥。</p>
<p><u>目卒不見。</u>　用錢於石上磨汁。注眥中。</p>
<p><u>眼傷青腫。</u>　生豬肉或生羊肉。貼之。</p>
<p>又方：生半夏。為末，水調。塗。</p>
<p><u>物傷睛突，輕者瞼胞腫痛，重者目睛突出。</u>　但目系未斷者，即納之，急搗生地黃，綿裹，敷。再以避風膏藥護其四邊。</p>
<p><u>眼睛突出一二寸。</u>　新汲井水。灌漬睛中，數易自入。</p>
<p><u>打傷四圍，眼突出者。</u>　豬肉。摻當歸、赤石脂末。貼。</p>
<p><u>損目破睛。</u>　牛口涎。日點二次。須要避風。黑睛破亦效。</p>
<p><u>暑月行路眼昏。</u>　薄荷葉。揉汁。滴。</p>
<p><u>小兒腦熱，常欲閉目。</u>　大黃一分。水三合，浸一夜。一歲兒服半合，余者塗頂上，干即再上。</p>
<p><u>小兒腦熱，好閉目，或太陽痛，或目赤腫。</u>　川芎、薄荷、朴硝各二錢。為末。以少許吹鼻中。</p>
<p><u>凡物入目。</u>　食鹽。泡水，洗之。</p>
<p><u>塵物入目。</u>　刮左手爪甲末。燈草蘸點之，自出。</p>
<p>又方：生藕汁。滴入。</p>
<p><u>泥沙入目。</u>　嚼牛膝。搓丸。塞眼角。左眼右嚼，右眼左嚼。</p>
<p><u>煙矢入目。</u>　如將他物洗之，愈洗愈疼，甚至損瞎。須用亂髮緩緩揉之，自愈。</p>
<p><u>石灰擦眼。</u>　生梔子。煎濃汁，頻洗。</p>
<p>又方：五穀蟲。淘淨，搗，攤油紙上。用布紮好，七日不可動藥，自落目無恙。</p>
<p><u>沙石、草木入目中不出。</u>　雞肝汁。注之。</p>
<p>又方：書中白魚。和乳汁。注目中。</p>
<p><u>麥芒眯目。</u>　大麥。煮汁。洗之。</p>
<p><u>竹木屑眯目。</u>　蠐螬。搗。塗之，即出。</p>
<p><u>飛絲入目。</u>　石菖蒲。捶碎。左目塞右鼻，右目塞左鼻。</p>
<p>又方：磨濃墨。塗。看眼內有黑絲，用燈心捲去。或雄雞冠血滴入。看有紅絲，捲去。</p>
<p>又方：礬一撮，入水碗中。以舌舔水一時許，絲自在水面。</p>
<p>又方：菘菜，即白菜。摘汁二三點。入目即出。</p>
<p>又方：以筆管吹礬水泡起，濺目，絲自出。</p>
<p>又方：以頭垢點入目。</p>
<p><u>眯目欲瞎。</u>　地膚子白汁。頻注目中。</p>
<p><u>指爪抓破面目。</u>　橄欖核。磨水，搽。</p>

<h2>鼻門</h2>
<p><u>鼻塞。</u>　鐵鎖。磨石上，取末，豬脂調，棉裹。塞鼻中。</p>
<p><u>鼻塞不通。</u>　麻鞋。燒灰，吹之。</p>
<p>又方：大天南星一枚。微泡，為末，淡酢調，塗緋帛上。貼囟上，外熨之。</p>
<p><u>鼻塞，久不聞香臭者。</u>　用生蔥分作三段，早用蔥白，午用中段，晚用末段，搗。塞鼻中，氣透自效。</p>
<p><u>鼻痛。</u>　倭硫黃。研細，冷水調，敷。</p>
<p><u>鼻流清涕。</u>　蓽茇末。吹。</p>
<p><u>鼻淵，鼻流臭水也。</u>　孩兒茶。研末，吹。</p>
<p>又方：辛夷蕊。塞之。</p>
<p><u>鼻滴腥水，勞倦則發，名腦漏。</u>　與鼻淵涓涓不絕者不同。彼宜清散，此宜滋養。外用石菖蒲。搗。塞。再以生附子末。蔥涎調。塗湧泉穴。或以大蒜。切片。貼湧泉穴。</p>
<p><u>鼻流涕血。</u>　以醋和土。塗陰囊，干則易。</p>
<p><u>鼻淵，鼻衄不止。</u>　搗蒜。貼湧泉穴。</p>
<p><u>鼻淵、鼻痔。</u>　雄黃、月石、冰片。研末，搐鼻。</p>
<p><u>鼻赤。</u>　大黃、朴硝等分。為末，津調，塗。</p>
<p>又：白蘞、杏仁、白石脂。研末，雞子清調，塗。</p>
<p><u>鼻中息肉。</u>　藕節，毛處一節。煅末，吹之。</p>
<p>又方：膽礬。敷。</p>
<p>又方：枯礬。和豬脂，綿裹。塞。</p>
<p>又方：蝟皮。炙為末，綿裹。塞，日三易。</p>
<p><u>鼻中息肉，垂下者。</u>　片腦。點之自入。</p>
<p><u>鼻中生菌，氣不通。</u>　白梅肉。塞孔中。</p>
<p><u>鼻內生疔，爛。</u>　黃雞糞、荔枝肉。同打爛，塗。</p>
<p><u>鼻瘡。</u>　生大黃、杏仁等分。研末。豬脂和，塗。</p>
<p>又方：元參末。塗之。或以水浸軟，塞之。</p>
<p>又方：桃葉嫩心。杵爛，塗。</p>
<p>又方：杏仁。研末，乳汁和，敷。</p>
<p><u>鼻瘡，膿血臭，有蟲也。</u>　苦參、枯礬一兩，生地黃汁。水煎濃，少少滴之。</p>
<p><u>鼻蝕穿唇。</u>　銀屑一兩。水三升，銅器內煎至一升。日洗三四次。</p>
<p><u>酒□。</u>　白鹽。和津唾。常擦，妙。</p>
<p><u>鼻上酒皶。</u>　凌霄花半兩，硫黃一兩，胡桃四個，膩粉一錢。研膏，生絹包，揩。</p>
<p><u>小兒鼻乾無涕，腦熱也。</u>　黃米粉、生礬末各一兩。每以一錢，貼囪上，日再易。諸物塞入鼻中，而不能出者。緊掩兩耳，緊閉其口，不使通氣，以筆管吹其無物鼻孔，則所入之物自出。</p>
<p><u>諸物入鼻。作痛不出。</u>　羊脂棗核大。納鼻中吸入，脂消，物隨出電。</p>
<p><u>鼻擦破。</u>　貓頸上毛。剪碎，唾黏。敷。</p>

<h2>鼻衄門</h2>
<p><u>鼻衄。</u>　用蔥搗汁。入酒少許。滴鼻中，即覺血從腦上散下。</p>
<p>又方：冷水調白及末。用紙花貼山根。</p>
<p>又方：人中白末。吹。</p>
<p>又方：薄荷葉。塞。</p>
<p>又方：濕布。縛胸上。</p>
<p>又方：刀刮指甲細末。吹，即止，驗。</p>
<p>又方：象牙屑。吹入。</p>
<p>又方：黃牛糞。陰乾，焙黑，為細末。吹入，能除根。</p>
<p>又方：山梔。炒黑，為末。吹鼻中，效。</p>
<p>又方：血餘。燒灰。吹。胎髮、少壯人發更好。</p>
<p>又方：龍骨末少許。吹入。</p>
<p>又方：石榴花。干，研末。吹入。</p>
<p><u>鼻血不止。</u>　用獨頭蒜。切片。貼於腳心，即愈，左鼻貼左，右鼻貼右。</p>
<p>又方：用線扎中指根，左鼻扎左，右鼻扎右。</p>
<p>又方：井中泥或苔蘚。貼囟門。</p>
<p><u>鼻衄不止。</u>　以本入鼻血。紙捻蘸之。右衄者，點左眼角，左衄者，點右眼角；左右井衄者，點兩眼角內，立效。</p>
<p>又方：以梔子炭。研末。吹入鼻中，立愈。</p>
<p>又方：鮮旱蓮草。搗。敷。</p>
<p><u>鼻血不止，服藥不應。</u>　蒜一枚。去皮，細研如泥，攤一餅子如錢大，厚一豆許。左血出，貼左足心；右血出，貼右足心；兩鼻齊出，貼兩足心。血止溫水洗去。</p>
<p><u>鼻衄過多，昏冒欲死。</u>　香墨。濃研，滴入鼻中。</p>

<h2>口門</h2>
<p><u>口具。</u>　甜瓜子。杵末，蜜丸。每晨漱口後，含之。</p>
<p>又方：藿香。洗淨，煎湯。頻噙漱。</p>
<p>又方：朝取井華水。口含片刻，吐廁下，數度瘥。</p>
<p><u>滿口起泡，以致飲食不能進。</u>　用孩兒茶、黃柏、枯礬等分。共為細末，敷之。</p>
<p><u>爛嘴。</u>　青黛一錢，硼砂一錢，薄荷葉五分，人中白一錢，兒茶一錢，玄明粉五分，馬屁勃五分，冰片二分。研細，擦之。病甚者，加西黃三分，珍珠五分，效。</p>
<p><u>口舌糜爛。</u>　大紅薔薇葉。焙燥，研末。搽之。冬月用根。</p>
<p><u>口瘡。</u>　黃柏五錢，青黛二錢。同研細末。臨臥以二三分置舌下，咽津無疑遲，明愈。凡口瘡不可失睡，否則藥不見功。</p>
<p>又方：白螺螄殼。燒灰，加兒茶少許，為末。吹患處。</p>
<p>又方：蘿蔔自然汁。頻漱，去涎。</p>
<p>又方：蚯蚓、吳茱萸。研末，加面調。塗足心。</p>
<p>又方：硼砂、焰硝。含口中。再以天南星末。用醋調。貼足心，效。</p>
<p>又方：單用朴硝含之。</p>
<p>又方：雞內金。燒灰。敷，效。</p>
<p><u>口瘡色白者。</u>　黃柏、蓽茇等分。研，糝。</p>
<p><u>口瘡色赤者。</u>　天花粉。研末，糝。</p>
<p><u>口舌生瘡。</u>　蠶繭五個。包硼砂，瓦上焙焦，為末，摻之。</p>
<p><u>口舌生瘡，爛久不瘥。</u>　薔薇根。煎濃汁。稍稍含漱，溫含冷吐去。夏取莖葉用。</p>
<p><u>心脾熱，口頰舌上生瘡。</u>　炙黃柏、青黛。為末，摻之。</p>
<p><u>虛火上壅，口瘡，滿口連舌者。</u>　草烏頭、吳茱萸等分。為末，蜜調，敷足心。</p>
<p><u>麻疹毒，口瘡。</u>　黃連一兩，炒黑乾薑三錢。為末，摻。</p>
<p><u>小兒口瘡。</u>　荸薺。燒存性，研末，搽。</p>
<p>又方：黃葵花。燒末，敷。</p>
<p><u>小兒口下黃肌瘡。</u>　取羖羊須或角。燒灰，臘豬脂調，敷。</p>
<p><u>小兒口瘡，不能食乳。</u>　蜜陀僧。研末，醋調，塗二足心，愈即洗去。</p>
<p><u>小兒初生，忽患撮口，不飲乳，名曰馬牙。</u>　失治則死。兒齒齦上有小泡如粟米狀，急以針挑出血，用墨磨薄荷汁，手指蘸墨，遍口齶擦之。</p>
<p><u>初生撮口。</u>　急視口中上下齦間，若有白色如豆大許，便以指甲掐破，青黛末敷之。</p>
<p>又方：白殭蠶二枚。為末，蜜和，敷兒口內。以原蠶蛾炙黃代之亦可。</p>
<p><u>小兒撮口，臍風。</u>　載臍門。</p>
<p><u>小兒雪口。</u>　馬蘭頭汁。擦。</p>
<p>又方：硼砂。研細末，吹。</p>
<p><u>小兒鵝口。</u>　朴硝、兒茶各二分，硼砂一分。研細，蠟搗自然汁調搽。</p>
<p><u>小兒鵝白。</u>　白礬、硃砂各二錢半，馬牙硝五錢。研細，先拭淨兒口，水調塗。</p>

<h2>舌門</h2>
<p><u>舌苔厚。</u>　用薄荷自然汁，和白蜜、薑汁。擦。</p>
<p><u>舌腫。</u>　甘草。濃煎。熱漱，頻吐。</p>
<p>又方：生蒲黃。研細，糝。或以釜底煤。醋和厚，敷舌之上下。</p>
<p><u>舌忽腫滿，或硬於木石。</u>　但看舌下，或如臥蠶者，急於腫處重刺出血，用釜底煤。細研，以水調厚，敷。脫去再敷。若遲則閉悶而死。須內服清胃降火藥。</p>
<p><u>舌腫，齦臭映血，牙床潰腐。</u>　真青黛一錢，硼砂一錢，龍腦薄荷末五分，人中白一錢，粉口兒茶一錢，玄明粉五分，馬勃五分，梅花冰片二分。研細。擦之。病甚者，加西黃三分，珍珠五分，效尤捷。</p>
<p><u>舌腫脹出口。</u>　蓖麻子。取油，蘸紙捻，燒煙燻。</p>
<p>又方：雄雞冠血。浸，自縮。</p>
<p>又方：蒲黃、乾薑末。擦。</p>
<p><u>舌腫滿口，諸藥不效。</u>　梅花冰片。研細末。敷。</p>
<p>又方：生蒲黃末。搽上，即愈。</p>
<p><u>舌卒腫，大如豬脬狀，滿口不治。</u>　釜下墨。和酒，塗。</p>
<p><u>舌脹不能飲食。</u>　用蒲黃。燒灰。熏之，愈。</p>
<p><u>舌脹滿口，或生瘡。</u>　用蒲黃。頻摻，自愈。或加乾薑末。</p>
<p><u>舌脹，卒然腫硬，咽喉閉塞，即時氣絕，至危之症。</u>　用皂礬不拘多少。以新瓦火煅，變紅色，放地上，候冷，研末。用鉗鉤開牙齒，以藥搽其舌，即活。</p>
<p><u>重舌。</u>　不蛀牙皂四五挺（去核，炙焦），荊芥穗二錢。共為末，米醋調塗，即消。</p>
<p>又方：蛇蛻。燒末，調敷。</p>
<p><u>小兒重舌。</u>　衣魚。塗舌上，或燒灰，敷舌上。</p>
<p><u>木舌。</u>　硼砂。研末。生薑蘸，揩。</p>
<p><u>木舌腫滿，不治殺人。</u>　蚯蚓一條。以鹽化水，塗。</p>
<p><u>重舌、木舌。</u>　殭蠶。為末。吹之，吐痰。若脹大塞口者，半夏，醋煎，含漱之。</p>
<p><u>重舌、鵝口。</u>　赤小豆末，酢和。塗。</p>
<p><u>重舌及舌瘡。</u>　蒲黃。微炒。糝。</p>
<p><u>舌瘡。</u>　硃砂、雄黃、黃柏、薄荷、硼砂、冰片末。摻之。</p>
<p>又方：羊脛骨中髓。和鉛粉。塗。</p>
<p><u>口舌生瘡，爛久不瘥。</u>　薔薇，冬用根，夏用莖葉。煎濃汁，含漱。</p>
<p><u>舌上生瘡或白苔，乾澀如雪，語話不真。</u>　先以生薑蘸蜜水揩，再用薄荷自然汁與白蜜等分，調勻，敷。</p>
<p><u>舌蕈。</u>　先以醋漱，再用茄母燒灰、飛鹽等分，米醋調稀，頻搽。</p>
<p><u>舌生紅粟。</u>　竹瀝調紫雪丹塗之，效。</p>
<p><u>舌腐。</u>　象牙、廉珠各三分，飛青黛六分，梅花冰片三釐，泥壁上壁錢二十個，西牛黃、人手指甲（男病用女、女病用男）各五釐。共研細。吹之，雖瀕死可救。</p>
<p><u>舌糜爛。</u>　大紅薔薇葉。焙燥，研末。搽之。冬月用根。</p>
<p>又方：黃連末。塗。</p>
<p><u>舌腐潰爛，飲食難進，疼痛異常。</u>　地龍十條，吳茱萸五分。共研。和生面少許，醋調，塗二足心，絹縛之，效。</p>
<p><u>舌衄。</u>　炒槐角或槐花。研末。摻。</p>
<p>又方：以炒黑蒲黃。研末。敷之。</p>
<p><u>舌硬出血。</u>　木賊。煎湯。漱，止。</p>
<p><u>舌腫硬出血。</u>　海螵蛸、蒲黃各等分。研細末。井華水調敷。</p>
<p><u>舌縮口噤。</u>　生艾。搗，敷。干艾浸濕亦可。</p>
<p><u>無故舌忽出口寸余。</u>　雞冠血。塗。使人於其後，潛擲銅器驚之。</p>
<p>又方：珍珠末，稍加冰片。敷。</p>
<p>又方：辰砂末。敷。</p>
<p>又方：用冷水一桶。勿令患者知之，將冷水潑令患者一驚，即縮入。</p>
<p><u>產後舌出不收。</u>　硃砂。敷之。令作產兒狀，傭婦扶定，壁外潛擲瓦器，驚則驟收，收後再敷五倍子末。</p>
<p><u>初生小兒，有白膜裹舌，或遍舌根。</u>　以指甲刮破令血出，燒礬末半綠豆許，否則必成啞矣。</p>
<p><u>小兒舌下有膜，如榴子連於舌根，令兒語言不發。</u>　可摘斷出血，血出不止，以發灰摻之。</p>
<p>又方：用白礬灰、釜底墨。酒調，塗。</p>
<p><u>舌頭咬斷。</u>　先以乳香、沒藥煎水，含口中。止痛後，急將寒水石、黑鉛、輕粉、硼砂研細粉，頻抹，以長全為度。</p>
<p><u>含刀在口，割傷舌頭，垂落而未斷。</u>　雞子白軟皮袋上，以花粉三兩，赤芍二兩，薑黃、白芷各一兩，研細，蜜調，塗舌根斷處。再以蜜調蠟稀稠得所，敷雞子皮上三四日，舌接去皮，只用蜜蠟。</p>
<p><u>自行被跌僕，穿斷舌心，血出不止。</u>　鵝翎。蘸米酢，頻刷斷處，其血即止。仍用蒲黃、杏仁、硼砂少許，為末，蜜調成膏，噙化。</p>

<h2>言語門</h2>
<p><u>卒風不語。</u>　生薑。安舌下，咽津。</p>
<p><u>傷寒譫語。</u>　熬鹽，熨胸次。</p>
<p><u>小兒數歲不能言，此心氣不足，舌本無力，不能發轉也。</u>　赤小豆末。酒和，塗舌上下，效。</p>

<h2>聲音門</h2>
<p><u>小兒初生不發聲。</u>　載小兒門。</p>
<p><u>小兒初生不啼。</u>　載情志門。</p>

<h2>咳嗽門</h2>
<p><u>久嗽欲死。</u>　厚榆皮，削如指大，長尺余。納喉中，頻出入，當吐膿血而愈。</p>

<h2>吐血門</h2>
<p><u>失血眩暈。</u>　生地。塞耳、鼻。</p>

<h2>須門</h2>
<p><u>烏須。</u>　生柏葉末。豬脂和丸，彈子大。每以布裹一丸，納泔水中化開，沐之。</p>

<h2>唇門</h2>
<p><u>唇吻燥痛。</u>　欖仁。塗。</p>
<p><u>唇急作痛。</u>　甑上滴下水。塗，效。</p>
<p><u>冬月唇裂。</u>　白荷花瓣。貼，效，開裂出血即止。</p>
<p><u>唇腫黑，痛癢不可忍。</u>　大錢四文。於石上磨豬脂汁，塗。</p>
<p><u>唇腫生瘡，連年不瘥。</u>　八月藍葉一斤。搗汁，洗三四度。瘥。</p>
<p><u>唇燥生瘡。</u>　青皮。燒灰。研豬脂調塗。</p>
<p>又方：桃仁。杵爛，豬油調塗。</p>
<p>又方：豬胰。浸酒，搽。</p>
<p><u>唇瘡。</u>　黃柏。研末。薔薇根搗汁調塗。</p>
<p>又方：旋覆花。煅存性，研末。磨油調搽。</p>
<p>又方：新瓦。為末。生油調搽。</p>
<p>又方：蒸飯鍋蓋上汽水。頻抹。</p>
<p><u>唇口疔，並連七個，頭腫如斗，心悶神昏，名七星趕月。</u>　蛔蟲。搗爛，塗。</p>
<p>又方：五穀蟲一錢（焙末），白礬三分，蟾酥三分。燒酒化烊，調勻。塗疔上。</p>
<p><u>疔毒生唇上。</u>　在大腿彎紫筋上委中穴，用銀針刺出血。</p>
<p><u>唇衄不止。</u>　栗子一個，（連殼燒灰）、硫黃等分。研末，和敷。</p>
<p><u>羊鬚瘡。</u>　舊棉絮。煅灰。麻油調搽。</p>
<p><u>唇緊。</u>　五倍子、訶子等分。為末。敷。</p>
<p><u>小兒緊唇。</u>　頭垢。塗。</p>
<p>又方：蠐螬。研末，豬脂和，敷。</p>
<p>又方：雞矢白末。敷。有涎易去。</p>
<p><u>緊唇及重齶、重齦。</u>　蛇蛻。燒末，先拭後敷。</p>

<h2>牙齒門</h2>
<p><u>保齒。</u>　用旱蓮草根一斤。酒洗淨，青鹽四兩，醃三宿，同汁炒乾，研末。日用擦牙，連汁咽之，能烏須固齒。</p>
<p><u>固齒。</u>　青鹽。入腎、入骨，擦、噙並佳。</p>
<p>又方：火煅羊脛骨。為末，飛鹽二錢同研。日用。</p>
<p>又方：青鹽二兩，白鹽四兩。以川椒四兩煎汁，拌鹽炒乾。日用擦牙，永無齒疾。</p>
<p><u>牙痛。</u>　火硝一錢，冰片一分。明雄黃一分，元明粉五分。為細末。擦患處。</p>
<p><u>牙疼經宿。</u>　西瓜皮。燒灰。敷患處牙縫內，立愈。</p>
<p>又方：黑山梔、桑葉。泡濃湯。熱漱，不痛乃止。</p>
<p>又方：以兒茶貼患處，流出風涎自愈，不可嚥下。</p>
<p>又方：石膏（火煨熟）八兩，白蒺藜（去刺）四兩。為極細末。頻擦之，立愈。每日用之，可免此患。</p>
<p>又方：蓽茇一錢，川椒五分，石膏三錢，青鹽四分。共研細。點患處，立愈。</p>
<p>又方：青鹽、硼砂、火硝、樟腦各一錢。研末。擦之。</p>
<p>又方：馬蘭頭葉，水溝或水缸內青苔。共杵爛，以綿卷之。左痛塞左耳，右亦然。</p>
<p><u>牙齒疼痛。</u>　枳殼。浸酒，含漱。</p>
<p>又方：黑豆。煮酒，頻漱，良。</p>
<p><u>牙齦腫痛。</u>　山豆根一片。含於痛所。</p>
<p><u>風熱牙疼。</u>　絲瓜一條。鹽擦過，煅，研。頻擦。</p>
<p><u>齦腫痛畏風者，風火也。</u>　荔枝殼。燒存性，研末。頻擦之。</p>
<p>又方：蘿蔔子十四粒。生，研，人乳和。左痛點右鼻，右痛點左鼻。</p>
<p><u>齦腫痛，喜吸涼風者，濕熱也。</u>　槐樹枝。濃煎，入鹽煮乾，炒，研。日揩。或用生絲瓜一個，擦鹽，火燒存性，研末，頻擦，涎盡即愈。</p>
<p>又方：孩兒茶、硼砂等分。為末。頻擦，涼水漱，吐，勿咽。</p>
<p><u>齦痛，俗呼齒痛。不腫者，屬虛火。</u>　西洋參。切片貼。龍眼肉亦可。</p>
<p><u>元氣不足，牙齒浮痛。</u>　骨碎補。銅刀細切，慢火炒黑，為末。揩之，良久吐去。</p>
<p><u>牙疼日久，腎虛也。</u>　補骨脂二兩，青鹽五錢。炒，研。擦。</p>
<p><u>風齒腫痛。</u>　馬齒莧一把，嚼汁，漬之，腫消。</p>
<p><u>牙痛惡熟。</u>　黃連末。摻之，止。</p>
<p><u>風蟲牙痛。</u>　芭蕉自然汁一碗。煎熱，含漱。</p>
<p>又方：松上脂。滾水泡化，漱，驗。</p>
<p>又方：炒白直殭蠶、燒蠶退紙等分。為末。擦，良久鹽湯漱口，效。</p>
<p><u>牙蟲痛。</u>　用韭菜子。燒煙，熏之，牙蟲即出。其法以筆管，用紙糊喇叭樣，可以收煙。</p>
<p>又方：黃茄種。燒灰。擦，效。</p>
<p><u>齦爛。</u>　生地一斤，鹽二合。倒和成團，以濕麵包，煨令煙盡，去面，入麝香一分，研勻。日夜貼。</p>
<p>又方：絲瓜藤一握，川椒一撮，燈心一把。水煎濃汁，漱，吐。</p>
<p><u>牙齦腫爛，出臭水。</u>　芥菜。干，燒存性，研末。頻敷，愈。</p>
<p><u>牙衄。</u>　絲瓜藤。炙灰。擦之，立止。</p>
<p>又方：絲瓜絡亦可。</p>
<p>又方：草決明。煎湯，含之，即止。</p>
<p>又方：馬蘭頭。杵爛，塞患處，立止。</p>
<p>又方：槐花。炒，為末。搽之。</p>
<p><u>齦衄，俗名牙宣。</u>　枯礬。敷，擦。或五倍子，燒存性，研。敷。</p>
<p><u>齒縫出血。</u>　用麥冬。煎湯，頻漱口，以止為度。</p>
<p>又方：用苦參一兩，枯礬一錢。為末。日揩三次。</p>
<p>又：常以鹽湯漱之。</p>
<p><u>牙縫出血不止。</u>　地龍末，枯礬各一錢，麝香少許。研勻。擦。</p>
<p>又：麥門冬。煎湯，漱。</p>
<p><u>牙縫出血不止，動搖。</u>　白蒺藜末。旦旦擦之，即止，且</p>
<p><u>牙齦出血，百方不效。</u>　用烏梅。煮，去核取肉，搗成丸。噙患處，數丸即愈。</p>
<p><u>齒齦間津液、血出不止。</u>　生竹茹二兩。酢煮。含之。</p>
<p><u>滿口齒有血。</u>　枸杞根。為末，煎湯。先漱後吃。又治膈上吐血。</p>
<p><u>齒黃。</u>　糯米糠。燒，取白灰。日用擦牙，可變為白。</p>
<p><u>齒疏。</u>　爐甘石、煅寒水石等分。為末。每日齒蘸擦，久自密，忌用牙刷。</p>
<p><u>齒搖。</u>　乾地黃、羌活（去蘆）等分。為末。每服二錢，水一盞，酒少許，煎十餘沸，去滓，溫漱冷吐。</p>
<p><u>齒損，因磕傷打動者。</u>　蒺藜子。為末。日揩。</p>
<p><u>齒損。</u>　骨碎補。銅刀細切，慢火炒黑，為末。揩之，良久吐去。</p>
<p><u>小兒齒裂。</u>　死蚯蚓末。敷痛處。</p>
<p><u>牙齒逐日漸長開口，難為飲食，蓋髓液溢所致。</u>　白朮末。和水服，及煮水漱。</p>
<p><u>齦間胬肉漸長，此乃齒壅。</u>　生地黃汁一鍾，皂角數片。火上炙熱，淬汁內，再炙又淬，汁盡為度，曬，研末。敷。</p>
<p>又：朴硝。為末。敷。</p>
<p><u>蛀齒。</u>　蘆薈四分。炒，研細。先用鹽揩淨齒，敷少許。</p>
<p>又方：花椒，牙皂。醋煎，漱。</p>
<p>又方：雄黃末。和棗肉丸。塞鼻中。</p>
<p>又方：冰片、硃砂等分。擦。</p>
<p><u>初生小兒，齒齦上起小泡子。</u>　載口門撮口不飲乳條。</p>
<p><u>小兒上下齦間生白色如豆大者，撮口症也。</u>　載口門。</p>
<p><u>牙疳。</u>　黃柏、青黛各一錢，冰片一分。研細。擦。</p>
<p>又方：瓦楞子殼。研末。敷。</p>
<p>又方：雄黃一錢，銅綠二錢。為末。搽。</p>
<p>又方：人腳上皺垢。焙黃，研末。敷二三次，效。</p>
<p>又方：五倍子、青黛、枯礬、黃柏等分。為末。先以鹽揚漱淨，糝之。</p>
<p><u>走馬牙疳。</u>　蛔蟲。瓦上焙乾，研細末，加青黛、冰片少許，研勻。吹入。</p>
<p>又方：真青黛一錢，硼砂一錢，龍腦薄荷末五分，人中白一錢，粉口兒茶一錢，玄明粉五分，馬屁勃五分，梅花冰片二分。研細。擦之。病甚者，加西黃三分，珍珠五分，效尤捷。</p>
<p>又方：人中白。人甕瓶內，鹽泥固封，煅紅，研末，人麝香少許。貼。</p>
<p><u>牙關緊。</u>　白礬、鹽等分。擦之，涎出自開。</p>
<p><u>牙□脫。</u>　烏梅一個。含之。</p>
<p>又方：紙捻。搐鼻取嚏。</p>
<p>又方：南星。研末。生薑汁和，塗兩頰，一夜即上。</p>
<p><u>服霜粉，牙根腐爛，出血不止。</u>　詳中毒門。</p>

<h2>痰飲門</h2>
<p><u>化痰治嗽。</u>　生明礬二兩，人參末一兩。酢二升，熬膏，以油紙包收，旋丸，如豌豆大。每用一丸，放舌上。</p>
<p><u>釣痰。</u>　半夏，（酢煮過），皂角末、明礬末、柿餅。搗膏為丸。噙之。</p>
<p><u>胸中痰澼，頭痛，不欲食。</u>　礬石一兩。水二升，煮半，納蜜半合，頻服，取吐。如不吐，稍飲熱湯引之。</p>
<p><u>卒頭痛如破，非中風，又非中冷，是胸膈中痰氣上衝所致，名為厥頭痛。單煮茗作飲二三升，取吐，吐畢又飲，又取吐，吐數次即瘥，雖吐膽汁無害。</u></p>

<h2>咽喉門</h2>
<p><u>喉痘，屬時邪、風火，痰潮壅閉，喘急危篤，發來迅速。</u>　先深針委中穴中，出血自愈。穴在膝蓋對後大小腿交界縫。</p>
<p><u>喉腫。</u>　老黃瓜一條。上開一小孔，去瓤，入芒硝令滿，懸陰處。待硝透出，刮下，吹，點。</p>
<p><u>喉腫不能言。</u>　山豆根。磨醋，噙之，涎出能言。</p>
<p><u>腫喉瘡。</u>　吳茱萸末。醋調，塗足心。</p>
<p><u>咽喉腮頰腫悶。</u>　以蒜塞耳、鼻中。</p>
<p><u>喉痛。</u>　用冰片三分，殭蠶五釐，硼砂二錢半，牙硝七錢半。共研細末。吹患處。</p>
<p><u>咽喉腫痛。</u>　射干花、山豆根。陰乾，為末。吹，效。</p>
<p><u>喉痹腫痛。</u>　大蒜。塞耳、鼻中，日二易。</p>
<p><u>咽喉疼痛，紅腐。</u>　真青黛一錢，硼砂一錢，龍腦薄荷末五分，人中白一錢，粉口兒茶一錢，玄明粉五分，馬屁勃五分，梅花冰片二分。研細。摻之。病甚者，加犀黃三分，珍珠五分，效尤捷。</p>
<p><u>喉中腫痛。</u>　硼砂。含化，咽津。初起便治，即免喉痹。</p>
<p><u>喉閉，咽痛。</u>　馬勃、白礬等分。為末。以鵝翎管吹，吐痰。</p>
<p><u>喉閉。</u>　蛇蛻。燒末。吹。</p>
<p><u>咽喉閉痛。</u>　箬葉、燈心草（燒灰）等分。吹。</p>
<p><u>喉痹。</u>　陳年白梅。入蜒蚰令化，噙梅於口中。</p>
<p><u>冬月喉痹、腰痛不可下藥者。</u>　蛇床子。燒煙於瓶中。口含瓶嘴吸菸，痰自出。</p>
<p><u>急喉痹塞，逡巡不救。</u>　生皂莢末少許。點患之外，以酢調厚，封項下，須臾便破，出血愈。</p>
<p><u>喉痹將死，不可針藥。</u>　乾漆。燒煙。以筒吸之。</p>
<p>又方：雞內金。勿洗，陰乾，煅末。竹管吹之。</p>
<p><u>鎖喉風閉。</u>　遇此症，先於頭頸處搽香油，用錢刮之，其痛稍緩，好進藥。</p>
<p>又方：人指甲。煅，研。吹喉。</p>
<p>又方：勢危者，刺出舌根下紫血。</p>
<p>又方：生桐油。以鵝翎蘸之。攪喉探吐。</p>
<p><u>小兒喉痹，不能語。</u>　以大豆煎汁，放冷，含。</p>
<p><u>喉痹口噤。</u>　硇砂、馬牙硝等分。研勻。點。</p>
<p><u>走馬喉痹。</u>　白礬末。塗綿針上，按於喉中，立破。綿針者，用榆條上以綿裹作棗大也。</p>
<p>又方：馬屁勃、焰硝。為末。吹，吐涎血愈。</p>
<p><u>咽瘡喉痹。</u>　好來酢。噙，嗽，吐痰。</p>
<p><u>喉痹，雙乳蛾。</u>　壁錢窩一個。取病人腦後發一根，纏定錢窩，以銀簪挑，就燈上燒灰。吹之，立消。</p>
<p><u>乳喉。</u>　用手指甲。燒灰存性，研細末。吹入，即消。</p>
<p><u>單蛾、雙蛾，即俗呼單喉、雙喉也。</u>　發頂內有泡，可用銀針挑破。忌見燈火，恐泡破處發脹也。蛾在左邊，用生獨蒜，加鹽搗爛，敷右手寸關尺脈上，以熱痛為度；蛾在右邊者，用左手亦如之；如雙蛾，敷左右兩手，即愈。</p>
<p><u>乳蛾爛者。</u>　用人中白（火煅）三分，冰片二分。共研細末。吹入喉中。</p>
<p><u>喉蛾。</u>　頭髮、指甲。煅存性，研。吹，男用女，女用男，左用右，右用左。</p>
<p>又方：燈心一錢，黃柏五分，（並燒存性），白礬七分（煅），冰片三分。共研。每以一二分，吹。</p>
<p><u>喉蛾閉結不開。</u>　土牛膝草。搗汁，滴鼻中。</p>
<p><u>乳蛾，並治喉內一切熱毒。</u>　硼砂一錢，膽礬二錢。為細末，入青魚膽內，陰乾，研末，加山豆根一錢。吹患處，流涎。</p>
<p><u>喉風，舌大如脬，即時不救即死。</u>　冰片一分，火硝三分，膽礬二分，青黛二分，殭蠶五分，硼砂三分。為細末。吹之。</p>
<p><u>喉風年久。</u>　夜壺垢。炙，研細。吹入。</p>
<p><u>喉風。</u>　黃瓜。去瓤，入生礬末裝滿，仍將瓜口蓋好，外以紙封之，掛有風無日處陰乾，過驚蟄後七日，取下，研細。吹患處。</p>
<p><u>爛喉。</u>　象牙屑、廉珠各三分，飛青黛六分，梅花冰片三釐，壁錢二十個，西牛黃、人手指甲各五釐。共研極細粉。吹患處，雖瀕死者可救。</p>
<p><u>喉爛、喉腫、喉痛。</u>　均可以青黛、薄荷各八分，飛淨雄黃、白硼砂、真珠各三分，兒茶五分，冰片一分，西牛黃分半。各為細末，研勻。吹之。</p>
<p><u>咽生息肉。</u>　鹽、豉。和搗，塗。先刺破出血乃用，效。</p>
<p><u>喉中生肉。</u>　綿裹筋頭。拄鹽揩之，日五六度。</p>
<p><u>喉中懸癰，舌腫塞痛。</u>　五倍子、殭蠶、甘草等分。白梅肉搗和丸。噙，咽，癰自破。</p>
<p><u>疹後餘毒喉病。</u>　苦參三錢，殭蠶二錢。為末。吹。</p>
<p><u>煙管戳傷咽喉。</u>　以龍眼核去黑皮，焙，搗極細。用筆管吹患處，即定疼止血。居家者，此藥須預備。</p>

<h2>誤硬門</h2>
<p><u>雜物哽咽。</u>　解衣帶。目窺下部，不下即出。</p>
<p><u>諸物吸入肺管而不能出者，無藥可治，喘急而死。</u>　大概小兒或有此患，然不必驚慌，但捉兩足，使倒懸，則所入之物一咳即出。</p>
<p><u>諸哽。</u>　煮薤白半熟。線系之，捉線，吞薤下，候至哽處，牽引，哽即出。</p>
<p>又方：哽喉。大蒜。塞鼻中。</p>
<p><u>魚骨哽。</u>　以魚網覆頭，立下。</p>
<p>又方：橘葉。常含，咽汁。</p>

<h2>頸項門</h2>
<p><u>項軟。</u>　五加皮。為末，酒調。塗項骨上，干則易。</p>
<p><u>項強．太陽受風也。</u>　荊芥。作枕。</p>
<p>又方：蒸黑豆。作枕。</p>
<p><u>肝腎二臟受風，項強。</u>　木瓜、生地。酒蒸，加乳香、沒藥，搗，塗。</p>
<p><u>頭項強，不得顧視。</u>　黑大豆。蒸熟，作枕。</p>
<p><u>閃頸肭腰。</u>　硼砂。研粉。以骨簪蘸唾沾粉，點兩目，淚出即松，三點全愈。</p>
<p><u>頸項結核。</u>　生薯蕷一挺，蓖麻子二粒。各去皮，研勻，攤貼。</p>
<p><u>頸項結痰核。</u>　生南星。研塗。</p>
<p><u>痰核紅腫寒熱，狀如瘰癧。</u>　石灰。煅為末，白果肉同搗，貼。蜜敷亦可。</p>
<p><u>身項粉瘤。</u>　舊皮鞋底。洗淨，煮爛成凍子，塗之。</p>
<p><u>蟻瘻不愈。</u>　鯪鯉甲二七枚。燒灰，豬脂調敷。</p>
<p><u>蜣螂瘻疾。</u>　熱牛屎。封之，日數易，當有蜣螂出。</p>
<p><u>一切冷瘻。</u>　人吐蛔蟲。燒灰，先以甘草湯洗淨，塗之，瘥。</p>
<p><u>天柱瘡，生脊大椎上，大如錢，出水。</u>　用驢蹄甲二片（煅），鉛粉（熬）二錢，麝香少許。為末。醋和，塗。</p>
<p><u>對口瘡。</u>　全蠍三個。楝樹根煎水，洗。兼分載癰疽門。</p>
<p><u>瘰癧初起，未破者。</u>　好茶。泡濃汁，與蜂蜜調敷，日數易。</p>
<p><u>瘰癧未穿。</u>　靛花。馬齒莧同搗。日日塗，效。</p>
<p><u>瘰癧、疔瘡、發背、諸腫。</u>　紫花地丁根。去粗皮，同白蒺藜為末。油和塗，效。</p>
<p><u>瘰癧結痰，不問新久，已潰、未潰。</u>　嫩明松香一兩（蔥湯煮化，冷水潑淨），火麻仁一兩，上好松羅茶葉五錢。共搗如泥，油紙攤為膏。貼，神效。</p>
<p><u>瘰癧。</u>　以羚羊角燒灰，研細。雞卵清和塗。</p>
<p>又方：以豬膽汁以胭脂邊一方滲透，懸風處吹乾。剪貼患處。</p>
<p>又方：豆腐泔水一捅。慢熬成膏。頻頻塗之。</p>
<p>又方：南星、半夏等分。為末。米醋或雞子清調敷。黃柏為末。豬油調敷。</p>
<p>又方：活鯽魚一尾，生山藥如魚長一段，白糖三錢。杵爛，塗之。</p>
<p>又方：土貝母。研末。陳米醋調敷。</p>
<p>又方：牛皮膠一兩（水熬化），入土貝母末五錢。攤油紙。貼之。</p>
<p>又方：佛前舊羊角燈底。焙存性，研末。麻油調敷。</p>
<p>又方：田中螞蝗。搗爛，圍之，即散。</p>
<p>又方：麵糊作餅。貼於先潰之處，再用小砂壺兩把，俱盛燒酒，煎滾，去酒，以熱壺口覆於餅上熏之。一壺冷又易一壺，如此數次，將毒拔盡則愈。熏後用豬膽汁熬成膏。貼之。</p>
<p><u>瘰癧已潰。</u>　陳年破明角燈。燒存性。研菜油和，塗。</p>
<p>又方：牆上白螺螄殼。研末。敷。</p>
<p>又方：牛皮油靴底。燒灰。調敷。</p>
<p><u>瘰癧不斂。</u>　松香末一兩，白礬三錢。為末。麻油調塗。</p>
<p><u>瘰癧已破，汁出不止。</u>　鴨脂。調半夏末，日日敷。</p>
<p><u>瘰癧日久成硬核者。</u>　陳米醋。調蜜。敷。</p>
<p><u>癧破多年，膿水不絕。</u>　百年茅屋廚中壁土。為末。入輕粉調敷半月。</p>
<p><u>瘰癧破爛，多年不愈，延及胸脅，臭穢難聞。</u>　雖十數載之頑證，可用新石灰一塊，滴水化開成粉，以生桐油調勻，乾溼得中，先用蔥椒湯洗淨瘡口，塗數日，即愈。</p>
<p><u>瘰癧收口。</u>　龜板（煅過，埋地中四十九日）、青果，（陰於，煅。）同研細末。收口，效。</p>

<h2>肩門</h2>
<p><u>肩疽。</u>　吳茱萸。用鹽醃過，炒，研。酢和塗。</p>
<p><u>肩臂累累如赤豆者，為瘭疸。</u>　剝去瘡痂，以酒和麵，敷。</p>
<p><u>頸肩胸背大腫赤發。</u>　朴硝五兩，香豉、生地黃汁各半升。同搗，煮令地黃爛熟。敷腫厚二分，日三四易，使不成膿。並治一切腫。</p>

<h2>背門</h2>
<p><u>發背初起。</u>　雞內金不落水者。陰乾，用時溫水潤開。貼之，隨干隨潤，以愈為度。</p>
<p>又方：牡蠣粉灰。以雞子白和，塗瘡四圍，頻上。</p>
<p>又：雞肫皮。浸軟，貼。</p>
<p><u>發背，腫毒未成者。</u>　活蟾一個。系放瘡上半日，蟾必昏</p>
<p>憒，置水中，再易一個，如前法；重者破開，連肚乘熱合瘡上。</p>
<p><u>發背初起，紅色者。</u>　用稠泥圍瘡外成圈，中間放水下螞蝗數條，待蝗吸毒血，一日三易。</p>
<p><u>癰疽、發背，初起未成者。</u>　苧根。熟搗，敷上，日夜數易，瘥。</p>
<p><u>發背。</u>　芙蓉花及葉。並曬乾，為末。酢調敷。白蓮尤佳。</p>
<p>又方：紫荊皮。為末。酒調，箍住即撮小不開。</p>
<p><u>癰疽、發背及乳瘡。</u>　半夏末。雞子白調塗。</p>
<p><u>虛火背瘡，背內熱如火炙。</u>　附子末。津調，塗湧泉穴。</p>
<p><u>發背、癰癤。</u>　糞坑底泥。陰乾，為末，新水調敷。</p>
<p><u>癰腫、發背。</u>　酢磨濃墨。塗四圍，中以豬膽汁塗，干又上。</p>
<p><u>發背諸腫毒。</u>　豬脂。切片，冷水浸，貼。熱即易，散盡為度。</p>
<p><u>發背欲死。</u>　伏龍肝末。酒調厚敷，干即易。</p>
<p>又：冬瓜。截頭，合瘡上，瓜爛截去，再合。</p>
<p><u>發背欲死及一切腫毒、赤遊風疹、風熱頭痛。</u>　芭蕉根。搗爛，塗。</p>
<p><u>癰疽、發背，大如盤，臭腐不可近。</u>　桐葉。酢蒸。貼，效。</p>
<p><u>發背已潰。</u>　雞肫黃皮。同綿絮焙末。搽。</p>
<p><u>背瘡潰爛。</u>　黃黑牛屎多年者。曬乾，為末，入百草霜研勻。細摻。</p>
<p><u>背疽，已潰如碗，視五臟僅膈膜。</u>　大鯽魚一枚。去腸贓，以羯羊糞入其中，烘，焙焦黑極燥，為細末。乾摻，須候膿少時用。</p>
<p><u>背瘡肉長疾，皮不及裹，見風成僵。</u>　寒水石。燒，研為細末。敷。再用銅綠細末上之。</p>

<h2>肘腋門</h2>
<p><u>腋氣，即狐臭。</u>　生薑汁。頻塗。</p>
<p>又方：龍眼核六枚，胡椒十四粒。研勻。頻擦。</p>
<p><u>患腋臭者，耳內皆有油濕。</u>　大田螺一個。養水中，候靨開，以巴豆肉一粒，針挑放螺內，仰頓，盞內化水。搽腋下。</p>
<p>又方：密陀僧四兩，白礬（枯過）二兩，輕粉三錢。共為細末。擦一月。</p>
<p>又方：裹鐵落。熨腋下，療狐臭，驗。</p>
<p>又：自己小便。乘熱久洗。</p>
<p>又方：大田螺一個。入麝香三分在內，埋露地，七七日取出，將患處洗拭，以墨塗上，再洗，看有墨處，是患竅。以螺汁點之。</p>
<p>又方：雞子兩枚。煮熟，去殼，熱夾，待冷棄路旁，勿顧。</p>
<p>又方：漿水洗淨，油調密陀僧塗。或用熱蒸餅一個，切開，密陀僧摻末，夾之。</p>
<p>又方：礬石。絹袋盛之。常粉腋下。</p>
<p><u>⿰羊昷羝，腋氣也，俗曰肋腥臭。</u>　用大田螺一個，巴豆仁一粒，膽礬豆大一粒，麝香少許。先將螺養，吐去泥土，靨藥於內，用線拴住，放瓷碗內，次日化成水。凡用須五更時，將藥水以手自抹其腋下，不住手抹藥，直待腹中欲瀉，卻住手。揀深遠無人到處空地內，出大便，黑糞極臭，是其驗也，以土蓋之，勿令人知。如不盡，再抹之，又去大便。次用枯礬一兩，蛤粉五錢，樟腦一錢。研細。擦之，以去病根。</p>
<p>又方：精豬肉兩大片。以甘遂末一兩拌之，五更時挾腋下。至天明，以生甘草一兩，煎湯飲之，良久瀉出穢物，須棄野地中，恐氣傳人也，五次即愈。虛弱者間日為之。</p>
<p><u>腋癰。</u>　池塘爛泥一杯，桐油三杯。和勻，以鵝翎頻掃塗，勿令乾。</p>
<p>又方：糯米飯。乘熱入鹽塊、蔥管少許，極爛如膏。貼患處，即消。</p>
<p><u>腋下瘤癭。</u>　長柄苦壺。燒，研末。搽，以消為度。</p>

<h2>脅門</h2>
<p><u>脅痛。</u>　用白芥子。研末。水調敷之。</p>
<p>又方：吳茱萸。研末。醋調敷之。</p>
<p>又方：韭菜。炒。熨之。</p>
<p>又方：青皮。研末，炒。酒淬，揉之。</p>
<p><u>肋、臂、腿、腰間等處，忽如火熱，腫硬如石，痛不可忍，傴僂跼蹐。</u>　急用糯米炊飯。少加食鹽、蔥管，共搗，罨一二次，過宿即松。其滓務傾魚池或河內。</p>
<p><u>腹脅積塊。</u>　風水石灰末半斤，瓦器焙極熱，稍冷，入大黃末一兩，炒熱，入桂心末半兩，略炒，下米酢攪成膏。攤布貼。</p>
<p><u>脅瘡，如牛眼狀者。</u>　以鹽少許，入牛耳，取其垢，敷。</p>
<p><u>脅疽見臟。</u>　赤豆、苧根。為末。水調塗。</p>
<p><u>病後脅脹滿。</u>　熬鹽。熨。</p>

<h2>胸門</h2>
<p><u>結胸脹痛。</u>　大蒜。搗爛，攤貼。</p>
<p><u>寒結胸。</u>　巴豆。飛面研，調餅。敷。</p>
<p><u>熱結胸。</u>　大黃、芒硝、蔥白。搗。敷。</p>
<p><u>胸膺一片如碗大無皮，潰腐浸淫成漏，流膿血水，久不愈。</u>　荸薺一味。看瘡大小，日日糝之。</p>
<p><u>大人小兒胸間二旁生紅白瘰泡，浸淫疼癢，每處日長一條，連生十餘個，名曰簾珠倒掛，久則殺人。</u>　端午日人家檐口所掛刀茅。連根葉切碎，煅末。香油調，搽五六次。</p>

<h2>痞滿門</h2>
<p><u>痞。</u>　用大黃、朴硝各一兩。為末。以大蒜同搗膏，貼之。</p>

<h2>心坎門</h2>
<p><u>急症心痛。</u>　黃瓜一條。剖對開，去肉、子，入明礬末，合住，線縛，懸掛陰乾，皮上起白霜取下。遇此症，將瓜霜點眼四角，愈。</p>

<h2>情志門</h2>
<p><u>初生不啼。</u>　蔥白莖。鞭之。</p>
<p><u>小兒夜啼。</u>　用硃筆於兒臍下書一田字，效。</p>
<p>又方：五倍子。研末。唾調，填臍中。</p>
<p>又方：硃砂。寫子、午二字，貼臍上。</p>

<h2>怔忡驚悸門</h2>
<p><u>驚恐魂飛。</u>　鐵器。燒紅，更迭淬醋中。就病人之鼻，熏之。</p>
<p><u>小兒闢驚。</u>　鵝腹毳毛。為衣被絮，柔暖。</p>

<h2>昏迷門</h2>
<p><u>熱病神昏。</u>　鐵器。燒紅，更迭淬醋中，就病人之鼻，熏之。</p>

<h2>癲狂門</h2>
<p><u>癲狂。</u>　蘿蔔子。為末。溫水調服，探吐痰涎。</p>
<p><u>傷寒狂走。</u>　炭盆潑醋，使聞其氣。</p>
<p>又方：薑汁、雞子清，調硃砂、元明粉，塗胸口。</p>

<h2>癇門</h2>
<p><u>風痰癇疾。</u>　金燈花根似蒜者一個。以清茶研如泥，日中時以茶調下，即臥，日中良久，吐出雞子大物。如不吐，以熱茶引之。</p>

<h2>驚風門</h2>
<p><u>小兒月內驚風。</u>　丹砂末。新汲水調，塗五心。</p>
<p><u>急驚風。</u>　白頭蚯蚓。刀斬兩，取跳急者，加麝香半分，搗爛，貼臍。</p>
<p><u>痰火閉，俗名急驚風，搐搦，身仰。</u>　不可用力緊抱以傷其筋絡，但以手扶，聽其自抽，用通關散吹鼻取嚏，次以竹瀝，或梨汁，或石菖蒲汁，皆可灌。</p>
<p><u>小兒驚風車死。</u>　烏骨白雞血少許。抹唇上。</p>
<p><u>小兒急慢驚風，牙關緊急不可開者。</u>　皂角末。水調塗牙齦上，入咽即蘇。</p>
<p><u>小兒截驚。</u>　芭蕉汁、薄荷汁。煎勻塗頭頂，留囟門；塗四肢，留手足心勿塗，效。</p>

<h2>乳門</h2>
<p><u>婦人乳腫。</u>　馬尿。塗，愈。</p>
<p><u>乳吹。</u>　甘菊花根葉。杵爛汁，酒沖服，渣敷患處，立效。</p>
<p>又方：貝母末。吹鼻，效。</p>
<p><u>吹乳成癰。</u>　豬板油一斤。冷水浸。貼，熱即易。</p>
<p><u>乳塞不通而皮癰，名妒乳。</u>　黃柏。研細。雞子清和，厚敷。</p>
<p><u>乳發初起，不治殺人。</u>　鹿角。磨濃汁，塗，並令人吮去黃水。</p>
<p><u>乳癰，紅腫方發。</u>　活小鯽魚一尾，去腸，生山藥或芋艿寸余。同搗爛，塗，發癢即愈。</p>
<p><u>乳癰。</u>　苧根。搗根，敷。</p>
<p>又方：炒蔥白。搗，敷，炭火盛瓦器逼之。</p>
<p>又方：蔥白。杵，敷，並絞汁服。</p>
<p><u>乳癰腫毒。</u>　白梅。煅，研，入輕粉少許，麻油和圍，初起、已潰皆可用。</p>
<p><u>乳癰堅紫，色青久不愈。</u>　柳根。刮去皮，搗爛，燉溫，盛煉囊中，熨孔上，冷則易。</p>
<p><u>乳癰串爛，年久不愈，洞見內腑，深陷不愈。</u>　搖船櫓上首手捏處舊藤箍，剪下，陰陽瓦焙末，日日糝之。如干者，以香油調搽。</p>
<p><u>乳癖。</u>　活鯽魚一尾，鮮山藥如魚長者一段。共搗爛，敷患處，以紙蓋之，立愈。</p>
<p>又方：豬油。切片，冷水浸。貼，熱即易散，盡為度。</p>
<p><u>婦人乳瘡。</u>　生芝麻。嚼爛，敷。</p>
<p><u>男女乳上濕瘡，膿血淋漓，成片飛紅，無靨痛癢不休，此名大革瘡。</u>　蚌殼（煅末）五錢，配輕粉五分，冰片一分。研勻。銀花湯調搽。</p>
<p><u>乳裂。</u>　胭脂、蛤粉等分。研。敷。</p>
<p><u>乳頭碎裂。</u>　老黃茄子。燒灰。敷。</p>
<p>又方：白茄子。燒灰。敷之。</p>
<p>又方：丁香末。敷。</p>
<p><u>乳頭破爛。</u>　龜板。炙，研末，加冰片研勻，麻油調搽。</p>
<p>又方：室珠茶花。焙，研末。麻油調敷。內服治諸血證藥。</p>
<p><u>女人乳岩。</u>　蒲公英。搗爛，盦患處，妙。</p>
<p><u>婦人回乳。</u>　用男子裹腳布勒止，經宿即止。</p>
<p><u>乳汁不行。</u>　內服通乳藥。外用木梳梳乳周，周百餘遍。</p>

<h2>腹門</h2>
<p><u>一切腹脹。</u>　大蒜。搗爛，攤貼。</p>
<p><u>腹中脹滿。</u>　綿裹煨姜。納下部，冷即易之。</p>
<p><u>小兒腹脹，肚皮青色。</u>　煎用胡粉、鹽，熬色變。摩腹上。</p>
<p><u>天行病，小腹滿，不得小便。</u>　雌黃末。蜜丸。納尿孔中，入半寸。</p>
<p><u>被匪徒輪姦，精滿腹脹欲死。</u>　舊草鞋一隻。燒煙。熏陰戶，再用一隻煎湯，即以鞋向下，揉腹，精自沿出。</p>
<p><u>腹痛。</u>　紅棗二枚，巴豆三粒。同杵爛。裹縛臍上，立止。</p>
<p><u>傷寒腹痛。</u>　蔥白。炒。覆臍上，砂壺盛熱湯熨之。</p>
<p><u>傷寒陰症腹痛。</u>　剝熱雞皮。貼。</p>
<p><u>夾色傷寒陰症，肚痛面青。</u>　載傷寒門。</p>
<p><u>傷寒小腹絞痛，面白肢冷，並無頭痛發熱者。</u>　吳茱萸二兩五錢。酒拌蒸，絹包，熨臍下、足心。</p>
<p><u>霍亂腹痛。</u>　炒鹽一包。熨其心腹，令氣透。又以一包，熨其背。</p>
<p><u>攪腸痧，陰陽腹痛，手足冷，但身上有紅點。</u>　以燈草蘸油，點火焠，點上。</p>
<p><u>小兒盤腸內釣，腹痛，腰曲，乾啼。</u>　蔥湯洗腹，並以炒蔥搗，貼臍中。</p>

<h2>臍門</h2>
<p><u>氣臍，大如慄，虛腫而軟，痛。</u>　竹瀝。頻塗。</p>
<p><u>小兒臍腫。</u>　荊芥。煎湯洗。煨蔥貼之。須常留意，勿為尿濕。</p>
<p><u>小兒臍突囊腫。</u>　大黃、牡蠣各五錢，朴硝二錢。研末。每一二錢，以田螺一枚，洗淨，浸一宿，取水調塗。</p>
<p><u>小兒多哭，以至臍突。</u>　須設法使之不哭。外用赤小豆、淡豆豉、天南星、白蘞各一錢。為末。搗芭蕉自然汁調塗四圍，小便下，愈。</p>
<p><u>肚臍突出。</u>　原斷臍帶，並艾葉。同燒灰。油胭脂調搽。</p>
<p><u>小兒臍濕。</u>　發灰、棉灰皆可敷，須防受風。</p>
<p>又方：枯礬、龍骨。為末，麝香少許，拭臍，干敷之，避風。</p>
<p><u>小兒臍汁不幹。</u>　車前子。炒焦，為細末。敷。</p>
<p><u>臍間出水。</u>　附子二錢，甘遂錢半，蛇床子一錢，麝香五釐。各研細末，和勻。填臍中，外加膏藥封之。</p>
<p><u>腹如鐵石，臍出水，變作蟲行狀。</u>　煎蒼朮湯。浴。</p>
<p><u>小兒臍未落時，腫痛水出。</u>　故緋絹。燒灰，研細末，敷。</p>
<p><u>小兒臍爛。</u>　哆羅呢、羽毛、緞嗶、吱絨、洗絨、□子，皆可燒灰，研末。厚糝，包好勿見風。如濕再糝。</p>
<p><u>小兒臍瘡。</u>　黃柏，或龍骨末。敷。</p>
<p>又方：干蝦蟆灰。頻敷。</p>
<p>又方：胭脂、海螵蛸。研末。油調搽。</p>
<p><u>小兒臍帶有犯而落，舊根未斂，潰腫成瘡。</u>　白龍骨、黃柏、枯礬。為末。敷。</p>
<p><u>臍風爛瘡。</u>　紅綿、黃牛糞（同燒灰）、干胭脂各五分。濕則濕敷，干則清油調敷。</p>
<p><u>臍瘡久不瘥。</u>　馬齒菜。燒，研。敷。</p>
<p><u>小兒臍瘡變癇。</u>　黃連二錢半，鉛粉、龍骨（煅）各一錢。研細和勻。頻以少許敷臍中。</p>
<p><u>小兒臍爛成風。</u>　杏仁。去皮，研。敷。</p>
<p><u>小兒撮口臍風，胎熱也。</u>　蝸牛五枚。去殼，研汁。塗口。</p>
<p><u>小兒臍風撮口。</u>　生地、生薑、蔥白、蘿蔔子、田螺肉。共搗爛。塗臍四圍一指厚，抱住，泄矢氣而愈。</p>
<p>又方：噤口者，用蜈蚣一條（酒炙），蠍梢四條，殭蠶七條，瞿麥五分。為末。以少許吹鼻，取嚏，啼哭者可治。</p>
<p><u>臍風將死。</u>　搗蒜，安臍，以熱艾灸蒜上，至口中有蒜氣方止，仍以蒜汁滴鼻中。</p>
<p>又方：艾。燒灰。厚敷臍上，綢絹裹之。</p>

<h2>腫脹門</h2>
<p><u>腫毒初起。</u>　麻油煎蔥黑色，趁熱通手塗，井內服一二斤。</p>
<p><u>諸腫毒。</u>　山藥。搗爛，塗。</p>
<p><u>遍身黃腫。</u>　掘新鮮百部根，洗，搗，罨臍上，以糯米飯半升，拌水酒半合，揉軟，蓋在藥上，以帛包住。一二日後，口作酒氣自愈。</p>
<p><u>積聚腫滿。</u>　白馬屎。同蒜搗膏。敷患處，效。</p>
<p><u>風濕腫痛。</u>　生芥子末。調熱酒或熱醋，包患處。</p>
<p><u>手足心腫，乃風也。</u>　椒、鹽末等分。酢和，敷之。</p>
<p><u>陰囊腫痛。</u>　用連根蔥白頭二十一根（不必水洗），川椒一兩，麥芽（炒）一兩，地膚子一兩。共煎湯。淋洗，日三度。</p>
<p><u>水腫尿少。</u>　醋炒針砂，入豬脂、生地龍各三錢，甘遂末一錢，蔥汁和，敷臍中約一寸厚，尿多為度。</p>
<p>又方：商陸，入麝香三分。貼臍，小便利則腫自消。</p>
<p><u>水氣腫滿。</u>　大蒜、田螺、車前子等分。熬膏，攤貼臍中。效。</p>
<p><u>水腫自足起。</u>　削楠木、桐木。煮汁，漬足，並飲少許。</p>
<p><u>水腫從足起，入腹則殺人。</u>　赤小豆一斗。煮極爛，取汁五升，溫漬足、膝。若已入腹，但食小豆，勿雜食。</p>
<p><u>水臌腫胖。</u>　輕粉二錢，巴豆四錢，（去油），生硫黃一錢。研末，做成餅。以新棉一片鋪臍上，次以藥餅當臍按之，外以帛縛之，自然瀉下，候五六次，去餅，以溫粥補之，效。愈後忌涼水。</p>
<p><u>水腫氣腫。</u>　大麥拌硃砂喂雄雞，取其矢，澄清，熬膏。貼。</p>
<p><u>臌腫。</u>　蓋草，稻草。煎湯洗。</p>
<p><u>一切臌脹，肚飽發虛。</u>　大田螺一個，雄黃一錢，甘遂末一錢，麝香一分。藥末、螺搗如泥。以麝香置臍上，以物覆之，束好，小便大通去之。</p>

<h2>積聚門</h2>
<p><u>積聚，為結塊於腹內。</u>　陳醬茄。燒存性，入麝香、輕粉少許，豬油調貼。</p>
<p><u>痞塊。</u>　水紅花，新鮮者，同老蒜打爛，量入皮硝一二兩，捏成餅比痞塊大。圍放痞上，用袱紮緊，待乾再換。</p>
<p><u>大人小兒癬塊。</u>　甘草、甘遂各三錢，硇砂一錢，木鱉子四個（去殼），莧菜三錢，鱉肉一兩，蔥頭七個。加蜜少許，搗成膏，以狗皮攤貼，藥乾用蔥蜜潤之。</p>
<p><u>大人小兒痞積。</u>　水紅花細末，以面和，加麝一釐。放痞上，熨斗烙數次，愈。</p>
<p><u>腹中痞塊。</u>　皮硝一兩，獨蒜一個，大黃末八分。搗餅。貼患處，漸消。</p>
<p>又方：耆葉、穿山甲末、獨蒜、食鹽。同以好酢搗餅。量痞大小，貼，能化痞為膿，從大便出。</p>
<p><u>腹中痞積。</u>　水紅花或子。用桑柴文武火煎成膏，量痞大小攤貼，仍以酒調膏一匙服。忌腥葷、油膩。</p>
<p><u>腹脅痞塊。</u>　雄黃、白礬各一兩。為末，麵糊調膏。攤貼，效。</p>
<p><u>小兒乳癖。</u>　白芥子。研成膏，攤紙花子上，貼痛硬處。</p>

<h2>癥瘕門</h2>
<p><u>一切癥瘕。</u>　大麥拌硃砂喂雄雞，取其矢。澄清。熬膏。貼。</p>
<p><u>病發症者，欲得飲油。</u>　用油一升。入香澤煎之，盛置病人頭邊，令氣入口鼻，勿與飲，疲極眠睡，發當從口出，急以石灰粉手捉取，抽盡。</p>
<p><u>痰凝氣滯，在皮裡膜外。</u>　臭椿根皮內肉。打碎，煎膏。貼患處，塊即下行而消。</p>
<p>痞癖等與積聚相類，可參觀。</p>

<h2>蟲門</h2>
<p><u>寒症吐蛔。</u>　花椒、烏梅肉。搗餅。擦胸口。</p>
<p><u>蟯蛔在胃中，漸漸羸人。</u>　楝實。醇苦酒中浸再宿，用棉裹。納穀道中，頻易。</p>
<p><u>蟲蝕下部，肚盡腸穿。</u>　長服蝦蟆青背者一枚，雞骨一分。燒為灰，和合。吹下部，令深入，效。</p>

<h2>霍亂門</h2>
<p><u>霍亂腹痛。</u>　炮鹽一包，熨心腹，令氣透。又以一包，熨背。</p>
<p><u>攪腸痧痛，手足冷，身有紅點。</u>　以燈草蘸油，點火，焠於點上。</p>
<p><u>霍亂危急時。</u>　用鹽斤許。炒熱，包二包，更替熨肚，時即愈。</p>
<p><u>乾霍亂。</u>　鹽湯一碗。入皂角末少許，調服，探吐，效。</p>
<p><u>霍亂，未得吐下。</u>　用蒜搗敷足心。</p>
<p><u>霍亂轉筋而肢冷。</u>　燒酒。摩搨患處，效。</p>
<p><u>霍亂轉筋，俗名吊腳痧，入腹即死。</u>　急用糟，燒一大碗湯，入斑蝥末攪。乘熱熨四肢，數人用手連拍之，冷則易。至小便通，然後服藥，不然無及。</p>
<p><u>干、濕霍亂，轉筋。</u>　大蒜。搗，塗足心，愈。</p>
<p>又方：皂角末。吹豆許入鼻，取嚏。</p>
<p><u>霍亂轉筋，入腹無可奈何。</u>　以酢煮青布。搽之，冷即易。</p>
<p>又方：小蒜、鹽各一兩。搗。敷臍中，灸七壯。</p>
<p><u>霍亂轉筋，欲死氣絕，腹有暖氣者。</u>　鹽填臍中。灸七壯。</p>
<p><u>霍亂轉筋，身冷，心下微溫者。</u>　硃砂（研）二兩，蠟三兩。和丸。著火籠中熏之，周圍厚覆，勿令煙泄，兼床下著火，令腹暖，當汗出而蘇。</p>

<h2>痧氣門</h2>
<p><u>番痧，狀如蚊咬，粒如㾦瘰。</u>　看頭額及胸前兩邊，或腹上與肩膊處，照定紅點，以紙捻條，或粗燈草微蘸香油，點著焠之。</p>
<p><u>痧在膚里，發不出者。</u>　用青錢或瓷碗口蘸香油，自上向下刮。若背脊、頸骨及胸前、脅肋、兩肘、臂、膝、腕以紅紫色靛方止。</p>
<p>又方：於兩臂彎、兩腿彎蘸溫水拍打，露出紫紅，然後以針刺出毒血。</p>
<p><u>攪腸痧。</u>　載霍亂門。</p>

<h2>腰門</h2>
<p><u>腰挫氣。</u>　硼砂。研極細。點眼睛四角。</p>
<p><u>閃腰。</u>　木香一錢，麝香三分。共研細末。右痛吹入左鼻，左痛吹入右鼻，令病人手上下動之。</p>
<p><u>卒然腰痛。</u>　大豆六升。水拌濕，炒熱，布裹熨之，冷則易。</p>
<p><u>蛇纏瘡。</u>　糯米。嚼爛，和鹽敷。</p>
<p>又方：雄黃。研末。醋調塗，仍用酒調服。</p>
<p>又方：舊糞桶箍。煅，研。麻油調敷。</p>
<p><u>腰疽。</u>　用糯米飯，乘熱入鹽塊、蔥管少許。杵爛如膏。貼患處，即消。</p>
<p><u>腰脊脹痛。</u>　芥子末。酒調貼，效。</p>
<p><u>腰腳錐痛，牽引支腿。</u>　貓屎。燒灰，唾津調塗。</p>
<p><u>腰腳冷痛。</u>　草烏頭三個。去皮臍，為末。醋調貼。</p>
<p><u>男婦大小，腋、肋、臂、腿、腰間等處，忽如火熱，腫硬如石，痛不可忍，傴僂跼蹐。</u>　急用糯米炊飯，少加食鹽、蔥管，搗、罨一二次，過宿即松，其渣務傾大水內。</p>

<h1>卷下</h1>

<h2>飲食門</h2>
<p><u>食傷生冷及難化之物。</u>　生薑或紫蘇。煎湯。揉擦心胃肚腹，氣通食即化。</p>
<p><u>傷寒結胸停食。</u>　陳香糟六兩，生薑四兩，水菖根四兩，鹽二兩。炒熱，為餅。敷臍，胸前以火熨之，內向即去大便，利下惡物愈。</p>
<p><u>食物入鼻，介介作痛不出。</u>　牛脂一棗大。納鼻中，吸入，脂消則物隨出。</p>
<p><u>四肢難動，只進得食，好大言，說吃物是矢，說物望病。</u>　如說食雞時便云，請你遂置雞於病人前，卻不與食，自睡中饞涎出而愈。</p>
<p><u>解酒毒，大醉不醒。</u>　生熟湯浸其身，則湯化為酒，而人醒矣。</p>
<p><u>解燒酒毒，大醉不醒。</u>　急以熱豆腐遍體貼之，冷即易，以醒為度。</p>
<p>又方：用井水浸其發，並用故帛浸濕，貼於胸膈。</p>
<p><u>飲酒齒痛。</u>　井水。頻含嗽。</p>
<p><u>飲酒成癖，無便叫呼，全不進食，日就羸弱。</u>　將其人縛住，置好酒一罈在前，令聞酒氣，而不與飲，自有物出口中，棄之江湖。</p>
<p><u>小兒乳停不化，膈下硬如有物。</u>　白芥子。研末。水調，攤膏貼。</p>
<p><u>初生小兒，口撮不飲乳。</u>　載口門。</p>
<p><u>斷乳。</u>　山梔一個，辰砂、麝香、雄黃、雌黃各二分，輕粉一分。研末。擇伏斷日，待兒睡熟，麻油調，搽二眉毛上，即不思乳。</p>

<h2>中蠱門</h2>
<p>畜刺蝟則蠱毒不入。</p>

<h2>中毒門</h2>
<p><u>燒酒醉死。</u>　井底泥。罨心胸。</p>
<p><u>煤炭毒。</u>　房中置清水一盆則免。</p>
<p><u>輕粉結毒，膿水淋漓，臭爛不可近。</u>　楓子肉四兩，輕粉一錢，蓖麻仁二兩，爐甘石二錢，杭粉二兩，花椒五錢。為細末。搗，加麻油捶成膏，油紙攤貼瘡上，先用花椒、甘草煎湯，洗淨，三日一換。</p>
<p><u>服霜粉牙爛，出血不止。</u>　貫眾、黃連各五錢。為末。水一鍾，煎四五沸，入冰片少許，攪勻，漱口，每日二次。忌豬腥油膩一月。</p>
<p><u>砒霜沾身，痛潰。</u>　以濕泥頻塗。設毒氣入內而作吐瀉，飲冷米醋，或生綠豆研末，麻油調服。</p>
<p><u>巴豆貼肉潰爛。</u>　生黃連末。水調敷。</p>
<p><u>仙鶴頂毒黏在草樹間，人或不知，以手摸腳踏登時，赤腫疼痛異常。</u>　青松毛。和糯米飯搗，敷。</p>

<h2>中惡門</h2>
<p><u>中惡昏憒。</u>　丹雄雞一隻。安放病者心間，以雞頭向病人面，雞伏而不動，待其飛下，病者亦蘇。</p>
<p><u>中惡卒死。</u>　蔥心黃。刺入鼻中，男左女右，入七八寸，血出即愈，並刺入耳中五寸。</p>
<p>又方：韭汁。注鼻中。</p>
<p>又方：使人尿其面上。</p>
<p><u>客忤中惡。</u>　鐵器。燒紅，更迭投醋中，就病人之鼻，熏之。</p>
<p><u>鬼擊病。</u>　吹酢少許入鼻中。</p>

<h2>二便門</h2>
<p><u>大小便閉。</u>　白礬末。填滿臍中，以新汲水滴之覺冷透，腹內自通，臍平者，以紙圍之。</p>
<p>又方：皂角末，蔥白連須。加麝香二分，蜜少許，杵。貼臍下至毛際。再以韭地蚯蚓泥，搗和，水澄清，飲之，尤妙。</p>
<p>又方：甘遂末。麵糊調，敷臍中及丹田，內服甘草湯。</p>
<p><u>小兒初生，二便不通。</u>　皂角。燒，研細末，煉蜜為丸。納穀道中。</p>
<p><u>二便關格。</u>　皂莢。燒煙於桶內，坐上熏之。</p>
<p><u>關格脹滿，大小便不通。</u>　獨頭蔥。燒熟，去皮，綿裹，納下部，氣即通。</p>

<h2>前陰門</h2>
<p><u>陰腫痛癢。</u>　荷葉、浮萍、蛇床。煎湯，日洗。</p>
<p><u>陰腫如斗。</u>　生諸葛菜根。洗，春爛，封之。枯者，水浸，搗塗，亦可。</p>
<p><u>陰腫大如升，核痛，久藥無效。</u>　馬鞭草。搗，塗。</p>
<p><u>陰腫脹痛。</u>　蛇床子末。雞子黃調敷。</p>
<p><u>陰下濕汗。</u>　滑石一兩，石膏半兩，白礬少許。研。摻。</p>
<p><u>陰濕諸瘡。</u>　蛇床子二兩，朴硝一兩。煎水洗。</p>
<p><u>下部濕瘡，熱癢而痛，寒熱，大小便澀，食減，身面微腫，因多食魚蝦發風熱物得之。</u>　用馬齒莧四兩。研爛，入青黛一兩，再研勻。塗上，效。</p>
<p><u>陰冷。</u>　椒。炒熱，布裹包囊下，熱氣大通，日夜易之，以消為度。</p>
<p>又方：乾薑、牡蠣各一兩。為末。火酒調稠塗兩手上，揉外腎。</p>
<p><u>陰冷痛悶，冷氣入腹，腫脹殺人。</u>　酢和熱灰，頻熨。</p>
<p>又：酢。和麵，熨。</p>
<p><u>陰部生瘡。</u>　鯽魚膽。搽。</p>
<p><u>陰部惡瘡。</u>　蜜。煎甘草末，塗。</p>
<p><u>陰瘡爛痛。</u>　杏仁。炒黑，研膏。敷。</p>
<p><u>妒精陰瘡。</u>　鉛粉二錢，銀杏仁七個。銅銚內炒至杏黃，去杏取粉，出火毒，研。搽，效。</p>
<p>又：田螺二枚。連殼燒灰，稍入輕粉同研。敷，效。</p>
<p><u>陰瘡，因不忌月事行房，陰物潰爛。</u>　用室女血衲瓦上燒，研末。麻油調敷。</p>
<p>陰瘡有二種：一者，陰蝕作白膿出，一者，生熱瘡。熱瘡用黃柏、黃芩等分。煎湯洗。仍另以二味研末，敷。</p>
<p><u>小兒陰瘡。</u>　人屎灰。敷。</p>
<p><u>莖腫。</u>　羊屎、黃柏。煎汁洗。</p>
<p>又方：兒茶、冰片（研末）各三分。甘草湯洗過，搽。</p>
<p><u>玉莖挺長痿腫。</u>　絲瓜汁。調五倍子，敷。</p>
<p><u>山亭裸體臥，莖被飛絲纏繞，腫痛，莖頭欲斷。</u>　威靈仙。搗，浸水洗。</p>
<p><u>玉莖濕癢。</u>　肥皂。搗爛敷，效。</p>
<p>又：燒灰。香油調搽。</p>
<p><u>陰蝕瘡。</u>　烏鰂魚骨末。敷。</p>
<p><u>陰蝕欲盡，瘡痛甚者。</u>　蝦蟆一枚，（燒灰），兔糞一兩。同研細。每用少許，敷瘡上，日三四次。</p>
<p><u>陰頭疳蝕。</u>　雞內金。不落水，拭淨，焙脆，研細。先以米泔洗淨，搽之。</p>
<p><u>陰頭生瘡，諸藥不愈。</u>　鱉甲。煅，研，雞子清調敷。</p>
<p><u>玉莖下疳。</u>　雞蛋殼。炒，研，油調敷。並分載各方於楊梅瘡門。</p>
<p><u>陰頭生下疳瘡。</u>　蜜。煎甘草，塗。</p>
<p>又方：橄欖。燒，研，麻油調敷。</p>
<p><u>下疳瘡及陰莖上瘡。</u>　黃柏、蛤粉等分。為末。摻。</p>
<p><u>下部疳瘡。</u>　生白果。杵，塗之。</p>
<p>又：梔子。去穰，入明礬末，麵糊封燒末。乾摻，效。</p>
<p><u>瀉濁疳半邊爛，又名蠟燭疳，從內爛出。</u>　將人腳根上老皮，瓦上焙脆，為末，黃柏末、豬膽汁拌，曬乾，研。摻患處，烏金紙包頭。</p>
<p><u>妒精下疳。</u>　米泔水洗。再以訶子燒灰，入麝香少許，搽。雖莖爛一二寸亦效。</p>
<p><u>下疳濕瘡。</u>　蠶繭。盛頭垢，再以一繭合定，煅紅，出火毒，研。搽。</p>
<p><u>下疳瘡腫痛。</u>　鳳凰衣（煅）、黃連各等分，輕粉、片腦各少許。為末。濕用乾摻，乾用鴨子清調搽。</p>
<p><u>囊腫。</u>　蔥白汁。調飛面，塗。</p>
<p>又方：水調牡蠣粉，塗。</p>
<p><u>腎子腫如水晶，陰汗潮濕。</u>　灶心土三升。研碎，炒極熱，加川椒、小茴香，將陰囊放在土面，冷即再炒。</p>
<p><u>腎囊腫癢，內有疥蟲。</u>　好花椒。烘脆，研細末。真柏油調塗。外以舊帛包之。</p>
<p><u>陰囊腫痛。</u>　硼砂一分。水研，塗。</p>
<p>又方：煨蔥。入鹽，杵爛，塗。</p>
<p>又方：棉子仁。煎湯洗。</p>
<p><u>小兒受蚯蚓，囊腫如起水泡。</u>　雞血。塗。</p>
<p><u>小兒陰囊腫痛。</u>　地龍糞。甘草汁調敷。或薄荷汁亦好。</p>
<p><u>小兒外腎腫大。</u>　用牡蠣不拘多少。為末。雞蛋調塗，即消。</p>
<p><u>陰囊濕腫。</u>　紫蘇、紫背浮萍各一兩。水煎，熏洗。</p>
<p><u>陰囊汗癢。</u>　龍骨、牡蠣粉。撲。</p>
<p><u>陰囊濕癢。</u>　松毛。煎湯，頻洗。</p>
<p>又：烏鰂骨、蒲黃末。撲。</p>
<p><u>囊濕癢。</u>　先以蔥、椒煎湯洗，再以五倍子、臘茶，研末，少加鉛粉，搽。</p>
<p><u>腎囊癢。</u>　蔥三十根，胡椒、花椒各一兩，蛇床子末一兩。均作三服，煎湯洗。</p>
<p>又方：川椒、杏仁。研膏，塗。</p>
<p><u>腎子爛。</u>　老杉木（燒灰）、蘇葉（為末）等分。敷。仍以蘇葉包之。</p>
<p><u>陰囊潰爛，睪丸脫露，名為脫囊。</u>　真紫蘇莖葉。為細末。干敷。如未破，香油調塗，青包葉包上。</p>
<p><u>腎漏，陰囊先腫後穿，破出黃口，瘡如魚口，能致命。</u>　五倍子。同石灰炒黃色，去灰，攤地出火毒，砂盆內研細末。不犯銅鐵，乾摻瘡上。</p>
<p><u>腎囊皮爛。</u>　龜板。炙存性，研。入冰片少許，麻油調塗，即愈。</p>
<p><u>囊瘡作爛。</u>　六一散四錢，赤石脂二錢，紫蘇一錢半，兒茶一錢。共為末。摻之。</p>
<p><u>腎囊上一孔流血。</u>　炒甲片細粉。罨之，以帕扎住。</p>
<p><u>外腎生瘡。</u>　綠豆粉、蚯蚓糞等分。研，塗。</p>
<p><u>囊生瘡。</u>　川椒七粒，蔥頭七個。煎湯洗。</p>
<p>又方：胡麻。嚼爛，敷，良。</p>
<p>又方：甘草湯洗後，臘茶為末糝，或油和塗。</p>
<p><u>小兒陰囊及岐股間生瘡，汁出，先癢後痛，自瘥或復發。</u>　將瘡搔去痂，帛拭乾，蜜敷。更用面作燒餅，乘熱以湯塗餅上，熨。</p>
<p><u>寒症囊縮。</u>　吳茱萸同硫黃、大蒜調塗臍下。蛇床子炒，布包熨之。熱症肝陰涸亦囊縮，忌用此法。</p>
<p><u>傷寒陰症、陰縮。</u>　載傷寒門。</p>
<p><u>陰毛生蝨。</u>　檳榔。煎湯，頻洗。</p>
<p>又方：燒酒浸百部。擦。</p>
<p>又方：桃仁。杵爛，搽。</p>
<p><u>男子陰痿囊濕。</u>　蛇床子。煎湯洗。</p>
<p><u>陰囊或玉莖腫痛。</u>　蔥白、乳香。搗。塗，即時愈。</p>
<p><u>腎囊風，腎子腫大，一名繡球瘋。</u>　雞蛋。煮熟，去白留黃，炒出油，老杉木燒灰，調油搽之。</p>
<p>又方：胡椒。煎湯洗。</p>
<p>又方：皂礬。煎湯，頻洗。</p>
<p><u>新生小兒卵大，日後長成，恐變木疝。</u>　滿月外俟端午日，午時以腳盆盛熱水安於中堂，抱小兒將卵放水內一浸，再將小兒於中門檻上中間一擱，其卵上之水印痕於檻，將艾在檻上濕印處灸三壯，效。</p>
<p><u>小兒臍突、囊腫。</u>　載臍門。</p>

<h2>小便門</h2>
<p><u>小便不通。</u>　豬膽連汁。籠住陰頭一二時，汁入自通。</p>
<p>又方：蔥白連葉。搗爛，入蜜。合外腎上。</p>
<p>又方：蚯蚓糞，朴硝各等分。水和敷臍下。</p>
<p>又方：皂角、半夏、麝香末。填臍內。再用田螺、蔥白，搗餅，蓋之。</p>
<p>又方：生白礬末五釐。入臍，以水滴之。</p>
<p><u>婦女小便不通。</u>　皂角。煎湯，洗陰戶。</p>
<p><u>小兒不小便。</u>　鹽。安臍中，熨。</p>
<p><u>小兒初生，小便不通。</u>　蔥白搗爛，麝香三釐，摻上，敷蠐。</p>
<p><u>小便不通，轉脬，危急者。</u>　蔥管。吹鹽入玉莖中。</p>
<p><u>小便轉胞不出。</u>　納衣魚一枚於莖中。</p>
<p><u>小便不通，諸藥不效者。</u>　麝香少許。和頂心頭垢作條，入莖中，紙封馬口，使氣透進莖內，須臾即通。</p>
<p>又方：蔥白。細切，炒熱，包熨小腹，冷即易。仍以手擦掌心、足心。</p>
<p><u>小便不通，腹脹如鼓。</u>　大田螺，鹽半匙。生搗。敷臍下一寸三分。</p>
<p><u>女子轉胞，小便不通，腹脹如鼓，數日垂危，死。</u>　豬脬。吹脹，以鵝毛管安上，插入陰孔，捻脬，氣吹入。</p>
<p><u>小便閉，小腹痛。</u>　田螺。少加鹽，生搗。敷臍下一寸三分，即通。</p>
<p><u>小便虛秘。</u>　桃枝、柳枝、木通、川椒各一兩，枯白礬三錢，蔥白七個，燈心一握。水三十碗，煎至十五碗，用磁缽盛之，乘熱熏外腎、小腹，以被圍之，不令風入。若冷即易之，再燒再熏，良久便通，如赤小豆汁下，效。</p>
<p><u>水腫溺閉。</u>　大蒜、田螺、車前子等分。杵，攤臍中。</p>
<p><u>寒症，小便癃閉，腫脹。</u>　蔥一把，麝香三釐。搗餅，貼臍。</p>
<p><u>小兒溺床。</u>　龜溺，滴臍中。</p>

<h2>淋門</h2>
<p><u>急淋陰腫。</u>　泥蔥半斤。煨熟，杵爛，貼臍上。</p>

<h2>遺精門</h2>
<p><u>遺精。</u>　文蛤。研細末。以女兒津調，貼臍內，立止。</p>
<p><u>精滑善遺。</u>　牽轉白牛法最妙。其法不拘布、帛，做一小兜，將外腎兜起，拴在腰後褲帶之上，此病自免。</p>
<p><u>夢遺。</u>　臨睡以朴硝少許放手心。用唾和，將龜頭一擦，效。</p>

<h2>疝門</h2>
<p><u>諸疝初起，發寒熱疼痛，欲成囊癰。</u>　新鮮地骨皮、生薑各四兩。搗如泥，絹包囊上，其癢異常，忍之。</p>
<p><u>陰疝腫墜。</u>　木鱉子仁。醋磨，調芙蓉葉末，敷之。</p>
<p><u>熱疝，痛處如火，溲赤便艱，口乾畏熱。</u>　芙蓉葉、黃柏各三錢。為末。以木鱉子仁一個磨醋調，塗囊上。</p>
<p><u>濕疝，陰丸作痛。</u>　蘄艾、紫蘇葉（烘）、川椒（炒熟）各三兩。拌勻，乘熱絹袋盛。夾囊下，勿泄氣。</p>
<p><u>寒疝引急，痛連小腹及睪丸偏縮者。</u>　以胡椒十餘粒。研細，糝膏藥上，烘熱。貼陰囊上，痛即已。偏縮者，貼小半邊，蓋縮即寒也。</p>
<p><u>寒疝。</u>　吳茱萸。炒，布包，熨小腹。</p>
<p>又方：桂末。摻，貼臍內。</p>
<p><u>睪丸腫痛，名木腎。</u>　用荊芥穗一兩，朴硝，蘿蔔各三兩，蔥七莖。煎湯，淋洗。</p>
<p><u>偏墜作痛。</u>　芙蓉葉，黃柏各三錢（為末），木鱉子仁一個。磨醋調，塗陰囊，自止。</p>
<p><u>偏墜患久者。</u>　牡蠣灰、良薑末等分。唾津調，塗患處。</p>
<p><u>疝氣入腹。</u>　茴香。炒，作兩包。更換熨。</p>

<h2>後陰門</h2>
<p><u>腸胃流熱下注，糞門暴腫。</u>　帶殼蜒蚰數個。搗，研。塗。</p>
<p><u>肛門腫痛。</u>　木鱉子肉四五枚。研細，泡湯洗，另用少許塗。作癢者，杏仁杵爛敷。</p>
<p>又方：生苧根。搗爛，坐。</p>
<p><u>穀道赤痛。</u>　熬杏仁，杵作膏。敷。</p>
<p><u>肛䘌癢痛。</u>　杏仁。杵膏，頻敷。</p>
<p><u>便燥努掙，肛痛異常者。</u>　以冰片、硼砂研末。雄豬膽汁調，圊後搽。</p>
<p><u>肛門生瘡，肛門主肺，肺熱即肛塞，腫縮生瘡。</u>　白蜜一升，豬膽汁一枚。相和，微火煎，令可丸，二三寸長作挺。塗油，納下部。</p>
<p><u>穀道生瘡，久不愈。</u>　雞䏶胵。燒，研末。干貼之，效。</p>
<p><u>臀癰。</u>　芙蓉葉（曬，研）、胡椒（焙，研）各二錢，野苧根一兩，蔥頭七個，酒糟兩許。共杵爛，加米醋和。敷，即消。</p>
<p>又方：蔥白。杵爛，蜜和，敷。</p>
<p>又方：芙蓉葉。入鹽、冰片各少許，杵爛，圍。</p>
<p><u>小兒月內，糞門上忽有瘡孔，名秤勾瘡。</u>　急閒白竭。燒灰。糝。</p>
<p><u>脫肛。</u>　萬年青連根。煎湯洗。川五倍子末，敷之。</p>
<p>又方：先以麻油潤之，再用風菱殼煎湯洗之。</p>
<p>又方：枳殼、防風各一兩，枯礬二錢。煎水，乘熱熏洗。</p>
<p>又方：鱉頭。煅存性，研，加冰片。摻之，立收。</p>
<p>又方：五倍子。煎湯洗。隨以赤石脂末摻上，托入。</p>
<p>又方：五倍子三錢，白礬少許。為末。水一碗，煎湯洗。</p>
<p>又方：爬牆草。煎湯，溫洗，浸肛，隨浸隨縮上。此草沿牆而上，大似絲瓜葉者不可用，須用小如茶匙樣光亮者。</p>
<p>又方：蟬蛻。研末。菜油調敷。</p>
<p>又方：貫眾、朴硝、橘皮等分。為末。每五錢，煎湯淋洗，後以木賊草燒，研，糝。</p>
<p>又方：東壁土。湯泡，先熏後洗。</p>
<p>又方：大田螺。井水養三四月，去泥，以雞爪黃連研細末，入殼內，待化成水。以茶洗淨，將雞翎蘸掃之，以軟帛托上。</p>
<p><u>大腸脫肛。</u>　木賊草。燒灰，摻之，按入。或加龍骨。</p>
<p>又：蜣螂。燒，研末，入冰片。摻，托。</p>
<p><u>脫肛不收。</u>　蒲黃。和豬脂。敷，日三五度。</p>
<p><u>虛冷脫肛。</u>　石灰。炒熱，故帛裹。坐，冷即易。</p>
<p><u>痔、痢、脫肛。</u>　冷水調黃連末。塗。</p>
<p><u>瀉痢脫肛。</u>　石榴皮、陳壁土。少加明礬，煎洗。再用五倍子。炒，研末。敷托而上。</p>
<p><u>久痢脫肛。</u>　用訶子、赤石脂，龍骨各二錢。研細末，以茶少許和藥。摻肛上，絹帛揉入。</p>
<p>又方：苧麻根。煎湯。外以木賊研末，敷。</p>
<p><u>產後脫肛。</u>　五倍子末。摻。</p>
<p><u>小兒脫肛。</u>　荊芥、皂角等分。煎湯洗。</p>
<p>又方：螺螄三升。鋪桶內。坐其上，少頃愈。</p>
<p><u>坐板瘡生臀上，俗名臀支瘡。</u>　八九月間西瓜皮，刮薄存一粒米厚者。日中曬脆，研細。瘡有膿則乾摻，無膿將自巳。津涎調末，敷少頃，瘡中流水即愈。</p>
<p>又方：松香五錢，雄黃一錢半。研細，和勻，以綿紙包。裹，捻成條，臘月豬脂浸透，點火燒著。取滴下油搽之，立效。</p>
<p>又方：蘆薈一兩，炙草五錢。研細末。先以豆腐泔水洗淨，抹乾，將藥敷之。</p>
<p>又方：滑石、生大黃、人中白、密陀僧。共研。摻。</p>
<p>又方：生芝麻。細嚼，敷。</p>
<p>又方：藤黃。搗碎，摻在雄豬網油之上，以青布一長條卷緊，線扎，浸菜油內一夜，取出火燃，取滴下油，以杯承之，埋土中一宿，去火氣，塗上即愈。</p>
<p>又方：甘蔗皮。燒存性，研。麻油調搽。</p>
<p>又方：絲瓜皮。焙乾為末，燒酒調搽。</p>
<p><u>坐板瘡癢。</u>　先以砂仁殼煎湯洗淨，再用茅廁坑沿上之扼，刮下曬燥，研細，麻油調搽三次。</p>
<p><u>小兒初生，穀道無竅。</u>　以金刀或銀刀割開外膜，即愈。</p>

<h2>大便門</h2>
<p><u>大便不通。</u>　蔥一莖。去根，將蔥頭蘸草烏細末，納肛門內。</p>
<p>又方：巴豆仁、乾薑、韭子、良薑、硫磺、甘遂、檳榔等分。研末，飯丸雞子大。早最先以椒湯洗手，麻油塗手掌，男左女右，握藥一丸，移時便通，欲止則開握去藥，以。冷水洗手。</p>
<p>又方：生薑。削長二寸，塗鹽。納下部。</p>
<p><u>大便不通，氣奔欲死。</u>　烏梅十顆。浸，去核，丸如棗大。納一部。</p>
<p><u>實熱症，便秘。</u>　枳實、麥皮。鹽炒，熨。</p>
<p><u>大便實結不下。</u>　烈火煮竹葉一鍋，乘熱傾桶內，撒綠礬一把。坐熏之。或用蘿蔔葉亦可。</p>
<p><u>大腸虛秘。</u>　連須蔥一根，姜一塊，鹽一捻，淡豉三七粒。搗作餅，烘。掩臍中，扎定，冷再易。</p>
<p><u>小兒大便不通。</u>　以溫水漱口，吸咂小兒前後心並手足心，得紅赤色即通。</p>

<h2>泄瀉門</h2>
<p><u>泄瀉不止，諸藥罔效。</u>　梧桐葉。煎湯，沐足。</p>
<p><u>泄瀉日夜無度。</u>　針砂、地龍、豬苓。共研末。生蔥汁調，貼臍上，小便長而瀉止。</p>
<p><u>泄瀉暴利。</u>　大蒜。搗，貼兩足心，並貼臍中。</p>

<h2>滯下門</h2>
<p><u>痢疾，肛門腫脹如痔。</u>　冰片。研末。乳調搽。</p>
<p>又方：木鱉子、五倍子。共研。調乳敷。</p>
<p><u>下痢，肛痛不可忍。</u>　熬鹽。包，坐熨之。</p>
<p><u>寒痢。</u>　桂末。填臍。</p>
<p>又方：吳茱萸末。敷臍。</p>
<p><u>噤口痢。</u>　蒼朮、甘草、陳皮、厚朴等分。為粗末。布包在肚上熨之，逼藥氣入腹。</p>
<p>又方：大田螺二枚，搗爛，入麝香三分。作餅，烘熱。貼臍間半日，熱氣下行，效。</p>
<p>又方：燒餅一個，切作兩片，挖空，納木鱉子淨仁，研泥六個。烘熱，覆臍，互換。</p>
<p><u>毒痢噤口。</u>　水蛙一個。並腸肚搗碎，瓦烘熱，入麝香五分，作餅。貼臍上。</p>
<p><u>小兒噤口痢。</u>　大蒜。搗，貼兩足心，或臍中。</p>
<p><u>久痢脫肛。</u>　白龍骨粉。撲。</p>
<p><u>痢頻脫肛，黑色堅硬。</u>　巴豆殼。燒灰，芭蕉自然汁煮，入朴硝少許，洗軟，用真麻油點火滴於上，以枯礬、龍骨末摻肛頭上，芭蕉葉托入。</p>

<h2>痔門</h2>
<p><u>凡痔。</u>　雞、鴨、鵝、牛膽不拘何種。頻搽，有效。</p>
<p>又方：五倍子三四個，皮硝一撮。水二碗，煎濃奈先熏後洗。</p>
<p>又方：蜒蚰一條，冰片五釐，膽礬二釐。和，化蜒蚰水，點之即縮上。</p>
<p><u>痔瘡。</u>　槐根或桃根，或蘿蔔，或冬瓜，皆可。煎湯，頻洗。</p>
<p>又方：每登圊後，取冷水沃，頻沃愈。</p>
<p>又方：蜒蚰。杵爛，搽。</p>
<p>又方：田螺。入冰片，化水。點之。</p>
<p>又方：皂礬、礬紅等分。為末。對肛門瘡口，將藥貼著，坐片刻，如痛即去，痛止再坐數次。</p>
<p><u>痔瘡有蟲。</u>　蜣螂。生搗為丸。塞肛門中，引蟲出。</p>
<p><u>痔瘡有蟲作癢，或如膿血多。</u>　槐白皮。濃煮汁，先熏後洗，欲大便，當有蟲出。仍以皮為末，綿裹，納下部。</p>
<p><u>痔漏。</u>　鯽魚一條。去腸，入白礬令滿，瓦上燒末。以雞羽掃藥，敷，效。</p>
<p>又方：啄木鳥。燒末。納孔中，不過兩三度，瘥。</p>
<p><u>下部漏瘡。</u>　苦參。煎湯，日日洗。</p>
<p><u>痔漏瘡痛。</u>　活鯉魚鱗三五斤。綿裹，如棗形。納入肛門，坐片時，痛止。</p>
<p><u>痔漏退管。</u>　白鴿糞一升。放罐內，以滾水衝入罐中，乘熱，病人坐罐口熏之，要坐久忍痛。</p>
<p><u>治瘻。</u>　冬瓜藤。濃煎湯。熏洗，愈。</p>
<p><u>內痔落下。</u>　大團魚頭一個。火煅為末。搽痔上，即刻收。</p>
<p><u>外痔疼痛，坐臥不得。</u>　大田螺八九個。將針挑開靨蓋，入冰片、白礬末少許在內，以田螺尖埋土中，令其蓋仰上，經一宿。螺水以雞毛搭痔上。</p>
<p><u>外痔長寸。</u>　槐花。煎湯頻洗，並服之。</p>
<p><u>翻花痔瘡。</u>　木瓜。為末，以蟬魚身上涎調貼，以紙護住。</p>
<p><u>雞冠痔。</u>　黃連末。敷。加赤小豆末尤良。</p>

<h2>女陰門</h2>
<p><u>陰寬。</u>　肥皂子，浸，去黑皮，用其白肉，加白及、五倍子、蛇床子、石榴皮、甘松、山奈、龍骨。煎濃湯，日日熏洗。寬而冷者，加石硫黃煎。</p>
<p><u>陰冷。</u>　乾薑、牡蠣各一兩。為末，火酒調稠，搽兩手上，揉兩乳。</p>
<p>又方：母丁香末。紗囊盛，如指大，納陰中。</p>
<p>又方：川椒、吳萸為末。煉蜜丸，彈子大。綿裹，納陰中。</p>
<p><u>陰癢。</u>　雞肝或豬肝。炙熟。切一長條，插入陰戶內，過一夜，次早取出，數次愈。</p>
<p>又方：桃仁。杵爛，綿裹塞。</p>
<p>又方：小薊。煮湯，日洗三次。</p>
<p>又方：蛇床子一兩，白礬二錢。煎湯，頻洗。</p>
<p><u>陰癢不可忍。</u>　杏仁。燒灰。乘熱綿裹，納陰中，日再易。</p>
<p><u>陰戶內生瘡作癢。</u>　活蚌一個。剖開，將有肉半個，手拿對陰戶一夜，次日又用一個。</p>
<p><u>陰腫。</u>　羌活、防風。煎湯，熏洗。</p>
<p>又方：蔥白。研膏，入乳香末，拌勻。敷患處。</p>
<p>又方：甘菊苗。搗爛，煎湯，先熏後洗。</p>
<p><u>陰腫痛。</u>　生地、當歸、川芎、白芍、乳香等分。搗成餅，納陰中。</p>
<p><u>陰腫或生瘡。</u>　枸杞根。煎湯，頻洗。</p>
<p><u>女腫不下，小戶嫁痛。</u>　冬青葉、小麥、甘草等分。水煎洗。</p>
<p><u>產後陰腫。</u>　蘿蔔。煎湯洗，效。</p>
<p>又方：蓮蓬殼。煎洗。</p>
<p><u>凡產後女陰病。</u>　並載產後門。</p>
<p>陰痛。枯礬、甘草等分。為末。棉裹，納陰中。</p>
<p>又方：青布裹炒青鹽，熨。</p>
<p><u>陰挺。</u>　用飛礬六兩，桃仁一兩，五味子、雄黃各五錢，銅綠四錢。共研細末，煉蜜為丸，每重四錢，即以方內雄黃為衣。坐入玉門內即愈，甚者不過二次。</p>
<p>又方：藜蘆。為末。豬油調塗，日易。</p>
<p>又方：茄根。燒末。油調紙上，捲筒納入，一日一易。</p>
<p>又方：冰片五錢，鐵粉一錢。水調塗。</p>
<p><u>婦人陰挺出，下脫。</u>　桂心、吳茱萸各一兩，戎鹽二兩。並熬令色變，研末。綿裹如指大，納陰中，日再易。</p>
<p><u>茄子疾生。</u>　枳殼。為散。煎湯熏洗，仍用綿包枳殼渣，納陰中。</p>
<p><u>陰脫。</u>　蛇床子五兩，烏梅十四枚。煎湯，日洗五六次。</p>
<p><u>婦人陰下脫若肚。</u>　先以淡竹根煎湯洗。再用五倍子、白礬末摻，效。</p>
<p><u>陰爛。</u>　煅牡蠣、飛滑石各三錢，陳蚌殼（煅）二錢，人中白（煅）一錢，龍骨（煅）錢半，冰片二分。共研末。摻之。</p>
<p><u>陰戶臭爛。</u>　熟乳香、冰片、珍珠末、象牙末、兒茶各三分。搽。麵粉一兩（煅），鵝黃色牆上白螺螄殼（煅，淨末）一兩。共研細末。先用米泔水煎，入雄黃三錢，淋洗患處，然後上藥，效。</p>
<p><u>陰戶蟲癢。</u>　杏仁。燒存性。研爛，綿裹，納入。</p>
<p><u>陰中有蟲，癢且痛，目腫身黃，欲得男子，漏血下白，少氣思美食。</u>　一尺長鯉魚。去頭、肉，取骨，搗末，熬黃黑。以豬脂和，絹袋盛，納陰中，抵痛處。</p>
<p><u>陰蝕。</u>　豬肝。煮熟，削如梃，鑽孔數十，納陰中，良久取出，內有蟲，另易一挺，蟲出盡，愈。</p>
<p>又方：肥豬肉。煮汁，頻洗。</p>
<p><u>陰䘌。</u>　甘草、乾漆各三錢，黃芩、川芎、當歸、生地各二錢，炙鱉甲五錢。煎湯，頻洗。</p>
<p>又方：桃仁一錢，雄黃、苦參、青葙子、黃連各二錢半。研末，生艾汁丸，小指大。納陰中。</p>
<p><u>陰傷出血。</u>　五倍子。研末，摻之。或加血餘，黃連、白礬灰亦妙。或以青布燒灰、血餘等分。研，敷之。</p>
<p>又方：蛇床子。研未。綿裹，納陰中，立效。</p>
<p><u>女童交接，陽道違理，血出不止。</u>　燒發並青布末。為粉，塗。</p>
<p>又方：赤石脂末。摻。</p>
<p><u>女人交接，陽物違理及他物所傷，致血流漓。</u>　釜底墨、斷壺盧。塗藥納之。</p>
<p><u>陰瘡。</u>　陳蚌殼（煅），兒茶，輕粉，飛滑石，人中白（煅）三錢，枯礬、龍骨（煅）各一錢，冰片三分。共研。麻油調搽。</p>
<p>又方：桃葉。杵爛，棉裹，納陰中。</p>
<p><u>陰瘡爛痛。</u>　杏仁。燒黑，研膏。敷。</p>
<p><u>婦人陰戶內生瘡，癢痛難堪。</u>　鮮豬肝。切成條，於香油中微燙過，抹樟腦、川椒末，插入，引蛆蟲，候一時辰，取出再換。</p>
<p><u>女子初生無前陰者。</u>　以金刀或銀刀割開外膜，即愈。</p>
<p><u>女子初生前陰膜鞔如鼓，雖有小孔通溺，礙於人道，名曰鼓女，又名實女。</u>　幼時用鉛作鋌。日紝之，久久自開，無異常人。</p>

<h2>求嗣門</h2>
<p><u>無子者。</u>　虎鼻。懸門上一年，取熬作屑。與婦人飲，便生貴子，勿令婦知。知則不驗。</p>
<p>又：已有子，懸於門上，令生男。</p>
<p><u>始孕，轉女為男。</u>　雄黃一兩。絳囊盛，帶婦人左臂，或繫腰下，百日去之。</p>
<p>又方：萱草，即宜男草。妊婦佩之。</p>
<p>又方：雄雞長尾。拔三莖，置孕婦席下，勿令知之。</p>

<h2>胎孕門</h2>
<p><u>保胎法。</u>　井底泥。和入灶心土，敷臍下。或加青黛。</p>
<p><u>胎前病熱。</u>　未放荷葉（焙乾）五錢，蚌粉二錢半。新汲水入蜜調，塗腹上。</p>
<p><u>胎前病寒，恐損胎。</u>　伏龍肝。研。水調，塗臍方寸，干再上。</p>
<p><u>胎前患霍亂，胎不安者。</u>　井底泥。敷心下及丹田。</p>
<p><u>妊娠轉胞，尿閉脹急。</u>　令產婆香油塗手，自產門入，托起其胞，則尿出如注。</p>
<p>又方：蔥白。細切，和鹽，炒熱。熨臍下，立通。</p>
<p><u>母病欲下其胎。</u>　生附子末。醇酒和，塗右足心，胎下，速去之。</p>
<p>又方：獨根土牛膝。塗麝香，插入牝戶中。</p>

<h2>臨產門</h2>
<p><u>將產前。</u>　井華水服半升，不作運。</p>
<p><u>橫生難產。</u>　兩手各握滇南檳榔二枚，惡水自下。</p>
<p><u>手足先出者。</u>　以鹽半分，多則恐上衝心，塗兒手心或足心，仍抹油，輕輕送入，推上扶正，待兒身轉即順矣。</p>
<p><u>逆生兒，腳先出。</u>　取其父名書兒足下，即順生。</p>
<p><u>盤腸生，子腸先出，產後不收者。</u>　以半夏末頻搐鼻，即上。</p>
<p><u>娩時腸出，傷名盤腸。</u>　生麻油潤，大紙捻點火吹滅，以煙燻鼻。</p>
<p>又方：濃煎黃柏湯，浸其腸。</p>
<p><u>胞衣不下。</u>　蔥白。煎濃湯，熏洗下部。</p>
<p>又方：草紙。燒煙，熏母鼻。</p>
<p>又方：鮮荷葉。濃煎，洗下部。</p>
<p>又方：伏龍肝末。醋調，納臍中。</p>
<p><u>子死腹中及胎衣不下。</u>　本婦鞋底。炙熱，熨腹上下二七次。</p>
<p><u>生胎欲去。</u>　牛膝一握。搗，以無灰酒一盞，煎七分，空心服。仍以獨根土牛膝塗麝香，插入牝戶中。</p>
<p><u>下胎。</u>　生附子。為末。醇酒和，塗右足心，胎下去之。</p>
<p><u>死胎不下。</u>　蓖麻仁三粒，巴豆仁四粒，麝香二分。同研成餅。貼產門上交骨，其胎立下，即安。胎至足月，臨盆久而不下之難產亦可貼，而即產但勿用之，稍早恐有揠苗之害也。</p>
<p>又方：牛屎。熱塗產母腹上、臍下。</p>

<h2>產後門</h2>
<p><u>兒出即暈迷不語。</u>　急用銀針刺眉心，得血即生。再為服藥。</p>
<p><u>產後血運，不省人事，極危殆者。</u>　韭菜。入有嘴磁瓶內，煎熱，酢沃之，便密扎瓶口，以瓶嘴向產婦鼻孔，令酢氣透入。</p>
<p><u>產後暈絕。</u>　生半夏末。冷水和丸，如豆大。納鼻中，灌以熱童溺，熏以醋炭，效。</p>
<p><u>產後血運。</u>　鐵器。燒紅，更迭淬醋中。就病人之鼻，熏之。</p>
<p><u>產後腸出不收。</u>　枳殼。煎湯，浸之。</p>
<p>又方：大紙捻蘸香油點燈，吹滅，以煙燻鼻中。</p>
<p>又方：半夏末。搐鼻中，取嚏。</p>
<p><u>產後陰脫。</u>　以溫水洗軟，用雄鼠糞燒煙，熏之。</p>
<p>又方：硫黃、海螵蛸各五錢，五倍子二錢半。研。敷。</p>
<p><u>產後脬墜。</u>　黃連、狗脊、五倍子、澤蘭、枯礬各一兩。為末。煎湯洗，乘熱輕托入。</p>
<p><u>產後子宮墜。</u>　先用淡竹根煎湯，洗淨；次用五倍子，青礬，為末，糝。</p>
<p><u>產後舌出不收。</u>　丹砂。敷之。暗擲盆碎，墮地作聲，驚之自收。</p>
<p><u>產門不閉。</u>　石灰。炒熱，淬湯，熏。</p>
<p><u>產後陰腫痛。</u>　桃仁。細研。塗。</p>
<p><u>又：產後陰腫。</u>　載女陰門。</p>
<p><u>產門受風，紅腫作痛。</u>　蔥白。杵爛，入乳香末，烘熱貼。勿洗去。</p>
<p><u>產門受傷，由兒大，或收生不妥，或天時暑熱，以致產下即腫而疼。</u>　蚌肉。濕草紙包，煅，研末。糝。</p>
<p><u>產後腹中癢。</u>　箭竿及鏃。安所臥床蓆下，勿令人知。</p>
<p><u>產後腸中癢，不可忍。</u>　以針線袋安所臥褥下，勿令人知。</p>
<p><u>產後燥熱，陰翻，遂成翻花。</u>　澤蘭四兩。煎湯，熏洗二三次。再入枯礬煎洗。</p>
<p><u>產後溺閉不通。</u>　橘紅二錢。為末。空心溫酒下。</p>
<p><u>產後衄血，血崩。</u>　急取緋線一條，併產母頂心發兩條，緊繫產母手中指節。</p>

<h2>小兒初生門</h2>
<p><u>小兒初生，斷臍帶。</u>　以艾絨為燃，麻油浸濕，熏洗臍帶至焦，方斷，束臍用厚綿軟帛束緊，勿令沾濕，浴不宜早，浴湯中用豬膽汁一枚，可免眾瘡。</p>
<p><u>小兒斷臍。</u>　用清香油調發灰敷。濕者乾摻，可免驚風等症。勿誤用燈中油。</p>
<p><u>小兒生下。</u>　益母草。煎湯洗，一世少瘡疥。</p>
<p><u>小兒初生不能發聲，不可斷臍。</u>　將胞衣火炙令暖，送氣入兒腹。另取貓，青布包裹，拿住在兒耳邊，以齒隔布咬貓耳，貓大叫，兒即開口。</p>
<p>又方：以蔥白莖鞭之。</p>
<p><u>小兒初生，白膜裹舌，或遍舌根。</u>　可由指甲刮破令血出，以燒礬末半綠豆許，敷之。若不刮破，其兒必啞。</p>
<p><u>小兒初生無皮。</u>　泥地上臥一宿即生。冬月以白米粉燥撲之，候皮生乃止。</p>
<p><u>小兒胎毒。</u>　草房上青苔。焙乾，研末。麻油調敷。</p>
<p><u>胎毒、胎瘡。</u>　胭脂、膽礬、黃柏、東丹等分。研末。菜油調搽。</p>
<p>又方：水邊桕樹根白皮。曬，研。入雄黃末少許，生油調，搽。</p>
<p><u>小兒初生，兩目紅腫，赤爛不開。</u>　以蚯蚓泥杵。塗囟門，干則易之，三次必愈。</p>
<p>又方：生南星、生大黃等分。為末，醋調，塗兒兩足心。雖月外亦可用。</p>
<p><u>小兒初生，驚風欲死。</u>　硃砂。磨新汲水，塗手足心。</p>
<p><u>母有娠，乳兒有病，如瘧痢，他日亦相繼腹大，或發或瘥。</u>　以紅紗袋盛夜明砂，與兒佩。</p>

<h2>四肢門</h2>
<p><u>手足心腫，乃風也。</u>　椒、鹽末等分。酢和敷，良。</p>
<p><u>四肢冷，曰厥逆，有寒厥，有熱厥，寒症。</u>　用硫黃、白芥子末填臍。</p>
<p><u>熱毒攻手足，赤腫焮熱，疼痛欲脫。</u>　煮馬屎與羊屎汁，漬之，日三度。</p>
<p><u>手足麻木，不知痛癢。</u>　霜後桑葉。煎湯頻洗。</p>
<p><u>手足筋吊以及麻木。</u>　以木瓜攜握踐踏，口中亦念木瓜二字，即愈。</p>
<p><u>手足皺裂。</u>　生白果。杵爛，塗擦。</p>
<p><u>手足骨節脫出。</u>　以韭菜一握（燥，炒半熟），鹽少許。搗極爛，乘熱遏患處，以布縛好，一夜即愈。</p>
<p><u>手足凍瘡痛者。</u>　橄欖核。燒末。用香油調塗。</p>
<p>又：老絲瓜。燒灰。和臘豬脂，塗。</p>
<p><u>病後遺毒，四肢紅腫。</u>　黃柏末。蜜調塗。</p>
<p>又方：田螺。同鹽搗，敷。</p>
<p>又方：馬齒莧。搗，敷。</p>
<p>又方：羊屎、馬屎。煮汁，漬之。</p>
<p><u>遺毒四肢，為熱流注。</u>　醋濕紙貼。再炒鹽，青布包，熨之。</p>
<p><u>遺毒四肢，為冷流注，腫而不赤，寒濕未盡也。</u>　紫荊皮、獨活、白芷末。蔥調，熱敷。</p>

<h2>臂門</h2>
<p><u>臂膊脫□。</u>　生地黃搗爛，攤紙上，摻木香末一層，再鋪地黃泥一層。貼患處。</p>
<p><u>臂竅如針孔，驟濺出血，晝夜常流，面色潔白，身倦無氣。</u>　炒甲片。研細。罨之，以帕扎住。</p>
<p><u>肩臂累累如赤豆者，為瘭疽。</u>　剝去瘡痂，熱酒和麵，敷。</p>
<p><u>男婦大小腋、肋、臂、腿、腰等處，忽如火熱，腫硬如石，痛不可忍，傴僂跼蹐。</u>　急用糯米炊飯，少加食鹽、蔥管，共搗，罨一二次，過宿即松，其渣務傾河內。</p>

<h2>手門</h2>
<p><u>掌痛。</u>　椒、鹽末等分。醋和，塗。</p>
<p><u>手背皸裂。</u>　生白果。嚼爛，塗。</p>
<p>又方：蘿蔔。煮熟，敷。</p>
<p><u>鵝掌風。</u>　艾湯。熱洗。</p>
<p>又方：豆腐泔水洗。</p>
<p>又方：鴿屎、白雄雞屎。炒，研。煎水，日洗。</p>
<p><u>鵝掌風癬。</u>　雄黃、穿山甲片。火燒，熏數次。</p>
<p><u>手掌心生毒，名拓盤，又名擎疽。</u>　爛溏雞屎。塗，效。</p>

<h2>指爪門</h2>
<p><u>指麻，不知痛癢者。</u>　霜桑葉。煎濃湯，頻洗。</p>
<p><u>受水濕之氣，毒聚不散，指痛木癢。</u>　蜒蚰。和銀硃搗擦，效。</p>
<p><u>手丫指痛苦無奈。</u>　通草屑。為末，雞蛋清調塗。</p>
<p><u>指腫痛防患毒。</u>　漿水。入鹽，熱漬之，冷即易。</p>
<p><u>手指掣痛。</u>　醬清。和蜜。溫熱浸之，愈乃止。</p>
<p><u>指縫搔癢成瘡，血出不止。</u>　多年糞桶箍篾。燒灰。敷。</p>
<p><u>人指咬爛，久欲脫者。</u>　鱉甲。燒灰，敷。</p>
<p><u>刀剁手指。</u>　用真降香六分，荔枝核四分。燒灰存性，拌勻。將剁下指頭用口含之，以唾津潤之，將藥敷上，用筆管或竹管兩半個合捆直，外用布縛之，勿令搖動，七日可以全愈。如剁下三四日者，照此治之，亦妙。</p>
<p><u>指上疔瘡。</u>　雄黃細末。和蜒蚰，搗爛。敷。</p>
<p><u>拍蟹毒，即手大指、食指間所生，俗名丫指。</u>　活蟹。打爛，塗。</p>
<p><u>蛇眼。</u>　芙蓉花或葉。取鹽滷浸爛，塗。</p>
<p><u>蛇頭瘡。</u>　雄黃、蜈蚣、全蠍各一錢。共研。瘡口開，入藥在內，以小帛抹油拴住，干則頻以油潤。</p>
<p><u>天蛇頭。</u>　用蘿蔔一段，挖空，入雄黃末三分。蒸半熟，套指上。</p>
<p>又方：蒲公英。搗，盦患處，效。</p>
<p><u>天蛇頭，指痛，臭甚者。</u>　黑豆。（生）。研末，入蠶繭內，以指籠之。</p>
<p><u>指甲軟薄者。</u>　白殭蠶。燒煙。熏之則厚。</p>
<p><u>婦人指甲內生瘡，惡肉突出，日久不愈，名臭田螺。</u>　皂礬。日曬夜露，每以一兩，煎湯浸洗。仍以皂礬末一兩，雄黃二錢，硫黃、乳香、沒藥各一錢。研勻。搽。</p>
<p><u>代指疼痛。</u>　蚯蚓。杵。敷之。</p>
<p><u>代指，俗名⿸疒貢爪。</u>　烏梅。入醋，研。浸患處。</p>
<p>又方：生雞子。開一孔，將指浸之，浸三個，愈。</p>
<p>又方：忍冬藤、蒲公英。煎濃汁浸。</p>

<h2>腿膝門</h2>
<p><u>男婦大小腋、肋、臂、腿、腰間等處，忽如火熱，腫硬如石，痛不可忍，傴僂跼蹐。</u>　急用糯米炊飯，少加食鹽、蔥管。共搗。罨一二次，過宿即松，其渣務傾魚池或河內。</p>
<p><u>腳腿紅腫，熱如火炙。</u>　鐵鏽水。塗。</p>
<p><u>環跳穴及兩膝，附骨等處，感受風寒濕氣，皮上不熱，色不變，漫腫無頭，微覺痛，攣拘，不即治，變生貼骨等癰，難以收功。</u>　紫荊皮五兩（炒），赤芍二兩（炒），香白芷一兩（曬燥，勿經火），石菖蒲一兩五錢（曬燥，勿經火），獨活一兩五錢（炒，磨末）。好酒和蔥五莖煎滾，調，搽。不必留頂，一日一換，腫消不痛為度。</p>
<p><u>流火。</u>　以大張海蜇皮包之，干則易。</p>
<p>又方：生煤炭。研極細末。醋調，塗之。</p>
<p>又方：朴硝、大黃、寒水石、牙皂。為末。雞子清調敷。</p>
<p>又方：人中黃。研細。芭蕉根汁調塗。</p>
<p>又方：蘿蔔。煎湯洗之。仍以蘿蔔曬乾，為末。鋪襪內。</p>
<p>又方：馬前子一個。以粗碗底磨水，用雞毛掃遍，日掃五七次，立效。</p>
<p>又方：鮮紫蘇、鮮鳳仙花。洗淨，連根葉搗爛，放木盆內，滾水衝入，將腳架盆上，熏至可洗，以軟帛洗之，立愈。雖數十年者，不過三四次，亦不發矣。</p>
<p><u>濕氣爛腿。</u>　松香。入水，慢火煮一炷香，入冷水，候凝，換水再煮，如此八次，其毒已盡。研細末，豬脂搗爛，調勻，隔紙膏攤之。以有孔一面紙向患處貼。有脂流出。</p>
<p><u>足臁爛瘡。</u>　韭地蚯蚓泥。乾研，入輕粉，清油調敷。</p>
<p><u>腳脛爛瘡，臭穢不可近。</u>　蜒蚰十條。瓦焙，研末。油調敷，效。</p>
<p><u>濕毒臁瘡。</u>　爐甘石。童便制八九次。豬油調搽，效。</p>
<p><u>臁瘡。</u>　馬齒莧。煎，人黃蠟熬膏，塗。</p>
<p>又方：豆腐泔水熬成膏，塗。</p>
<p>又方：棉子。炒脆，取末。填滿瘡內，紮好，不可開，看自然痂愈。</p>
<p>又方：柿葉（燒灰），川椒（研末）。搽之。</p>
<p>又方：先以鹽湯淋洗，用帛拭乾。後以白糖霜、津唾塗敷。</p>
<p>又方：生豆腐渣。捏成餅。如瘡之大小，先用清茶洗淨，絹帛拭乾，然後貼上，以帛束之，一日一換，瘡漸小，肉漸平而愈。但勿落水。</p>
<p>又方：龜板（炙），爐甘石（煅）各三錢，輕粉二錢，冰片一二分。共研細末，麻油半杯，銅銚內熬滾，入白蠟、黃蠟各二錢，溶化，離火，將凝入前藥末，攪勻。攤油紙，貼患處，以蔥椒甘草湯洗，一日一換。</p>
<p>又方：黃牛矢（曬燥，煅黑）四兩，煙膠末一兩。共研細末。少加冰片，香油調搽。</p>
<p>又方：香油一兩。鐵杓煎，入黃蠟五錢，化開，用銅綠三錢，研細末，徐徐入杓內，作五十餘次人。將銅錢銼末，另放碗內，將藥傾入，冷定。將瘡洗淨，用氈一塊如瘡大，攤藥於上，扎患處，一日一換，換時須洗淨。</p>
<p><u>臁瘡，用清涼藥不效者。</u>　改用鹿角灰、乳香末。研勻，清油調敷。</p>
<p><u>臁瘡不斂。</u>　蔥、鹽湯洗淨，拭乾，馬屁勃末敷，愈。</p>
<p><u>臁瘡生蟲。</u>　小蝦三十隻。去頭、足、殼，同糯米飯研爛。隔紗貼瘡上，別以紗罩之，一夜解下，掛看有小赤蟲，以蔥椒湯洗淨，再用舊茶籠內白竹葉，隨大小剪貼，一日兩換，待汁出盡，逐日煎苦楝根湯洗之。</p>
<p><u>臁瘡潰爛。</u>　以鹽湯洗淨，用左草鞋洗淨，燒為末，加輕粉五分，敷。</p>
<p><u>腿腳爛。</u>　鴨掌。燒，麻油調，抹。</p>
<p><u>臁瘡，久不收口。</u>　鮮桑根皮一斤，生豬板油四兩。搗作餅。將一餅貼之，每日一換，五六日後換生肌藥。用赤石脂、乳香、沒藥、冰片、炒黃輕粉、煅過狗脛骨，麻油調塗。</p>
<p><u>多年臁瘡。</u>　驢蹄，剔下足皮。或舊爛鞋底、牛皮末。麻油調。搽濕處，燥摻，驗。或人腳下剔落皮，更妙。</p>
<p><u>HF骽肚瘡。</u>　人乳、桐油等分。和，掃。</p>
<p>又方：貫眾。煎洗。再用百藥煎，研末，唾和圍之。</p>
<p><u>腿肚生瘡，初起如粟，搔之漸開，黃水浸淫，癢痛潰爛，遂致繞脛。</u>　酸榴皮。煎濃汁，冷定。頻掃。</p>
<p><u>脛骨生碎孔，髓流出。</u>　載足門兩足心凸腫條。</p>

<h2>足趾門</h2>
<p><u>腳暴軟。</u>　赤蓼。燒灰，淋汁，浸之。再以桑葉。蒸，罯，愈。</p>
<p><u>腳冷難行，白酒或酒腳。</u>　盛大口甏中，灰火溫之，漬腳至膝時，加灰火，勿令冷，三日止。</p>
<p><u>麻腳寒痧。</u>　兩人各持姜渣一團。擦兩手足心，兩臂腿彎，前胸後背。</p>
<p><u>腳底木硬。</u>　牛皮膠。生薑汁化開，調南星末，塗，烘物熨之。</p>
<p><u>兩足痛，如刀割，不紅腫者。</u>　生薑。蘸香油擦，隨用生薑燒熱，搗爛敷。</p>
<p><u>腳底疼痛。</u>　用何首烏為末。以醋調和，敷在腳底，以熨斗烙之。</p>
<p><u>兩足濕氣作痛。</u>　用艾葉二兩，蔥頭一握，（搗爛），生薑一兩半。用布共為一包，蘸極熱燒酒擦患處，以痛止為度。</p>
<p><u>腳跟腫痛，不能著地。</u>　黃牛糞。入鹽，烘熱罨之。</p>
<p><u>濕氣腳腫。</u>　蔥湯。日浸三五次。</p>
<p><u>毒熱足腫。</u>　酒煮苦參湯。漬，痛即止。</p>
<p><u>腳腫痛。</u>　樟腦二兩，烏頭三兩。為末，醋糊丸，彈子大。每置一丸於足心下，微火烘之，衣被圍蓋，出汗。</p>
<p><u>腳腫冷痛。</u>　草烏頭三個。去皮臍，為末。醋調，貼。</p>
<p><u>水鄉農人多患腳氣，一腫不消，與尋常腳氣發過腫消者迥異。</u>　杉木刨花。煎濃湯，人朴硝一兩，頻洗。又以藍布浸鹽滷束。</p>
<p><u>病後足腫。</u>　狗脊草。煎湯浸洗。</p>
<p><u>夏月趾腫，不能行走。</u>　九月收茄根。懸檐下，夏日煎湯洗。</p>
<p><u>腳心腫痛，因久行久立所致者。</u>　水和蚯蚓糞，厚敷，過夜愈。</p>
<p><u>腳氣，不論男女。</u>　濯足宜頻，濯時水中宜加入鹽滷一盞。終身用之，可免一切足疾。以滷能去一切風火、濕熱、垢濁，而潤皮膚，舒筋骨，真妙法也。</p>
<p><u>腳氣。</u>　甘遂末。水調敷。內服甘草湯。常以杉木或蘿蔔煎湯洗，可除根。</p>
<p><u>腳氣疼痛。</u>　每夜鹽擦腿膝至足甲，淹少時，以熱湯泡洗，驗。</p>
<p><u>腳氣腫痛。</u>　黃豆、茄樹根。煎水洗。</p>
<p><u>腳氣上衝。</u>　大田螺。杵爛，敷兩腿上。</p>
<p><u>腳氣衝心。</u>　白檳榔十二個。為末。分二次，熱童便下。外用附子末。鹽、滷調。塗湧泉穴。</p>
<p>又方：白礬三兩。水斗半，煎沸，浸洗。或加杉木片二兩。</p>
<p><u>腳氣並寒濕。</u>　用老杉木油節。煮湯，入水桶內，先熏後洗，即愈。</p>
<p><u>腳氣筋攣。</u>　以木瓜切片。囊盛。日踐踏之。</p>
<p><u>足上轉筋。</u>　故綿浸酢中，甑蒸。熱裹，冷即易，勿停。</p>
<p><u>腳氣腳汗。</u>　用蘿蔔煎湯洗。</p>
<p><u>腳多濕汗。</u>　楊花。著鞋襪內。</p>
<p><u>屍腳坼裂。</u>　雞屎。煮湯，漬半日，瘥，止。冬夏皆須此法。</p>
<p><u>腳坼裂破，凡冬月患此，行步疼痛。</u>　用湯洗淨，拭乾，將黃蠟一兩，溶化，入松香末三分。用少許安刀上，滴入坼中，即愈。</p>
<p><u>足爛如蟻窩。</u>　鵝掌皮。煅末，摻之。</p>
<p><u>腳跟孔深半寸許，有水流出，其痛異常。</u>　人中白。煅，研。摻之。</p>
<p><u>女人腳踝臁上受濕氣，起白泡，痛腐。</u>　烏桕樹嫩葉。水浸軟。抹，燥貼。</p>
<p><u>足跟瘡。</u>　鹽漿水溫洗，後以白朮研細。糝。</p>
<p><u>腳面生瘡不收口。</u>　松香、枯礬、杉木灰各一錢。為末。麻油調敷。</p>
<p><u>腳上臭瘡。</u>　熟雞子黃一個，黃蠟一錢。煎油，塗。</p>
<p><u>腳肚生瘡，初起如粟，搔之漸開，黃水浸淫，癢痛潰爛，遂致繞脛，而成痼疾。</u>　酸榴皮。煎湯，冷定。日日掃之，愈乃止。</p>
<p><u>兩足心凸腫，上生黑頭瘡，硬如釘，脛骨生碎孔，髓流出，身發寒顫，惟思飲酒。</u>　此是肝腎兩經，冷熱相吞。炮川烏頭末敷。內服韭子湯。</p>
<p><u>腳背生蟲。</u>　草紙。燒煙，久熏，蟲自出。</p>
<p><u>腳蛀。</u>　生豆腐渣。捏成餅。先用清茶洗，然後貼上，一日一換則愈。</p>
<p><u>瓷鋒嵌腳。</u>　白果肉。浸菜油中，年久愈佳，搗敷患處。</p>
<p><u>釘鞋打傷足跟。</u>　載跌僕傷門。</p>
<p><u>腳繭，切勿刀剃。</u>　以荸薺去皮。生擦繭處，久之自愈。</p>
<p><u>遠行足研。</u>　日草鞋。浸溺桶內半日，以新磚燒紅，取草鞋放紅磚上，以腳蹈之，令以火逼溺氣入內，即消。</p>
<p>又方：水調半夏末。塗過夜。</p>
<p><u>遠行足趼起疱者。</u>　水調生面。塗一夕。</p>
<p><u>行遠路足底起泡。</u>　蘿蔔子。炒，研末。和白礬末，鋪鞋底，行遠路永不作痛。</p>
<p><u>遠行人息足時。</u>　宜浸足於溺桶中，可免諸患。</p>
<p><u>腳發背初起。</u>　甘草、鹽、滷。煎湯洗即消。</p>
<p><u>農家糞澆地上烈日曬，逼足行於此，受熱氣之毒，足趾腫痛，似潰非潰，俗謂惹肥，又名烏茄疔。</u>　鴨毛。煎湯，和皂礬，洗。</p>
<p><u>穿窄履而生肉刺，足指礙痛。</u>　以大棗肉。杵。貼，候爛剔之。</p>
<p><u>嵌甲。</u>　胡桃肉皮。燒灰。貼其腫痛者。知母。燒末。摻。</p>
<p><u>嵌甲，痛不能行。</u>　橘皮。煎濃湯。浸良久，甲肉自離，輕手剪去，以虎骨末敷。</p>
<p><u>足指甲入肉作瘡，不可履。</u>　礬石。燒灰。敷。蝕惡肉，生好肉，細割甲角，效。</p>
<p><u>甲疽。</u>　陳皮。嚼爛。貼，干即易。</p>
<p>又方：黃柏、烏頭尖等分。研。洗淨，敷，貼。</p>
<p><u>雞眼肉刺。</u>　滷湯浸濯，刮去一層，木耳浸軟，貼，消爛不疼。</p>
<p><u>雞眼。</u>　荸薺半個。貼患處過夜。次晚再貼，五六夜，其患連根脫出。</p>
<p>又方：蔥。剖開，將有汁沫一邊，貼其上，包好，數次自消。</p>
<p><u>腳趾脫疽，漸上至膝，色黑內陷，痛甚，逐節脫落。</u>　土蜂房。煅，研末。醋調搽，愈。</p>
<p><u>脫腳傷寒。</u>　載傷寒門。</p>
<p><u>腳趾縫丫感受潮濕水氣，紅赤腫癢，搔之疼痛，爛腐難行。</u>　烏桕樹嫩葉。水浸軟，抹，燥嵌，貼腳丫內。</p>
<p><u>腳指縫癢爛。</u>　用銅綠末敷。</p>
<p>又：白爛者。鵝掌黃皮。燒，研細末。敷。</p>
<p><u>腳指濕爛。</u>　蚌蛤粉。干搽。</p>
<p><u>腳椏爛。</u>　用荊芥葉搗爛。敷。</p>
<p>又方：以干茶葉。嚼細，敷，松蘿更佳。</p>
<p><u>腳縫搔癢成瘡。</u>　以多年尿桶燒灰。敷。</p>
<p><u>趾潰。</u>　芒硝。煎湯，洗淨。以烏梅核中仁為末，醋調，塗。</p>
<p>又方：豬脂。調蚯蚓糞，敷。</p>

<h2>風門</h2>
<p><u>重傷風。</u>　鵝不食草。研，吹鼻，涕淚出即清爽。</p>
<p><u>風寒作痛。</u>　橘葉，老薑、蔥頭不拘多少。和酒炒熱，布包，頻熨患處。</p>
<p><u>風熱發熱。</u>　前胡、牛蒡、桑葉等分，煎，熏之。</p>

<h2>中風門</h2>
<p><u>中風牙噤。</u>　白梅肉、南星末。擦。</p>
<p><u>暴中風，卒倒，痰涎壅盛，牙關緊閉。</u>　巴豆。紙裹皂角末為捻，熏鼻，吐痰即醒。</p>
<p><u>中風昏厥。</u>　皂莢末，或半夏末，或細辛末。吹鼻。</p>
<p>又方：生薑。擦頭，即醒。</p>
<p><u>凡中風昏迷，口噤。</u>　用皂莢末。吹入鼻中。</p>
<p><u>中風，口眼喎斜。</u>　取大蟬魚。以針刺頭上出血，左斜塗右，右斜塗左，正即洗去。</p>
<p>又方：皂莢。去皮，為末，醋和。右歪塗左，左歪塗右。</p>
<p>又方：南星末、皂莢末。加醋，雞冠血調和，貼。</p>
<p><u>半身不遂。</u>　蠶砂二石。蒸熟，裝三袋，以一袋炒熱，著患處，冷即輪流易之。</p>

<h2>寒門</h2>
<p><u>感冒寒邪。</u>　令兩人各持姜渣一團。擦兩手足心、兩臂彎、前胸後背，得汗解。</p>
<p><u>發散寒邪。</u>　胡椒、丁香各七粒。碾碎，以蔥白杵膏，和塗兩手心，合掌握定，夾於大腿內，側臥，溫覆取汗。</p>
<p><u>寒濕氣。</u>　白芥子。研爛，陳醋調，攤雙皮紙上，做夾紙膏，以針刺密孔。先將新棉花薄鋪一層放患處，後將夾膏貼棉上，片時即似火燃，熱過揭去。</p>
<p><u>中寒，腹痛吐利，唇青面黑，身背強，四肢冷，脈沉細，咽喉不利。</u>　食鹽一斤。炒焦大熱，布絹兩重作囊包盛。熨陰臍聞，冷即易。</p>

<h2>傷寒門</h2>
<p><u>傷寒陽毒熱症。</u>　癩團。破腹，覆胸。</p>
<p><u>傷寒陰毒寒症。</u>　剖雞。燒酒噴之，以覆胸口。</p>
<p><u>傷寒不汗。</u>　胡椒、丁香、蔥白。搗，塗兩手心，夾兩腿內側，臥勿動，取汗。</p>
<p><u>傷寒直中三陰經，初無頭疼發熱，而面㿠白，肢冷，小腹絞痛者。</u>　吳茱萸二兩五錢。酒拌蒸，絹包熨臍下，足心。</p>
<p><u>夾色傷寒，即陰症，由房後感寒食冷而得，肚痛面青者。</u>　滾水沖鴿糞一升。熏被蓋，睡。</p>
<p>又方：雄鼠屎兩頭尖者。醋丸。納臍中。</p>
<p><u>陰證傷寒，腹痛厥逆。</u>　芥菜子。研末。調貼臍上。</p>
<p><u>傷寒舌出。</u>　巴豆霜少許。紙捻卷。納鼻中。</p>
<p>又方：梅花片腦半分。為末。糝。</p>
<p><u>陰症陰縮。</u>　露蜂房。燒，研末，蔥丸。包於陰口。熱症、肝熱亦能陰縮，此方審用。</p>
<p><u>發狂。</u>　炭火一盆。將酢一碗沃火內，使煙氣衝入病入鼻中，又以涼水噀面。</p>
<p><u>脫腳傷寒。</u>　溺捅砂、樟木屑、陳小粉。醋調。敷熱痛處，效。</p>
<p><u>大病瘥後多虛汗。</u>　龍骨、牡蠣、麻黃根等分。為末。粉身。</p>

<h2>暑門</h2>
<p><u>熱行道路，自覺頭目悶昏，不能支持。</u>　速伏道上，口鼻向上，效。</p>
<p><u>中熱暴昏。</u>　大蒜。搗爛，調冷水，以匙挑灌鼻中。</p>
<p><u>又：中暍、熱暍。</u>　分載暴死門。</p>
<p><u>中暑挾虛昏絕。</u>　沉香、檀香。燒，熏，令氣滿室，達竅即醒。</p>

<h2>濕門</h2>
<p><u>寒濕氣。</u>　載寒門。</p>
<p><u>凡濕，以尿赤口渴為濕熱，尿清不渴、身體冷痛為寒濕。如濕熱凝結，頭面滯重。</u>　赤小豆。搐鼻，出水</p>
<p><u>濕熱凝結，肚腹腫脹。</u>　赤小豆。敷臍，行水。</p>

<h2>溫熱門</h2>
<p><u>熱病神昏。</u>　鐵器。燒紅，更迭淬醋中，就病人之鼻，熏之。</p>

<h2>瘟疫門</h2>
<p><u>闢疫邪。</u>　用皂莢，蒼朮。焚煙。</p>
<p><u>天行瘟疫。</u>　取初病人衣，甑上蒸過，則一家不染。</p>
<p><u>凡人慾近病者。</u>　明雄黃或蒼朮。口中細嚼，塗擦鼻內，常有藥氣，自然不染。</p>
<p><u>鼠疫生核。</u>　用病人床上臭蟲十餘枚。加紫蘇、砂糖同搗如膠，以銀針在覈上刮出紅色，敷上即消。他床上臭蟲亦可用。</p>
<p><u>鼠疫結核。</u>　用山慈菇三錢，青黛一錢，生黃柏錢半，浙貝錢半，赤小豆二錢。共研細末。調麻油，塗。</p>
<p>又方：劈舊旱菸杆內煙油。塗核。</p>
<p>又方：蓮鬚、蔥頭。搗爛，加雄黃、冰片調塗。</p>

<h2>虛勞門</h2>
<p><u>傳屍、伏屍皆有蟲。</u>　令病人仰手掌，以帛覆其上。燒乳香，熏手背，良久手背上出毛，長寸許，白而黃者可治，紅者稍難，青黑者即死。</p>

<h2>諸疳門</h2>
<p><u>小兒疳瘡。</u>　嚼芝麻。敷。</p>
<p>又方：鉛粉末。豬油調搽。</p>
<p>又方：生嚼栗子，敷。</p>
<p><u>小兒諸疳，遍身及面上生瘡，爛成臼，如大人楊梅瘡狀。</u>　蒸糯米甑蓬四邊滴下氣水，以盤承取，掃瘡上，效。</p>
<p><u>小兒口疳。</u>　蔗皮。燒，研。摻。</p>
<p>又方：雞內金。燒灰，敷，效。</p>
<p><u>牙疳。</u>　銅綠、杏仁、滑石等分。為末。擦。</p>
<p>又方：蘆薈、青黛、黃柏、雄黃等分。為末，加麝香少許。糝。貼。</p>
<p>又方：五倍子。開一孔，去穰，以蘆薈末填滿，更入生蟾酥少許。厚紙面糊好，煅，放泥地，去火氣，以雄黃、麝香各少許，共研末。每用少許糝，咽津無妨。</p>
<p><u>牙疳。</u>　以象牙屑、廉珠各三分，飛青黛六分，梅花冰片三釐，土牆上蟢子窠二一個，西牛黃、人手指甲各五釐。共研細粉。吹患處，雖瀕死者可救。</p>
<p><u>走馬牙疳。</u>　尿桶中白。焙乾，為末，入冰片少許。揩牙，效。</p>
<p>又：雞肫皮不落水者五枚，枯礬五錢。研。搽，愈。</p>

<h2>邪祟門</h2>
<p><u>客忤。</u>　以綿漬好酒中。須臾置病入鼻間，擠汁入鼻中。</p>
<p><u>小兒犯客忤，發作有時。</u>　以母月衣覆兒身上。</p>
<p>又方：菖蒲汁。納口中。</p>
<p><u>中惡。</u>　蔥心黃。刺鼻孔，出血，愈。又使人尿其面上可愈。</p>
<p><u>鬼擊病。</u>　吹酢少許入鼻中。</p>
<p><u>鬼靨不寤。</u>　伏龍肝末。吹鼻中。</p>
<p><u>女人與邪物交通，獨言笑，悲思恍惚。</u>　雄黃、松脂，虎爪末。火籠中熏，令病人坐其上，以被蒙蓋，惟出頭目。</p>

<h2>五絕門</h2>
<p><u>壓、縊、溺、凍、魘五絕。</u>　兩人以竹管吹耳。</p>
<p>又方：生半夏末。吹鼻及耳。</p>
<p><u>自縊。</u>　勿斷繩放下，用皂角末、細辛末吹鼻。</p>
<p>又方：蔥心。刺鼻出血，男左女右。</p>
<p><u>凍死及落水凍死者，但胸前有微熱，即可救活。</u>　急須脫去濕衣，換好人貼身熱衣包之，不可令其近火，須用布袋盛炒熱爐灰放在心口，如冷即換熱者，待開眼，以溫酒薑湯灌之。如不醒，以艾灸門牙縫，聲喊即活。若不先溫其心口，急用火烘，必死無救。</p>
<p>又方：炒灶灰。布包，敷心上，可以急救。</p>
<p><u>溺死。</u>　灶中灰兩石余。以埋入至足，留頭，水出七孔即活。</p>
<p><u>溺死一宿者，尚可救。</u>　搗皂莢，帛裹。納下部。須臾出水即活。</p>
<p><u>卒墮顛壓倒打死，心頭溫者可救。</u>　將本人如僧打坐，令一人將其頭髮控放低，用半夏末吹入鼻內，如活，卻以生薑汁，香油打勻。灌之。</p>
<p><u>卒魘不醒。</u>　韭汁。灌鼻孔中。劇者，並灌兩耳。又分載暴死門。</p>
<p><u>鬼魘不醒。</u>　皂莢。為末。如大豆許吹鼻中，得嚏氣通，起死回生。</p>
<p><u>臥忽不寤，勿以火照之，殺人。</u>　但痛齧大拇指際，而唾其面則活。再取韭汁吹鼻孔，冬用韭根汁灌口中。</p>
<p>又：雄黃。搗細末。吹入鼻中。</p>

<h2>癰疽門</h2>
<p><u>癰瘍初起，焮赤腫痛。</u>　花粉、赤豆等分。醋詞，圍之。</p>
<p>又方：木芙蓉花葉根皆可用。杵爛，乾者研末，蜜調。圍之，中間留頭，干則頻易。初起即消，已成即膿聚而潰。已潰者易斂生肌。或加赤豆末同圍，功更大。</p>
<p><u>癰疽、發背，初起未成者。</u>　苧根。熟搗，敷，日夜數易。</p>
<p><u>腫毒初起。</u>　醋或豬膽汁磨墨。厚塗。</p>
<p>又方：灶心土。搗蒜和，敷。</p>
<p>又方：搗大蒜。加麻油，厚敷，干則易。</p>
<p>又方：馬齒莧。搗敷。</p>
<p>又方：木芙蓉花或葉或皮。搗，敷。</p>
<p><u>初起敷腫拔毒。</u>　金銀藤（大者，燒存性）、葉（焙乾為末）各三錢，大黃（焙為末）四錢。以水酒調，搽四圍。</p>
<p><u>毒生要害。</u>　以雄黃（飛面）、蚯蚓屎。共研細。醋調。塗，漸漸逼近，毒即移過要害處。</p>
<p>又方：以藤黃、銀硃等分。醋和。敷毒之半圈，即移他處出毒。</p>
<p><u>癰腫。</u>　豌豆。研末。塗。</p>
<p>又方：未成膿者。耳垢封之，即散。</p>
<p><u>癰疽未腫。</u>　米酢和蚌蛤灰。塗，干即易。</p>
<p><u>一切癰瘍。</u>　麥粉陳久者。炒焦，醋熬成膏。塗。</p>
<p>又方：浸胖大黃豆。研，塗。</p>
<p>又方：赤小豆。生，研，入苧根杵勻。雞子清調敷。</p>
<p>又方：蓴菜。搗，敷。未成即消，已成即毒散。</p>
<p>又方：赤小豆四十九粒。為末。和雞蛋白、野苧根，敷。</p>
<p><u>癰疽發背。</u>　生地、與歸各一兩。麻油二兩，煎至枯黑，去滓，白蠟溶化，攪勻，貼。</p>
<p><u>無名腫毒。</u>　小粉。銅鍋炒淡紅，勿使焦黃，隨攤地下，去火毒，收入瓶，勿泄氣。麻油調敷，已破者乾摻。</p>
<p>又方：鮮桑枝火熱向患處，熏。</p>
<p>又方：蔥白。和生蜜，搗爛，塗。此二物相反，勿入口。</p>
<p>又方：用生豆腐渣。於砂鍋內焙熱，看紅腫大小，量作餅子。貼之，冷即易，以愈為度。</p>
<p>又方：煙管中油。塗之，立散。</p>
<p>又方：野苧根搗汁。醇酒和服，渣敷，患處露，蓋被出汗，即出膿水而愈。雖發背、對口亦可治。</p>
<p>又方：大芋頭。生，杵爛。敷之。</p>
<p>又方：龍眼核。為末，水調，塗之。</p>
<p><u>一切奇瘍惡毒。</u>　生肥皂。去子弦及筋，搗爛，入醋和，敷。</p>
<p><u>無名惡瘡，不識名者。</u>　用死蜣螂。杵汁，塗。</p>
<p><u>多年惡瘡。</u>　鉛粉、硃砂等分。為末。蜜和，塗。</p>
<p>又方：諸藥不效。馬齒莧。搗爛，敷。</p>
<p><u>瘡腫焮熱大痛。</u>　以大黃末醋調，敷之。燥即易，驗。</p>
<p><u>癰瘍，不論已成未成。</u>　牛皮膠。水漬軟，當頭開孔，貼之。未膿自消，已膿潰出。</p>
<p><u>癰成不潰。</u>　雀屎堅硬者。酒調，塗之，即破。</p>
<p><u>疽毒深遠，膿難直取，或患人畏用刀針者。</u>　膿熟時，以驢蹄皮（炒），蕎麥麵各一兩，草烏（去皮）四錢。共研勻，加食鹽五錢，水調和成薄餅，瓦上炙微黃，再研細，醋調，攤紙上。貼患處，膿即從毛孔出，或從塗藥旁另潰一孔而出。</p>
<p><u>瘡久不愈。</u>　棗膏三升。煎水，頻洗。</p>
<p><u>積年惡瘡、反花瘡、漏瘡不瘥者。</u>　牛蒡根。搗，和臘月豬脂，日日封之。</p>
<p>又方：多年石灰。研末，雞子清和成塊，煅過，再研，薑汁調，敷。</p>
<p><u>溫毒外腫。</u>　水仙花根。剝去老赤皮與根鬚，入石臼搗如膏。敷腫處，留孔出氣，干即易。以肌膚上生黍米大小黃瘡為度。過敷則痛甚而爛，以大黃、黃連、黃柏各一兩，乳香、沒藥各五錢。為末。細茶汁調敷。</p>
<p><u>諸瘡腫痛。</u>　杏仁。去皮，研，濾取膏，入輕粉、麻油調搽，效。</p>
<p><u>濕毒成瘡。</u>　梧桐子。燒灰，和菜油塗。</p>
<p><u>疽毒自髒髮，外不焮赤腫，陰症也。</u>　獨蒜。杵爛，麻油和，厚敷之。</p>
<p><u>疽毒不起。</u>　極細鐵屑。將好醋煎二三沸，撈醋中鐵屑鋪於患處，將上好活磁石一大塊，頻頻吸之。</p>
<p><u>陰疽。</u>　艾葉一斤，硫黃、雄黃各五錢。煮半沸，搗爛，候溫敷，冷再易，知痛可生。</p>
<p><u>諸瘡潰爛不愈。</u>　木耳（焙乾，研末）、白砂糖等分。用溫水調敷。</p>
<p><u>瘡爛成孔。</u>　糯米甑上氣水。以瓷盤承滴，頻搽。</p>
<p><u>癰疸、發背大如盤，具不可近。</u>　桐葉。酢蒸，貼上。退熱止痛，漸漸生肉，極驗。</p>
<p><u>潰癰作癢。</u>　以鹽摩其四圍，即止。</p>
<p><u>一切癰疽、金瘡，破爛生蛆，諸藥不效者。</u>　用海參切片，焙乾，研。敷。蛆皆化黃水流出，再用生肌藥收口即愈。</p>
<p><u>諸瘡生蛆。</u>　綠礬。研末，摻，生麻油渣貼之，綿裹，當有蟲出。</p>
<p><u>諸瘡成管。</u>　大蒜梗。燒灰。搽，即脫。</p>
<p><u>癰瘡胬肉。</u>　烏梅肉。燒，研。敷惡肉上，一夜可消大一半。</p>
<p><u>胬肉不退。</u>　硫黃。研細末。敷上即退。再用泡過茶葉五兩，烏梅三個。燒存性，共研。敷之，即收口。</p>
<p><u>擠膿用力太過，致胬肉如梅如慄，久不縮入，乃損傷氣脈使然。</u>　大熟地（炒枯）一兩，烏梅肉（炒炭）三錢。研細，摻膏藥上。貼之，再用粉霜收口。</p>
<p><u>疽瘡骨出。</u>　黃連、牡蠣等分。研末。先以鹽酒洗過，敷。</p>
<p><u>瘡久敗壞成骨疽。</u>　剝鼠皮一塊。貼腫上，即膿出。</p>
<p><u>附骨疽漏。</u>　蜣螂七枚。同大麥搗，敷。</p>
<p><u>骨疽膿出黑色。</u>　鯽魚一個。去腸，入白鹽令滿，扎定，以水一盞，石器內煮至乾焦，為末。豬油調搽，作痛忍之。</p>
<p><u>瘡口乾燥。</u>　以醋淬自然銅、白芷名二錢，黃連、白蘞各一錢，麝香少許。再以自死竹蘸豆油點著，以碗承取滴下油瀝，調前藥末。雞羽蘸塗，膿汁自止。</p>
<p><u>長肉收口生肌。</u>　血竭、象皮、蚌殼灰、大貝母、龍骨各一錢，赤石脂、熟石膏各二錢，兒茶八分，乳香六分。研末。摻。</p>
<p><u>膿淨不合。</u>　先以槐枝、蔥白。煎湯洗。後用瓦松陰乾，為末敷。</p>
<p>又方：濃煎棗湯。洗。再以鱉甲，煅，研，摻。</p>
<p><u>瘡口不斂。</u>　絲瓜藤根。煎水。塗。</p>
<p>又方：鯽魚。燒灰。和醬塗。</p>
<p>又方：石膏（燒，研）二兩，黃丹五錢。摻。</p>
<p>又方：秦艽。為末。摻。</p>
<p>又方：經霜桑葉。研末。敷。</p>
<p><u>癰疽不斂，瘡口太深。</u>　絲瓜。搗汁，頻抹。</p>
<p>又方：斂瘡生肌。黃柏末。麵糊調塗。</p>
<p><u>癰疽不斂，不拘發背，一切瘡。</u>　鱉甲。燒存性，研。摻，甚效。</p>
<p><u>眉疽。</u>　載眉門。</p>
<p><u>對口。</u>　活鯽魚一尾。去腸、鱗，搗爛，加發垢四兩，白蜜少許，攪勻，從瘡外圈入，敷，須極厚，留孔出氣。</p>
<p>又方：雄豬眼梢肉三錢。剁爛，加滑石末四錢，和勻，敷患處，頂上似膏藥蓋之，拔去僵肉，出黃水，愈。兼分載頸項門。</p>
<p><u>肺風瘡。</u>　酒磨鹿角尖。濃塗，久之自愈。</p>
<p><u>腸癰。</u>　馬蹄灰。以雞子白和，塗腹上，拔氣。</p>
<p><u>老鼠瘡。</u>　用死貓頭。燒灰，棉油調搽。</p>
<p><u>繞指毒瘡，生手足指上。</u>　以活田螺一枚。生用，搗碎。敷，愈。</p>
<p><u>瘡如人面。</u>　以小葦撬其口，煎貝母灌之。</p>
<p><u>誤服附桂，必生癰疽，名曰附毒。</u>　勿取敗毒涼藥，任其腐潰。止用六一散，摻之，自腐去收功。</p>
<p><u>石癰如石，堅硬不作膿者。</u>　生商陸根。搗，擦之。燥即易，取軟為度。</p>
<p><u>天行斑瘡，頭面及身須臾周匝，狀如火瘡，皆戴白頭，漿水逐次隨生，不急治必死。</u>　蜜水，通搽瘡上。再以蜜煎升麻，拭之。內以蘆根湯煮粥食。</p>

<h2>疔門</h2>
<p><u>疔腫初起。</u>　多年土內鏽釘。火煅，酢淬，刮下鏽末，入乳和。挑破，敷之。</p>
<p>又方：生煤一塊。冷水磨少許。新墨蘸塗疔上。</p>
<p><u>治疔。</u>　用患者耳垢、齒垢、手足指甲屑。和勻，如豆大，放茶匙內，燈火上炙。少頃取作丸。將銀簪腳挑開疔頭，抹入。外用棉紙一層浸濕，覆之。</p>
<p><u>疔腫。</u>　絲瓜葉。援貼。</p>
<p><u>疔毒。</u>　嚼生黃豆，塗。或煙管中煙油，厚敷四圍，頭留出，少刻，疔破出水而愈。</p>
<p><u>疔瘡惡腫。</u>　田螺。入冰片化水。點瘡上。</p>
<p>又方：黑牛耳垢。敷。</p>
<p><u>疔腫惡毒。</u>　刺四邊及中心，以雄黃末敷，驗。</p>
<p>又方：紫花地丁。搗汁，服，神效。</p>
<p><u>疔毒腫，不破則入腹。</u>　蟬蛻、殭蠶等分。為末，酢調，塗四圍，候根出，拔去，再塗。</p>
<p><u>疔瘡中風腫痛。</u>　驢屎或馬屎。炒，熨瘡上數十遍，效。</p>
<p><u>疔腫垂死。</u>　刺破瘡頭。入糞封之，干即易，一日除根。</p>
<p><u>魚臍疔，四面赤，中央黑凹。</u>　臘豬頭。燒灰。雞子清調敷，日數易。</p>
<p>又方：蔥白。蜂蜜杵，塗四圍。</p>
<p><u>水疔色黃，麻木不痛，暗疔瘡凸色紅，使人昏狂。</u>　並以金或銀三稜針，忌鐵針，刺患處四畔，後用銀杏去殼，浸油中，年久者，杵爛，罨。</p>
<p><u>面上生疔腫。</u>　大活蝦蟆一隻。劃開胸前，取肝下，貼疔上。</p>
<p><u>疔生唇上。</u>　在大腿彎紫筋上委中穴，用銀針刺出血。</p>
<p>又方：蛔蟲。搗爛，塗，效。</p>
<p><u>手足間有黃泡，即起紅絲一條，走人心腹，令人悶亂，名紅絲疔，因大喜怒氣血逆行。</u>　急用針於紅絲所到處刺之，擠出惡血。再細嚼浮萍草根，敷之。</p>
<p><u>又方：此疔多生臂肘間。</u>　先用針挑斷紅絲，隨將多年糞坑上碎木板煅灰，研細，飴糖和，塗紅絲並疔四圍，中間留頭，疔即破出。</p>
<p>又方：煙桿中煙油。離絲三分敷，絲即不走。</p>
<p><u>羊毛疔。</u>　用貓尿灌耳，貓屎塗鼻尖。</p>
<p><u>魚睛疔瘡。</u>　枯礬末。寒食麵糊，調貼，消腫無膿。</p>
<p><u>拔疔根。</u>　用銀針挑開疔頭，以蒼耳草蟲研末，摻膏藥中心，對疔頭貼，有水流出，疔根自撥，效。</p>
<p>又方：黃蟾酥。以面丸，梧子大。每用一丸，安舌下，黃即出。</p>
<p>又方：時魚靨。用手括下，不可見水，陰乾收貯。用時以銀針撥開疔頭，將一片，銀花湯浸軟，貼上，清涼膏蓋之，一宿揭開。其疔連根拔去。</p>
<p>又方：將銀簪刺破疔頭，用多年露天鐵鏽，研極細。三四釐，搽入孔內，膏藥蓋之。</p>
<p><u>疔走黃。</u>　松香、栗子。同嚼爛，以渣塗。</p>
<p>又方：看大眼角紅筋，刺破見血，愈。</p>

<h2>赤遊門</h2>
<p><u>赤遊火丹。</u>　芭蕉根。搗爛，塗。</p>
<p>又方：新生荷葉。杵爛，入鹽，塗。</p>
<p>又方：蜒蚰。搗爛，磨好京墨汁和，塗。</p>
<p>又方：冬青樹葉。搗爛，和入雞子清，敷患處，以絹縛一周時。</p>
<p>又方：生麻油。塗，浸，並飲之。</p>
<p>又方：水調芒硝末。塗。</p>
<p>又方：藍靛。塗，效。</p>
<p><u>白遊風腫。螺螄肉。</u>　入鹽少許，搗泥，貼，效。</p>
<p><u>白遊腫，簇上白。</u>　自臭死蠶。搗，塗。赤遊腫用赤者。</p>
<p><u>小兒黑丹。</u>　青羊脂。熟摩病上，日三五度。如無青羊，白羊亦可。</p>
<p><u>赤黑丹疥，或癢或燥，遍身即死者。</u>　白瓷末。豬油和。塗。</p>
<p><u>五色丹毒，俗名遊腫，犯者多死。</u>　以榆白皮末。雞子白和，塗。</p>
<p><u>小兒兩足赤遊流火，如至小腹胸膛，多危。</u>　用馬蘭頭汁。冬季無葉，取根，搗絞汁。雞毛蘸搽，燥則再換。如頸、項、腿、肋縫中潰爛，以此汁調飛淨六一散。</p>
<p><u>小兒火丹發足趺，起正赤者。</u>　寒水石、硝石各半兩，莽草一兩。水調塗。</p>
<p><u>火灶丹毒從腳起，如火燒。</u>　五茄皮根葉（燒灰），五兩。取煅鐵家槽中水和塗。</p>
<p>又方：乳香末。羊脂調塗。</p>
<p><u>小兒火丹，發從兩股起，及臍，走陰頭。</u>　李樹根半斤。燒灰，為末。取田中流水調塗。</p>
<p>又方：桑白皮（切）一斗。水二斗，煮一斗，浴。</p>
<p><u>小兒丹發兩膀里，尻間正赤，流至陰頭，赤腫血出。</u>　薺葉三兩，赤小豆一合（煅），爐門上灰一兩，青羊脂三兩，蔥白二莖（切）。和，搗膏，摩。燥則加水摩。</p>
<p>又方：蠶沙一升。水煮，去滓，洗。</p>
<p><u>丹從臍起。</u>　檳榔末。油調敷。</p>
<p><u>腋腰丹毒，青紫者。</u>　羚羊角。煅，研。雞子清和，塗。</p>
<p><u>小兒丹初發兩脅及腋下、腿上，謂之殃火丹。</u>　山梔子仁四兩，生鯽魚半斤。同杵如泥。每酢化少許，塗丹上。</p>
<p><u>丹發赤斑如梅子，遍背腹，名野火丹。</u>　雄黃、戎鹽各半兩。為末。雞白調，頻塗。</p>
<p><u>丹從背起，一宿成瘡，名茱萸丹。</u>　赤小豆。為粉。粉之。如未成瘡，雞子白調敷。</p>
<p><u>小兒天火丹，從背起赤點。</u>　麻油五合，生鯽魚半斤。同杵爛。塗丹上，干再易。</p>
<p><u>野火丹毒，從背上兩脅起者。</u>　殭蠶二七枚。慎火草同搗。塗，效。</p>
<p><u>丹毒浸淫，走串皮中，名火丹。</u>　蠐螬。搗爛，塗。</p>
<p><u>火焰丹，毒從頭起者。</u>　生蔥汁，塗。</p>
<p><u>兩頰赤癢，其狀如疿，名頭面風。</u>　杏仁。頻頻揩之。</p>
<p><u>遍身赤丹。</u>　羚羊角。燒灰。雞子清和，塗，效。</p>
<p><u>身面丹腫，如蛇狀者。</u>　以雨滴階上苔痕水花塗在蛇頭上，愈。</p>
<p><u>丹癢。</u>　韭汁。搗，入鹽與香油少許，手摩熱，于丹上揩。</p>
<p><u>小兒丹瘤。</u>　白芷、寒水石。為末。生蔥汁調塗。</p>
<p>又方：水調地龍屎或青黛，塗。</p>
<p><u>小兒爛皮火丹。</u>　蓮蓬（煅灰）、麵粉、伏龍肝、柏末等分。研末。勻摻。</p>

<h2>癜癩門</h2>
<p><u>遍身風癩。</u>　濃煮浮萍湯，頻浴。再以苦參片五兩，好酒三斗浸，飲。</p>
<p><u>白駁，俗名癩花風，又名蛇皮癬。</u>　先以布擦透，後用醋磨石硫黃、附子。塗之。或硫黃、白礬。擦。</p>
<p>又方：皂角湯洗後，煎茵陳湯洗，洗畢，以醋調蛇蛻灰搽。若頭面先起，漸長如癬。急用穿山甲片刮令痛，以炙熱豬脂頻擦。</p>
<p><u>白玷風。</u>　驢屎、薑汁等分。和勻，頻洗。</p>
<p><u>蛇皮瘡。</u>　柿子油。擦。</p>
<p><u>赤癜。</u>　醋磨知母。擦，日三。</p>
<p><u>赤白癜風。</u>　生薑。頻擦之，良。</p>
<p>又方：膽礬、牡蠣粉各半兩。生研。酢調，摩之。</p>
<p>又方：蘿蔔汁。調生礬末三錢。先以布擦損，塗之。</p>
<p><u>癘風，眉毛脫落。</u>　蔓菁子四兩。炒，研。酢和，塗。</p>

<h2>癬疥門</h2>
<p><u>諸癬。</u>　五倍子（去蟲）、白礬（燒過）等分。研末。濕者摻之，乾者油調。</p>
<p>又方：生白果仁或薑黃。頻擦。</p>
<p>又方：龍眼核。醋磨。塗之。</p>
<p><u>乾溼二癬。</u>　東壁土。敷，效。</p>
<p><u>五種瘡癬。</u>　韭根。炒存性，搗末。豬脂調敷，三五度瘥。</p>
<p><u>瘡癬痛疼，初生者。</u>　嚼鹽。頻擦，妙。</p>
<p><u>蟲癬。</u>　清晨採露水絲瓜葉七片。逐片擦七下。忌雞、魚、發物，效。</p>
<p><u>疥癬有蟲。</u>　石灰。淋汁，洗。</p>
<p>又方：硫黃末。以雞子煎香油，調搽，效。</p>
<p>又方：海桐皮、蛇床子等分。為末。臘豬脂調搽。</p>
<p><u>頸面花癬。</u>　真象皮。切片，醋蒸烊，搽之。</p>
<p><u>身面頑癬。</u>　鐵鏽。磨醋，擦。</p>
<p><u>牛皮癬。</u>　用舊牛皮鞋底。燒灰，存性，加輕粉少許，麻油調搽。</p>
<p>又方：醋炒椒角。抹搽。</p>
<p>又方：生驢皮一塊。以朴硝醃過，燒灰。油搽。</p>
<p>又方：藜蘆末。生豬油和。塗之。</p>
<p><u>鵝掌風癬。</u>　雄黃、甲片。火燒，熏之數次。</p>
<p>又方：豆腐泔水洗手一月。</p>
<p><u>小兒頭瘡，爬即延生為胎癬。</u>　蔥鹽湯洗淨，後以桑中木蛀屑，燒，研，油和。敷。</p>
<p><u>癬蔓延成濕瘡。</u>　蘆薈一兩，炙草半兩。研末。先以溫漿水洗癬，拭淨，敷之，瘥。</p>
<p><u>干瘸、濕瘸、疥癬。</u>　雞冠血。和黃連末，塗。</p>
<p><u>疥瘡。</u>　豬膽、苦參。煎湯，常洗。</p>
<p><u>赤黑丹疥，或燥或癢，遍延即死。</u>　白磁末。豬油和，塗。</p>

<h2>反花門</h2>
<p><u>反花瘡毒，初生惡肉，如米粒，破之血出，肉隨生，反出於外。</u>　鵓鴿屎三兩。炒黃，為末。溫漿水洗後，敷。</p>
<p><u>反花惡瘡，破之反出。</u>　馬齒莧一斤。燒，研。豬脂和敷。</p>
<p><u>翻花瘡。</u>　柳枝葉三斤。水五升，煎半，熬如餳。日塗三次。</p>
<p>又方：蒼耳葉。搗汁，塗。</p>

<h2>楊梅瘡門</h2>
<p><u>楊梅瘡爛。</u>　古牆上螺螄殼、辰砂等分，片腦少許。為末。擦。</p>
<p><u>便癰，俗謂左魚口、右便毒，又統名曰騎馬癰。</u>　牛皮膠。醋煮烊，塗。</p>
<p>又方：雄黃、乳香各二錢，黃柏一錢。共研。新汲水調塗。</p>
<p>又方：瓦松。研。雞子清調塗。</p>
<p><u>魚口便毒。</u>　雞子清調臘肉油，塗。</p>
<p><u>陰頭生下疳。</u>　先以大小薊、地骨皮煎湯，洗淨；再用黃柏、黃芩、宮粉、珍珠、冰片研細，敷之效。或鮮小薊、地骨皮各五兩，煎濃汁，浸之。極痛者，數日而愈。</p>

<h2>癭瘤門</h2>
<p><u>血瘤初起。</u>　以薄棉花剪如瘤大一塊，在雞子清內浸濕，貼之，略干，仍以筆蘸雞子清潤之，勿斷，四五日內即消盡。</p>
<p><u>腋下癭瘤。</u>　長柄壺盧。燒存性，研末。搽，以消為度。</p>
<p><u>贅疣。</u>　生南星。研爛，醋調。先以針刺令氣透，而塗貼。蜘蛛網纏贅疣，疣日消爛，驗。</p>
<p><u>點痣。</u>　石灰一兩。熬桑柴灰淋汁，熬成膏。刺破，點。</p>
<p><u>痣破出血。</u>　陳京墨（煅）、百草霜等分。罨。</p>
<p><u>血痣潰血，涓涓不絕，諸藥不能止。</u>　用五靈脂為末。摻上，即愈。</p>

<h2>疿瘡天泡門</h2>
<p><u>暑月疿瘡。</u>　綠豆粉，滑石。和勻，撲。</p>
<p>又方：臘雪。收上瓶內，端午日放黃瓜在瓶內浸之，敷疿子，效。</p>
<p><u>熱疿瘡，遍身如蠶子。</u>　慈姑葉。陰乾，為末。敷。</p>
<p>又方：黃瓜。切斷。拂疿子上，即安。</p>
<p><u>兩頰赤癢，其狀如疿。</u>　杏仁。頻揩。</p>
<p><u>身面赤腫，癢痛。</u>　茵陳。煎濃汁，洗。</p>
<p>又方：鐵鏽。磨水，塗。</p>
<p><u>身面熱瘡。</u>　榆白皮。研末。油和，塗。</p>
<p><u>遍體火瘡，初起似疿，漸如水泡，熱似火燒，瘡色紫赤，不治殺人。</u>　蕓薹菜，即油菜。搗汁，調大黃、芒硝、生鐵鏽等分，塗。</p>
<p><u>小兒熱瘡。</u>　養麥面。醋調塗。</p>
<p><u>一切熱癤。</u>　芙蓉葉、菊花葉。煎水，頻洗。或搗爛敷，效。</p>
<p><u>鬢邊熱癤。</u>　貓頭上毛、豬頭上毛各一把，鼠屎一粒。燒，研。油調敷。</p>
<p><u>天泡瘡。</u>　蠶豆殼。燒灰。水調敷。</p>
<p>又方：青黛、滑石等分。為末。馬蘭汁調敷。</p>
<p><u>天泡熱瘡。</u>　藍葉。搗，敷。</p>
<p><u>天泡濕瘡。</u>　花粉、滑石等分。為末。調搽。</p>
<p>又方：生百合。搗，塗。</p>
<p>又方：絲瓜汁。調蛤粉，頻搽。</p>
<p>又方：荷花。貼之。鮮干並可。</p>
<p>又方：蓮蓬殼。燒灰，研末。井泥調塗，效。</p>
<p><u>浸淫瘡，不即治殺人。</u>　刺雞冠血。塗，日四五次。</p>
<p>又方：生鯽魚。切片，鹽搗，貼，頻易。</p>
<p><u>又：遍體者。</u>　新羊糞。絞汁，塗。</p>
<p>又方：胡燕窠中泥。研末。水和，敷。</p>
<p><u>濕瘡浸淫。</u>　蘆薈一兩，炙草五錢。研末。先以豆腐泔水洗淨，抹乾，將末敷之。</p>
<p><u>浸淫瘡，痛難忍，發寒熱。</u>　刺薊末。水調敷，干即易。</p>
<p>又方：鯽魚。和豆豉杵膏。塗。</p>

<h2>金刃傷門</h2>
<p><u>金刃傷。</u>　龍眼核。剝去光皮，研細。摻瘡口，定痛出血。</p>
<p>又方：荷葉。煅，研。敷。</p>
<p>又方：金瘡流血者。陳石灰四兩。拌大黃片二兩，同炒至石灰銀紅色為度，去大黃，將石灰碾細。摻罨，即止血生肌。</p>
<p>又方：石膏。煅，研。敷。</p>
<p>又方：韭菜。石灰杵和，貼牆上，曬乾，研末。摻。</p>
<p>又方：蔥白。砂糖搗爛，封。</p>
<p>又方：鮮桑葉。杵爛，封。冬用桑根白皮。</p>
<p>又方：老蠶豆。磨粉，同白蠟調和成膏。貼。</p>
<p>又方：白殭蠶。炒黃，研末。敷。</p>
<p><u>刀斧傷。</u>　用苧葉末。摻。先於端午夏至日各採等分，曬乾，霜降日磨末，備用。</p>
<p>又方：磚牆上陳石灰。研末。敷。</p>
<p>又方：白梅。搗，敷，血即止。</p>
<p><u>金刃傷，血出不止，必渴。</u>　宜忍之，或啖肥脂以解之。若飲必血溢。又忌冷水。金瘡血出不止，冷水浸之即止。</p>
<p>又方：飛面。和白砂糖，罨。</p>
<p>又方：寒水石、瀝青等分。為末。乾摻。勿見水。</p>
<p><u>刀械殺傷，氣悶絕。</u>　炒蔥。遍敷，自醒。</p>
<p><u>破傷風。</u>　魚鰾。煅，研細。每一錢，溫酒下，外以自己小便頻洗。</p>
<p>又方：南星、防風等分。為末。溫酒下一錢。重者，童便灌二錢，外亦以此藥敷。已死心口尚溫者，亦可活。</p>
<p>又方：新宰獵肉。乘熱，片貼，頻易。</p>
<p>又方：鴿屎。研末。茶調塗。</p>
<p><u>金瘡出血。</u>　紫蘇。杵爛，敷。</p>
<p>又方：舊絮。燒灰。掩之，止血。</p>
<p>又方：白檀末。敷。並止痛。</p>
<p><u>破傷中風欲死。</u>　蜈蚣。研末。擦牙，迫去涎沫，瘥。</p>
<p><u>瘡傷風水，痛劇欲死者。</u>　牛屎。燒煙，熏令汗出，愈。</p>
<p><u>金瘡內爛生蛆。</u>　皂礬。飛過。干貼其中。</p>
<p><u>刀傷久爛。</u>　生糯米。於清明前一日一換水，浸至穀雨日，曬乾，研末。敷。</p>
<p><u>刀斧斷指。</u>　真蘇木末。敷之，外以蠶繭包縛完固，數日如故。</p>
<p><u>筋骨傷破。</u>　熱白馬屎。敷，無瘢。</p>
<p>又：其筋斷者。楓香末。敷。</p>
<p><u>金瘡腸出。</u>　小麥五升。水九升，煮取四升，綿濾取汁，待極冷，令病人臥席上，含汁唾噀之，腸漸入。噀其背，並勿令病人知及多見人，旁人語腸即不入，乃抬席四角，輕搖使腸自人，十日中勿驚動，但食乾物。</p>
<p>又方：大麥粥汁。洗腸推入，飲米糜百日，乃可。</p>
<p><u>槍子入肉。</u>　南瓜瓤。敷之即出。晚收南瓜，浸鹽滷中，備用亦良。</p>
<p><u>箭鏑在咽，或刀刃在咽膈諸隱處。</u>　杵杏仁，敷。</p>
<p><u>瘢痕凸起。</u>　熱瓦。頻熨之。</p>

<h2>竹木傷門</h2>
<p><u>打傷青腫。</u>　炙豬肉。拓之。</p>
<p><u>杖瘡已破。</u>　雞子黃。熬油，塗，效。</p>
<p><u>竹木入肉。</u>　白梅。搗爛，罨。</p>
<p>又方：頭垢。罨。</p>
<p><u>又針撥不盡者。</u>　人齒垢。封之，即不爛。</p>
<p><u>竹木入肉不出者。</u>　鹿角。燒灰，研末。水和，塗不過一夕，即出。</p>

<h2>跌撲傷門</h2>
<p><u>打撲損傷。</u>　綠豆粉。炒紫色，新汲水調敷，以杉木皮縛定。</p>
<p>又方：酒糟。罨。</p>
<p>又方：韭菜。搗爛，敷。</p>
<p>又方：黑砂糖。熬膏，塗，用布包過夜，效。</p>
<p>又方：老蠶豆。磨粉，同白蠟調和成膏，貼。</p>
<p><u>跌打挫肭。</u>　白麵。同梔子搗勻。水調，塗。</p>
<p><u>打傷青腫。</u>　生梔子末。白麵同搗，塗之，拔出青毒即消。</p>
<p>又方：炙豬肉。拓之。</p>
<p><u>手足肩背被打傷，青腫紫赤，血痕疼痛。</u>　蘇木。煎汁，磨真降香，勿落水。塗。</p>
<p><u>跌撲擦傷。</u>　廣東金皮紙。看患處大小，剪刀剪取，將金面貼，過宿，效。</p>
<p><u>跌撲皮破。</u>　陳礦石灰四兩。拌大黃片二兩，同炒至石灰銀紅色為度，去大黃，將石灰碾細。摻，罨，即止血生肌。</p>
<p><u>跌打出血。</u>　海螵蛸末。敷。</p>
<p>又方：紫蘇。柞爛。敷。</p>
<p><u>頭面跌撲青紫。</u>　生半夏末。醋調敷，效。</p>
<p><u>跌打頭暈嘔吐，其頭左右偏，大腦偏也。</u>　急將人頭扶正，攙起立直，用細帶一條圈頭，所餘須三四尺長，系柱上，將人身扶直，以棍敲帶之中間，即正。</p>
<p><u>腦骨破者。</u>　蔥白。和蜜，杵勻，厚封。</p>
<p><u>跌打眼傷，青紫腫痛者。</u>　用大黃。為末。生薑汁調敷。</p>
<p><u>擦落耳鼻。</u>　急將落下耳鼻蘸發灰綴定，用軟帛縛定。</p>
<p><u>閃拗於足。</u>　當歸、蔥白，荊芥。煎湯，洗。</p>
<p>又方：生薑、蔥白。搗爛，和麵炒熱，罨。</p>
<p><u>跌打痛腫。</u>　蔥。和蜜搗，敷。</p>
<p><u>囊破睪丸墜出。</u>　宜緩緩托入，多取壁錢，厚貼傷處。</p>
<p><u>腸出。</u>　急以麻油潤瘡口，輕手納入，搐鼻取嚏。或冷水噀面，腸自收，隨以桑白皮縫合，外摻血竭末或百草霜末。</p>
<p><u>跌打傷筋。</u>　生蟹一隻。搗，絞汁。微熬，塗。</p>
<p>又方：韭菜。搗爛，敷之。</p>
<p><u>跌打筋斷。</u>　絲瓜開花時，清晨採肥厚之葉，陰乾，摻。</p>
<p><u>跌打傷骨。</u>　南星、木鱉各四兩，乳香、沒藥、官桂各一兩。研末，生薑一斤，去皮，搗汁，入醋少許，加白麵調糊，攤紙上貼，外用帛纏杉木夾縛。</p>
<p>又方：糯米一升，皂角（切碎）半升，青錢百枚。同炒焦，去錢，研末。酒調，貼。</p>
<p><u>筋骨傷破。</u>　以熱白馬屎。敷，效。</p>
<p><u>打傷諸惡瘡，膿水久不瘥。</u>　黃葵花，作末。敷之，即愈。</p>
<p><u>墜馬䃈傷，</u>　用桑白皮五斤。為末。水一升。煮膏。敷之，即愈。後無宿血，亦不發。</p>

<h2>湯火傷門</h2>
<p><u>湯火傷。</u>　麥粉陳久者。炒焦，醋熬成膏。塗。</p>
<p>又方：豬膽汁。調黃柏末，塗。</p>
<p>又方：脂麻。生，研。塗。</p>
<p>又方：生大黃。研末蜜調塗，止痛，無瘢。</p>
<p>又方：醋。淋洗。</p>
<p>又方：綠豆。搗濃漿，塗。</p>
<p>又方：絲瓜葉。搗，敷。無生葉，用乾者研末，蜜調塗。</p>
<p>又方：醋調黃土。塗。</p>
<p><u>湯火傷朱起泡者。</u>　溺。漬洗。</p>
<p><u>湯火傷成瘡。</u>　死老鼠。以臘月豬油煎，令消盡，敷，不作瘢，效。</p>
<p><u>已起泡者。</u>　龍眼殼。焙灰，研。桐油和，敷。</p>
<p>又方：生蘿蔔或梨。杵，罨。</p>
<p>又方：生大黃、地榆等分。研。油調塗。</p>
<p><u>泡破。</u>　西瓜皮。入瓷瓶內，埋土中，化水塗。</p>
<p>又方：豬油。杵米粉，或杵飛面，塗。</p>
<p>又方：白蜜、雞子清、生豆漿。皆可塗。</p>
<p><u>湯火傷起泡。</u>　柏樹葉。研末。雞子清調敷。</p>
<p><u>遍體傷者。</u>　缸注酒浸，並內飲麻油。切勿注入水內。</p>
<p><u>湯火傷，遍身漬爛。</u>　秋葵花。浸麻油，同塗。</p>
<p><u>爛見骨。</u>　百草霜二兩，輕粉一兩。研勻，麻油調搽。</p>
<p>又方：鐵鏽。磨水，搽。</p>
<p><u>滾油潑傷。</u>　陳麵糊。</p>
<p>又方：麩皮。炒黑，敷。</p>
<p>又方：蟹殼。煅灰，麻油調塗，並飲童便。</p>
<p><u>油傷火灼，痛不可忍。</u>　石膏末。敷，良。</p>
<p><u>火燒熱油所損，至肌肉脫。</u>　生寒水石不計多少。為極細末。油調塗。</p>
<p><u>火燒。</u>　以好酒洗之。</p>
<p>又：以鹽敷其上。如皮塌者，以酒熬牛皮膠，敷。</p>
<p><u>火燒成瘡。</u>　菜子油。調蚯蚓屎，塗。</p>
<p>又方：飴糖。燒灰，敷。</p>
<p><u>火燒傷。</u>　雞子（煮熟，去白取黃）、豬油（去膜），二味等分。搗勻，抹。</p>
<p><u>火藥傷。</u>　石炭，即煤炭。燒紅，研末。醋和，塗。</p>
<p>又方：生南瓜。杵爛，塗。</p>
<p><u>爆竹炸傷。</u>　鮮柏枝。搗爛，麻油和，敷。</p>

<h2>凍漆瘡門</h2>
<p><u>凍瘃。</u>　黃柏、皮硝。研末。已破者，柏七硝三；未破紅腫者，柏硝各半；初起者，硝七柏三，用冷水調，俟干，以熟水去，再搽。如此三次，效。</p>
<p><u>凍耳成瘡。</u>　生薑自然汁。熬膏，塗。</p>
<p>又方：橄欖核。燒，研末。油調，塗。</p>
<p><u>凍指欲墮。</u>　馬糞。煎湯，漬半日。</p>
<p><u>手足凍瘡。</u>　山藥半截。磨泥，敷。</p>
<p>又方：老絲瓜。燒存性。和臘豬脂，塗。</p>
<p><u>腳上凍瘃。</u>　以醋洗足，研藕，敷。或蒸熟藕。搗爛，塗。</p>
<p>又方：桐油一碗，發一握。熬化，瓶收。每熱湯洗後，塗。</p>
<p>又方：鵝掌黃皮。焙末。油調，塗。</p>
<p>又方：濃煎黃蠟。塗。</p>
<p><u>凍瘡，足跟腫爛，流水。</u>　廣東皮金紙。看患處大小剪取，將金面貼，過宿，效。</p>
<p><u>凍瘃潰爛。</u>　蚶子殼。煅，研細，麻油調，搽濕處，摻。</p>
<p>又方：大黃末。水調，塗。</p>
<p><u>向患凍瘃。</u>　初夏取極熟櫻桃。入瓦罐，端午午時塗向患各處，永不發矣。</p>
<p><u>漆瘡。</u>　杉木、紫蘇、莧菜、白礬、乾荷葉、川椒。皆可洗。</p>
<p>又方：螃蟹。搗爛，塗。</p>
<p><u>漆瘡搔癢。</u>　磨刀石下滓泥。塗，以瘥為度。</p>
<p>又方：雞子黃。塗瘡上，干則易。</p>
<p><u>漆瘡腫腐。</u>　新鐵釘一斤。浸水一宿，以此水搽。</p>
<p>又方：白果葉。煎湯，洗。</p>
<p><u>免患漆瘡。</u>　嚼川椒，塗口鼻。</p>

<h2>雜傷門</h2>
<p><u>人咬傷痛。</u>　荔枝核。焙，研。摻，外用荔枝肉蓋貼。</p>
<p><u>人咬傷瘡。</u>　龜板骨、鱉肚骨各一片。燒，研。敷。</p>

<h2>蟲獸傷門</h2>
<p><u>各種蟲咬。</u>　生芝麻。嚼，敷。</p>
<p>又方：靛青葉。搗汁，敷。花亦可。</p>
<p>又方：南星末。醋和，塗。</p>
<p><u>蟻鱉。</u>　梳垢。封。</p>
<p><u>蜂螫。</u>　嚼青蒿、頭垢。封。</p>
<p>又方：石上青苔。擦患處。</p>
<p>又方：芋梗。擦。</p>
<p><u>蜈蚣咬。</u>　菖蒲或桑皮。擦。</p>
<p>又方：嚼胡椒。封。</p>
<p>又方：舊毛竹筋。將圓頭寸許燒焦，取下研末，敷。</p>
<p>又方：雄雞冠血，或蚯蚓糞，或頭垢。皆可搽。</p>
<p>又方：蜒蚰。搗，塗。</p>
<p>又方：桑葉。搗爛，和醋，敷。</p>
<p>又方：竹瀝或薄荷汁。塗。</p>
<p><u>壁鏡，即壁蟢，咬人致死。</u>　檳榔。燒灰。先以醋淋洗，以醋調貼。</p>
<p>又方：醋磨大黃或雄黃。塗。</p>
<p>又方：桑柴灰。水煎三四滾，濾汁。調白礬敷。或單用礬末。</p>
<p><u>蜘蛛咬。</u>　雄黃。研。擦。</p>
<p>又方：靛青葉或花。搗汁，敷。</p>
<p><u>蜘蛛咬瘡。</u>　蔥一枚。去頭，入蚯蚓其內，勿令泄氣，頻搖即化為水。以點之，效。</p>
<p><u>壁虎咬。</u>　青苔。塗。</p>
<p>又方：礬末。敷。</p>
<p><u>蠍有雌雄。</u>　雄者，螯痛在一處，井泥敷。雌者，痛牽諸處，瓦□上泥敷。無雨時以水從屋淋下泥用。</p>
<p>又方：冷水漬，即不痛，水微暖，復痛，易新水。</p>
<p>又方：以木碗合螫痛，驗。</p>
<p><u>蠍螫。</u>　麻油。塗。</p>
<p>又方：白砂糖。按揉。</p>
<p>又方：芋頭或荷梗。擦。</p>
<p><u>蠍蠆螫人。</u>　半夏末。水調塗，立止。</p>
<p>又方：蟹殼。燒，研末。蜜調塗。</p>
<p><u>蠼螋二須多足，狀如小蜈蚣，色青黑，長足，隱於壁間，以尿射人影，遍身生瘡如疿，出黃水，作寒熱，甚於湯火，統身匝即死。</u>　烏雞翎。燒灰。雞子清調，塗。</p>
<p><u>小兒蠼螋咬。</u>　速搗蒺藜葉或子。敷。</p>
<p>又方：燕窩中土。豬脂和敷，干即易。</p>
<p><u>蚯蚓咬人，其毒如大風，眉須皆落。</u>　石灰水。浸，良。</p>
<p>又方：濃煎鹽湯。浸，洗。</p>
<p><u>小兒陰被蚯蚓呵腫。</u>　令婦人以吹火筒吹其腫處，即消</p>
<p><u>戴毛刺。</u>　甘草。煎濃湯，浸，洗，砂糖搽之。</p>
<p>又方：菜油。塗。忌用熱湯洗。</p>
<p><u>狐尿刺瘡。</u>　杏仁。研爛，煮一兩沸。及熱浸之，冷即易。</p>
<p><u>蠶咬傷。</u>　苧汁。塗，又飲之。</p>
<p><u>蛇咬。</u>　萵苣葉或子。浸胖，和雄黃末，搗，敷。</p>
<p>又方：人中白。唾涎調，擦。稻草或茭白。燒灰，菜油調塗。</p>
<p>又方：婦人尿或暖酒。淋洗。隨用扁豆葉或大蒜，搗爛，塗。</p>
<p><u>蛇骨刺人。</u>　鐵精粉一豆許。吹入瘡內</p>
<p><u>蛇傷發腫。</u>　生蠶蛾。研，敷。</p>
<p><u>蛇咬久潰成瘡。</u>　小茴香。搗末。敷。</p>
<p><u>蛇繞不解。</u>　熱湯淋，即解。</p>
<p><u>蛇人口不得出。</u>　用刀破蛇尾，納生椒二三粒，裹定，須臾即自退出。</p>
<p><u>蛇入七孔。</u>　割母豬尾血。滴入，即出。</p>
<p><u>毒蛇咬螫。</u>　閉口椒及葉。搗，封之，良。</p>
<p><u>鼠咬。</u>　麝香。罨。</p>
<p><u>又：成瘡者。</u>　貓頭毛。燒灰。油調敷，以瘥為度。</p>
<p><u>為貓所傷。</u>　薄荷葉。細嚼，敷。</p>
<p>又：成瘡者。雄鼠屎。燒灰，油和敷，效。</p>
<p><u>尋常犬咬。</u>　黃牛屎。塗。</p>
<p>又方：木鱉。燒灰。敷。</p>
<p>又方：蚯蚓泥。以鹽研，敷，出犬毛，效。</p>
<p><u>猘犬咬。</u>　先以水洗淨犬牙之垢，擠出毒血，隨用蠶豆葉，搗，塗。</p>
<p>又方：於患人頂心中有一紅髮，即拔去。再服藥，效。</p>
<p>又方：婦人溺。淋洗。</p>
<p>又方：以醬塗之。</p>
<p><u>犬咬傷，潰久不收。</u>　真虎骨。煅細末。摻之。</p>
<p>又方：咬傷成瘡。爛嚼杏仁。塗。</p>
<p><u>豬咬。</u>　松香。熬，貼。</p>
<p><u>又：成瘡者。</u>　龜板。燒，研末。香油調，搽。</p>
<p><u>馬咬。</u>　豬肉。同飯自嚼，敷。</p>
<p>又方：皂角子。燒灰。麻油和，塗。</p>
<p><u>馬咬成瘡，腫痛。</u>　雞冠血。塗。駁馬用雌雞，牡馬用雄雞。</p>
<p><u>馬咬傷潰爛。</u>　馬齒莧。煎湯，日日服。瘡口以馬鞭子或籠頭索，燒灰。摻之，效。</p>
<p><u>牛觸腸出不損者。</u>　急送入，以桑白皮尖或生白麻為線縫合，縫上，摻血竭末或百草霜末，血止立活。</p>
<p><u>又方：脅破腸出臭穢。</u>　急以香油摸腸，用手送入，煎人參地骨皮湯淋洗，其皮自能合。吃羊肉羹十日。</p>
<p><u>猢猻抓傷潰爛。</u>　金毛狗脊。焙，研。摻之。或麻油調搽。</p>
<p><u>虎咬。</u>　嚼慄。塗。並恣飲酒。</p>
<p>又方：真麻油。洗，並灌。</p>
<p><u>虎爪傷人。</u>　刺蝟脂。日日敷。內服香油。</p>
<p><u>被虎咬瓜傷。</u>　蠶豆葉。搗，敷。如無，蠶豆水浸軟，連皮搗，敷。</p>
<p><u>虎、熊、狼爪傷。</u>　生鐵。煮汁，洗。再嚼小米，塗。或乾薑末，敷。</p>
<p><u>夏月雜色毛蟲極毒，觸人生瘡，癢痛，骨肉皆爛。</u>　豉一碗，清油半盞。同搗，厚敷傷處，經宿，豉中有毛蟲，棄埋土中。白芷湯洗後，烏鰂骨末敷。</p>
